
मुद्रक-- 

देवीप्रसाद दर्मा 
हिन्दुस्तान टाइम्स प्रेस 
तई दिल्‍ली 


आशीवाद 


श्री ब्रजकृष्ण चांदीवाला उन म॒क सेवकों म हैं, जो काम करते हूं 
प्र अपनी सेवाओं की खबर दूसरों तक पहुंचने नहीं देते । पूज्य महात्मा 
गांधीजी के साथ उन्होंने बहत दिन बिताये और बड़ी सेबाएं की हैं। 
उनके चरणों में रह कर उन्होंने जो देखा और सीखा, वह सबके लिए 
बहुत कीमती अनुभव हैँ और वह इस पुस्तक में बड़े सरल और रोचक 
रूप में उपस्थित है । पाठक इसे पढ़कर लाभ उठावेंगे । 


नई दिल्‍ली राजेन्द्र प्रसाद 
१८-४-४९ (अध्यक्ष-विधान परिषद्‌ ) 


दो शब्द 


१९४६ में जब गांधोजी वाल्मीकि मन्दिर में ठहरे हुए थे तो 
एक मित्र ने आग्रह किया कि में बापुजी के साथ के अपने संस्मरण 
लिखकर उनके अखबार में दूं। में कोई लेखक तो हूं नहीं, इसलिए 
मेने उनकी बात को उस वबक टाल दिया, मगर उनका वह आग्रह 
चलता ही रहा। आखिर मेने साधारण रूप से कुछ लिखना शुरू किया; 
लेकिन उसमें विशेष प्रगति न हो पाई। 


बापूजी की गत वर्ष-गांठ पर उस लेख को पूरा करने का विचार 
फिर से उठा, मगर कास की अधिकाई के कारण वह विचार छोड़ देना 
पड़ा । अचानक ३० जनवरी को प्ररूयंकारी दुर्घटना हो गई और बापुजी 
अपनी पुण्य-स्मृतियां छोड़कर हमसे सदा के लिए बिदा हो गए। इस 
घटना के बारे में जो विविध समाचार प्रकट हुए, उनमें मुझे कुछ-न- 
कुछ भूल मालूम हुई, इसलिए मेंने उस दिन का सही ब्यौरा प्रकाशित 
करने का विचार किया, साथ ही बापूजी के सम्पर्क में रहकर जो देखा 
ओर धुना था, उसको भी कलमबन्द करने का निशुचय कर लिया 
और अस्थि-विस्जन के बाद इलाहाबाद से लोटकर एक छोटा-सा लेख 
तेयार किया । 


मार्चे के अन्त में रचनात्मक कार्यकर्ताओं का जो सम्मेलन वर्धा 
में हुआ, उसमें देवदासजी, सातेंण्डजी, कृष्ण नायरजी आदि हम छः-सात 
जने साथ-साथ गए थे। ट्रेन में मेने वह लेख मित्रों को सुनाया; उन्होंने 
उसे पसन्द किया और मातेण्डजी ने उसे सस्ता साहित्य मंडल द्वारा 
प्रकाशित करन का विचार प्रकट किया । इससे मेरी हिस्मत कुछ बढ़ 
गई। चोबीस वर्षों की स्मृतियां कुछ कम तो थी नहीं ! धीरे-धीरे 


७ हट] 9 का 

वे याद आने लगीं ओर में नोट करता गया । दिल्‍ली वापस आकर मेने 
१९२९ से लिखी अपनी डायरो को सामने रखकर बापूजी के संबंध की 
घटनाओं को सिलसिलेवार उतार डाला और इस प्रकार यह पुस्तक 
तेयार हो गई। 


इन्हीं दिनों हमारे राष्ट्रपति श्री राजेन्द्र2बाब ने यह आदेश 
निकाला कि हरएक व्यक्ति अपनी-अपनी वाषिक आमदनी में से कम-से- 
कम दस दिन की आय श्रीगांधी राष्ट्रीय कोष में समपंण करे। मेरी 
अपनी तो कोई कमाई हू नहीं, तब कोष में क्या दिया जाय, यह प्रदन 
मेरे सामने आया। 


चोबीस बषं को मेरो स्मतियों की यह माला ही बापू के चरणों 
में मेरी तुच्छ भट है। इसकी बिक्री से जो भी द्रव्य प्राप्त होगा बह 
स्मा/रक-कोष सें चला जायगा, यह प्रकाशक ने स्वीकार कर लिया हे । 


जिन भाइयों ने इस पुस्तक की तेयारी ओर प्रकाशन में 
सेरी सहायता को हे, उनका, विशेषकर बंधुवर संद्रगुप्त विद्यालंकार 
(सम्पादक--'विश्व-दशन') तथा श्री बांफेबिहारी भटनागर एम. ए. 
(सह-सम्पादक-- हिन्दुस्तान! | का में आशभारोी हूं। 


१, नरेन्द्र प्लेस, नई दिल्‍ली 

बापू के चरणों में 


प्रथम परिचय 


गांधीजी को मेने पहली बार सन्‌ १९१८ में देखा। तब में सेंट 
स्टीफंस कॉलेज में पढ़ता था। आचाय॑ एस० के० रुद्र हमारे प्रिसिपल थे। 
वह गांधीजो के परम मित्र थे । उन दिनों गांधीजी जब कभी दिल्‍लो आते तो 
उन्हीं के घर ठहरते थे। यूरोप का प्रथम महायुद्ध चल रहा था और यहां 
होमरूल लीग का जमाना था। लाडं चेम्सफोर्ड ने दिल्‍ली में हिन्दुस्तान के 
प्रमुख व्यक्तियों का एक सम्मेलन किया था और गांधीजी उसीम शरीक 
होने आए थे। उस जमाने में वह खादी की धोती, कुरता और टोपी पहना 
करते थे। गांधी-टोपी तभीसे प्रचलित हुई हैं । 

गांधीजी का नाम सबसे पहले मेने दक्षिण अफ्रीका के संबंध में सुना 
था । उनकी पहली पुस्तक मेरे जेलके अन भव' मेरे हाथ में आई ओर 
उसमे मन पढ़ा कि वहां के जेलों मे रहकर उन्होंने क्या-क्या कष्ट सहे। तभीसे 
में उनकी ओर खिच गया ओर उनके दर्शन पाने तथा उनकी सेवा करने 
को उत्कट अभिलाषा मेरे मन मे पंदा हो उठी। रुद्र साहब के घर उनके 
दहान पाकर मेने अपनेको कृतार्थ माना, मगर मुझमें इतना साहस न हुआ 
कि तुरंत उनके पास चला जाता और उनसे बातें करने लगता, या उनका 
कोई काम करने लंगता। में स्वभाव से ही बड़ा संकोची हूं और भीरु भी । 

उन दिनों भी गांधीजी बकरी का ही दूध पिया करते थे। उनके 
आश्रम के साथी छोटेलालजी दृध लेने जाया करते थे । रुद्र साहब का 
बेरा था मोहम्मद। उससे कहकर दूध लाने का काम मेने अपने जिम्मे 
ले लिया ओर इतने से ही संतोष माना। 

१९१८ की कांग्रेस का वाधषिक अधिवेशन दिल्‍ली में हो रहा था। 


२ बाप के चरणों में 


पं० मदनमोहन मालवीय उसके प्रधान थे। उनके लिए जो अंगरक्षक 
घुड़सवार ८ कड़ी बनाई गई थी, उसमें में भी एक स्वयंसेवक था। अधिवेशन 
का स्थान पत्थरवाला कुआं, लालकिले के सामने, था। अपने डरे में जाते 
हुए पंडितजी ने गुजरात से आए प्रतिनिधियों से पुछा--मोहनदास 
नहीं आए ?” उत्तर मिला-- नहीं, महाराज, वह बीमार हेँ। उन्हें 
पेचिश हो गई हें।” मालवीयजी उस समय के बड़ नेताओं में गिने जांते थे । 
गांधीजी को जनता ने महात्मा की पदवी दे तो दी थी, कितु उनके साथी 
उनको नाम से ही परुकारते थे। बाद में तो वह सबके बापू बन गये । 

प्रथम महायुद्ध नवम्बर, १९१८ में समाप्त हुआ और भारत को 
गुलामी की जंजीरों में अधिक जकड़ने के लिए मार्च १९१९ में रोलेट ऐक्ट 
बनाया गया, जो देश मं काले कानून के नाम से प्रसिद्ध हुआ। इस कानन की 
भयंकरता सबसे पहले गांधीजी ने अनुभव की और उन्होंने उसके विरुद्ध 
एक महान्‌ आन्दोलन खड़ा कर दिया। जनता को जाग्रत करने के लिए 
उन्होंने देश का भ्रमण आरम्भ किया और भाषणों तथा लेखों द्वारा रोलेट 
ऐक्ट की भयंकरता का दिग्दशन कराया। उसी व् उन्होंने अपना 
साप्ताहिक पत्र यंग इंडिया जारो किया था। 

काले कानून के विरोध में उन्हीं दिनों दिल्‍ली में, पत्थरवाले 
कुए के मंदान में, एक विराट सभा हुई। गांधीजी का यह पहला प्रवचन 
था जो मेने सुना। में मंच के पास दबा-दबाया खड़ा था, मन में यह चाह थी 
कि एक बार उनके चरण छूकर अपने को कृतार्थ कर लूं। वह सभा में 
प्रवेश करने के लिए आगे बढ़े और मेने अपना सारा साहस बटोरकर उनके 
चरण-कमलों की धूलि अपने मस्तक पर लगा. लो। 

क्रमशः देश में काले कानून के विरुद्ध आग भड़क उठो। जनता 
में नयं जीवन का संचार हुआ। पुराने युगों को पीछे ढकेलकर गांधी-युग 
ने प्रवेश किया। रात-दिन चारों ओर महात्मा गांधी की जर्या के नारे 
गूजने लगे। रात में नींद खुल जाय तब भी वही नारा सुनाई दे। गांधीजी 
के मुंह से निकला शब्द वेदबाणी माना जाने लगा। किसी की क्या मजाल 
जो उसका उल्लंघन करने का साहस करे ! 


प्रथम परिचय डरे 


खबर आई कि ३० माचे, १९१९ को देश भर में हड़ताल रहेगी 
और दिलों को पवित्र बनाने के लिए २४ घंटे का उपवास रखा जायगा। 
यह तारीख बदलकर ६ अप्रेल कर दी गई थी मगर इसकी सूचना देहली में 
समय पर नहों पहुंच सकी। इसलिए यहां ३० मार्च और ६ अप्रेल दोनों 
दिन हड़ताल रही । 

दिल्‍लो स्वतंत्रता-युद्ध में कभी भी हिन्द के किसी दूसरे शहर से 
पीछे नहीं रही। वह हकीम अजमलखां ओर स्वाभी श्रद्धानन्दजी का जमाना 
था। सारे शहर में एक लहर-सी दौड़ गई। ३० माचे, १९१९ की जिनको 
याद है वे आज भी रोते हे कि हाय, हिन्दू-मुस्लिम एकता के थे दिन क्या 
हुए ! ऐसी म्‌ कम्मिल हड़ताल कभी देखने में न आई थी। १७ दिन तक 
पुलिस का राज्य न था। नाम को एक चोरी नहीं हुई। लोगों ने ७२ घंटे 
तक चल्हों में आग नहीं जलाई। एक ओर देश-प्रेम की लहर ओर दूसरी 
ओर नौकरशञञाही से टक्कर लेने की चाह दिलों में उमड़ रही थी। छः: अप्रेल 
को फिर से जबरदस्त हड़ताल हुई और उपवास रखा गया। पंजाब, 
जो गांधीजी के पीछे जान देता था, बेकाब्‌ हीने लगा। ८ अप्रेल को गांधीजी 
फौरन पंजाब के लिए रवाना हो गये । हजारों की भीड़ दिल्‍ली के स्टेशन 
पर उनका स्वागत करने को खड़ी थी, कितु गाड़ी आने पर अकेले महादेव- 
भाई डिब्बे से उतरे और उन्होंने बताया कि गांधोजी तो पलवल स्टेशन पर 
गिरफ्तार कर लिये गए। चारों ओर सन्नाठा छा गया, मगर लोगों का 
उत्साह दृठने के बजाय और तीज हो गया , जिसका परिणाम जालियां- 
वाला बाग की १३ अप्रैल की दुर्घटना और पंजाब का फीोजी कानून हुआ। 
कांग्रेस जांच कमेटी और सरकारी हंटर कमेटी बंठी। इस सिलसिले में 
गांधीजी को कई सास दिल्‍ली और पंजाब में ठहरना पड़ा । 

१९२० में खिलाफत और असहयोग आन्दोलन आरम्भ हुए 
ओर गांधीजी कई बार दिल्‍ली आए। अब वह डा० अंसारी की दरियागंज 
वाली कोठी में ठहरा करते थे। उन दिनों भी में उनके यहां बकरी का दृध 
पहुंचाया करता था। डा० साहब बड़े प्रेम से मुझे गांधीजी की ग्वालन, 
कहा करते थे। में गांधीजी के इधर-उधर मंडराया करता था, मगर उनसे 


ड बापू के चरणों में 


बात करने का साहस अब भी नहीं आया था। मेने कॉलेज की पढ़ाई 
छोड़ दी, चरखा चलाना शुरू किया, बम्बई जाकर चौपाटी पर कपड़ों की 
होली में अपने विदेशी कपड़े भी भेट कर आया और खादी पहनना शुरू 
कर दिया, फिर भी बापूजी से बात करने की हिम्मत न आ सकी। पहली 
बार जब घर से चप्पल पहन कर बिना ज्राबों के गली में निकला था तो 
ऐसा लगा मानों सारे दृकानदार मेरी ही ओर देख रहे हे। यंग इंडिया' 
ओर (हिन्दी नवजीवन' पढ़ना शुरू कर दिया था और गांधीजी की हिदायतों 
के अनुसार चलने का प्रयत्न करता रहता था। आखिर एक दिन सारा 
साहस बटोर कर मेंने अपने खनन से बापूजी को पहला पत्र लिखा। वह 
उन्हें मिला भी या नहीं, मेन उनसे कभी नहीं पूछा। 

१९२२ की बात हैँ । गांधीजी बारडोली सत्याग्रह ओर करबन्दी 
आंदोलन की तेयारी में लगे हुए थे। उन्हें दम लेने का भी अवकाश नहीं 
था। में यही सोचा करता था कि इतना काम वह करते कसे होंगे ? एक 
दिन शाम को जब मे घूम कर लहोटा तो १० फरवरी का यंग इंडिया' पढ़ने 
लगा। उसमें जब यह समाचार पढ़ा कि चौरी-चौरा कांड के कारण 
गांधीजी ने सत्याग्रह स्थगित कर दिया ह तो मेरे सिर में चकक्‍क्कर-सा आ 
गया और में लम्बी सांस लेकर बेठ गया। उसके थोई ही दिनों बाद १० 
माच को गांधीजी साबरमती आश्रम में गिरफ्तार कर लिये गए और १८ 
तारीख को छः: वर्ष के लिए जेल भेज दिये गए । 

दो वष जेल काटने के बाद गांधीजी ७ फरवरो, १९२४ को बोमारो 
के कारण रिहा कर दिये गए। उनका अपेंडिसाइटिस का ऑपरेशन हुआ 
था। वह बहुत कमजोर हो गए थे ओर बम्बई के पास जूहू में हुवा बदलने 
के लिए ठहरे हुए थें। में भी उनके दर्शन करने वहां गया और साधारण 
दशकों की भांति बंगले के बाहर बेंठा रहा। वहां मुझे कोई जानता तो था 
नहीं, केवल एं ड्रज साहब मुझ से परिचित थे। गांधीजी संध्या समय समुद्र 
के किनारे घूमने जाया करते थे । अतः जब वह निश्चित समय पर ऐंड्रज साहब 
के साथ बाहर निकले तो मेंने उनके चरण छुए और भेंट चढ़ाकर घर लौट 
आया। वहां भी कुछ कहने का साहस न हुआ। 


प्रथम परिचय प्‌ 


इस प्रकार बापुजी के पीछे-पीछे घमते मुझे छः वर्ष हो चुके थ। 
शायद मेरे दिल की लगन देखकर ईश्वर को मुझ मढ़ पर तरस आगया 
और उसने ऐसा अवसर पेंदा कर दिया जिससे म॑ उस महान आत्मा की 
सेवा में स्थायी रूप से लग जाऊं। 

बात ज लाई, १९२४ की हूं । गत दो वर्षो में देश में भारी परिवतेंन 
आ चुका था। हिन्दू-मुस्लिम एकता की जगह सांप्रदायिक झगड़ों का 
दोरदोरा था। भारत के हर कोने से हिन्दू-मुस्लिम दंगों के समाचार 
आ रहे थे। दिल्‍ली भी इस आग से बच न पाई थी। मोपला-कांड दक्षिण 
में और कोहाट-कांड उत्तर-पश्चिम में होर्कर चुके थे । गांधीजी कोहाट 
जाने के लिए दिल्‍ली आए हुए थं और मौ० म॒हम्मदअली के मकान पर 
कचा चेलां में ठहरे हुए थे। वह मोपलाओं की सहायता्थ कपड़े जमा 
कर रहे थे। मेंने भी अपनी मां से मांग कर पुराने कपड़ों की एक गठरी 
जमा को ओर उसे लेकर मोलाना साहब के घर पहुंचा । 

पहली मंजिल पर एक ओर मौलाना साहब के अखबार का दफ्तर 
था और दूसरी ओर के कमरे में गांधीजी ठ हरे हुए थे। जोना चढ़ कर 
में एक बड़े सायबान में पहुँचा तो मझे मेरी ही उम्प्र के एक नौजवान के पास 
ले जाया गया और यह गांधीजो के पुत्र देवदाज़ हे, ऐसा कहकर उनसे 
मेरा परिचय कराया गया। वह लेटे-लेट तकली पर सृत कात रहे थे। मेने 
कपडे की गठरी उनको सौंपी और उनसे कुछ बातें कीं। उन्होंने उसी समय 
मेरा परिचय महादेवभाई से कराया। 

अब मेरा उस घर में आना-जाना होने लगा और परिचय कुछ 
मित्रता के रूप में बदला, यहां तक कि एक दिन मेने देवरासजी और महादेव- 
भाई को भोजन का निमंत्रण दिया। इतने पर भी अभी मुझमें गांधीजी के 
पास जाने और उनसे बातचोत करने का साहस न आया था। 

एक दिन आखिर वह शुभ घड़ी भी आई और महादेवभाई ने 
गांधीजी के पास ले जाकर मेरा उनसे परिचय कराया । वर्षों की साध 
पुरी हुई और हुए से मन नाच उठा। उसी दिन से म॑ उनके प्रेम के 
धाग मे बंध गया। 


आफ कै 
* ४ #$ 


करुणा का पात्र 


कुछ दिन दिल्‍ली ठहर कर गांधीजी कोहाट चले गए और वहां से 
सितम्बर मास में लोटे । इस बार भो वह मौलाना मुहम्मदअली के ही 
घर ठहरे। जहां मेरे दिल में वर्षों की यह चाह थी कि गांधीजी के निकट 
पहुंचूं वहां में इस बात के भी स्वप्न देखा करता था कि वह किसी दिन मेरे 
घर पधारेंगे और भोजन करंगे । अपनी यह अभिलाशा मेने महादेवभाई 
पर प्रकट की । मेने उनसे पूछा--“'क्या गांधीजी किसी के धर आकर 
भोजन कर सकते हे ?” और जब हां म॑ उत्तर पाया तो मेरे आनंद 
और आइचर्य का पार न रहा। महादेवभाई मुझ गांधीजी के पास ले गये । 
मेरो इतनी हिम्मत कहां जो मुख से कुछ बोल ! महादेवभाई ने ही मेरी ओर 
से निमंत्रण दिया ओर तुरंत ही स्वीकृति मिल गई। दूसरे दिन अर्थात्‌ 
१७ सितम्बर, १९२४ को भेरे घर आने का तय हुआ । 

इससे बढ़कर सेरा सौभाग्य और क्‍या हो सकता था ? मेरे 
पे्‌र जमीन पर न टिकते थे, ऐसा लगता था मानों में हवा में उड़ा जा रहा हूं। 
लोगों को यह सुसंवाद कैसे सुनाऊंगा, कंसे उनका स्वागत करूंगा, उनको 
क्या-क्या खिलाऊंगा, वह रुकरी गलियों म॑ से कैसे मेरे घरतक पहुंचेंगे, 
सारी गली तो दहंकों से भर जायगी--इसी विचारधारा में बहता हुआ 
में घर पहुंचा। समाचार सुनकर सारा घर खुशी से भर गया ओर मे दूसरे 
दिन के लिए तेयारी करने में लग गया । 

सगर, मोरे मन कछ ओर हे, कर्ता के कछ और'। दूसरे दिन 
सवेरे-सवेरे टेलीफोन की घंटो बजी । महादेवभाई बोल रहे थे। आवाज 
में कम्पन था। उन्होंने कहा-- बजकृष्ण, तुमने सुन लिया ?” 

“क्या,” सन घबराहट से पूछा । 

“बापू ने तो २१ दिन का उपवास शुकू कर दिया हे”, उत्तर मिला । 

सुनते ही मेरे परों तले की मिट्टी खिसक गई। कहां भोजन करने 

बापू का मेरे घर आना और कहां उनका २१ दिन का लरूम्बा उपवास ! 
वर्षो से जिस आँस को लिये फिर रहा था, वह जब पूरी होने को हुई तो विधि 
से मेरा इतना बड़ा सौभाग्य सहा न गया और उसने निर्देयतापूर्वक उसे 
मुझ से छोन लिया। मगर मेरी बजाय उस महात्मा को दण्ड क्‍यों ? मन 
को भारी वेदना हुई और घोर लज्जा भी कि मेरे घर का निमंत्रण स्वीकार 
करते ही उन्हें २१ दिन निराहार रहना पड़ेगा। सिर लटकाए मौलाना के 
घर पहुंचा । महादेवभाई ने सारी हकीकत सुनाई और मुझे वह गांधीजी 
के पास ले गए। वह तो बंठ हंस रहे थे, जंसे कुछ हुआ ही न हो। कहने 
लगे--मे तो तेरे घर चलने को तैयार हूं, मगर आज भोजन न कर सकगा। 
तू आज ले चलना चाहता हैँ या उपवास समाप्त होने के बाद ?” 

मेने कहा--“अब तो में आपको उपवास समाप्त होने के बाद ही 
कष्ट दूंगा। आज ले जा कर क्या करूंगा ?” मेरा यह निर्णय उन्हें भी 
पसंद आया। 

जहां गांधीजी का यह लम्बा उपवास सबको दुःख और चिता में 
डालने बाला था, वहां मेरे लिए वह उनके निकट सम्पर्क मे आने का साधन 
बन गया। उपवास की खबर सारे देश में फेल गई और दिल्‍ली में एकता 
सम्मेलन बुलाया गया। देश-भर के नेता दिल्ली में जमा होने लगे। मौलाना 
का घर था तो खासा बड़ा , लेकिन उनके कामरेड' व हमदर्द! अखबार 
भी वहीं से निकलते थे, इसलिए उसमे सारे नेता ठहर नहीं सकते थे । 
मेने अपना सकान, जो काफी बड़ा था, गांधीजी के अतिथियों के ठहरने 
के लिए पेश किया । देवदासजी साबरमती चले गये थे, उनकी जगह 
रामदासभाई आगये थे। मुझे यह काम सौंपा गया कि महादेवभाई जिन्हें 
कहें उनके ठहरनंका प्रबन्ध म॑ अपने घर पर करूं। महादेवभाई, राम- 
दासभाई ओर में स्टेशन पर जाते थे और गांधीजी के जो निजी आदमी 
आते थ वे मेरे यहां ठहराए जाते थे। इस प्रकार मेरे घर करीब पच्चोस- 
तीस अतिथि ठहराए गये ओर मुझे सरदार वल्लभभाई पटेल, श्री राजगो- 
पालाचार्य,, राजेन्द्रबाब, श्री शंकरलाल बेकर, दीनबन्धु ऐंड्र ज आदि 
महा-पुरुषों के आतिथ्य-सत्कार का सोभाग्य प्राप्त हुआ। 


८ बापु के चरणों में 


उपवास का प्रथम सप्ताह गांधीजी ने मौलाना के घर व्यतीत 
किया । में उनको हर सायंकाल मोटर में ताजी हवा खिलाने के लिए 
शहर के बाहर लेजाया करता था। पुज्य बा मेरे घर स्नान करने आती थीं, 
क्योंकि वहां उन्हें अधिक सुविधा मिलती थी । दूसरे सप्ताह गांधीजी 
की कमजोरी बढ़ने लगी। डा० अंसारी और डा० जीवराज मेहता उनको 
देख-भाल कर रहे थे, दीनबन्धु ऐंड्र ज उनकी शुश्रूषा करते थे। कमजोरी 
बढ़ जाने पर गांधीजी सब्जीमंडी में ला० सुलतानसह की कोठी पर पहुंचा 
दिये गये । मालवीयजो महाराज उन्हें भागवत सुनाने आते थे। उस वर्ष 
दिल्‍ली में घोर वर्षा हुई। कई दिनों तक सूर्यनारायण के दहान नहीं हुए । 
जमना में बाढ़ आई और इतनी आई कि लोग कहने लगे कि जसना 
गांधीजी के चरण छने जा रहो हूँ । 
ईश्वर की कृपा से २१ दिनों का वह लम्बा काल कुशलतापूर्वक 
व्यतीत हो गया। ८ अक्तूबर कों बापु ने अपना उपवास प्रार्थना के साथ 
समाप्त किया। धीरे-धोरे दुबंछता दूर होने लगी और वह घूमने जाने लगे। 
वह प्रायः शाम के समय पास वाली पहाड़ी पर घूमने जाया करते थे। जब 
उनमें दक्ति आगई तो एक दिन मेंने उन्हें घर चलने की याद दिलाई। 
अक्तूबर मास समाप्त हो रहा था। कुछ-कुछ सर्दी पड़ने लूगी 
थी । घर जाने का दिन निश्चितत हुआ । तय हुआ कि पूज्य बा ओर 
बापू के अन्य साथी घर पर पहले पहुंच जायेंगे और गांधीजी हकीम साहब 
और मोलाना महम्मदअली के साथ द्वाम की सर करके आयेंगे । 
मोटर लेकर पहाड़ी पर पहुंच गया और वहां से घर तक वह मोटर में आये। 
मेरे छोटे-से अंधेरे कमरे मे बंठकर उन्होंने भोजन फिया--फल और 
दूध । उन दिनों वह सुर्यास्त से पहले ही भोजन कर लिया करते थे। 
में दिल में डर रहा था कि कहीं सुर्यास्त न हो जाय ओर बापु खाना बन्द 
करद । सब साथियों ने भी थोड़ा-थोड़ा कलेवा किया । सारा घर 
और गली दशकों से भर गई। बड़ी कठिनाई से वह वापस जा सके । 
जब वह रवाना होने लगे तो उन्होंने मौ० महम्मदअली का जूता, जो 
दूसरे जूतों से नीचे दब गया था, झट से उठा कर मौलाना साहब के सामने 

रख दिया। में तो हेरान रह गया। जिसके चरणों को धूलि मस्तक पर 
लगाने के लिए असंख्य जन लालायित रहते हों, वह दूसरों का जूता इस 
प्रकार उठाले ? लेकिन यही तो उनकी महानता थी। अपनी नम्थ्ता से 
उन्होंने सबको मोह लिया था। 

वह दिन मेरे लिए एक महान्‌ दिन था। वर्षों से मन में जो चाह 
लिये फिरता था उस दिन पूरी हो गई थी । 

इसके बाद वह जब भी दिल्ली आते थे तो प्रायः मेरे घर आते 
रहते थे । एक बार १९२८ में वह गुरुकुल कांगड़ी के सालाना जलसे 
से लौट रहे थे। गाड़ी सुबह पांच बजे दिल्ली पहुंचती थो। में उनके साथ 
ही था। वह साबरमती आश्रम जा रहे थे ओर रास्ते में उन्हें कुछ घंटे 
दिल्ली में ठहरना था। मेने कहा कि यदि आप मेरे घर ठहरे तो प्रबन्ध 
करने के लिए कुछ पहले पहुंच जाऊं। उन्होंने मंज्री दे दी। में मरादाबाद 
होकर कुछ घंटे पहले दिल्‍ली पहुंच गया। उचित प्रबंध कर में उन्हें लिवान 
स्टेशन गया। उन दिनों मेरे पास मोटर न थी। बापू स्टेशन से पेदल ही 
चल कर घर आपये । कम्पनी बाग का दरवाजा बंद था, इसलिए उन्हें उसकी 
नीचो दीवार फांदनी पड़ी । कुछ घंटे घर पर 5हर कर वह साबरमती 
चले गये । 

१९२९ में जब बापूजी ने अल्मोई़ की यात्रा की तो मे भी उनके 
साथ था। उन्हें वहां से दिल्‍ली आना था। प्रज्य बा ने कहा कि दिल्‍ली 
में श्रजकृष्ण के घर ठहरेंगे। मगर बापू ने कहा-- ब्रेजकृष्ण का अपना घर 
कहां हू ? वह तो भाइयों के साथ रहता हूं । वह जब अपना घर बनायेंगा 
तब हम उसके यहां ठहरेंगे।” और तब से उन्होंने मेरे घर ठहरना बंद कर 
दिया। मेने भो उनसे घर चलने का आग्रह नहीं किया । 

१९३३ में मे सख्त बीमार हुआ । उस वर्ष गांधीजी हरिजनों 
के लिए देश का दौरा कर रहे थे। उसी सिलसिले म॑ वह दिल्‍ली आ रहे थे। 
मेरी बोमारो को खबर उन्हें मिल चुकी थी। १० दिसम्बर को वह 
दिल्‍ली पहुंचे । स्टेशन पर ही उन्हें मेरी खबर पहुंचाई गई । उस दिन 
मेरी हालत बहुत खराब थी। बापु स्टेशन से सीधे मुझे देखने भेरे घर 

आपे । आकर मेरी चारपाई पर बठ गये। में बहुत कमजोर था। कठिताई 
से हाथ बढ़ाकर मेंने उनके चरण छुपे | मुझे १०५ डिगरी बुखार था। 
डाक्टर अन्सारी का इलाज था। वह भी कुछ परेशान थे। अपने लड़के 
के समान ही वह मुझे मानते थे। बापु ने कहा कि इलाज तुम्त डाक्टर 
साहब का ही रखना । वह खुदा-परस्त आदमी हैँ । अगर उनके हाथों 
मर भी गये तो कल्याण ही होगा । भविष्य की चिन्ता छोड़कर केवल 
राम-नाम भजते रहो और सब चिताओं को छोड़ दो । 

बापू के चरण छते ही मेरी बीमारी ने पलटा खाघा। अब के वह 
पांच दिन दिल्‍ली ठहरे --दस से चोदह दिसम्बर तक । सोमवार को उनका 
मौन था। दस मिनिट के लिए वह उस दिन भी आए। उन्होंने लिख कर 
बातें कीं ओर राम-नाम का उपदेश दिया । वह १२ दिसम्बर को भी 
आए और उन्होंने अपने सामने ही मुझे डाक्टरों को दिखाया । चौथे 
दिन वह आ न सके, सगर पांचवे दिन दिल्‍ली से जाते समय वह आशीर्वाद 
देने आये ओर मुझे नया जीवन दे गये । में शीघ्य ही अच्छा होने लगा। 
तब से मेने यही माना हैँ कि यह जीवन उनका ही दिया हुआ हे। 

१९३१ की बात हू । मेरे एक डाक्टर मित्र थे। उनकी पत्नी 
को तपेदिक हो गई थी। नोंद नहीं आती थी । उनकी पत्नी ने इच्छा 
प्रकट को कि यदि गांधीजी के हाथ का छुआ गंगाजल पीने को मिल जाय 
तो नींद आने लगे। मित्र डाक्टर ने मुझे लिखा । मेने बापू से यह बात 
कही । बापू ने पहले तो इन्कार कर दिया। कहा-- इन बातों से अन्ध- 
विश्वास बढ़ता है । मगर बाद भे साथियों के कहने से वह मान गये। उनके 
पवित्र हाथों से छुआ हुआ गंगाजल भेजा गया और रोगी को नींद आने 
लगी । यह बापू का चमत्कार था या बोमार का अट्ट विश्वास, इसका 
फंसला कौन करे ? 

इसके बाद सब १९३६ के अक्तूबर मास की २७ ता० को 
बापुजी एक बार ओर मेरे घर आये ओर वह उनका अन्तिम आगमन 
था । मेरी मां तब बीमार थीं । बापू भारतमाता का मंदिर खोलने 
बनारस जा रहे थे । मने उन्हें लिखा-- यदि आप दिल्‍लो होकर 

वापस जाय॑ तो बड़ा अच्छा हो। मां आपको देखना चाहतो हें ॥” 
वापसी डाक से उनकी स्वीकृति आगई ओर जब वह ॒ दिल्ली पहुंचे तो 
स्टेशन पर उतरकर बोले--“ दिल्ली में मेरा कोई और काम तो था 
नहीं, तेरी मां को ओर बेगम अन्सारी को देखने आया हूं ।” उसके बाद 
१९३८ में मेरी मां ही न रहीं ओर न रहा मेरा घर ! तब उन्हें लाता कहां ? 

१९२४ के उयवास के बाद गांधीजी नवम्बर मास में दिल्ली 
से साबरमती आश्रम चले गये । उस वर्ष वह बेलगांव कांग्रेस के प्रधान 
चुने गये थ। उनके दिल्‍ली से जाने के कुछ ही दिन बाद अचानक मेरी 
पत्नी का वेहान्त हो गया। इस दुघेटना ने मुझे गांधीजी के और भी निकट 
पहुंचा दिया। से उनको करुणा का पात्र बच गया। किन दाब्दों में व्यक्त 
करू में उनका प्रेम, जो वह मेरे प्रति रखते थे ! बस इतना ही कह सकता 
हैं कि यदि उन्होंने मुझे अपनी शरण में न लिया होता तो आज न जाने में 
कहां धक्के खा रहा होता। मेने कभी अपने को उनके निकट रहने के योग्य 
नहीं पाया । मेरे दिल में सदा एक संघर्ष चलता रहता था। दिल को 
चाहना तो यह थी कि सदा उनके निकट बना रहूं, सगर मन की दुबंलताओं 
को देखकर में सदा उनसे दूर रहने की सोचता था। यही कारण हे कि 
२४ वर्ष उनके संपर्क में रहकर भी में कुल मिलाकर २४ मास भी उनके 
साथ न रह पाया होऊंगा । 

बापूजी को जब मेरी पत्नी को मृत्यु का समाचार मिला तो तुरंत 
ही उनका सान्त्वना का तार आया । फिर उनका पत्र आया, जिसमें 
उन्होंने लिखा था : 

“तुम्हारे दुःख को खबर कल शाम मिलो । आज तार दिया हूं । 
ईश्वर तुमको धीरज दे । जन्म-म॒त्य एक ही वस्तु हे, यह बात यदि हम 
समझ ल तो मृत्यु से खेद क्‍यों कर ? सच्चा मित्र कभी मरता नहीं हें । 
अपनी धर्मपत्नी एक मित्र ही हैं । उनके गुण का हम अहनिश स्मरण 
करते रहें तो मृत्यु को अवकाश ही नहीं हे । एक-पत्नी-क्रत का पालन 
करने की दृढ़ता ईश्वर तुमको दे । 
बम्बई का. कू. १३, २५-१ १-२४ बापू के आशीर्वाद 

उनके हाथ का लिखा यह पहला पत्र मेरे पास आज भो मोजूद 
हे। इसके बाद वह जब भो पत्र लिखते थे तो प्रायः यह वाक्य अवदय 
होता था--तुम जशान्तचित्त होगे ; तुम्हारा स्वास्थ्य अच्छा होगा ।' 

अपना दुःख भुलाने के लिए मे दिसम्बर मास में बापूजी के पास 
बेलगांव चला गया। उन्होंने अपने पास ही मुझे ठहराया । आचार 
कृपलानी मेरी साथ वाली झोपड़ी में उतरे थें। उनको अपना कमोड 
स्वयं साफ करते देखकर मेरे आइचय का ठिकाना न रहा। बाद में पता 
चला कि पेखाना साफ करना आश्रमवासियों के लिए साधारण बात 
हे--आश्रम का वह एक नियम ही है । 

१९२५ में बापजो एकता सम्मेलन की बेठकों के लिए कई बार 
दिल्‍ली आए। अब वह लाला रघबीरासह की कोठी पर काइमीरी दरवाजे 
ठहरने लगे थे। उस वष कांग्रेस-अधिवेशन कानपुर में था। गांबोजी ने 
वहां एक वर्ष तक सियासत से अलग रहने का निशचय किया । 

आश्षम में मे पहली बार दिसंम्बर १९२५ में गया। बापुजी का 
पत्र आता रहता था कि तुम जब चाहो यहां आ सकते हो और जितने दिन 
चाहो ठहर सकते हो । आश्रम उन दिनों साबरमतो में था ओर आश्रम- 
वासियों की संख्या बहुत अधिक थी । बापूजी के साथ अनेक परिवार 
भिन्न-भिन्न मकानों में स्वतंत्ररूप से रहते थे। एक मकान में मगनलाल- 
भाई अपने कुट॒म्ब के साथ, दूसरे में सहादेवभाई, नारायणदासभाई इत्यादि। 
इसी प्रकार कोई बीस परिवार तो अलहदा-अलह॒दा और कोई सो आश्रम- 
वासी छात्रावास को भिन्न-भिन्न कोठरियों में रहा करते थे । हर कोई 
अपने-अपने नियत काय॑ में इतना व्यस्त रहता था कि बात करने को भो 
समय कठिनाई से मिलता था। 

आश्रम बापू की एक प्रकार की प्रयोगशाला थी | देश के हर 
प्रांत से और विदेशों से भी आकर लोग वहां जमा होते थे और बापूुजी के 
सत्य और अंहिसा के प्रयोग में हिस्सा लेते थे । बापूजी की जितनी भी 
प्रवत्तियां थीं उन सबका लक्ष्य सत्य और अहिसा की प्राप्ति था। 

आश्रम की दिनचर्या सुबह चार बजे आरम्भ हो जाती थी । 
घंटे की टकोर सुनते ही सब लोग जाग पड़ते थे। रात ही को लेकर रखी हुई 
दातुन से महू साफ करके सवेरे ४-२० पर प्रार्थना में शरीक होना जरूरी 
था। बापुजी बीच मे बेठते थे। एक ओर बहने और बच्चे और दूसरी ओर 
तथा सामने भाई । आश्रम में भाई-बहन का ही रिध्ता प्रचलित था । 
सब टटार (सीधे) बंठते थे। यदि कोई ऊंघने लगता तो बापु कहते कि 
खड़ होकर प्रार्थना करो, आलस्य न दिखाओ । उस समय तक प्रार्थना में 
बोद्ध, मुस्लिम और पारसी धर्म संबंधी प्रार्थना के भाग शामिल नहीं 
किये गये थे। ये तो बहुत बाद में शासिल किये गये। 

एक बार एक जापानी भाई आकर वर्धा आश्रम में दाखिल हुआ। 
वह प्रार्थना आरम्भ होने से पूर्व बापूजी को दण्डवत्‌ प्रणाम करता और 
चमड़े से मढ़ी एक पंखी-सी को एक सोर्ट से बजाकर नम्यो हो रेंगे क्यों इस 
वागय का तीन बार उच्चारण करता। प्राथना समाप्त होने पर इत्ती वाक्य 
को गाता-गाता बह गांबों की प्रदक्षिणा करने चला जाता । जब १९३९ 
का महायुद्ध शुरू हुआ तो उस जापानी भाई को सरकार ने गिरफ्तार 
कर लिया । उसके चले जाने पर बाल्लजी ने नम्यों को दोनों समय की 
प्राथंना का अंग ही बना लिया और दूसरे आश्रमवासी उसे पढ़ने लगे। 

इसी प्रकार एक बार बहन रहाना तेय्यबजी ने बड़े मधुर कंठ से 
कुरान दरीफ की आयत अऊजुबिल्ला' पढ़कर सुनाई और वह आयत 
प्राथंना में शामिल कर लो गई। 

१९४२ में आगाखां महल में जब डा० गिल्डर बापूजो के साथ 
थे तो उन्होंने प्रार्थना के समय पारसी धरम पुस्तक में से मजदा अन मोइ- 
वहिद्दता' यह गाथा पढ़नो शुरू को । तब से इसे भी रोज की प्रार्थना का 
अंग बना लिया गया । 

सिक्‍खों ने भी बहुत कोशिश को कि ग्रंथसाहब में से कोई शब्द 
रोज की प्रार्थना में जोड़ लिया जाय । इस विषय के कितने ही पत्र 
बापूजी के पास आते रहते थे । 

आखिरी दिनों में तो एक भाई आकर बापूुजी को ग्रंथसाहब में से 
कुछ पढ़कर सुनाया भी करते थे ओऔर उनका आग्रह था कि उसे 
प्राथना का भाग बना लिया जाय । बापूजी अभी यह निवपचय न कर 
पाये थे कि किस को प्रार्थना में शामिल करे कि इसी बीच वह चल बसे। 

सुबह की प्रार्थना के बाद आश्रम का काम शुरू हो जाता था! 
६ और ७ के बीच नाइता होता था, ११ बज भोजन, शाम के ५ बजे दूत्तरा 
भोजन, ७ ब्ज शाम को प्राथंना और रात ९ बजे शयन। 

आश्रम की अनेक प्रवत्तियां थीं, जिनमे आश्रमवासी लगे रहते थे। 
नोकर रखे जाने का रिवाज नहों था। सब काम आश्रमवासी अपने हाथों 
करते थे ! आश्रम की सफाई, पंखाना साफ करना, कपडे धोना, खाना 
पकाना, बरतन साफ करना, साग काटना यह सब काम आश्रस के लोग 
स्वयं करते थे। चरखा चलाना सबके लिए लाजमी था। शाम की प्राथना 
के बाद हाजिरों लो जाती थी, जिसमे दिन भर में काते सूत के तारों की 
गिनती लिखानी होती थी । न कातने का कारण बताना होता था । 
सृत कातने के प्रयोग तरह-तरह के चरखों और तकलों पर होते रहते थे। 
कताई की गति कंसे बढ़े, सुत कम-से-कम टूटे, वह बारीक हो, मजबत हो, 
समान हो ये सब बातें बताई जाती" थीं । इसके संबंध में कपास झोटना, 
रुई साफ करना, धुनना, पुनी बनाना आदि भी सिखाया जाता था । 
तरह-तरह की धतकियीं के प्रयोग होते रहते थे । कपड़ा बुनना, बढ़ई 
का कास, लोहार का काम, चमार का काम, जले बनाना, यह सब आश्रम 
में सिखाया जाता था । 

चमड़ा मुर्दार जानवर का बरता जाता था। आश्रम की अपनी 
गोशाला थी। खेती भी होती थी । बंदर बहुत थे, जो उसको न्‌कसान 
पहुंचाते थे । आश्रम के पपीते बहुत मशहूर थे। भिन्न-भिन्न प्रयोगों के 
लिए एक बड़ा कारखाना था। बच्चों के लिए एक पाठशाला थी और 

महिलाओं के लिए भी शिक्षा का प्रबंध था। बापूजी स्वयं बहनों को पढ़ाया 
करते थं। गायन सिखाने के लिए एक पंडितजी थे, जो बड़े मधुर कंठ से 
तंब्रे पर प्राथंना और भजन गाया करते थे। 
आश्रम के नियम बने हुए थे। प्रबंध के लिए एक छोर्ट 

कमेटी थी । हर एक को मताधिकार था। स्त्रियों को भी बराबरी के 
अधिकार थे। आश्रम में जब कभी कोई परिवर्तन होता था तो सबकी 
सलाह से। 

आश्रमवासियों के लिए रसोई संयुक्त थी, किन्तु जो परिवार रहते 
थे वे अपना-अपना भोजन अलग पकाते थे। बापूजी का भी रसोड़ा अलग 
था। साग काटने और इसी तरह घर के दूसरे कामों म॑ बापुजी बा को सदद 
दिया करते थे, लेकिन उन्हें यह अच्छा नहीं लगता था कि परिवारों और 
अन्य आश्रमवासियों में कुछ भेद रहे । इसलिए एक दिन उन्होंने निश्चय 
किया कि सबके लिए संयुक्त रसोड़ा हो ओर एक ही प्रकार का भोजन 
बने । इस पर बड़ी बहस छिड़ी । बहुत विरोध भी हुआ, कितु अंत र 
सबको सम्मति से यह परिवर्तन कर ही दिया गया। , 

भोजन बहुत सादा होता था | बिना मि्च-मसाले का उबल 
हुआ साग, कच्चा साग, रोटी, डबल रोटी (जो आश्रम मे ही तयार क॑ 
जाती थी), दाल, गाय का दूध , गुड़ और जरूरतमंदों के लिए फल 
बहुत-सी सब्जी आश्रम में ही पंदा कर ली जाती थी । खाने के समय 
की घंटी बजती थी । १५ मिनट पहले छुट्टी हो जाती थी। ठोक १४ 
बजे खाना शुरू हो जाता था, जो देर से आते थे उन्हें दूसरी पंक्ति के लिए 
प्रतीक्षा करनी पड़ती थी । भोजन मंत्रोच्चारण के बाद आरम्भ किय 
जाता था। उस समय दरवाजा बंद रहता था और यदि बापूजी को आर 
में देर हो जाती तो उन्हें बाहर ही खड़ा रहना पड़ता था। बापु सबबे 
साथ बेठकर भोजन किया करते थे । 

खाने के प्रयोग तो चलते ही रहते थे। हर कोई किसो-न-किसं 
ब्रत से बंधा रहता था। कोई दूध नहीं लेता, कोई गाय का दूध लेता है 
कोई उबला खाता है, कोई कच्चा खाता है, कोई रोटी-दूध पर है तो कोः 

फल और दूध पर। सब प्रयोग बापूजी की देख-रेख मे होते थे। वह स्वयं 
भो कुछ कम प्रयोग नहीं करते थे। एक बार आश्रम गया तो देखा बहुत 
से आश्रमवासो कच्ची चीजों का ही प्रयोग कर रहे हे। कच्चे गेहूँ रात 
को भिगो दिय जाते थे और जब अंकुर फूट निकलते थे तो बसे ही खा लिये 
जाते थे। इसी तरह कच्चा साग, कच्चा दूध, कच्ची मुंगफली और कच्चेफल 
भी खाये जाते थे। कोई वस्तु आगपर पकाई नहीं जाती थी। साथ-ही-साथ 
प्राकृतिक चिकित्सा भी चलती रहती थी। बापू के पास जो आते थे उनमें 
से अधिकतर किसी-न-किसी शारीरिक या मानसिक विकार से पीड़ित 
होते थे । बापूजी के साथियों को कोई तो शिवजी के बराती कहते 
और कोई अजायबघर के नमन । मतलब यह कि भांति-भांति के प्राणी 
बापू के पास जमा रहते। यही उनको प्रयोगशाला थी। 

शास को प्रार्थना के बाद उन दिनों भी बापु प्रवचन किया करते ये । 
अधिकत: वह प्रश्नों के उत्तर देते और कभी-कभी तुलसीकृत रामायण 
पढ़कर सुनाया करते थे, जो उन्हें बहुत प्रिय थी। 

उन दिनों साबरमती आश्रम की एक शाखा वर्धा में थी। श्री 
विनोबा भावे और कुछ अन्य कार्यकर्ता वहां रहा करते थे। वर्ष में एक बार 
बापूजी वहां जाते थे। वहां के नियम भी साबरमती आश्रम-जंसे ही थे । 
अब वहां कन्याशाला हें । 

बापूजी साबरमती आश्रम म॑ ११ साचे, १९३० तक रहे। १२ 
मार्च को उन्होंने दांडी-यात्रा शुरू की । वह वहां से स्वतंत्रता प्राप्ति का 
प्रण लेकर निकले थे। यह प्रण तो उन्होंने पुरा कर दिया, कितु उसके बाद 
वह आश्रम न लोट सके। अब वहां हरिजन आश्रम हू । 

१९३३ में जेल से आकर बापुजी वर्धा आश्रम में रहने लगे थे। 
उसके कुछ समय बाद मगनवाड़ी में रहने रंगे। सगनवाड़ी जमनालालजी 
के वर्धा वाले बाग को कहते हे। मगनलाल गांधी बापूजी के भतीजे थे । 
१९२९ में उनकी मृत्यु हो गई। वह बापूजी के बहुत प्रिय थे और उनके 
दाहिने हाथ माने जाते थे। उन्हींकी याद में वहां खादी का संग्रहालय 
'कायम किया गया था। आजकल वहां ग्राम-उद्योग-संघ का दफ्तर भी हे। 

बाद म॑ मगनबाड़ी से बापूजी सेगांव (सेवाग्राम) चले गए । यह छोटासा 
देहात वर्धा से पांच मील को दूरी पर है । वहां वह अपने साथ किसीको नहीं 
ले गए, यहां तक कि पुज्य बा और महादेवभाई को भी नहीं । वहां जाकर 
उन्होंने एक पीपल के वक्ष के नीचे डेरा डाल दिया । महादेवभाई रोज 
जाते और श्ञाम को मगनवाड़ी लौट आते। 

धीरे-धीरे सेवाग्राम आश्रम बड़ना शुरू हुआ । पहले महादेवभाई 
पहुंचे, फिर बा गईं, प्यारेलाल गए और दूसरे साथी भी पहुंचे । मकानों 
की वृद्धि होने लगी। बापु की कुटिया बनी, बा के लिए स्थान बना, महादेव- 
भाई के लिए मकान बना और शेष लोगों के लिए एक बड़ा हाल। फिर 
तो वहां गोशाला बन गई, तालीमी संघ कायम हुआ, खादी विद्यालय का 
निर्माण हुआ, कस्तूर बा ट्रस्ट की ओर से अस्पताल खुला। बढ़ते-बढ़ते 
वह साबरमती-आश्रम से भी बढ़ गया। गांधीजी जहां जाते थे वहीं जंगल 
में मंगल हो जाता था। 

समय-समय पर में इन सभी स्थानों में गांधीजी के साथ रहा हूँ 
और आज उन दिनों की घटनाएं मेरे स्मृति-पट पर घृम रही हें। 

पहली बार जब में साबरमती आश्रम गया तो महादेवभाई के 
घर ठहरा । उन दिनों बापू सात दिन-का उपवास कर के चुके थे। एक 
भाई आकर उन्हें वीणा सुनाया करते थे। बापू के साथ रहकर मेने अनेक 
मधुर कंठ और मधुर वाद्य सुने हैं, जो अब शायद ही कभी सुनने को मिले। 
बापू स्वयं तो कभो नहीं गाते थे, मगर उनको संगीत का पूरा ज्ञान था। 
वह स्वर की शुद्धता और मधुरता दोनों पर ध्यान रखते थे। साथ ही 
अन्तर की भावना पर भी , जो उनके लिए मुख्य वस्तु थी। इसीलिए हर- 
कोई उनकी प्रार्थना में आकर भजन नहों गा सकता था। जब तक उनका 
कोई साथी किसी नये गाने वाले का पूरा परिचय न करादे ओर यह न 
बतादे कि उसका कंठ कैसा हँ तब तक वह उसे गाने की आज्ञा नहीं देते 
थे। पेशेवर गाने वालों को तो वह प्रार्थना में गाने ही नहीं देते थे । 

दूसरी बार जब में साबरमंती गया तो बापू के साथ हृदय-कुंज' 
में ही ठहरा। प्रृज्य बा का रसोड़ा अलग था। सुबह की प्रार्थना के बाद 

बापू साग कटवाते थे। में भी उनका साथ देता । कुछ बातें भी होतो 
रहतीं। उन दिनों मेरा मन बहुत अशांत रहता था ओर स्वास्थ्य भो ठोक 
नहीं रहता था। बापु ने समय-समय पर भोजन ओर प्राकृतिक चिकित्सा 
के कितने ही प्रयोग मुझप्ते करवाये है । जब कभो कोई प्राकृतिक चिकित्सक 
उनसे मिलने आता ओर में उनके पास होता तो वह मुझे उस चिकित्सक 
को दिखाये बिना न रहते। वह कई बार मुझे अपने साथ आश्रम में ले गए। 
दुर्भाग्यवश में वहां जाकर बीमार हो जाता, जो बापू को बहुत अखरता था। 
वह मेरे स्वास्थ्य का बराबर ध्यान रखते थे। एकबार मुप्ते बुखार आ गप्रा 
था। बापु की देख-रेख में चिकित्सा और पथ्य चल रहा था। बोमारी को 
खबर सुनकर मां भी वहां आ पहुंचो । वह थीं कट्टर सतातनी, छआछूत 
को मानने वाली । बापू ने पूछा कि आश्रमका बना भोजन करोगी या नहों? 
मां ने इन्कार कर दिया। तब काफी विनोद रहा, मगर मां ने वहां का भोजन 
नहीं किया । 

उन दिनों युक्‍तप्रांत के एक ताललकेदार आश्रम में ठहरे हुए थे। 
जिन्हें खुजली की बीमारी थी। बापू ने उनका इलाज शरू किया और उन्हें 
तम्बाक्‌ न पीने को हिदायत की। मुझे उनकी देख-रेख करने को कहा गया। 
बापू सबका ध्यान रखते थे और कौन क्या करता है इसकी सूचना उनके 
पास पहुंचे बिना न रहतो थो। मुझे क्या पता कि बापू ने उन्हें तम्बाक्‌ पीने 
को सना किया हैं। बापू ने मुझसे उनका हाल पुछा। सेने सब बता दिया 
और यह भी कह दिया कि वह सिगरेट पीते हे। शाम को बापु उन्हें देखने गए 
तो उनसे सिगरेट पीने की बात पूछो। उन्होंने साफ इन्कार कर दिया। 
उस वक्‍षत तो बापू कुछ नहीं बोले मगर रात को मुझे ब॒ला कर कहा-- 
“उसने मझसे झूठ बोला हू । इसका बड़ा रंज हुआ हेँ। में इस असत्यको कंसे 
सहन कर सकता हूं ? जो आदमो मुझसे झूठ बोलता हैँ उसको तरफ से में 
निगाह हटा लेता हूं । तुम सुबह ही उसके पास जाना और सब बातें उसे 
समझाना ।॥” 

उस रात बापू अच्छी तरह सो नहीं सके । बेदना से उनका 
चेहरा खिन्च था। उनको बड़ा आघात पहुंचा था। सुबह वह भाई आया 

ओर उसने बाप से क्षमा मांगी ओर अपनी भूल स्वीकार की, तब कहाँ 
बाप को जांति मिली । 

सत्य के लिए बापू को कितनी लगन थी, उसका साक्षात्‌ अनुभव 
मेने उस दिन किया। में जब कभी उनके हस्ताक्षर करवाता और कुछ 
शब्द लिखने को कहता तो वह यही लिखते, “कसा भी हो, सत्य को मत 
छोड़ो ।” या सत्य और अहिसा के संपुर्ण पालन की भरसक कोशिश 
करो ।” आत्मकथा को पुस्तक पर उन्होंने मुझे लिखकर दिया था, “जो 
सत्य और अहिसा का उपासक बनना चाहता हैँ उसे अभय और दढ़ता 
का सबक अच्छी तरह सीख लेना चाहिए! 

इसी प्रकार एक साथी की भूल पर प्रवचन करते हुए एक बार 
घापू ने कहा था-- 

“आज मेरे एक परम प्रिय साथी से भारी भूल हो गई हे, जिसको 
समझकर हम सबको पुरी तरह सावधान रहना चाहिए। प्रत्येक प्राणी 
विकारों से भरा पड़ा है । दोष हम चारों ओर से घेरे खड़े हें। वे हम पर 
कब आक्रमण कर देंगे, यह कौन कह सकता हैं ? मनृष्य चाहे जितनी ही 
सात्त्विक प्रकृति का हो, जन्म-जन्मान्तर के पापों को धोने का वह चाहे 
कितना ही प्रपत्न कर रहा हो, परन्तु देवगति ऐसी हूं कि क्षण-भर में सब कुछ 
समाप्त हो जाता हैं । कल जिस पर हम आंख भी नहीं उठा सकते थे, जिस 
पर शबहा भी नहीं कर सकते थे कि वह कभी पाप-कर्म कर सकता हैं, 
उस तक का एक दिन पतन होना संभव है। हमें अपनी अपूर्णता का विचार 
करना चाहिए और प्रतिक्षण सावधान रहना चाहिए। न मालम हमसे 
कब ओर क्या भूल हो जाय ! पाप करने काअर्थ यह नहीं हैँ कि जब 
वह आचरण में आजाय तब ही उसकी गिनती पाप में हुईैं। पाप तो जब 
हमारी दुष्टि म॑ आगया, विचार म॑ आ गया, तो हमसे वह हो गया। कौन 
एसा हू जो कह सकता हू कि मेने मनसा, वाचा, कर्म णा, पाप नहीं किया ? 
सुबह से शञाम तक मानस-पाप न जाने कितने होत॑ होंगे । परन्तु" जिसे 
अपनी निबंलता का ज्ञान हुँ ओर जिससे बिना इच्छा किये ही अनायास 
पाप हो उठते हूं, वह तो ईश्वर के सामने रोयेगा, उसे पुकारेगा और उससे 

आत्मबल-प्राप्ति की याचना करेगा । यदि उसका हृदय कपटरहित, 
दम्भरहित है तो ईश्वर उसकी पुकार सुनेगा ही और उसकी रक्षा करेगा। 
ईश्वर तो सबके हृदय की जानता हैं । उसको कौन धोखा दे सकता हे ? 
उसने तो कहा हू, "जो अतिशय दुराचारी भी अनन्यभाव से मझे भजता हे 
वह साध ही हूँ । भल में किये गए अपराध अवदय क्षमा होंगे, परन्तु जान- 
बूझकर यदि कोई कुए म॑ गिरे तो कुशल कहां ! उसके लिए क्षमा नहीं है । 
पाप छोटा हो या बड़ा, ईश्वर के यहां तो दंड समान ही भिलेगा। क्या सो 
रुपये की चोरी करने वाला छूट जायगा ओर जिसने बड़ा खजाना लूटा 
है वह ज्यादा सजा पायगा ? ईइवर के यहां ऐसा नहीं हे । 

“किसी भी पापी को देखकर हम उससे घणा न करें। यदि ऐसा 
करंगे तो उसका तो कल्याण ही होगा, परन्तु हमारी क्‍या दशा होगी ? 
हम घृणा करनेवाले कौन ? क्‍या हम पापम॒क्‍त हे ? हमें तो उसे देखकर यह 
विचार करना चाहिए कि जब इस व्यक्ति से भी पाप हो सकता हे तो हमारी 
क्या गिनती ! और यह सोचकर सदा सावधान रहना चाहिए । यदि कोई 
व्यक्ति कहे कि में बरागी हूं तो में दूर से ही उसे नमस्कार करूंगा, क्‍योंकि 
सूरज यह थोड़े ही कहता है कि में गर्मो दे रहा हूं। उसका तो हम अपने- 
आप अनुभव कर लेते हे। बरागी तो वह है जिसका राग-दहेष चला गया हे 
और एसा तो परमात्मा ही हे। हमारी तो पग-पग पर परीक्षा हो रही है । 
पग-पग पर पतन का भय हे। 

“जो आश्रम में आगए हूं, उनकी अपनी जिम्मेदारी समझनी 
चाहिए। सत्याग्रह-आश्रम में रहने का अथं हैँ सत्य के पालन का ब्नत लेना, 
अपने अन्तःकरण को शुद्ध करना। जो समझे कि मेरे लिए यह साधना 
असम्भव है वह चला जाय, लेकिन दम्भ से यहां का वातावरण दूषित न 
करे। आश्रमवासियों की आत्मिक शक्ति पर भरोसा करके ही स्वराज्य- 
युद्ध हो सकता है। आजतक असफल रहने का कारण यही है कि जो आदर 
हैँ उसका पालन नहीं होता। इन सब बातों को जानते हुए भी में सब कुछ 
छोड़कर भाग नहीं जाता, क्योंकि मेरा जीवन ही इस प्रकार का हो गया 
हैँ । इस वायुमंडल मे रहते हुए भी मे शांति का संग्रह करना चाहता हूं।” 


आश्रम-जोवन २१ 


पर-निन्‍्दा पर प्रवचन करते हुए एक बार बापूजी ने कहा था--- 
“पर-निन्दा करना एक बहुत बड़ा दोष हे, जो स्त्री-जाति में विशेषकर 
ओर सामान्यतः: पुरुषों में भी पाया जाता हें। किसी भी व्यक्ति का थोड़ा 
दोष देखकर बिना उसकी सत्यता का निर्णय किये ही बहुत से लोग उसे 
चारों ओर फंला देते है। वे दूसरे के दोष बखान करने में आनन्द अनुभव 
करते हे और किसी की निन्‍्दा बड़े चाव से सुनते हे। यदि मन॒ृष्य अपनी 
ओर देख तो वह अपने-आपको विकारों से पूर्ण पाणगा। कोई भी व्यक्ति 
पूर्ण नहीं है। किसी को बुराई सुनकर यदि हम अपने को उसके स्थान 
में रखकर देखें तो हम अपने को कुछ कम्त विकारयुकक्‍त न पायंगे। दूसरे 
के अवगणों से हमे शिक्षा लेनी चाहिए और दोषों को छोड़ने का सतत 
प्रयत्व करना चाहिए। ईसा ने कश हे-- सनष्य अपनी आंख का शहतीर 
नहीं देखता, उसे दूसरे की आंख का दतिनका भी दीख जाता हें ॥ अर्थात्‌ 
मनुष्य को दूसरों के दोष खूब दोखते है। आज संसार में कौन व्यक्ति है 
जो अपने हृदय पर हाथ रखकर कह सके कि वह कभी विकार-वश नहीं 
हुआ ? यदि कोई ऐसा पृण॑ व्यक्ति मिल जाय, चाहे वह पुरुष हो या स्त्री, 
बढ़ा हो या बच्चा, तो वह वन्दनीय 8 । जो सदा सत्‌ का खोज में रहता है, 
वह प्रतिक्षण अपने दोषों का अनुभव करता हैँ, उसे दूसरों के दोष देखने 
और पर-निन्‍्दा सुनने के लिए सभ्य हो कहां ? उसको तो हर क्षण का 
हिसाब देना है । सत्‌ ही ईइवर हे, सत्‌ ही आत्मा हें और वही हमारा उच्च- 
तम लक्ष्य ह। उसी की खोज म॑ लग रहें तो हमारा कल्याण होगा।” 

एक दिन सबरे म॑ ओर प्रभदास भांधी बापुजी से एक विषय पर 
सलाह करने गए। उन्होंने मित्र-थम समझाते हुए कहा-- दिखो, यह बत्तो 
जो जल रही हैं, मित्र है, क्योंकि यह प्रकाश दे रही है। यदि अभी यहां सांप 
निकल आए तो यही बत्ती मेरे दत्र के समान हो जायगी, क्योंकि में इस बत्ती 
ओर मेज से घिरा बठा हैँ और यहां से आसानी सेन हट सकंगा। मित्रता 
को इसी प्रकार से समझो। जब तक वह एक-दूसरे के लिए सहायकरूप 
हैँ तब तक मित्रता है और जब वह बाथकरूप बन जाती हे तो मिन्नता न 
रहकर शत्रुता का रूप धारण कर लेती हूं ।” 

म॒त्य और जीवन उनके लिए समान थे। एक बार साबरमती 
आश्रम में चेचक का जोर हो गया। पंडित खरे का एक बच्चा उसी में 
चला गया। उसी समय आश्रम में एक विवाह भी हो रहा था, बच्चे को 
इमशान में पहुंचाकर वह तुरन्त विवाह की बेदी पर आ बेठे। 

विवाह-पद्धति में उन्होंने ऋंतिकारी परिवर्तन कर दिया था। 
आध घंटे में ही विवाह की सब विधि समाप्त हो जाती थी और सारे विवाह 
का खर्च पांच रुपया भो न होता था। वर-वध्‌ बापू के आशीर्वाद प्राप्त 
करके सुखमय जीवन के स्वप्न देखन उगते थे। मगर इन दिनों बापूजी ने 
यह ब्रत-सा ले लिया था कि जब तक एक पक्ष हरिजन न हो तब तक वह ' 
वर-बध्‌ को आशीर्वाद न दंगे। 

उन दिनों गीता-पारायण शुक्रवार से आरम्भ होकर १४ दिन 
मे पुरा होता था। बाद में वही सात दिनों में पुरा किया जाने लगा। शुरू 
करने के लिए बापुजी ने शुक्रवार का दिन क्‍यों रखा था यह प्रश्न सेने 
कभी उनसे नहीं पुछा। आश्रम में छट्टी भी शुक्रवार को ही होती थी । 
क्या वह मसलमानों का पवित्र दिन है, इसलिए? या ईसा को उस दिन फांसी 
दी गई, इसलिए ? नहीं, शायद उन्हें पता था कि शुऋंवार को ही वह इस 
मंसार से विदा होंगे और यह दिन पुण्य-दिवस बनेगा। 

शुद्ध उच्चारण पर वह बड़ा ध्यान देते थे। एक बार अलमोड़े 
की यात्रा में सुबह को प्राथना में चौथा अध्याय पढ़ा जानेवाला था। संयोग- 
बह उस दिन प्रार्थना जाननेवाले उनके साथियों में से मेरे सिवा और कोई 
वहां मौजद न था, इसलिए पाठ मझे करना था। में अपने अभिमान में 
सोचे बैठा था कि पाठ ठीक-ठीक बोलंगा, मगर जब बोलना शुरू किया तो 
सब पोल खुल गई। ४२ इलोकों के अध्याय में बापू ने दसियों जगह टोका 
कि गलत बोल रहा है। तब मुझे पता लगा कि मेरा उच्चारण कितना खराब 
था! उसे सुधारने के लिए मझ सारी गीता भुलानी पड़ी और फिर से 
हरिःओष्म्‌ करना पड़ा, किन्तु बापू की परी ज्ञा में उत्तो ग॑ में कभी न हो सका। 
उन्होंने उत्तर भारत के पंडितों को प्रमाण-पत्र दे दिया था कि इनके उच्चारण 
शुद्ध नहीं होते। यही कारण हू कि मुझ इसका फल भोगना पड़ा। 

आश्रमवासियों को समझाते हुए उन्होंने एक बार कहा था-- 
“कहीं भी जाकर तुम्हें भाररूप न होना चाहिए। आश्रमवासोी फूल को 
तरह रहें, जो भार-रहित होकर भी अपनी सुगंध छोड़ जाता हेँ। अर्थात 
आश्रमवासी अपना काम त तो स्वयं करे ही, दूसरों के कामों में भी मदद दे 
ओर अपनी छाप छोड़ जाय” 

अतिथि बनकर अपने नियमों का पालन कंसे करना चाहिए, 
इस संबंध में उन्होंने एक बार लिखा था--कहीं भी खाने के लिए जायें; 
पर्तु अपने नियम को न छोड़े और मित्र को कष्ट भी न दें। इसलिए 
मित्र के यहां जाकर जो हमारे लिए खाद्य वरतु हो, उसको खा लें। कम. 
से-क्म भात या रोटी तो रहती हँँ। बस इसी को नमक के साथ खा ले ओर 
मित्र का अनुग्रह मानें। 

उन दिनों वर्धा आश्रम में यह नियम था कि वहां जो भोजन करे 
वह चदकी चलाए, आटा पीसे ओर अनाज साफ करे। बापूजी स्वयं सुबह 
की प्रार्थना के बाद चवकी पर आटा पीसा करते थे और भोजन करने के 
बाद अनाज साफ किया करते थे । 

आश्रमवासी अपना रोजनामचा रखते थे। सबके लिए यह एक 
अनिवार्य नियम था। बापू ने मुझसे भी रोजनामचा लिखने को कहा 
१९२९ से मेने उसे रखना शुरू किया, जिसे बीच-बीच में वह देख लिय 
करते थे। में कागज की एक ओर लिखता था। इस पर उन्होंने नोट लिखा- 
“दोनों बगल (तरफ) लिखना चाहिए। आधा कागज खामख्वाह व्यथ 
जाता हैं।” 

कानपुर कांग्रेस के बाद गांधीजी अपना अधिक समय रचनात्मक 
का मे देने लगं। चर्खा संघ के लिये कोष जमा करने को उन्होंने देश भ्रमण् 
दारू किया। १९२७ मे वह प्रायः यात्रा करते रहे । नवम्बर सास सें जद 

वह॒ मलाबार का दौरा कर रहे थे तो लार्ड इरविन ने उन्हें देहली बुलाया 
ओर साइमन कमोशन की नियुक्ति की घोषणा की । इस बार बापूजी श्री 
विट्ठलभाई पटेल की कोठी नं० २० अकबर रोड, नई दिल्‍ली में ठहरे थे । 
वायसराय को श्री विट्ठलभाई ने अपनी कोठी पर चाय पीने के निमित्त 
ब्‌लाकर गांधीजी से उनको बातें करवाई थीं । 

१९२८ में देश भर में साइमन कमीशन के बहिष्कार का आंदोलन 
चलता रहा और साथ ही बारदोली सत्याग्रह छिड़ गया । फरवरी, माचे 
ओर मई मास सें दिल्‍ली में सर्वदल सम्मेलन को बैठकें हुई जिनमें गांधीजी 
को शरोक होना पड़ा। गांधीजी इस वर्ष भी यात्रा करते रहे । दिल्ली में 
वह सेठ लक्ष्मोनारायण गाडोदिया के घर क्चा नटवां में ठहरते थे। 

१९२९ के मां में जब वह बरमा जा रहे थे तो उन्होंने कलकत्ते 
म॑ विदेशी कपड़े की होली जलाई थी और सरकार ने उनपर मुकदमा 
चलाकर एक रुपया जुरमाना किया था। जुलाई और नवम्बर मास में वह 
कांग्रेस की कार्यकारिणी की बेठक में शरीक होने दिल्ली आये ओर फिर 
२३ दिसम्बर को लाड्ड इरविन ने उन्हें मुलाकात के लिये यहां बुलाथा और 
गोलमेज कांफ्रेंस को बात की | इस बार गांधीजी नई दिल्‍ली में औरंगजेब 
रोड पर ठहरे थे जहां आजकल सरदार पटेल रहते हे । दिल्‍ली से वह सीधे 
कांग्रेस अधिवेशन म॑ शरीक होने लाहौर चले गये। में भी उनके साथ था। 
पंडित जवाहरलालजो इस वर्ष कांग्रेस के प्रधान चुने गये थे। लाहोर में 
पूर्ण स्वतंत्रता का प्रस्ताव स्वीकृत हुआ और ३१ दिसम्बर की रात के १२ 
बज रावी दरिया के किनारे पंडितजी ने तिरंगा झंडा लहरा कर स्वतंत्रता 
की घोषणा की। 

गांधीजी की चरखा संघ कोष के लिये यात्रा चालू थो। गरमी 
के दिनों म॑ उन्होंने अल्मोड़ा की यात्रा की। उन दिनों में और देवदासजी 
पहले से ही वहां ठहरे हुए थे। कुछ दिनों के लिए बापू कौसानी नामक 
स्थान मं जाकर रहे, जो एक बहुत ही रमणीक स्थान हूँ । वहां से हिमालय 
की बफ से ढ की चोटियों का दृश्य देखने योग्य हैँ । चांदनी रात में बरामदे 
मे लेटे हुए बापुजी कितनी ही देर तक उन हिमाच्छादित सुनहरी चोटियों 

को देखते रहते थे और प्रकृति की सराहना करते रहते थे। इसी स्थान पर 
रहकर उन्होंने २४-६-२९ के दिन अनासक्तियोग' की भूमिका लिखी थी। 

१९३० का आरम्भ था। बापूजी लाहौर-कांग्रेस से लौटकर साबर- 
मती आश्रम में आ गये थे। वापसी पर वह दिल्‍ली में दिन भर के लिए 
रामपुरा देहात के पास सेठ गाडोदिया की योशाला में ठहरे थे। सत्याग्रह 
क्या शक्ल अखितियार करेगा, इस पर विचार हो रहा था। आखिर नमक- 
कानून तोड़ने का नि३चय हुआ, जिसके लिए भारी तैयारियां शरू हो गईं। 
उन दिनों मुझे थोड़ी हरारत रहा करतो थी। बापू ने मझे वर्धा से साबरमती 
बुला लिया था और हवा बदलने के लिए बीजापुर, जो वहां से चालीस मील 
है, भेज दिया था। इसलिए म॑ डांडी-क्च में शरीक न हो सका। मेरी सां 
को भय था कि में जेल चला जाऊंगा। वह मुझे लेने बीजापुर चली आई । 
सामला बापू के सामने आया और निशचय हु आ कि में स्वयं जेल नहीं जाऊंगा, 
पुलिस पकड़ कर ले जाय तो लाचारी हू । मां को समझा-बुझाकर बड़ी कठि- 
नाई से बापूजी ने वापस घर भेजा । 

१२ माच आई। वह कूच का दिन था। में अपने उत्साह को रोक 
न सका। बापूजी अपनी उनास्तो साथियों की टुकड़ी लेकर सावरमती से 
कूच करके यात्रा के पहले पड़ाव पर टिके हुए थे। मे उन्हें देखने वहां पहुंच 
गया । वह कुछ न बोले । मेरी हिम्मत बढ़ी और मे दूसरे दिन भी उन्हें 
देखने चला गया। 

तब उन्होंने मुझे बुलाकर इतना डांटा कि उसे में भूल नहीं सकता। 
म॑ उसी समय वहां से भागा ओर बीजापुर आकर ही टिका । मेरे वहां से 
आने पर बापूजी ने एक पत्र भेजा जिसमें उन्होंने लिखा था-- 

तुमको सख्त शब्द कहते हुए मुझे दुःख हुआ, परन्सु अनिवार्य 
था। तुम्हारे हृदय-दोबेल्य को मे निकालना चाहता हूं | तुम्हारी शक्ति 
का पुरा उपयोग तबतक नहीं हो सकता जबतक तुम्हारा हृदय दृढ़ नहीं 
होगा। हृदय को कोमलता आवश्यक है । सच्ची कोमलता के लिए बढ़ता 
अत्यावश्यक है । उससे कोट्म्बिक संबंध निर्मेल बनता है और मोह का 
नाश होता हूँ । मुझको मिलने का लोभ ही छोड़ देना चाहिए। में जो कुछ 

दे सकता था तुमको दे चुका हूं । समय आने पर तुम्हें भी जेल में जाता 
होगा। अब तो वहां का काम ही तुम्हारी जेल हैं। इसलिए किप्ती आवश्यक 
कारण बिना वीजापुर मत छोड़ो । शरीर को अच्छा बनाओ ओर जो मदद 
दे सकते हो देते रहो ।* 

छ: अप्रैल को बापू ने डांडी नामक स्थान पर नमक-कानून तोड़ा । 
सारे देश में एक लहर-सी दोड़ गई थी। स्त्रियां, जो कभी परदे से बाहर 
न निकलती थीं, इस आंदोलन में सबसे आगे थीं। चारों ओर गिरफ्तारियों 
का बाजार गर्म था। वीजापुर में बंठा-बेठा में सब समाचार पड़ा करता 
और दिल मसोस कर रह जाता । आखिर १३ अप्रैल को प्रेत से भरा 
बापू का एक ओर पत्र मिला जिपमें लिखा था-- बोजापुर में आर कुछ 
काम नहों है , तो यहां आजाओ यहां को आबोह॒वा बहुत अव्छो है। मकान 
समुद्र के सामने ही है । इसलिए दिन-रात ठंडी हवा रहती हैँ । नवसारी 
स्टेशन से १० मील दूर डांडी मुकाम हे । अगर में पकड़ लिया जाऊं और 
यहां से छावनी उठा लूं तो भी तुमको रहने में कोई मुप्तीबत नहीं होगी ।” 

मेरे हब का पार न रहा। से ओर कृष्णदास गांधी पहली गाड़ी से 
रवाना हो गये ओर दूसरे दिन बापू के पास जा पहुंचे । बापू काम में खूब 
व्यस्त थे । शाम को मुझ और कृष्णदास को लेकर वह समुद्र के कितारे 
घूमने निकले । मुझसे बोले-- तुम कौन-सा काम पसन्द करते हो, लड़ाई 
मे शरोक होना या खादी-उत्पत्ति का काम करना ? ” मने लड़ाई में शरीक 
होता पसंद किया और क्ृष्णदास ने खादी का काम । बापूजी के आशोर्वाद 
लेकर ओर समुद्र के किनारे से थोड़ा नमक उठाकर मे दूसरे दिन दिल्ली 
के लिए रवाना हुआ ओर सत्याग्रह में शरीक हो गया । वहां का नमक 
आज भी मेरे पास मोजूद हैं । बापूुजी ५ मई, १९३० को कराड़ी गांव में 
गिरफ्तार हुए ओर म॑ चार महीने बाद १७ सितम्बर को दिल्‍लो में । 

सविनय अजज्ञा किसे कहते हें और कोन कर सकता है ? इस 
प्रदन का उत्तर देते हुए एक बार बापूजी ने कहा था-- जो सब नियमों का 
प्रेस से पालन करता हूं, वह, यदि कोई कायदा अनुचित दिखाई दे, तो उसका 
विनयपूर्वक विरोध कर सकता हूँ । परन्तु विरोध करते हुए भी उसको 

मन, वचन ओर दरीर से अहिसा का पालन करना होगा । चाहे उसपर 
कितने ही संकट आयें और चाहे उसका कितना ही अपमान हो, वह क्रोध 
नहीं करेगा, बल्कि शांति से सब कुछ सहन करेगा। इसको मिसाल प्रहलाद 
हूँ । उसने अपने पिता की सब आज्ञाओं का पालन किया, परन्तु उससे 
जब विष्ण का नाम लेने को मना किया गया तब उसने विनय से अपने 
पिता से कहा कि से ऐसा नहीं कर सकता । जो आपका ओर सब संसार का 
पिता डइ , उसका नाम में केसे न रू ? इस अवज्ञा के लिए उसने गाली खाई, 
मार खाई, तरह-तरह के कष्ट सहे, परन्तु सब कुछ शांति से सहन कर लिया 
ओर पिता पर कभो क्रोध नहीं किया । यह सबविनय अवज्ञा थी ।” 

२६ जनवरी, १९३१ को यरवदा जेल से रिहा होकर बापूजी 
बम्बई गये और फिर वहां से प्रयाग । में भी उनसे मिलने प्रयाग गया। वह 
आनन्द-भवन मे ठहरे थे । प॑ं० मोतीलालजी तब सख्त बीमार थे। छः 
फरवरी को जब में इलाहाबाद से लोटकर दिल्‍ली आ रहा था तो रेल में ही 
'पंडितजी की मृत्यु का दुःखद समाचार सुना । 

१७ फरवरी को बापूजी इलाहाबाद से दिल्‍ली आये और डा० 
अन्सारो की कोठी पर ठहरे। उन दिनों लाड इविन से समझौते को बातें 
चल रही थों। कांग्रेस का्यंसमिति का जलसा बुलाया गया था और हर 
रोज उसको बंठक हो रही थीं। वह वाइसराय से मिलकर आते और 
समिति को सारी बातें बताते । मं ओर महादेवभाई अन्दर के कमरे में 
किवाड़ के पीछे बेंठकर सब कारंबवाई सुना करते थे। मेरे भाई उन दिनों 
एसोशियेटेड प्रेस आंव इंडिया में काम करते थे। किसी ने नेहरूजी से जाकर 
कह दिया कि बजकृष्ण यहां की सब बातें अपने भाई को बता देता है। में 
ओर महादेवभाई किवाड़ के पीछे बंठे समिति की बातें सुन ही रहे थे कि 
'एकाएक पंडितजी आ खड़े हुए ओर उन्होंने बड़े जोर से मेरा नाम लेकर 
पुकारा । बापूजी बाहर बरामदे में बंठे थे। न मालम कंसे उन्होंने सारी 
परिस्थिति को भांप लिया। इधर पंडितजी के मुंह से ब्रजकृष्ण' नाम निकला 
और उधर बापू की आवाज आई, “वह मेरा आदमी हू !” पंडितजी 
बापस लौट गये । उस समय तक मेरा पंडितजी से कोई विशेष परिचय 

नहीं था। बापू ने मेरी लाज बचाली। उनके उस दिन के आत्मोयता भरे 
शब्द आज भी मेरे कानों में गूंजा करते है । इस घटना के बाद पंडितजी 
से मेरा परिचय तो हो गया, किन्तु उनके मन का सन्देह दूर न हुआ। इस- 
लिए वह जब कभी बापू से मिलने आते, में वहां से उठ आता । 

५ साचं को गांधी-इविन पैक्ट हुआ । उस दिन मेंने का्यं समिति 
के सदस्यों को अपन घर भोजन के लिए बुलापा था। बापूजी की आज्ञा 
मेन पहले से ले ली थी। वह सब बातों का ध्यान तो रखते ही थे। अगले 
दिन मुझ बुलाकर कहने लगे, “भोजन पर इतना खर्च क्‍यों किया ? सादा 
भोजन क्यों नहीं करवाया ? ” मेरे पास इसका कोई जवाब न था । 

जितनी बड़ी सभा गांधी-ग्राउंड मे उस दिन हुई उतनी बड़ी 
सभा बाद में मंने फिर कभी नहों देखी । सज बाजार बन्द थे और बापूजी 
का भाषण सुनने के लिए भी ३-की-भी $ उस पड़ी थी। कम्पनी बाग के 
उस भाग का नाम उसी दिन से गांधी-ग्राउंड पड़ा । 

८ साथ १९३१ को बापु दिल्‍लो से गये । जाने से पुर्व॑ वह माताजी 
से सिलने घर आये ओर भेरे रोजनामचे पर लिख गये--' हृदय की दृढ़ता 
बढ़ाओ ।” उस दिन पर्दाबाग में उन्होंने स्त्रियों की विराट सभा में प्रवचन 
किया था । 

कराची-कांग्रेस म॑ शरीक होने के लिए १९ मात को बापु पुनः 
दिल्‍ली आये। २३ की रात को वह स्पेशल ट्रेन से कराची जा रहे थे। मे 
उनके साथ था। गाड़ी में बंठ तो खबर मिली कि शाम के वक्‍त लाहोर जेल 
में भगततासह को फांसी लूगा दी गई । बायू उनकी रिहाई के लिए पूरी 
कोशिश कर चुके थे ओर उन्हें यह आशा न थी कि फांसी इतनी जल्‍दी दे 
दी जायगी; इसलिए इस समाचार से उन्हें बड़ा धक्का लगा । जनता का 
गुस्सा उनपर ही उतरा करता था। शीशे तोड़कर लोग उनके डिब्बे में घुप्त 
गये और तरह-तरह से उन्हें तंग करने लंगे। बापू ने सब कुछ बड़ी श्ञांति 
के साथ सहा। तोसरे दिन जब वह कराचो पहुँचे तो उनका स्वागत काले 
फूलों से किया गया, जिसका हवाला देते हुए उन्होंने कांग्रेस के अधिवेशन 
में एक प्रभावशाली भाषण देकर अहिसा का महत्त्व समझाया । 

कराची से लोटते समय उनके मंत्री श्री कृष्णास को मियादी 
बुखार हो गया। उन्हें देखने के लिए बाप्‌ ७ अप्रैल को एक बार फिर भेरे 
घर आये। उसी दिन वह अहमदाबाद चले गये और वहां ग्‌जरात विद्यापीठ 
में ठहरे, क्योंकि जबतक स्वतंत्रता प्राप्त न हो जाय. तबतक आश्रम में 
न जाने का उनका ब्रत था। अगस्त मास में मं वहां उनसे मिलने गया। 
एक दिन आश्रम म॑ किसो ने सांप को मार दिया। बापूजी को सूचना सिली 
तो उन्होंने विद्यापीठ के विद्याथियों के सामने प्रवचन करते हुए कहा-- 
“यद्यपि सांप भें विष भरा हं तथापि वह भी ईश्वर-कृत है। वह किसलिए 
बनाया गया हे यह तो वही (ईश्वर ) जाने। मेरा ज्ञान अल्प है । हम सब 
एक बड़ जन्तु के मुंह में, जिसे मृत्यु कहते हैं, खेल रहे है । सांप भी उसीमें 
है । म॒त्य्‌ जब चाहे मुंह बन्द कर ले और यह जीवन-लोला समाप्त हो जाय । 
इसलिए हमें उसको मारने का अधिकार नहीं हू । हां, हमें उससे भय हें 
और यह भय उरा समय तक रहेग। जबतक हम उस दर्जे तक न पहुंच जाय॑ 
जब कि हमारे हृदय में किसीसे भी भय न रहे । मगर हम तो अपूर्ण हें । 
सांप के मारने से मझे दुःख नहीं होता, क्योंकि मेरे दिल में भय है। सांप 
ऐसा ही हे जसे दुष्ट मनुष्य । सांप का स्वभाव काटना है, दुष्ट का कष्ट 
पहुंचाना ।* 

इन दिनों बापूजी के गोलमेज कांफ्रेंस मं जाने की चर्चा चल रही 
थी । सरकार ने जो समझौता किया था, उसमें अड़चनें डाली जा रहो 
थीं ओर बापू विलायत जाने से इन्कार कर रहे थे। लाड्ड इविन की जगह 
पर लार्ड बिलिग्डन वाइसराय बनकर आ चुके थं। आखिरकार उन्होंने 
बापूजी को शिमले ब्‌ लाया । बापुजी २४ अगस्त को अहमदाबाद से सीधे 
शिमला गये और गोलमेज कांफ्रेंस मं शरीक होने का निईचय करके वहां 
से स्पेशल 2 न से २७ तारीख को बम्बई छोटे। फरीदाबाद तक में उनको 
छोड़ने गया । २९ अगस्त को वह महादेवभाई, प्यारेलाल, देवदवास और 
मीराबहन के साथ राजपुताना' जहाज से विलायत के लिए रवाना हो गये। 

बापूजी को विलायत रवाना करके लाड्ड विलिग्डन अपना रंग 
दिखाने लगे। वह कांग्रेस को कुचलन की तंयारियां कर रहे थे । इसकी 

खबर देने के लिए डा० अन्सारी ने मुझे सरदार पटेल के पास अहमदाबाद 
भेजा । उस समय तक पता लग चुका था कि गोलमेज कांफ्रेंस में कुछ न 
होगा और बापू खाली हाथ लोटेंगे । 

बापूजी २८ दिसम्बर को 'पिलसाना' जहाज में विलायत से लौटे 
और बम्बई म॑ मणि-भवन म॑ ठहरे। में उन्हें जहाज पर लेने गया था। 
मणि-भवन मे रात को दो-दो तीन-तीन बजे तक कार्यसमिति की बेठकें 
होती थों। दिल्‍ली और बम्बई के बीच तार खटऊते रहे, लेकिन कुछ बन 
न पाया ओर आखिरकार ३१ दिसम्बर को सत्याग्रह जारी करने का 
प्रस्ताव पास हुआ ! हम सब बापूजी की गिरफ्तारी को प्रतीक्षा करने लगे। 

४ जनवरो १९३२ की सुबह के तीन बजे थे। अभी सोय थोड़ी ही 
देर हुई थी कि सब जाग उठे। पता लगा कि बापूजी की गिरफ्तारी के लिए 
पुलिस आ गई है । पुलिस कमिइनर विल्सन था। उसने आकर बापूुजी 
को वारंट दिखाया और कहा, “आपको गिरफ्तार करना मेरा कत्तंव्य हे ! ” 
बापू ने वारंट पढ़ा और आधा घंटा तयार होने के लिए मांगा । उस दिन 
उनका मौन था। उन्होंने दातुन की, कई पत्र लिखे, वेष्णव जन' वाला 
भजन गाया गया और ३-४५ पर वह तेयार हो गये । सामान तो पहले से 
ही तेघार रखा था। सबने चरण छकर बापू के आशीर्वाद लिये, इसके 
बाद वह पुलिस की मोटर में बठकर यरवदा जेल के लिए रवाना हो गये 
में समणि-भवन के बरामदे में खड़ा दूर तक उनकी मोटर की लाल बत्ती 
देखता रहा। चलते समय किसीन एक तिरंगा झंडा मोटर के पीछे लगा 
दिया था। उसी दिन मे दिल्ली के लिए रवाना हो गया । 

ऐसा ही एक ददय दस वर्ष बाद ९ अगस्त, १९४२ को बिड़ला- 
भवन बम्बई म॑ देखने में आया। भारत छोड़ो का प्रस्ताव ८ अगस्त को 
पास हो चुका था। दिल्‍ली में हमें पहले हो इस बात की सूचना मिल च को 
थी कि बापूजी व कांप्रेत्ती नेता गिरफ्तार ही जायंग॑ और म॑ ५ अगस्त को 
ही यह समाचार बम्बई के बिड़ला-भवन में पहुंचा चुका था कि बापूजी 
आगाखां महल में सरोजनोदेवो के साथ रखे जायंग और दूसरे सदस्य 
अहमदनगर के किले में नजरबन्द किये जायंगे । सुन कर सबने बात हंसी 

में उड़ा दी थी। मे अपने एक मित्र के साथ कच्छ कंसल में ठहरा था। डा० 
प्रफुल्लचन्द्र घोष हमारे साथ ठहरे हुए थे। सुबह पांच बजे मेरे मित्र ने 
मुझ जोर से जगा दिया और कहा कि पुलिस आ गई है। थोड़ी देर तक 
मेरी समझ में नहीं आया कि बात क्‍या हूँ ? बाद में समझ में आते ही मे 
मोटर में सीधा बिड़ला-भवन भागा। वहां बापूजो की गिरफ्तारी के लिए 
पुलिस जा धमकी थी। सब तेयारियां हो चुकी थीं। प्रार्थना हुई, सबने 
बापूजी से आशोर्वाद लिये ओर उन्हें रवाना करने भीड़ दरवाजे तक आई। 
एक मोटर म॑ वह ओर दूसरी में महादेवभाई तथा मीराबहन रवाना हुए। 
महादेवभाई के वह अन्तिम दशन थे। उसी दिन पृज्य बा भी गिरफ्तार हो 
गईं । उनके भी वह अन्तिम दर्शन थे । 

दिल्‍ली आकर में आंदोलन में शरीक हो गया और २१ फरवरी, 
१९३२ को सत्याग्रह करके गिरफ्तार हुआ। अगस्त तक में मुलतान जेल 
में रहा । वहां यरवदा जेल से बापूजी के कुशल-समाचार के पत्र बराबर 
आते रहते थे। जेल से बापूजी हर सप्ताह साबरमती के आश्रमवासियों 
को भी पत्र लिखा करते थे जो 'मंगल-प्रभात' और गीता-बोध' के नाम से 
प्रकाशित हुए । इसी जेल में उन्होंने एक नये चरखे का आविष्कार किया 
जो 'यरवदा-चक्र' अर्थात्‌ पेटी-चरखा' कहलाया। जेल से रिहा होकर में 
देवलाली गया हुआ था कि एकाएक पता लगा कि २० सितम्बर से बापूजी 
हरिजनों के पृथक्‌ चुनाव के विरुद्ध उपवास करने वाले हे। समाचार पाकर 
में पूना पहुंचा। कुछ शर्तों पर सरकार बापूजी को रिहा करने को तेयार थी, 
मगर उन्होंने शर्तों के साथ रिहा होने से इन्कार कर दिया था। २० तारीख 
को १२ बजे बापू ने उपवास शुरू किया। म॑ ओर प्यारेलालजी उस रोज 
शाम को उनसे मुलाकात करने जेल में गये। बापुजी दफ्तर में कुर्सो पर बेठे 

थे। साढ़े आठ मास बाद उनके दशन हुए थे। उन्होंने मुझसे पुछा---- घबरा 
तो नहीं गये हो ? मन ठीक तो है ?” खब आनन्द में थे। लगातार हंसते ही 
रहे । बिदा होते समय बोले---कल इसी वक्‍त आ जाना 

दूसरे दिन हम फिर उनसे मिलने गये । वह एक अलग वाडं में 
पहुंचा दिये गये थे। बह लेटे हुए थे और कुछ कमजोर दिखाई देते थे । 
सरदार वल्‍्लभभाई ओर महादेवभाई भी उनके पास ही पहुंचा दिये गये थे। 
सामने ही स्त्रियों को जेल थी। दिन भर के लिए सरोजिनीदेवी भी 
बहां से आ जाती थीं । 

उस दिन जब बापू कातने बेठे तो सरोजिनीदेवी से बोले-- 
“में अपनी जगह तुमसे कतवाना शुरू करूंगा।” सरोजिनोदेवी ने कहा-- 
“मेरा तो अगंठा ही ठीक नहीं हे ।” यह सुन बापू हंसकर बोले--हां, 
असे पुराने जमाने मे सरकार के भय से बंगाल के ज॒लाहे अंगठा कटवा देते 
थे वेसे ही तुमने मेरे सामने कातने के डर से अपना अंगूठा खराब कर 
लिया हैं ।” 

जेल में मुठाकातियों पर कोई पांबंदी नहीं थी । सुबह से ही 
मिलने आने वालों का तांता लगा रहता था। उस दिन मेहरबाबा के कुछ 
दिष्य मिलने आये और कहने रऊूगे कि बाबा ने यह संदेश भेजा है कि 
यदि आप चालीस दिन उपवास रखे तो वह आपको ईइ्वर दर्शन करा 
सकते ६ । बापू ने कहा-- “यदि में ऐसा करूं तो वह प्रतिज्ञा भंग 
होगी; क्योंकि मेरा व्रत तभीतक हैँ, जबतक हरिजनों के लिए पथक 
चनाव हट न जाय | संयुक्त चुनाव मंजर हुआ नहीं और मेने उपवास 
खोला नहीं । बापू ने यह भी कहा--“यह कदम उठाने का तो में बहुत 
दिनों से विचार कर रहा था, मगर बिना अंतरवाणी सुन मे कुछ नहीं 
करता । जैसे ही ईइवर ने मेरे कानों में कहा कि अब समय आ गया है 
वैसे ही मने उपवास शुरू कर दिया ।” 

बापूजी का यह उपवास सात दिन चला । हम सुबह से शाम 
तक जेल में रहते थे। कमजोरी बढ़ रही थी, मगर बापुजी ने कातना नहीं 
छोड़ा। पुज्य बा को उनके साथ रहने की इजाजत मिल गई थी। बापू 

एक आमभ के पेड़ के नीचे लेटे रहते थे। पानी पीने में कठिनाई होने लगी 
थी; क्योंकि उबकाई शुरू हो गई थी। मिलनेवाले बहुत आते थे। बापू 
को बोलना बहुत पड़ता था। अधिक बोलने पर वह एक दिन कहने लगें-- 

“कहा जाता है कि मनुष्य अमुक संख्या से इवास लेकर आता 
हैं, जो उसे पूरे करने हो होते हैँ, यही उसकी आयु है । यह बात ठीक ही 
हैँ । अपनी प्राण-शक्ति को हम जितनी जल्दी खत्म कर देंगे, मृत्यु उतनी 
ही निकट होगी और यदि संग्रह करते रहेंगे तो देर से होगी। जाना तो समय 
पर ही है, मगर खर्चे की बात हँँ। रुपया जल्दी खर्चे करदें लो कंगाल हैं ।”' 

सातवें दिन उनकी हालत खराब हो गई । खून का दबाव बढ़ 
गया था। सबके चेहरों पर चिता के बादल छा गये थे। डाक्टर भी 
घबड़ा गया था। समझौता हो चुका था, मगर विलायत से मंज्री नहीं 
आई थी । हर क्षण उसकी प्रतीक्षा हो रही थी। बापू का वजन घटकर 
९२ पौंड रह गया था। उनको हिलने तक की इजाजत न थी। वह जिस 
दिन से इस वार्ड में आये थे खुले मंदान में आम के पेड़ के नीचे बुद्ध भगवान 
की तरह तपस्या कर रहे थे। शरीर को हड्डो-हडडी दीखने लगी थी। 

उस दिन गुरुदेव रबींद्रनाथ ठाकुर ओर बापू का मिलन देखने 
योग्य था। ग रुदेव अपना रूम्बा चोगा पहने, झकी कमर पर पीछे की ओर 
हाथ रखे बड़े धीमे-धोमे कदम बड़ाते हुए बापू के पलंग के पास पहुंचे । 
बापु ने थोड़ा-सा उठकर उन्हें छाती से लगा लिया और उनको सफेद 
दादी पर बालकों की तरह हाथ फेरने लगे। थोड़ी देर बाद थक कर वह 
सो गये । 

आखिर शाम को चार बजे इन्स्पेवटर जनरल गवर्नमेंट हाउस से 
पत्र लेकर आया, जिसमे लिखा था कि अंग्रेजी सरकार ने समझोते की शर्त 
मान ली हूं। बापू ने पत्र पढ़ कर सरदार पटेल को दे दिया और थोड़ी 
देर विचार करन के बाद उपवास खोलने का निश्चय किया । 

उपवास खुलने की तंयारियां शुरू हुई । कविवर ने सबसे पहले 
बंगाली में एक भजन गाया । फिर उपनिषदों के मंत्र पढ़े गये, वेष्णवजन' 
वाला भजन गाया गया और पृज्य बा के हाथ से दिये गये मौसम्मी के रस से 

बापू ने उपवास खोला। सबको मिठाई और फल बांटे गये। उस समय 
वहां एक मेला-सा लगा हुआ था। 

यह बात २६ सितम्बर की हे। बापूजो ने उपवास खोल तो दिया, 
मगर वह कमजोर बहुत हो गपे थे। उनकी सेवा करने के लिए उस दिन 
से मुझे ओर प्यारेलाल को जेल में ही रहने की इजाजत मिल गई थो । 
बिना सजा के किसीको जेल में रहने का शायद यह पहला ही अवसर हो । 

वहां की स्वतन्त्रता देखकर में तो हेरान था कि यह जेल हे या खुला 
दरबार ? बापू कंदी हे या शासक ? वह जो कहते थे वही होता था । 

दूसरे दिन २७ सितम्बर को हिन्दी हिसाब से रेटिया बारस (चरखा 
द्वादशी ) अर्थात्‌ बापुजी की जन्म-तिथि थी। सुबह छः बजे से ही दशनार्थी 
आने लगे। सबसे पहले जेल के सुर्पारिटंडंट की पत्नी फूल लेकर आई। 
फिर अखबारनवीस, कुट॒म्बीजन तथा मित्रगण आये | दिन भर तांता 
लगा रहा। फल और फूलों से वा भर गया। 

तीन दिन हम दोनों वहां रहे। बापू की कमजोरी दूर होने लगी 
थी । तीसरे ही दिन खबर आई कि मित्रों और साथियों को सरकार ने 
जो सुविधाएं दी थीं वे वापस ले लो गई है ओर हमें शाम तक जेल से बाहर 
चले जाना हँ। बापु से आश्ञोर्वाद लेकर हम वहां से विदा हुए। आते 
समय मेने बापु से अपने लिए कार्यक्रम पुछा, मगर उन्होंने कहा कि जेल 
में रह कर वह सलाह केसे दे सकते हे, जो उचित लगे वह करो ।' 

३ दिसम्बर को पता चला कि बापू ने दुबारा उपवास दशरू कर 
दिया है। समाचार पढ़कर चिता हुई ओर मंने उसी क्षण उन्हें तार भेजा । 
उत्तर मिला कि उपवास छोड़ दिया हूं, चिता को कोई बात नहीं हे । 
इसी संबंध में उनका ९ दिसम्बर का लिखा हुआ एक पत्र भी आया जो 
इस प्रकार था-- एक उपवास करना पड़ा ओर वह भी अब पुरानी 
बात हो गई है । थोड़ी अशक्ति पहले से ही हे, लेकिन वह आहिस्ता- 
आहिस्ता घटती जायगी । उपवास मेरे जीवन का एक नित्य ओर अवि- 
भाज्य अंग हो गया है । उससे मुझे जो जानते हे और निकटवर्तो हैँ, उनको 
घबराना नहों चाहिए। यह विश्वास रखो कि इस हदारोर से जितनी सेवा 

लेनी हें, उतनी लिये बिना ईश्वर इसका नाश नहीं होने देगा ।” 

बापूजी जेल में थे। सत्याग्रह का जोर घट रहा था। मगर जेल- 
यात्रा बन्द नहीं हुई थी। २६ जनवरी, १९३३ को म॑ तीन मास के लिए 
फिर जेल चला गया। बापुजी के पत्र बीच-बोच म॑ जेल में मिलते रहते थे। 
मेरे जन्म-दिन पर आशीर्वाद भेजते हुए उन्होंने लिखा था-- जन्म-दिन 
के बारे में मेरे आशीर्वाद हे ही। ईश्वर तुमको अनासक्ति और समता 
देगा ।” 

अप्रेल के अन्तिम सप्ताह में एक बार फिर खबर मिली कि बापूजो 
उपवास करने वाले हें। समाचार से दिल में काफी घबराहट पेंदा हो गई। 
कद खतम होने में कुछ दिन बाकी थं। ईश्वर से मनाने लगा कि बापू 
का उपवास शुरू होने से पूर्व ही उनके पास पहुंच जाऊं। आखिर ४ मई 
को रिहाई मिली ओर दिल्‍ली होता हुआ म॑ ८ मई को पुना पहुंच गया। 

बापूजोी यरवदा जेल में सुबह का भोजन करके २१ दिन का उप- 
वास शुरू कर चुके थे। में उनसे उसी आम्र वृक्ष वाली बरक में जाकर 
मिला । उन दिनों बापू के सभी साथी जेल में थे। मुलाकात करके में 
शाम को पर्णकुटी लोट आया। रात के करीब ९ बज होंगे कि तीन मोदरें 
ऊपर आतो हुई दिखाई दीं। पास जाकर क्या देखता हूं कि अगली मोटर से 
बापूजी उतर रहे ६। उनको उपवास के कारण रिहा कर दिया गया था। 
साथ म॑ सरोजिनी नायड थीं। आते ही उन्होंने एक बयान दिया और छः 
सप्ताह के लिए सत्याग्रह स्थगित कर दिया। 

रात को सोते समय उन्होंने अपना रोजनामचा मुझे सोंपते हुए 
कहा कि अब तुम जानो । मेरा रोजनामचा लिखते रहो और देख-भाल 
करते रहो । सब काम तुम्हारे सुपुर्द ह। में उनके सिरहाने ही सो गया। 

उन २१ दिलों की पुण्य-स्मृति सेरे लिए एक अम॒ल्य धरोहर हे । 

बापूजोी इस बात के लिए काफी सख्त थे कि कोई व्यक्ति अपना 
काम छोड़ कर न आए । एक भाई सेवा करने आए तो उनको फौरन लौटा 
दिया। में ओर मेरे सहायतार्थ ध्रंधरजी, हम दो ही सेवा के लिए नियत थे। 
सरोजिनीदेवी, जो बापूजी के साथ ही रिहा कर दो गई थीं, बाहर की देख- 

भाल करतो थों। मथुरादासभाई पत्र-व्यवहार देखते थे। डा० दिनशा- 
मेहता मालिश आदि करते ५। 

जेल से बाहर आते ही बापू ने राजनीति में हिस्सा लेना शुरू कर 
दिया। जबतक जेल में रहे तबतक उन्होंने किसीको सलाह तक न दी । 
उन्होंने एक बार कहा था--'मेरे दिमाग सें एक तरह से अलग-अलग खाने 
बने हुए हे। में जिस विषय पर ध्यान देना चाहता हूं, वही उस वक्‍त आगे 
रहता है, बाकी की खिड़कियां बन्द हो जाती ह।” यह था उनका संयम । 

उपवास के दूसरे ही दिन से बापू कमजोर होने लगे थे। चक्‍कर 
और मतलोी शुरू हो गई थी । इसलिए वह दो ही दिन कात सके। उनका 
उन दिनों का कता सृत आज भी मेरे पास स्मति-स्वरूप रखा हुआ हें। 

कमजोरी बढ़ते देख मेरे साथ बालक्ृष्ण कालेलकर और हरिहर 
शर्मा भी सेवा में लग गए । डा० अन्सारी भी आगप्रे थं। छठे दिन से 
बापूजी ने गीता सुनना आरम्भ कर दिया। वह पलंग पर आंखें बन्द किये पड़े 
रहते । उन्होंने क्षौर करवाना भी बन्द कर दिया था, बस राम में ही 
ध्यान लगा रहता था। काका साहब पाठ सुनाते। कृष्ण की छवि पटरे 
पर रखो रहती । धूप, दीप ओर सुगंधि जलती रहती । दिन में वह 
रामायण सुनते। पुज्य बा भी साबरमती जेल से रिहा होकर आगई थीं । 
थो डे दिन बाद सहादेवभाई भी रिहा होकर आगपे और डा० विधानचन्द्र 
राय डा० अन्सारी के साथ देख-रेख करने लूगे। 

बापूजी का यह २१ दिनों का चिताजनक लम्बा उपवास २९ 
सई को समाप्त हुआ। उनका वजन घटकर सिर्फ ८०॥ पौंड रह गया था, 
अर्थात्‌ २२ पांड कम हो गया था। वह हडिडियों के ढांचा-मात्र रह गये थे । 
उन्हें करवट लिवाने में भी भय लगता था। मगर वह शांत थे, प्रभु में ध्यान 
लगाये लेटे रहते । ईशोपनिषद, गीता, रामायण ओर भागवत्‌ सुनना 
ही उन दिनों उनकी खुराक थी। 

२९ की सुबह हुई। डा० दिनशा ने उनका क्षोर किया । बापूजो 
ने इस उपवास में फोटो लेने की मनाही कर रखी थी। आज डा० दिनशा 
ने उनका पहला फोटो खींचा । उनके तेजोमय ओर हास्यपूर्ण मुख को छठटा 

अनिवर्चनीय थी। उन्होंने महादेवभाई से गीता का सम्पूर्ण पाठ सुना । 
डा० अन्सारी, विधानचन्द्र राय और गिल्डर ने उनके दरीर को परीक्षा 
की । ठीक १२ बजे रामधन शरू हुई । फिर डा० अन्सारी ने कुरान 
शरीफ की आयत पढ़ी । ईसाई प्रार्थना हुई। पारसी प्राथ्थंना हुई । 
काकासाहब ने संस्कृत म॑ प्रार्थना पड़ी। महादेवभाई ने कवि सम्राट 
रवीन्द्रनाथ ठाकुर का एक भजन गाया । अन्त म॑ वेष्णवजन' गाया गया 
ओर बड़ी धीमी आवाज में बापू ने महादेवभाई को एक संदेश लिखाया। 
१२ बच कर २७ मिनट पर पुज्य बा ने दो ऑंस सन्‍न्तरे का रस उन्हें पीने 
को दिया और २१ दिन का यह महान्‌ यज्ञ ईश्वर-कृपा से कुशलतापुर्वक 
समाप्त हो गया। सबने सुख की सांस ली और प्रभका उपकार माना | 

उपवास के दिनों की कुछ घटनाएं विशेष रूप से उल्लेखनीय हे ॥ 

एक दिन बापूुजी ने पूछा कि कम्तोड किसने साफ किया हैँ ? 
मेने कहा कि में काम में था, मेरी गेर-पौजदगी में भंगी आया और साफ 
कर गया, वरना तो म॑ ही करता हूं। इसपर उन्होंने कहा कि इसका पुरा 
ध्यान रखना कि नोकरों से कोई काम न लिया जाय । 

बापु के नीचे जो गद्दा बिछता था उसे म॑ अगले रोज दिन भर के 
लिए धूप में डाल देता था। इसलिए दो गद्टों की जरूरत थी, मगर बापु 
के पास खादी का एक ही गद्दा था। पणंकुटी में खादी का कोई दूसरा 
गद्दा नहीं सिला । इसलिए में सिल के कपड़े का गद्दा बिछाने लगा; 
उसके ऊपर की चादर ही खादी की होती थी। एक दिन वह गद्दा बापु 
की निगाह में पड़ गया। तुरन्त मुझसे पूछ बरठ कि गदह्ा खादी का क्‍यों नहीं 
है ? मेने अपनी सफाई देनी चाही, सगर बापू के सामने एक न चली । 
कहने लग कि जब भरोसा रखकर सब कुछ तुम पर छोड़ दिया है तो 
क्या तुम इस प्रकार मुझ्त मारोगे ? उस दिन की वह बात में कभी नहीं 
भूल सका । 

में उतको शुश्रषा में लगा हुआ था और आने-जाने वालों की 
देख-भाल एक दूसरे भाई करते थे। बापू का उपवास पुरा हो चुका था, 
मगर वह अभी काफी कमजोर थे । बिना उन सज्जन को आज्ञा के बापूजी 

के पास कोई जाने नहीं पाता था। एक दिन म॑ आगंतुकों के ठहरने के 
कमरे में जाकर क्‍या देखता हूं कि एक बहुत ही दृद्ध पारसी, आंखों से निपट 
अंधे, अपनी पोती के साथ बेठे हैं और दर्शन करने का आग्रह कर रहे हें । 
उनकी भक्ति-भावना को देखकर म उन्हें दशन करवाने ले ही गया और 
प्रवेश-द्वार पर खड़ा करके बताया कि गांधीजी उधर पलंग पर लेटे हुए 
हैं। बंचारे आंखों से तो देख नहीं सकते थे। मेरी बात सुनते ही जमीन 
पर मस्तक टेककर प्रणाम करने को झुक गये और उनकी आंखों से अश्र- 
धारा बह निकली । उस दृदय को देखकर मे अपने से कहने लगा कि हम, 
जो चोबीसों घंटे बापू के निकट रहते हे, कंसे पाषाण-हृदय बन जाते हें 
कि ए से-ऐसे भक्तों को भी उनके दर्शन नहीं करने देते। मंदिर में भगवान 
की मूर्ति के पास रहते-रहते जसे पुजारी भावनाहीन बन जाते है और उनके 
लिए भगवान की आराधना का कुछ महत्त्व नहीं रह जाता, बसे ही बापु 
के निकट रहते-रहते हम भी भावनाहीन बन गये हूँ । इसीलिए बापु कहा 
करते थ्रे कि जो उनसे दूर, अति दूर रहते हे, जिन्होंने उन्हें कभी देखा भी 
नहीं हें, वे उनके अधिक निकट हे ओर जो उनके चारों ओर रहते हें, वे 
उनसे दूर हूं । 

बापूजी का उपवास समाप्त होने के बाद मुझे ज्वर आने लगा 
और इलाज करवाने के लिए म॑ डा० मेहता के क्लिनिक में भेज दिया गया। 
इसके कुछ हो दिनों बाद बापूजी ने एक कान्फ्रेस बुलाई, जिसमें भारत के 
हर हिस्से से प्रतिनिधि बुलाय गये थे। दिल्‍ली के प्रतिनिधित्व के लिए 
मुझे भी निमंत्रण मिला । सगर बापू यह कभी पसन्द नहों करते थे कि 
उनकी टकड़ी के साथी बिना उनकी अनुमति लिये किसी कान्फ्रेंस आदि में 
शरीक हों। गांधीजी का प्रवचन सुनने को चाह किसके मन में न होगी ? 
वहां रहते उनको न सुना जाय, इतना संयम था नहीं। अतः इस अधिकार 
से कि मुझे प्रतिनिधि मानकर बुलाया गया हूँ, मे उनसे बिना पूछे उस 
कान्फ्रेंस में जा बेठा । बापू की निगाह से बचना आसान न था, न में उनसे 
छिपना ही चाहता था। मेने अनुमति इसलिए नहीं ली थी कि मन में 
खटका था कि कहीं इन्कार न हो जाय। बेठक के बाद बापु के सामने पेशी 

हुई । उन्होंने पुछा--“यहां कंसे आये ?” मेने कहा--मुझे निमंत्रण 
मिला था। दिल्‍ली की ओर से प्रतिनिधि बन कर आया हूं ।” कहने लगे, 
“अच्छा ! इंग्लंड म॑ म॑ अकेला तेंतीस करोड़ की नुमाइंदगी कर सकता 
था, यहां में एक तुम्हारी भी नहीं कर सकता ! ” सुनकर लज्जा से सिर 
झुक गया। उस दिनसे सभाओं ओर सम्मेलनों में शरीक होने की उतनी 
चाह न रही । बंबई ओर दिल्‍ली में कांग्रेस महासमिति के जलसे हुए, 
बाप प्रवचन भी करने गये, मगर उनकी अनुमति बिना में दरीक न हो सका। 
अब तो चाह ही नहीं रह गई, सब शन्‍्र हो गया है। 

बापूजी का पांच चीज खान का व्रत था। एक दिन डा० दिनशा 
ने उनके इस ब्रत का कारण पूछा तो बापू ने बताया कि १९१४ में कुम्भ 
के अग्सर पर वह हरद्वार गये थे। वहां धर्मंकी जगह बहुत पाप होते देखकर 
सोचा कि कुछ ब्रत लेना चाहिए। उसी अवसर पर यह द्रत लिया था। 

उन दिनों बापूजी मूंगफली और खजर खाया करते थे ओर केले 
के साथ एक ओंस जैतून का तेल लेते थे। संतरे बर्गरा का त्याग तो नहीं था; 
लेकिन अगर सस्ते मिल जाते और बजट म॑ आ जाते तब ही खाते थे। 
उस अवसर पर बापूजी ने तीन ब्रत लिये-- (१) पांच ही चीजें खाना, 
(२) सूर्यास्त के बाद न खाना, (३) दूध न पीना। 

जब १९१९ में वह बहुत बीमार हुए तो बा ने कहा कि दूध न पीने 
का ब्रत लेने के समय आपके मन में गाय या भंस के दूध की बात थी, 
इसलिए आपको बकरी का दूध पीने में आपत्ति नहीं होनी चाहिए। उस 
समय से उन्होंने बकरी का दूध पीना शुरू कर दिया। 

१८ जुलाई, १९३३ को बापूजी पूना से अहमदाबाद चले गये 
और मुझे इलाज कराने के लिए वहीं छोड़ गये । वहां जाकर बह पहली 
अगस्त को फिर गिरफ्तार हुए ओर दूसरी अगस्त को महादेवभाई के 
साथ यरवदा जेल पहुंचा दिये गये । ४ अगस्त को सुबह नो बज उन्हें 
यरवदा की सीमा से निकल जाने का हुक्‍्स सिला, जिसका उल्लंधन करने 
पर उन्हें एक वर्ष की सजा मिली। 

कुछ दिनों के लिए म॑ पूना से बंबई आ गया था। वहां एकाएक 

खबर मिली कि १६ अगस्त से बापू ने फिर उपवास आरंभ कर दिया है 
ओर इस बार सरकार की ओर से कड़ाई भी बहुत हें। यह उपवास बापू ने 
'हरिजन' अखबार के प्रकाशन के लिए सरकार द्वारा दी गई सुविधा के 
वापस ले लिये जाने पर आरंभ किया था। उनकी हालत चिताजनक होती 
जा रही थी। उपवास के पांचवें दिन वह सासुन अस्पताल भेज दिये गये। 
इस बीच दोतजन्‍्धु ऐं 7 ज उनकी रिहाई के लिए प्रयत्न करते रहे । 

आखिर उपवास के आठवें दिन २३ अगस्त को बापूजी रिहा 
कर दिये गये और वह सीधे पर्णकुटो लाये गये । वह बहुत कमजोर हो 
गए थे। उन्होंने कहा कि मेरे छूटने मे ईइबर का चमत्कार हैं। मुझे 
इसकी आशा नहीं थी, क्योंकि सरकार ने निग्वय कर लिया था कि इस 
रोज-रोज के झगड़े से एक बार ही दुनिया की बदनामी ले लें। अगर 
गांधी मर जाय तो यह कांटा सदा के लिए दूर हो। लेकिन दुनिया कौ 
राय के सामने सरकार को झुकता हो पड़ा। 

बापूजों ने यह भी कहा कि इस बार मेरा इरादा मौन समाधि 
ले लेने का था, क्योंकि वही सबसे अधिक झ्ञांति देने वाली वस्तु हैं और उसकी 
सहायतासे बिता किप्तोप्ते आशा रखे शरोर छोड़ा जा सकता है, कि-तु ऐंड्ज 
साहब ने एसा करने से मना किया। 

इसके बाद बापुजो वर्धा चले गये और फिर सात-आठ मास तक 
वे लगातार हरिजन कार्य के लिए भ्रमण करते रहे। यात्रा में से उनके 
पत्र आते रहते थे। यात्रा से वर्धा जाकर उन्होंने सात से चोदह अगस्त 
(१९३४) तक सात दिन का फिर उपवास किया। मेने बहुत चाहा कि 
उनको सेवा के लिए वहां पहुंच, लेकिन उन्होंने साफ इन्कार कर दिया ओर 
एक पत्र में लिखा-- खेद होता हैँ कि तुम इतनी अधीराई (अधोरता) 
बताते हो । इसको मे कंसे उत्तेजन दूं ? तुम्हें ऐसी बातों में भी संपम 
पालन करना चाहिए। क्या सेवा करोगे ? आश्रम सेवक ओर सेविकाओं 
से भरा है । बाहर से सबको रोक रहा हूं। मेहता को भी रोक दिया, 
विधान को भी। अब तुम्हें केसे इजाजत दूं ? ” 


हरिजन-निवास 


२९ दिसंबर, १९३४ को बापू एक मास के लिए दिल्‍ली आए ॥ 
इस बार वह किग्सवे पर हरिजन-निवास में ठहरे। दिल्‍ली में वे इतने लंबे 
समय तक बहुत वर्षों बाद ठहरे थे। हरिजन-निवास तब स्थापित ही हुआ 
था। वहां उस समय केवल एक सकान था, जो बाएूजी के ठहरने के लिए 
ठीक किया गया था। ओरों के रहने के लिए तंग लगाये गये थे। प्रबंध की 
देख-भाल मेरे जिम्मे थी। उस वब इतनी ठंड थी कि रात को पानी जम जाता 
था। गुरुदेव रवीन्द्रनाथ ठाकुर दिल्‍ली आये हुए थे और लाला रघबीरसिह 
के मकान पर कड्मीरोी दरवाज ठहरे थ। वह शांतिनिकेतन के लिए 
पेसा जमा करने निकले थे और एक नाटक खेलने वाले थे। बापू को 
यह अच्छा नहों लगा कि इतनी वद्धावस्था में चंदे के लिए वे नाटक खेलें। 
उन्होंने तुरंत महादेवभाई को भेजा ओर जितना रुपया दरकार था एक 
मित्र से दिलवा दिया। बापू ने हम सबको भी गुछहदेव से मिलाया, उन्हें मेने. 
पहली बार इतन निकट से देखा था। 

२ जनवरी, १९३५ को बापू ने हरिजन-निवास का शिलान्यास 
किया । उस बार उन्होंने दिल्‍ली के देहातों का दोरा भी किया । नरेला 
हरिजन कान्फ्रेन्स मं भाग लिया और जामिया मिलिया भी देखी | देहातों 
का दोरा उन्होंने तीन दिन तक किया । उन दियों वर्षा लगातार हो रही 
थी, किन्तु बापू ने अपना कार्यक्रम नहों बदला। पहले दिन वह नरेला 
और बांकनेर गये, दूसरे दिन सुझतानपुर और तोसरे दिन रामतालू और 
हु माय पुर । 

कंम्प के प्रबंध के बारे में बापूजी मुझसे हर बात की तफसील 
पुछते रहते थे। सब्जी का क्या भाव है, खाने का क्‍या खर्च आता है, कितने 
मेहमान भोजन करते हें, इत्यादि । एक दिन उन्होंने थकदानी मंगाई । 
आदमी पीकदान ले आया, जो कौमतो थी । देखकर वह नाराज हुए और 


डर बापू के चरणों म 


उन्होंने मिट्टी की दो पेसे वाली थूकदानों मंगाकर रखो । 

पुरे एक महीना दिल्ली ठहर कर बापूजी २८ जनवरी को वर्धा 
चले गये । दूसके बाद कई वर्षों तक जब कभी वह दिल्‍लो आते, हरिजन- 
निवास में ही ठहरा करते थे। 

जाते समय बापूजी मुझे वर्धा आने को कह गप्रे थे। अतः २८ 
फरवरी को में वहां के लिए रवाना हुआ । बापू अब मगनवाड़ी में रहने 
लगे थे। वहां आश्रम-सा बन गया था। बापू मुझे अपने साथ रखना 
चाहते थे, कितु जब भो म॑ रहने के विवार से जाता, दुर्भाग्पववश बोघार 
पड़ जाता । बापू मेरो लम्बी बीमारी देख चक्रे थे। उनको देख- 
रेख में मेरा उपचार अबतक चल रहा था। वहां पहुंचकर कुछ दिनों बाद 
ही मे फिर बीमार हो गया। बापुजी ने मुझे तुरंत ही दिल्‍ली जाने को आज्ञा 
दी। इस तरह १५ दिन बाद ही मुझे वहांसे वापस आना पड़ा। 

८ सा्चे, १९३६ को कोई १४ मास बाद, बापुजी कुछ दिनों के 
लिए फिर दिल्‍ली आकर हरिजन-निवास में ठहरे। इस बीच वहां भारी 
परिवर्तंत हो चुका था। कई मकान नये बन गये थे । विद्यालय खुल 
चुका था। बापू उन दिनों अस्वस्थ थे। उनके खून का दबाव बढ़ गया था। 
वह कुछ दिन आराम करने को आगे थे। 

उसी वर्ष अप्रेल मास मे कांग्रेस का अधिवेशन लखनऊ मे होने 
वाला था। पं० जवाहरलाल नेहरू उसके प्रधान चुने गप्रे थे। दिल्‍लो में 
कार्यसमिति की बेठक हुई, जो पूरे एक सप्ताह तक चहती रहो । 

बापूजी सुबह चार बज उटते। ४-२० पर प्रार्थना होती। इसके 
बाद वह सो जाते । ७ बज भोजन करके घने निकलते । ८ से ९ तक 
रामायण सुनते । ११ बज स्नान; फिर आराम । ३ ब्ज भोजन; फिर 
कातना । ६ बजे घमना; ७ बज शाम को प्रार्थना और ९ बजे दायन । 
मुलाकातें पहले को तरह दिन भर चलती रहतो थीं । बापुजी दिल्ली 
२७ मार्च तक ठहरे । उसी दिन वह लखनऊ कांग्रेस में भाग लेने चले 
गये। प्रबंध करने के लिए मुझे एक दिन पहले भेज दिया था। 

इस बार बापू हरिजन-निवास में देवदासजों के घर पहलो मंजिल 

में ठहरे थे । नीचे एक स्त्री और पुरुष सुबह से ही यह संकल्प करके बेठ 
गए कि जबतक गांधीजो के दर्शन न कर लेंगे भोजन नहीं करेंगे । शाम 
होने आ गई और वे भखे-प्यासे बेठे रहे । मुझे इस बात का ध्यान भी नहीं 
था , कितु प्रबंध था मेरे जिम्मे, इसलिए बापु ने मुझ बुलाकर कहा-- 
“एक दम्पती सुबह से भ्े-प्यासे बंठे है । उन्होंने दशेन करने को हठ 
लो है। उन्हें ले आओ ।” यह सुन कर मुझे पता लगा कि बापु कितने 
भक्‍त-बत्सल थे। 


लगख्बनउ>कांग्रेस और उसके बाद 


२८ सात की सुबह बापूजी लखनऊ पहुंचे । उसी दिन उन्होंने 
स्वदेशी प्रदर्शनी का उद्घाटन किया। उस वर्ष कांग्रेस की वह सबसे बड़ी 
प्रदर्शनी थी । बापू उसे हर रोज नियमपुर्वक देखने जाते थे। खर्च काफी 
हुआ था और उन्हें इस बात की चिता थी कि घाटा न होने पाए, इसलिए 
वह हर ज्ञाम को पूछते कि टिकटों से कितनी आमदनी हुई हे । 

लखनऊ में २० अप्रेल तक ठहरे। वह यूनिवर्सिटी रोड पर एक 
बंगले में झहराये गये थे। सेठ जमनालालजी भी उनके साथ ठहरे थे । 
दूसरे साथियों की संख्या करीब ५० तक पहुंच गई थी। लखनऊ की गरमी 
मशहूर हँ। उसपर अग्रेल का महीना । बुरा हाल था ओर सबसे बड़ी 
मुसीबत यह कि प्रबंध किसी काम का नहीं था। सभी नेता थे, परवाह 
कौन करे ? शहर चार मील दूर था, कोई सामान आसानी से मिलता 
ही न था। लोग वायदे तो कर जाते थे। मगर पहुंचता कुछ नहीं था। 
त्ञापे सो गज, फाडे नो गज वाला मसझा था। नाकों दस आगया। सगर 
बापू तो हर हालत में निभा लेते थे। वह असुविधा महसूस ही कब 
करते थे ? बीच में कुछ दिनों के लिए कार्यसमिति के सदस्यों के साथ 
उन्हें इलाहाबाद जाना पड़ा । कांग्रेस समाप्त होने पर वह वर्धा गए 


४४ बापु के चरणों में 


ओर मं दिल्‍ली चला आया। उसके बाद स्वास्थ्य-सुधार के लिए वह' 
कुछ दिनों के लिए नन्‍्दीदुर्ग चले गए थे। वहां से लौट कर वह कुछ ही दिन 
सगनवाड़ी ठहरे और सितम्बर १९३६ में सेवाग्राम रहने चले गए। 

अक्तूबर, १९३६ में बापू भारतमाता मंदिर का उद्घाटन करने 
बनारस गए । दिसम्बर के आखिरी सप्ताह में बापूजी फंजपुर कांग्रेस में 
गए । यह पहलो कांग्रेस थी जो शहरों को छोड़कर देहात में हुई थी। यहां भी 
ग्राम-उद्योग प्रदर्शिनो हुई थी जिसमें सब वस्तुएं देहात की ही रखी गई थों। 
इस बार म॑ बापूजी के साथ न ठहरकर अलग ठहरा था, मगर रहता था 
दिनभर उनके पास ही । अधिवेशन देखने छोग इतनी बड़ी संख्या में आए 
थे कि बापूजी ने दूसरे ही दिल कांग्रेस अधिवेशन समाप्त करने को कहा, 
क्योंकि खाने-पीने का सामान निपट चुका था और गंदगी से बीमारी 
फंलने का डर था । 

सन्‌ १९३७ के मार्च महीने में दिल्‍ली में कनवेंशन हुआ था। बापू 
को उसम॑ शरीक होने आना पड़ा। इस बार भी वह हरिजन-निवास में ही 
ठहरे और एक सप्ताह रुके--१५ मार्च से २२ मार्च तक । इसके बाद 
वह वर्धा चले गये । उन दिनों बापु सुबह-शाम की सेर अक्सर नंगे पर 
करते थे। सड़क पर रोड़ी बिछी थी। फिर भी काफो दूर नंगे पेर ही 
घमते थे । 

उन दिनों बापु की डाढ़ में दर्द था। उसे निकलवाने वह डाक्टर 
के पास जा रहे थे। में उनके साथ जाने वाला था कि इतने में एक 
सज्जन उनसे मिलने आ गये और मोटर में साथ हो लिये। में रह 
गया। चलते समय मेने उन सज्जन से कह दिया कि जो डाढ़ निकले 
उसे अपने साथ लेते आना और मुझे दे देना। वह डाड़ू तो ले आये मगर 
उसे बापूजो के सुपुर्दे कर दिया। अब में उनसे कंसे मांगूं ? डाढ़ उनकी 
डेस्क में रख दी गई। मेरो निगाह उसपर बराबर लगी रही । जब बापु 
दिल्‍ली से जाने लगे तो मेने उनका सब सामान बंधवा दिया, मगर डाढ़ को 
जान-बूझकर डेस्क में हो रहने दिया और बाद सें उसे अपनी जेब के हवाले 
कर दिया। लेकिन डाढ़ इस तरह जेब में बन्द रहने वाली कब थी ! वह तो 

जोर-जोर से पुकारने लगी कि यह चोरी हैँ ! यह मोह हैं ! यह म॒ढ़ता हे ! 
बापू को बिना बताये मझे क्यों लिया ? आखिर मेंने सारी बात बापू को 
लिखी और डाढ़ भी उनके पास भेज दी । वह न मेरे पास रही, न उन 
सज्जन के पास । 

४ अगस्त, १९३७ को बापूजी वाइसराय छार्ड लिनलिथगो से 
मिलने के लिए दिल्‍ली आये ओर उसी शाम को वह वापस चले गये । 
स्टेशन जाते समय रास्ते में उनकी मोटर में पंचर हो गया । पीछे-पीछे एक 
अंप्रेज मोटर म॑ आ रहा था। वह बापू को देखकर रुक गया ओर उनसे 
अपनी मोठर में चलने के लिए प्रार्थना की । तब बापू उसमें सवार होकर 
स्टेशन पहुंचे । इसके बाद वह जब कहीं जाते तो अक्सर उनके साथ एक 
अतिरिक्त मोटर रखी जाती थी । 

फरवरी, १९३८ मे हरिपुरा कांग्रेस हुई । में भी वहां गया और 
बापूजी के साथ ही ठहरा। देहातों म॑ं आयोजित कांग्रेस अधिवेशनों में 
हरिपुरा जैसा अधिवेशन फिर नहों हुआ । इस अधिवेशन के सभापति 
सुभाषत्ाब्‌ थें। उनका जलस बैलगाड़ी म॑ निकाला गया था। सरदार 
वल्लभभाई ने उसे सफल बनाने में कोई कसर नहों रखी । लाखों नरनारो 
अधिवेशन को देखने आये, फिर भी प्रबन्ध ओर सफाई में कमी न आ 
थाई । रोज हजारों आदसमी कांग्रेस को रसोई में भोजन करते थे मगर वहां 
का भंडार अक्षय था। सामान सब प्राम-उद्योग का था। चक्‍की का पिसा 
हुआ आटा, गाय का दूध-घो, कुटा हुआ चावल । गुजरात की कुशलता का 
वह अधिवेशन एक नमूना था। 

अधिवेशन समाप्त होने पर में बाप के साथ ही २२ तारीख को 
वर्धा चला गया। सेवाग्राम की यह मेरी पहली यात्रा थी। मेने बापूजी से 
कुछ समय वहों रहने की आज्ञा मांगी, लेकिन उन्होंने मुझे दिल्‍ली को 
अपना कार्यक्षेत्र बनाने का आदेश दिया | इसका म्‌ख्य कारण यह था कि 
उनको मेरे स्वास्थ्य का बड़ा ध्यान रहता था और वर्धा का जलवायु भेरे 
अनुइल नहीं पड़ता था। उन्होंने कहा--मुझसे दूर रहते हुए भी मुझमें 
ओतप्रोत हो सकते हो । यदि इस जन्म में मेरे निकट रहने का अवसर न 


४६ बापु के चरणों में 


भी आया तो क्‍या हुआ ? कल्याण-कर्म करने वाले का नाश नहीं होता, 
यह गीता में कहा है ।/ अतः २८ फरवरी, १९३८ को उनसे आशीर्वाद 
लेकर में दिल्‍ली लौट आया। 

मा, १९३८ मे डेलांग स्थान पर, जो पुरी के इ लाके में हैँ, गांधी- 
सेवा-संघ का अधिवेशन था। बापुजी वहां गए हुए थं। उनकी आज्ञा से 
में भी वहां गया। बापुजी तालाब के किनारे एक झोंपडी म॑ ठहराये गए 
थे। संघ के अधिवेशन म॑ भाग लेने वाले सभी लोगों के लिए कुछ देर 
शारोरिक परिश्रम करना आवश्यक था। एक जोहड़ था, उसकी खुदाई 
करनी होती थी । भोजन का सब सामान ग्राम-उद्योग का था। एक छोटी- 
सी प्रदर्शनी भी को गई थी, जिसमें उड़ीसा की कला के नम्‌ने रखे गए थे। 
बापूजी हर रोज एक छण्टा परिषद में भाग लेते, प्रइनों का उत्तर देते और 
प्रवचन करते । उनके खून का दबाव उन दिनों बहुत बढ़ा हुआ था । 
वह वहां ३१ मार्च तक रहे। वहां से वह कलूकत्त चले गए ओर म॑ हरद्वार 
का कुम्भ देखने चला आया । 

डेलांग की एक घटना स्मरणीय है । जगन्नाथजी का मंदिर वहां 
से नजदीक ही था। बापु ने कहा कि वहां आकर पुरी तो देखनी ही चाहिए। 
पुज्य बा, मणिलालभाई, कन्‌ गांधी, महादेवभाई की पत्नी दुर्गा बहन ओर 
म॑ पुरी देखने गए। जिस मंदिर म॑ हरिजन न जाते हों, उसमे बापूजी नहीं 
जाते थे। पुरी का मंदिर हरिजनों के लिए बंद था। मेने , मणिलालभाई 
और कन्‌ ने मंदिर म॑ जाने से इन्कार कर दिया। बा थीं भोली-भाली और 
परम श्रद्धाल। वह दुर्गा बहन आदि के साथ दशन करने अंदर चली गई। 
वापसी पर बापु ने सब हाल पूछा। बा से मंदिर में जाने को बात सुनकर 
उन्हें बड़ा आघात पहुंचा । उनके खून का दबाव ओर भी बढ़ गया । 
हम सब परेशान हो उठ। बा मुझसे कहने लगीं कि तूने मुझे अंदर जाने से 
रोका क्‍यों नहीं ? म॑ तो घबरा गया, सगर बापु ने मेरी ओर से कहा कि 
यह तुम्हें कँसे रोकता ! यह उसकी मर्यादा से बाहर की बात थी। इस घटना 
के बाद मेने भी त्रत लिया कि जिस मंदिर म॑ हरिजन प्रवेश न कर सकते हों 
उसमे में भी प्रवेश नहीं करूंगा । मेने कई बार देखा हे कि जो बात मे 

व्यक्त नहीं कर सकता था, मगर जो मेरे मन में होती थी, उसे बापु स्वयं 
हो कह दिया करते थे और मुझे संकट से *चा लेते थे। अपने संकोची 
स्वभाव के कारण म॑ उनसे बात करते भी घबराया करता था। मुझे जो 
कुछ कहना होता था उसे उन्हें लिखकर दे देता था और वह मेरे मन के भाव 
को तुरंत ही समझ लेते थे। कई बार बिना कुछ बताये ही वह मेरे मन की 
बात जान लेते थं और में चकित रह जाता था। सच कहें तो में अपने को 
इतना नहीं जानता था, जितना वह मुझ जानते थे । 

२२ जुलाई, १९३८ को मुझ धरना देने के अपराध में १५ दिन 
की सजा मिलो | जेल से आकर कार्य मुझे शिमले जाना पड़ा। इस 
बार मेरे जल जाने से मां को इतना आघात पहुंचा कि २६ अगस्त को 
जब में शिमले में ही था उनका देहांत हो गया। ३ सितम्बर को बापुजी 
ने सेवाग्राम से मुझे सांत्वना का निम्नलिखित पत्र लिखा : 

“मेरा मन तो तुम्हारे पास ही रहा हूं । मां गई और तुम उनके 
नजदीक नहीं थे। उसका दुःख तो अवदय रहेगा , लेकिन हम मौत को मौत 
कब मानते हैं ? मोत एक बड़ा परिवर्तेन हैं । बाकी शरीर का परिवतंन 
तो नित्य होता है । जिस जीव के साथ संबंध था, उसने तो स्थानांतर 
ही किया हैं; इसमें शोक क्‍या ? यहां आना चाहो तो आ सकते हो । 
थोड़े दिनों में मुझे दिल्‍ली आना होगा, इसलिए खच्ं से बचना ( तो बचो । 
यहां की हवा भी अच्छी नहीं है ।” 

२० सितम्बर को बापूजी दिल्ली आए ओर हरिजन-निवास से 
ठहरे। अपनी मां की यादगार बनवाने के लिए मन हरिजन-निवास में एक 
मंदिर स्थापित करने की अनुमति उनसे ले ली थी । 

२५ तारीख को उन्होंने उसकी आधारशिला रखी । उन दिनों 
बापु सौन रहते थे और लिखकर बातें किया करते थे। इसलिए उन्होंने 
अपना प्रवचन भी लिखकर ही दिया, जो इस प्रकार था : 

“मुझे खेद हैँ कि इस मौके पर में बोल नहीं सकता । कई बरसों 
से मेरा अभिप्राय बन गया हें, मृत्यु के बाद धनिक लोग काफी 
ख्च॑ निकम्मा करते हैं, जिसमें न कुछ उपयोग रहता हैँ, न धर्म। 

इसलिए आज का अवसर मुझे प्रिय लगता है । जानकीदेवी पुण्यात्मा 
थीं । उनका स्वगंवास थोड़े ही दिन पहले हुआ । उनका परिवार 
बड़ा ओर प्रसिद्ध हैँ । सब भाइयों ने मिलकर यही नि३चय किया 
कि जानकीदेवी की पुण्यस्मति में कुछ हरिजन-सेवा का ही कार्य किया जाय 
और उन्होंने निर्णय किया कि इस संस्था में संचालकों की सम्मति से एक 
प्रार्थना-मंदिर बनाया जाय । इस मंदिर की नींव रखने का शुभ कायें 
मेरे सुपुदं किया गया हैं। आपके समक्ष में नींव डालता हूं और आशा 
करता हूं कि इस मंदिर से इस संस्था के विद्यार्थियों को लाभ होगा ओर दूसरे 
सज्जन भी इसी तरह प्रियजनों के स्वर्गवास निमित्त हरिजन-सेवा 
करेंगे ।” 

२० सितम्बर से ३ अक्तूबर तक बापू हरिजन-निवास में रहे । 
इन दिनों कार्यससिति और महासमिति की बठक हो रही थों। यरोप में 
लड़ाई छिड़ने की तैयारियां हो रही थीं और कार्यसमिति के सामने यही प्रइन 
था कि यदि लड़ाई सघम्‌ च छिड़ गई तो भारत क्‍या करे। उन दिनों बापूजी 
का स्वास्थ्य अच्छा रहा। दिल्‍ली का जलवायु उनको अनुकूऊल था। खून 
का दबाव न बढ़ने पाया। सुबह वह कमरे की छत पर घम्मा करते ओर 
शाम को उरा चबूतरे तक जहां १९११ में दरबार हुआ था, मोटर में जाया 
करते, बहां से पेदल वापस आया करते थे। प्रार्थना में दशकों की काफी 
भीड़ रहती थी। कार्यसमिति के कई सदस्य भो हरिजन-निवास में ही 
ठहरे हुए थे--सुभाषबाब्‌, राजेन्द्रबाब, खानसाहब, जमनालालजी, 
हरेकष्ण मेहताब, दंकरराव देव आदि। राजाजी ओर विद्वनाथदास भी 
वहीं थे । बापूजी का समय काफी व्यस्त रहता था, यद्यपि वह मौन 
रहते थे। 

मौन की महिमा बापूजोी जानते थे। एक बार उन्होंने कहा था 
कि यदि मोन सिद्ध हो जाय तो फिर मनुष्य अपने संकल्पमात्र से दूसरों के 
मनों में परिवर्तन कर सकता है, उसे बोलने या भाषण करने की जरूरत 
ही नहीं रह जाती। शाम की प्रार्थना मं शहर से और आसपास के देहातों 
से काफो लोग आते थे। एक दिन एक अंथा बापु के दशन करने भोड़ में 

से निकलकर उनके पास जाने रगा। स्वयंसेवकों ने उसे रोकना चाहा। 
बापु को यह सहन न हुआ, स्वयं आगे बढ़कर उन्होंने अंधे को अपनी छाती 
से लगा लिया और स्वयंसेवकों को इशारे से दूर हट जाने को कहा। 


० का 
सीमाप्रांत की ऐतिहासिक यात्रा 


४ अक्तूबर को बापूजी अपनी पार्टी के साथ सीमाप्रांत का दौरा 
करने निकले। डा० सुशीला, प्यारेलालजी, कन्‌ गांधी और अमतुस्सलाम 
बहन पार्टी में थे। दिल्‍ली से में साथ हो लिया। महादेवभाई बीमार थे, 
वह और बा दिल्‍ली म॑ ही रहे। 

६ से ८ अक्तूबर तक बापु पेशावर में रहे। ९ अक्तूबर को वह 
उत्तमनजाई गए, जहां खानसाहब का घर है । वहां आकर बापूजी ख॒दाई 
खिदमतगारों से बाते करने को थोड़े समय के लिए मौन खोल लिया करते 
थे। एक दिन रात को क्या देखते हें कि खुदाई खिदमतगार बंदूर्क लिए 
पहरा दे रहे हे। बापू इसे कब सहन कर सकते थे ? दूसरे दिन सुबह ही 
उन्होंने खानसाहब से कहा कि ये लोग जिन्होंने अहिसा का ब्रत लिया हें, 
बंदूक केसे ले सकते हें ? अपनी यात्रा में बापूजी खुदाई खिदमतगारों को 
यही समझाते रहे कि अहिसा क्‍या हू। 

१६ अक्तूबर से उनकी यात्रा आरम्भ हुई। उत्तमनजाई से पेशावर 
आकर वह नोशेरा गए ओर वहां से मरदान, सवाबी होकर २१ अक्तूबर को 
कोहाट पहुंचे। यह अफरीदियों का इलाका था। हरएक के पास बंदूक 
थी। कोहाट से हंगो और फिर वहांसे कोहाट लौटकर वह बच्चू गए। 
बन्नू से वह लक्‍की मरवत गए ओऔर २७ को डेरा इस्माइलखां पहुंचे। वहां- 
से २ नवम्बर को वह वापस पेशावर आए। ६ नवम्बर को वह पेशावर 
से एंबटाबाद के लिए निकले और ९ नवम्बर को वहां से तक्षशिला को 
रवाना हो गए। उसी दिन अपना दौरा खत्म करके बापु वर्धा चले गए। 


५० बापू के चरणों में 


में रास्ते में एक मित्र से सिलने वजीराबाद रुक गया था। 

सीमाप्रांत का यह दोरा एक ऐतिहासिक दौरा था। उसमें बापु 
ने हिंसक पठानों को अहिसा का उपदेश दिया और पुश्तहापुइ्त के बैरभाव 
से बचने का रास्ता बताया। 

इसके चार मास बाद १९३९ के मार्च मास में में बापूजी के पास 
राजकोट गया। उन दिनों राजकोट का झगड़ा चल रहा था। पृज्य बा 
गिरफ्तार हो चुकी थों। सेवाग्राम से बापुजी वहां आए हुए थे और ३ मा 
को उन्होंने अनिश्चितत काल के लिए उपवास शुरू कर दिया था। देवदासजी 
ओर दूसरे साथियों को सलाह से में उपवास के दूसरे ही दिन राजकोट पहुंच 
गया था। बापूजी वहां राष्ट्रीयशाला में ठहरे हुए थे। उनको मितली शुरू 
हो गई थी। कमजोर तो वह थे ही। 

इस उपवास में बापूजी हर रोज सुबह पूरी गोता और श्ञाम को 
रामायण में से सुना करते थे। ७ मार्च को वाइसराय का संतोषजनक निर्णय 
आ गया ओर उसी दिन २ बजकर २० मिनट पर बापु ने उपवास खोल 
दिया। उन्हीं दिनों त्रिपुरोी में कांग्रेस का अधिवेशन चल रहा था। फोन 
पर वहां से समाचार मिलते रहते थे। 

१३ माचे को बापूजी राजकोट से दिल्‍ली के लिए रवाना हुए और 
१५ को छावनो के स्टेशन पर उतरे। वह कमजोर हो गए थे और इस बार 
बिड़ला-भवन में ठहरे। वहां ठहरने का उनका यह पहला अवसर था। 
दिल्‍ली पहुंचकर उसी दिन बापूजी वाइसराय से मिले और उसके बाद 
दिल्‍ली जेल में शाही कंदियों से मिलने गए। १८ मार्च को उन्होंने बिड़ला- 
मंदिर का उद्घाटन किया। २३ मार्च को वह इलाहाबाद चले गए और 
२५ मार्च को दिल्‍लो लौट आए। वापस आकर कई दिनों तक बापूजी 
ने समाजवादी दल के कार्यकर्त्ताओं से बातें कों और उन्हें अपने विचार 
समझाये। ७ अप्रैल को वह. राजकोट वापस चले गए। 

उसी वर्ष अगस्त मास में में दक्षिण को यात्रा को गया। १० 
अगस्त को में बापुजी से सेवाग्राम में सिला। उन दिनों वहां कांग्रेस कार्य - 
समिति की बंठक चल रही थी और बड़े महत्त्व के प्रइनों पर विचार हो रहा 

था। ३ सितम्बर को दूसरे महायुद्ध की घोषणा हो गई ओर बापुजी को 
उसी मास ४ और २६ तारीखों को और फिर १ अक्तुबर को वाइसराय 
से मिलने दिल्‍ली आना पड़ा। ६ अक्तुबर को वह वर्धा लौट गए। 

१ नवम्बर को बापूजी फिर दिल्‍ली आए और बिड़ला-भवन में 
ठहरे। २ नवम्बर को उन्होंने हरिजन-निवास में उस प्रार्थता-मंदिर का 
उद्घाटन किया , जिसका शिलान्यास उन्होंने २५ सितम्बर, १९३८ को 
किया था। इस अवसर पर प्रवचन करते हुए उन्होंने कहा : 

“इस प्रार्थना-मंदिर का उद्घाटन आज मेरे हाथ से करवाया जा 
रहा हूँ। म॑ चाहता हुं कि इसके द्वारा हमारी धामिक भावना बढ़े। प्रार्थना 
में हम जितना समय दे सकें, अच्छा हैं, यहां तक कि अन्त में स्वयं प्रार्थना - 
मय बन जाय । यह मंदिर यदि धामिक भावना बढ़ायेगा तो जिन भाइयों 
ने इ सके बनवाने में योग दिया हैँ, उनकी भक्ति सफल होगी। चांदीवालों 
को स्वर्गीय माता श्री जानकोदेवी की आत्मा को शांति मिले, हम सबको 
यह सद्भावना सफल हो ।” 

फरवरी सन्‌ १९४० में मलिकंदा में गांधो-सेवा-संघ का अधि- 
वेशन था। बापूजो शांतिनिकेतन होकर वहां जा रहे थे। दिल्‍लो से में भी 
पहुंच गया और १७ फरवरो को मेने उनके साथ द्वांतिनिकेतन देखा । 
वहां बापु ओर गुरुदेव का मिलन देखने योग्य था। प्राचोन हिंदू संस्कृति 
के अनुसार वहां बापु का सत्कार आम्रकुंज में किया गया था। वहां बापु 
दो रोज ठहरे और २० ता० को मलिकंदा पहुंच गये । तब तक सुभाषबाब 
कांग्रेस से अलग हो चुके थे; रास्ते भर हम एड होक कमेटी नहीं चाहिए! 
यही नारे सुनते गये । 
मलिऋऊंदा ढाका जिले में पदमा नदी के कितारे एक गांव हें । 
ढाका यहां से बीस सील हे । इस जिले में मुस्लिम आबादी अधिक हे । 
प्रफुल्लबाब्‌ का यह जन्मस्थान हेँ। यहां भोजन का सब सामान ग्राम-उद्योग 
संघ का था। छोटी-सी प्रदर्शनी भी की गई थी। सभा में जाते समय सरदार 
पटेल पर चप्पल फेंकने को कोशिश की गई थी, मगर वह उनको लगी नहीं । 
मार्च १९४० में रामगढ़ में कांग्रेस का अधिवेशन हुआ। प्रदर्शनी 

के प्रबन्ध में सहयोग देने के लिए में. कलकत्ते से रामगढ़ चला गया । 

१४ मार्च को बापूजी रामगढ़ आये । १९ को अधिवेशन था । 
कांग्रेस के खूले अधिवेशन के लिए ३ बज का समय रखा गया था। में 
वहां डाकखाने में खड़ा पत्र डाल रहा था। सामने ही कांग्रेस-पंडाल 
का द्वार दीख रहा था । एकाएक वर्षा आरंभ हुई और इतने जोर से पानी 
आया कि आध घंटे से वहां घटनों ऊंचा पानी बहने लंगा। थोड़ी देर 
बाद तो चारों ओर जल-ही-जल दीखने लगा । बड़ी कठिनाई से में 
बापूजी के पास पहुंच पाया। वह बरामदे में टहल रहे थे। उनकी कुटिया 
सारी-की-सारी च्‌ रही थी। उसमे हमने जहां-तहां रोक लगाई । उनके 
तख्त के ऊपर चादर बांधी । वर्षा से बचने को हम उनके तख्त के नीचे 
घस गये और तब कहीं रात को सो सके । 

दूसरे रोज सुबह ही बापुजी ने वहां झंडा चौक सें भाषण किया। 

खड़े-खड़ सब प्रस्ताव पास हुए और रात ही की गाड़ी से बापूजी वर्धा लोट 
गये । में दिल्‍ली चला आया। इस वर्ष इस कदर भीड़ आई थी कि ठहरने 
को कहीं स्थान न था। सब कोई परेशान हो गये थे । कहते है, वहां पचासों 
वर्ष में ऐसी वर्षा कभी नहों हुई थी । 


व्यक्तिगत सत्याग्रह 


मई का महीना आया और व्यक्तिगत सत्याग्रह की तेयारियां 

शुरू हो गईं। मेने सत्याग्रह का प्रतिज्ञापत्र भर कर बापुजी के पास भेजा । 

दिल्ली से प्रतिज्ञापत्र भरवाकर भेजने का काम आरम्भ में उन्होंने मुझे 

सौंपा था। वह व्यक्तिगत सत्याग्रह के लिए बहुत छानबीन करके सत्या- 

ग्रहियों को लेना चाहते थे, इसलिए मंने देहातों का दौरा शुरू किया और 
दिल्‍ली में सत्याग्रह-कंम्प खुल गया । 

२८ जून को बापूजोी महादेवभाई, प्यारेछहाल आदि के साथ 

वर्धा से दिल्ली आये । दिन-भर बिड़ला-भवन में रहकर रात को वह 
शिमला चले गये । वहां से वह ३० जन को लोटे ओर इस बार राजपुर 
रोड पर शौकत अंसारी की कोठी पर ठहरे। वह शाम को ही वर्धा जाने 
वाले थे, मगर ३ जुलाई को कार्यसमिति की बेठक होने का निदचय हो 
गया, इसलिए उन्हें 5हरना पड़ा । 

दिल्‍ली में एक चरखा-क्लब कायम हुआ था। बापूजी ने उसके 
सदस्यों के साथ बेंठकर काता और क्लब में प्रवचन किया । उसी रात 
वह बिड़ला-भवन चले गये । ७ तारीख तक कार्यसमिति की बेंठक 
चलो । उसी शाम को वह वर्धा लोट गये । 

२६ सितम्बर को बापूजी फिर दिल्‍ली आयें और पहले की तरह 
दिन-बैर बिड़ला-भवन ठहरकर रात की गाड़ी से शिमला चले गये ॥ 
महादेवभाई और कन्‌ साथ थे । दिन में चरखा-क्लब के सदस्यों के साथ 
सामहिक कताई हुई । उस दिन बापूजी ने खादी को हुंडियां भी बेचीं । 

३० सितम्बर को बापूजी शिमला से मोटर में चलने वाले थे। 
देवदासजी ने मुझे दिल्‍ली से अम्बाले भेजा ताकि में खापूजी को आराम से 
लिवा लाऊं। रात को १ बजकर ४० मिनट पर उनकी मोटर दिखाई 
दी । उन्होंने अपनी मोटर रोक ली और मुझे देखकर कहा, अच्छा, 
आगया ? अब में निश्चित हूं ।” आह, कितना विद्ववास था उन्हें मुझपर ! 

में उनको मोटर में बेठ गया और वह सो गये । सबेरे ५॥ बजे 
हम बिड़ला-भवन पहुंचे । महादेवभाई दूसरी मोटर में थे। वह अभी 
तक पहुंची नहीं थी, इसलिए बापूजी को चिन्ता हो गई। उनका ड्राइवर 
रास्ता भूलकर दूसरी सड़क पर चला गया था। वह कोई घंटे भर बाद 
बिडला-भवन पहुंचे, तब कहीं जाकर बापू की चिन्ता दूर हुई। उसी 
शाम , पहली अक्तूबर को, बापू वर्धा चले गये । 

१७ अक्तूबर, १९४० से बापूजीने व्यक्तिगत सत्याग्रह शुरू 
करवा दिया। उनके आदेशानसार सबसे पहले श्री विनोबा भावे ने पोनार 
ग्राम में सत्याग्रह किया । वह २१ ता० को गिरफ्तार कर लिये गये। उनके 
बाद पं० जवाहरलाल नेहरू को बारी थी, मगर वह पहले ही गिरफ्तार 


पड बापू के चरणों में 


किये जा चुके थे । इसलिए उनके बाद बापूजी ने एक साधारण व्यक्ति 
अह्ादत्त से सत्याग्रह करवाया । 

५ नवम्बर को में उनसे मिलने वर्धा गया। सुना था कि वह 
उपवास शरू करने वाले हे । मगर वहां पहुंचकर पता चला कि उनका 
ऐसा कोई विचार नहीं था। दिल्‍ली के सत्याग्रह के सम्बन्ध में बापूजी 
से बातें हुई । वह चाहते थे कि दिल्‍ली में श्रोगणेश में करूं, लेकिन मेने 
कहा कि आसफअली साहब हमारी प्रांतीय कांग्रेस कमेटी के प्रधान हें, 
उन्हें ही शुरू करना चाहिए। बापूजी को भी यह विचार पसंद आया और 
से उनका आशीर्वाद लेकर १० नवम्बर को दिल्‍ली छौट आया। 

मेरे सत्याग्रह के लिए ६ जनवरो, १९४१ का दिन निश्चित 
किया गया था, किन्तु में ३१ दिसम्बर को ही गिरफ्तार कर लिया गया 
और दो भाषणों के अभियोग में मुझ दो वर्ष की सजा हो गई। मेरा 
यह समय पंजाब के गजरात जेल व लाहौर जेल में बीता । इस बीच 
बाप क्रिप्स सिशन के सम्बन्ध में कई बार दिल्‍ली आये। 

जेल में बापूजी के पत्र आते रहते थे। वर्ष भर बाद उन्होंने 
व्यक्तिगत सत्याग्रह कुछ समय के लिए स्थगित कर दिया था। बहुत-से 
साथी छूट भी गये थे मगर मुझे रिहा नहीं किया जा रहा था; क्योंकि इस 
बार ऐसा माना जाने रूुगा था कि जो गांधीजी के अधिक निकट रहा 
हो वही अधिक दंडनीय है । 

इस वर्ष गुजरात जेल में हमने गांधी-जयंती बड़ी धमधाम से 
सनाई ओर १५ दिन में ४,१३,५४८ गज सुत कातकर बापुजी को भेंट- 
स्वरूप भेजा | उनके पहनने के लिए मेने अपने हाथ के सृत की धोती 
भिजवाई थी, उसे पाकर बापूजी ने लिखा, “तुम्हारे हाथ की धोती 
पहनी है; खुश रहो ।” 


$ ५० ६ 
दो आहतियाँ 


में ९ सई, १९४२ को रिहा होकर १४ जून को बापूजी से मिलने 
सेवाग्राम गया । इस बार १॥ वर्ष के रूम्बे असे के बाद उनके दर्शन कर 
पाया था। वहां जाकर बुखार आने रूगा। सेवाग्राम में का्यंससिति की 
बंठक होने वाली थी और १९४२ के आंदोलन की भी तैयारियां हो रही 
थीं । आश्रम आगन्तुकों से भरा हुआ था । दिल्‍ली की सत्यवती बहन 
रिहा होकर बापू से मिलने आई थीं। ६ जुलाई को उनके साथ में दिल्ली 
वापस आ गया। 

७ अगस्त से बम्बई में कांग्रेस महासमिति का ऐतिहासिक 
अधिवेशन होने वाला था। उसमे द्वारीक होने में ४ अगस्त को बम्बई 
चला गया । बापूजी वहां बिड़ला-भवन में ठहरे थे। उन्हें सब संदेश 
सुनाया। आठ की रात को भारत छोड़ो” का प्रस्ताव पास हुआ। उस 
दिन का बापू का भाषण कोन भूल सकता है ? उन्होंने भारत माता की 
स्वतंत्रता के इस अंतिम युद्ध में हर तबके के व्यक्ति से हाथ बंटाने की 
अपील को और जनता को सत्य तथा अहिसा पर वृढ़ रहकर अपने देशको 
आजाद कराने के लिए ललकारा। उस रात वह बहुत थक गये थे और 
बहुत देर से सो पाये । ९ अगस्त को सुबह ही उनकी गिरफ्तारी हो गई 
ओर कई वर्षो के लिए वह हमसे जुदा हो गये । उसी दिन में दिल्‍ली के 
लिए रवाना हो गया ओर वहां २० अगस्त को बहन सत्यवतोजी के 
साथ अनिश्चित काल के लिए नजरबन्द कर दिया गया। इस बारन 
तो बापूजी से पत्र-व्यवहार करने का कोई साधन था, न उनके सही 
समाचार पाने का। एकाएक यह शोक-समाचार मिला कि १५ अगस्त 
को आगाखां महल में महादेवभाई का देहान्त हो गया । 

महादेवभाई का स्वास्थ्य यों तो कुछ असें से ठीक नहीं रहता था, 
मगर इस तरह उनकी अचानक मृत्यु हो जायगी यह किसोको कंसे खयाल 

आ सकता था। कितनों को तो ऐसा लूुगा कि सरकार ने उन्हें जहर 
दे दिया हूं । उनकी मुत्यु से बापु को कितना बड़ा आघात पहुंचा होगा 
इसकी हम कल्पना ही नहीं कर सकते । उनके जाने से जो क्षति हुई थी 
वह पूरी हो ही नहीं सकती थी । बापू को वह जितना पहचानते थे, उतना 
और कोई नहीं पहचान सका। आज यदि वह जीवित होते तो बापु के 
संबंध में न जाने क्या-क्या बाते बताते, जो अब प्रकाश में नहीं आ सकेगी । 
भारत में इस अंतिम स्वतंत्रता-संग्राम में बापुजी ने अपने एक प्रिय 
पुत्र की जो महान्‌ आहुति दो थी वह निष्फल कंसे जा सकतो थीं ? ठीक 
पांच वर्ष बाद उसी तारीख को देश को ग््‌लामी की बेड़ियां कट गईं । 


फरवरी, १९४३ का महीना था। हम दिल्‍ली के कितने ही कंदी 
मुलतान जेल से अंबाला जेल पहुंचाये जा चुके थें। एकाएक १० फरवरो 
को खबर आई कि आगाखां महल में बापूुजी ने २१ दिन का उपवास शुरू 
कर दिया हे। समाचार सुनकर सब सन्न रह गए । मगर करते कया, 
लाचार थ। मेने बहुत कोशिश की कि सेवा करने को मुझे बापूजी के 
पास भेज दिया जाय, मगर मेरी अर्जी मंजूर नहीं हुई । बाद में सुना कि 
आगाखां महल में भी मेरे बलान की बात चली थी, मगर इन्कारी हो गई 
थी। जेल के वे इकक्‍्कीस दिन बड़ी परेशानी में कटे । एक दिन तो बापू के 
लिए बड़ा ही भयानक समाचार आ गया था। सब प्रार्थना करते रहे । 
आखिर ३ माच को उनका यह महान्‌ यज्ञ समाप्त हुआ। हम दिल्‍ली 
वाले उसी दिन फीोरोजपुर जेल में भेज दिये गए थे । 
अब हमें समाचार-पत्र सिलने रंगे थे और पत्र लिखने की भी सुविधा 
प्राप्त हो गई थी। उन दिनों आगाखां महल में पुज्य बा बीमार 
थीं। उनकी दशा दिन-पर-दिन गिरती जा रही थी और आखिर २२ 
फरवरी को यह अशुभ दिन भी आया जब हमें उनके उठ जाने का समाचार 
सुनना पड़ा । 

हैंए हें और १७ तारीख को दिल्‍ली आयेंगे। उनसे मिले करीब तीन साल 
हो चुके थे। १७ को वह स्पेशल ट्रेन से दिल्‍ली आये। मे उन्हें निजामुद्दीत 
स्टेशन पर लेने गया। सुबह के चार बजे थे। बापू सो रहे थे। मेने रपककर 
उनके चरण छए ओर फिर उनका सामान उतरवाया। साढ़े चार बजे वह 
बिड़ला-भवत पहुंच गये, जहां ५॥ बजे प्राययत्रा हुई। दिन में बापु सत्यवती- 
जी को देखने किग्सवे टी० बी० अस्पताल गये, जहां वह अपनी मृत्यु-शब्या 
पर पड़ी हुई थों। श्ञाम को स्पेशल ट्रेन से वह वर्धा लौट गयें। उस दिन 
उनसे बातें करने का समय ही न मिला । 

२१ सितम्बर, १९४५ को बम्बई में कांग्रेस महासभिति को बेठक 
यी । बापूजो उसमें शरोक होने वहां गये थे और बिड़ला-भवन में वहां 
ठहरे थे। में उनके दर्शन करने वहां गया। तीन वर्ष पूर्व ९ अगस्त को घटना 
मुझे याद आ गई, जब मेने पुज्य बापूजो को वहां से जेल के लिए बिदा किया 
था ओर पृज्य बा तथा महादेवभाई के अंतिम दर्शन किये थे। अब न तो बा 
थीं, न महादेवभाई ही थे। बापु भो काफो कमजोर हो गये थे। उस दिन 
उनको बुखार था। अधिवेशन समाप्त होते ही वह पूना चले गये और 
'मुझ वहां आने को कह गये। पुना में वह डा० दिनशञा मेहता के सेनीटोरियम 
में ठहरे थ। मं २९ सितम्बर को वहां जाकर उनसे मिला। उन दिनों शाम 
की प्रार्थना के बाद बापुजी नित्य प्रवचन किया करते थे। यह सिलसिला 
उन्होंने इस बार जेल से आकर शुरू किया था, जो मृत्यु के एक दिन पुबे तक 
बराबर जारी रहा । 

पुना में मेने आगाखां सहल में आकर पुज्य बा और महादेवभाई 
की समाधियों के दशेत किये । आगाखां महल एक पुण्य-स्थान बन गया हें। 


"हा  आ 
हरिजन-वस्ती में 


१९४६ शुरू हुआ और हिन्द के राजनेतिक क्षेत्र में भारी परिवतंनों 
'क्री आशाएं दिखाई देने लगीं। इंग्लेड में शासन की बागडोर मजदूर दर 

के हाथ में आ चुकी थो ओर वहां से मंत्रिमंडल सिशन के आने की बात 
चल रही थी । तभी यह समाचार भी आया कि बापूजी दिल्‍ली आने वाले 
है और उन्होंने निउचचय कर लिया हे कि अब सेवाग्राम से जहां कहों भी जायेंगे 
यहां भंगी-बस्तो में ठहरा करेंगे । जब वह बम्बई गए थे तो वहां भी उन्होंने 
ऐसा ही किया था। मेंने उन्हें लिखा कि यदि आप दिल्‍ली में भो भंगी- 
बस्ती में ठहरने का विचार कर रहे हों तो यहां वसा ही प्रबंध करूँ , 
उन्होंने उत्तर दिया कि उन्हें ऐसा करना पसंद होगा । 

दिल्‍ली की भंगी-बस्तियां मानो नरक-कुंड थीं। बापु को लिख 
तो दिया, लेकिन सवाल यह था कि उनको ठहराया कहां जाय । नायरजी 
ने वाल्मीकि मंदिर का सुझाव दिया। मेने उसे जाकर देखा । रविवार 
का दिन था। सेकड़ों नौजवान वहां जमा थे और सभा-सी हो रही थी । 
सब राष्ट्रीय स्वयंसेवक संघ के सदस्य थे। मेने इस संघ का नाम उस 
दिन पहली बार सुना । 

मंदिर के प्रबंध-कर्त्ताओं से मिलकर मेंने बापूजी को वहां ठहराने 
का निइ३चय किया, क्योंकि वह स्थान उनके लिए हर प्रकार से उपयुक्त था । 
बिड़छाजी से मिलकर मेंने वहांकी व्यवस्था कराने की प्रार्थना को और 
तैयारियां होने लगीं । 

वाल्मीकि मंदिर नई दिल्‍लो में रोडिंग रोड पर हरिजन-बस्तो 
के बिल्कुल निकट हे । उसे हरिजनों ने चन्दा जमा करके बनवाया हें और 
उसके साथ धमंशाला व पाठशाला के लिए कमरे भी खड़ करवाए हें । 
इसी स्थान पर बापुजी तथा उनकी पार्टी को ठहराने का बड़े पंमाने पर 
प्रबंध किया गया । कुछ छप्पर बनवाए गए और चंद तंब शामियाने खड़े 
कराए गए। कैम्प एक अच्छी खासी छावनो प्रतीत होने लगा । प्रबंध करने 
के लिए सेवादल के स्वयंसेवक बुलाए गए थे । इनमे से क्लोथ मिल के स्वयं- 
सेवकों ने श्री शारदासिह और पंडित रामप्रताप के नीचे रहकर बापुजोी को 
बड़ी सेवा की । 

उस बात को भी अब दो वर्ष हो चुके हें। इन दो वर्षो में क्‍्या- 
क्या हो गया ! भारत का तो नक्शा ही बदल गया । इस बार मझे उनके 

निकट रहने का अधिक अवसर मिला, कारण; कंम्प को देख-भाल मेरे 
ही सुपुर्द थी । 

पहली अप्रेल, १९४६ को स्पेद्ाल ट्रेन से बापुजी बम्बई से दिल्‍ली 
पहुंचे और वाल्मीकि मंदिर में उतरे। अम्बेडकर पार्टी के कुछ लोगों ने 
वहां आकर काले झंडे दिखाए और पत्थर भी फेंके । 

उसी दिन से दिल्‍ली में बापूुजी की शाम की सामूहिक प्रार्थना 
होनी शुरू हुई । पहले दिन सर स्टफर्ड क्रिप्स भी प्रार्थना में शरीक हुए। वह 
उन दिनों ब्रिटिश मंत्रिमंडल मिशन के एक सदस्य के रूप में दिल्‍ली आए 
हुए थे । 

सुबह को प्रार्थना मे बापूजी ने बाहर के लोगों को शरीक होने की 
मनाई करदी थी। शाम की प्रार्थना में दूसरे ही दिन इतनी भीड़ बढ़ी कि 
तीसरे दिन से रामलीला के मंदान में प्रा्थना का प्रबंध करना पड़ा। 
प्राथंना के बाद इन दिनों बापू खास तौर से हवा, पानी ओर सिट्टी के प्राकृतिक 
इलाजों पर प्रवचन किया करते थे । 

सुबह के समय बापूजी मंदिर के मेदान में घूमा करते थे। वहां के 
अहाते में राष्ट्रीय स्वयंसेवक संघ का कंम्प भी था। उसके कितने ही सदस्य 
वहीं एक कमरे में रहा करते थे। सुबह ही कंम्प के पास के मेदान में उनकी 
शाखा लगती थी, कवायद होती थी और भगवा झंडे की सलामी होती थी। 
एक दिन टहलते हुए बापूजी ने उनको देखा और पुछा कि ये लोग कोन हैं ? 
क्या कांग्रेस के स्वयंसेदक हे ? सेने बताया कि संघ के सदस्य हे ओर इस 
मंदिर में ही रहते हे। तब उन्होंने मझे संघ का इतिहास बदाया और कहा 
कि उसका आदि संचालक तो एक शुभ-भावनाओं वहएला व्यक्ति था, कितु 
अब यह संघ खफिया तोर से काम करने लगा हें ओर इसका तरीका बदल 
गया हैं । संघवाले अब हिसा में विश्वास रखते हूं। 

बापूजी को इनका कच्चा चिट॒ठा मालम है, यह जानकर मुझे 
आइचयं हुआ। उसो दिन से थत्त ने आकर परेशान करना शुरू कर दिया। 
और भी कई प्रकार के आदमी वहां आते रहते थे, मगर हम लोगों ने इन 
बातों की ओर कभी विशेष ध्यान ही नहों दिया। अब जब सब बातों का 

मेल मिलाता हूं तो हाथ मलकर रह जाता हूं कि मेरी बुद्धि पर यह परदा 
क्यों पड गया था । 

केबिनेट मिशन से हो रही चर्चा के कारण इस बार बापूजी के कंम्प 
में काफी चहल-पहल रहती थी। उन्हें बार-बार वाइसराय ओर केबिनेंट 
मिशन वालों से मिलने जाना पड़ता था। किसी-किसी दिन वे लोग बापूजी 
से मिलने कंम्प में आते थे। स्थिति दिन-पर-दिन गम्भीर होती जा रही 
थी; कंम्प में किसी दिन आशा को किरणे चमक उठती थों तो किसी दिन 
निराशा की घटाएं छा जाती थीं। इस प्रकार अप्रेल का सारा महीना 
बातों में ही बीत गया। गर्मी बहुत बढ़ गई थी इसलिए यह तय पाया कि 
बाकी बातें शिमले चलकर हों ।॥ १ मई को बापूजी अपनी पार्टी के साथ 
शिमला गए । में भी साथ गया। वह जाना तो अकेले ही चाहते थे, 
मगर उन्होंने साथियों को स्वयं अपने लिए निश्चय करने की स्वतंत्रता दे 
दी थी। अधिकांश साथियों ने उनके साथ जाने का निर्णय किया । यह 
उन्हें कुछ अच्छा नहीं लगा, वह तो केवल राम पर भरोसा रखकर 
उसीके सहारे अकेले रहना चाहते थे। वहां पहुंचकर वह कहने लगे कि 
म दूसरों से तो कहता हूं कि राम पर भरोसा रखो, मगर अपने साथ 
इतने आदमी रखता हुं। अब म॑ अकेला रहकर देखना चाहता हूं, अनासक्त 
बनना चाहता हूं । जहांतक हो सके अपना काम स्वयं करना चाहता हूं । 
यहां आकर मेरी भारी परख हो रहो हैँ । चारों ओर अविश्वास आदि 
के विकार फंल रहे हें । म॑ सब कुछ राम पर भरोसा रखकर देखना 
चाहता हूं, इसलिए साथी वापस चले जाय॑ । मुझसे वह बोले-- 
“च्कि तुम अपना स्वास्थ्य सुधारने आए हो, इसलिए ठहर सकते हो।” 
इस प्रकार उन्होंने सब साथियों को दिल्‍ली छोटा दिया और प्यारेलालूजी 
तक को शिमले में न रहने दिया । 

शिमले में १५ दिन ठहर कर १५ मई को वह दिल्‍ली लौट 

आए । वहां मंत्रिमंडल-मिशन वालों के साथ उनकी मृलाकातें बराबर होती 
रहती थों, समझौते की झलक भी दिखाई देने लगी थी; मगर वह न 
होना था, न हो सका । 

शिमले में भी बापुजी प्राथना के बाद प्रतिदिन प्रवचन करते थे। 
उनकी देख-रेख भोजन आदि के प्रबंध को जिम्मेदारों मेरे ऊपर थी। 
हमारे साथ सरदार पटेल और बादशाह खान भी ठहरे हुए थे। बादशाह 
खान को बापूजी पर कितना भरोसा और प्रेम था यह जो उनके साथ रहे हैं, 
वही बता सकते हे। बापूजी से पूछ बिना और उनकी सलाह लिए बिना 
वह कोई काम नहों करते थ। बापूुजी को मृत्यू से उनको कितना सदमा 
पहुंचा होगा इसका अनुमान लगाने की सामथ्यं किसीमे नहीं है। पंडितजी 
और मौलाना साहब दूसरो कोठियों में ठहरे हुए थे; मगर सलाह-मशबविरे 
के लिए वे बराबर बापूजी के पास आते रहते थे। बीच में कुछ दिनों के 
लिए बातें मलतवी रहों, इसलिए बापुजी २७ मई को मसूरी चले गए। 
वहां उन्होंने हरिजनों और गरीब पहाड़ियों की स्थिति पर विशष रूप से 
ध्यान दिया और यह इच्छा प्रकट की कि भसूरी में गरीबों के लिए एक धर्म - 
शाला बन जाय । कुछ चंदे के वायदे भी लिये गए; मगर बापूुजी आठ 
जून को दिल्‍ली आ गए और वह काम बीच ही में रह गया। 

१६ जून को मसन्त्रिमंडल-सिशन ने भारत छोड़ने की घोषणा की 
और २८ जून को गांधीजी पूना चले गए । 

५ जुलाई को महासमिति के अधिवेशन के लिए बापूजी बम्बई 
गए । बापूजी से मिलने .मे भी बम्बई गया था। एक दिन टहलते हुए उच्होंने 
मेरे संबंध में बहुत-सो बातें कीं और कहा कि से यह वसंद करूंगा 
कि तुम किसी देहात में बंठकर समग्र ग्राम की योजना चलाओ या 
मेरे साथ सेवाग्राम मे रहो । 


१. ९४% ३ 

१६ अगस्त, १९४६ को मुस्लिम लीग ने सीधी कारंवाई” दिवस 
सनाया । परिणामस्वरूप उसी दिन से देश में खून को नदियां जहने लगों। 


विषाद और वेराग्य रे 


२ सितम्बर को केन्द्र में राष्ट्रीय सरकार बनने वाली थी। बापूजी 
२६ अगस्त को फिर से दिल्‍ली आये और वाल्मीकि मंदिर में ही ठहरे। 
२ सितम्बर को वाल्मीकि मंदिर में सुबह से ही धूम मची हुई थी । जिन 
अधिकारों के लिए कांग्रेस वर्षों से लड़ती आई थी वे अंब मिलते दिखाई 
दे रहे थे; देश के कमंठ और तपे हुए नेता हुकूमत को बागडोर संभालने 
वाले थे। बापूजी के निवास-स्थान को राष्ट्रीय झंडों से खब सजाया 
गया था। ११ बज नेता शपथ लेने वाले थे। वहां ज'ने से पहले वे सब बापु- 
जी का आशोर्वाद लेने आ रहे थे। सबसे पहले राजेन्द्रबाब आये, फिर शरत 
बोस, जगजीवनरामजी ओर सरदार वल्‍्लभभाई पटेल। सबने बापूजी का 
आशीर्वाद लिया। उनके माथों पर तिलक किया गया। बहनों ने उनकी 
आरती उतारी; उन्हें फूल-मालाएं पहनाईं। फल और मिठाई बांटी गई 
बापूजी का उस दिन मौन था। उन्होंने कागज के एक टुकड़े पर लिखकर 
दिया--“नमक-कर खतम करो, डांडी-मा्च न भूलो, एकता कायम करो, 
छुआछुत हटाओ, खादी को सर्वप्राप्त बनाओ ।” वन्दे मातरम के गायन 
के साथ सबको बिदा किया गया । पंडित जवाहरलालजी बापुजो का 
आशीर्वाद लेने सुबह न आ सके थे, वह रात को आए। 

बापूजी का अधिक समय आजकल हुकूमत के मामलों में ही 
जाता था, मगर ओर बातों की ओर से भी वह गाफिल न रहते थे। भंगियों 
के सुधार की ओर तो उनका ध्यान था हो, साथ ही चरखा और खादी 
भी उनके ध्यान से बाहर न थे। कातना सिखाने के लिए तो उन्हें 
बाकायदा एक क्लास ही खुलवादी, जो ११ सितम्बर से पंद्रह दिन 
के लिए जारो हुई। करोब १२५ भाई-बहन इसमें आने लगे। बापूजी दिन 
भें एक बार क्लास की प्रगति देखने अवश्य जाते थे। 

तिथि के हिसाब से २२ सितम्बर को बापुजी की वर्षगांठ थी। 
राष्ट्रीय सरकार बनने के बाद यह उनकी पहली वर्षगांठ थी। कंम्प- 
निवासियों में इस उत्सव को मनाने की बड़ी उमंग थी। चरखा-क्लास तो 
चल ही रही थो। एक प्रदर्शनी का भी आयोजन किया गया और सामूहिक 
कताई बड़े पेसाने पर रखी गई। बापूजी और अन्य नेता उसमें भाग लेने 

वाले थे। पूरे दिन का कार्यक्रम बनाया गया था। सुबह हो राजेन्द्र बाब्‌ 
हारा झंडा-सलामी होने वाली थी । निईचय हुआ था कि झंडा-सलामी 
के बाद स्वयंसेवकों और भंगी बस्ती मे रहने वाले बालकों को थोड़ी सूखी 
मेवा और एक-एक फल प्रसाद-रूप बांदा जाय। इसके लिए हमने सब सामान 
तेयार कर लिया था। स्वप्न में भी विचार न था कि यह छोटी-सी बात 
एक अत्यन्त जटिल स्थिति उत्पन्न कर देगी। सारा कार्यक्रम बापुजी को 
बता दिया गया था, मगर प्रसाद बांटने की बात को गौण समझकर 
उनसे उसकी कोई चर्चा नहीं की गई थी । 

चरखा-द्ादशी आई । बापुजोी रोज को तरह सुबह की सर कर 
रहे थं। किसीने उनसे जाकर कहा कि राजन्द्र बाबू झंडा-सलामी के बाद 
मिठाई बांटेंग। जितना दुःख उन्हें इस समाचार को सुनकर हुआ, 
उतना शायद किसी अन्य घटना से कभी न हुआ होगा । नायरजी 
और मझपर वह बरस ही तो पड़े । 'दिश में अकाल पड़ रहा है, लोग भख 
से बेहाल हैं, खाने को अनाज नहीं मिलता और तुम लोग मिठाई 
बटवाओगे ! तुम लोगों ने मेरे पास रहकर क्या यही सीखा हैं ? मेरे 
अंदर आग बल रही हूं । यह हरकत बारूद का काम देगी। मुझे सोचना 
पड़ेगा कि में क्‍या करूं ?” 

ओर फिर गम्भीर होकर कहने लगें-- 

“इस प्रकार १२५ वर्ष में कसे जी सकता हूं ? मुझमें पूर्ण अना- 
सक्ति नहों ह । तभी में इतना महसूस कर रहा हूं, वरना मेरे ऊपर इस 
घटना का इतना प्रभाव क्‍यों हो ? तुम न हरिजनों की सेवा कर रहे हो, 
न स्वयंसेवकों की। हरिजन भिखारी नहीं ह॑ जो उन्हें तुम इतनी-सी चीज 
दोगं । यह अहिसा भी नहीं हैं। तुमने मेरा दिन खराब कर दिया।” 

हम लोगों का उत्साह तो उसी क्षण खत्म हो गया। हैँ भगवान्‌, 
हम यह क्‍या कर बेठे ! इसी चिता में हम ड्ब गये। लज्जा से हमारे 
सिर नीचे झुक गए। कोई स्थान अपनी हार्म छिपाने को दिखाई न दिया। 


उनसे क्षमा कंसे मांगे ? बात करने का साहस न था। क्षणमात्र के लिए 
भी ध्यान में न आधा था कि बापज्ी रसे दलसा खतरसाक समझरों । प्रसाह 

में हमने सिठाई नहीं रखी थी, मगर सूखी मेवा ओर फल भी तो खाद्य 
पदार्थ हें और उनकी देश को जरूरत है, यह हमारे ध्यान में नहीं आया 
था। अब क्या करें ? इसका प्रायश्चित्त कंसे हो ? हमें डर था कि बापू 
कहीं उपवास न शुरू कर दें । भोजन में परिवतेन तो उन्होंने तुरंत 
कर हो दिया। अब कया हो ? आखिर हिम्मत बांधकर मेने क्षमा-याचना 
का पत्र लिखा, जिसका उत्तर उन्होंने इस प्रकार दिया-- 

“तुम्हारा खत अज्ञान और भावुकता से भरा हेँ। तुम लोगों 
को गलती मेरे लिए निम्ित्तमात्र बनी। मे जाग्रत हुआ। अपने खाने में 
मुझे वभव की ब्‌ आई। जो परिवर्तत किया है वह मेरे छिए स्वाभाविक 
है, प्रायश्चित्त तो हें ही नहीं। तुम्हें तो यह प्रार्थना करनी चाहिए कि 
वह मेरे लिए स्वाभाविक बने। अगर नहीं होगा तो में पुराने ढंग पर आ 
जाऊंगा। शाक छोड़ा तो हू ही नहीं, में उसका रस लेता हूं। फल के 
बदले गुड़ की मात्रा अधिक ली हूँ। गेहूं लेना पड़ेगा तो लूंगा। तुम्हारा 
प्रायश्चित्त दुःखी होना नहीं, बल्कि जाग्रत और सावधान होना हे। न 
उपवास हे, न और कोई कष्ट उठाना है। अज्ञान को मिटाना और 
भावकता के बदले सावधानी के साथ अनासक्तिपूर्ण कम है। मेरी फिक्र 
बिलकुल मत करो ।” (२५-९-४६ ) 

कोई बहस की तो गंजाइश थी ही नहीं, न ही कोई सफाई पेश 
को जा सकती थी। मोन रहकर हम सब कुछ देखते रहे। 

सच कह तो वह घड़ी बहुत ही अशुभ थी। मेने देखा कि उस दिन 
से बापुजी को जितनी बेदना सहनी पड़ी, उतनी उन्होंने अपने जीवन में 
कभी न सहो होगी। उस दिन से उन्होंन १२५ वर्ष तक जीने को बात तो 
छोड़ ही दी ओर इस घटना का दसियों बार जिक्र किया, यहां तक कि 
जब वह लाड माउंटबेटन से मिलने गए और मे उनका सुबह का भोजन 
वाइसराय-भवन में लेकर गया तो सेने सुना कि वह उनसे इसी घटना की 
चर्चा कर रहे थे और मेरा ही हवाला दे रहे थे। उस दिन से देश में एक के 
बाद एक ऐसी घटना घठती रही जिससे उनके हृदय की पीड़ा बढ़ती ही 
रही। मेरा पक्का विश्वास हें कि यदि वह चाहते तो १२५ वर्ष अवश्य 

जिन्दा रह सकते थे, मगर अब जीवन में उन्हें कोई रस नहीं रह गया था। 
पहले उन्हें कलक॑त्त और नवाखाली का आघात पहुंचा, फिर बिहार का। 
उसके बाद देश के दो टुकड़े हो गए, जिसके वह कट्टर विरोधी थे और जिसके 
विरुद्ध उन्होंने तीन दिन तक अपने प्रवचनों में आवाज ब॒लंद की थो। 
देश के आजाद होने पर वह आजादी की खशी में शरीक तक न हुए। नंगे 
पेरों, भयंकर शीत काल में वह नवाखाली के गांव-गांव में अकेले यात्रा 
करते रहे, मानो धर्मराज स्वर्गारोहण कर रहे हों । उनके लिए यह 
स्वतंत्रता कौड़ी काम की न थी, क्योंकि जहां एक ओर आजादी की खुशियां 
मनाई जा रहीः थों, जलूस, जलसे और दीपमालिकाएं हो रही थीं, 
वहां दूसरी ओर पंजाब में खून को नदियां बह रही थों। लूट और संहार 
का बाजार गर्म था। माताएं, बहनें और बेटियां नरक की यंत्रणाएं भोग 
रही थों। बापूजी सब कुछ सुन रहे थे, सब कुछ देख रहे थ। इन दु्घेटनाओं 
ने उनका हृदय चर-चर कर दिया था। उनको आंखों में आंसू न था, 
क्योंकि वह किस-किसके लिए विलाप करते ! सब उन्हींकी तो संतान थे। 
वह ऊपर से शांत और स्थिर थे, मगर उनके अंदर एक भीषण दावानल 
धधक रहा था ओर क्षण-प्रतिक्षण उन्हें भस्म करता जा रहा था। जिस 
अहिसा के बल पर उन्होंने देश को स्वतंत्र करवाया था, अपनी उसी 
जीवनसंगिनी अहिसा को उन्होंने देश की गली-गली और कचे-कचे मे 
धक्के खाते, अपमानित होते देखा। जनता जिस सीढ़ी से अंतिम मंजिल 
पर पहुंची थी, उसे ही उठा कर उसने फंक दिया था। उनके मुंह से अब् 
बार-बार यही शब्द निकलने लगे थे--“इस पतन को देखने के लिए में 
जिन्दा रहना नहीं चाहता।” करूंगा या मरूंगा' की चाह अब उनके 
मन में बस गई थी। उनके हृदय की वेदना को समझने की शक्ति किसी में 
न थी। वह हंसते थे. ओर खेलते भी थे, मगर उनके अंदर प्रचंड अग्नि 
सुलग रही थी। घायल की गति को घायल ही समझ सकता हैे। मगर 
उन जेसा घायल तो कोई था ही नहीं। उनके दर्द को समझने की सामथ्ये 
रख ही कौन सकता था ? उसकी थाह लगाने की शक्ति या तो स्वयं उनमें 
थी, या उनके राम में, जिसके पुण्य नाम का उच्चारण वह कभी-कभी बड़ी 

दर्दभरी ध्वनि में किया करते थे। 
में जब उन्हें कोई समाचार सुनाता और कहता कि इस गलती 
को आप ही ठीक करवा सकते हैँ तो वह बड़े करणाजनक दाबदों में उत्तर 
देते-- मेरी कहां चलती हे !” उनके इस वाक्य में उनकी व्यथा भरी 
हुई थी। मेने वह समय भी देखा हे, जब बापूजी के मुंह से निकला हुआ 
शब्द पत्थर को लकोर बन जाता था ओर उसे मिटाने का किसोको साहस 
नहीं होता था। अब उसी राष्ट्र-पिता के मुंह से बार-बार मेंने ये शब्द भी 
सुने-- मेरी कहां चलतो हे !” वह भगवान्‌ व्यास को उपमा दिया 
करते थे, जिन्होंने महाभारत में कहा हैँ--'में हाथ उठा-उठा कर बार- 
बार चेतावनी देता हूं मगर मेरा कहना अरण्यरोदन बन गया हें। कोई 
उसपर ध्यान नहीं देता।” (दोर्ध बाहु: विरोम्येष नेव कश्चित्‌ शुणोति मे ।) 
कोई सुने या न सुने, बापूजी अपना सत्यमार्ग नहों छोड़ते थे और 
जो उचित समझते थे, कहे बिना न रहते थे। वह सच्चे अर्थ में भविष्यवेत्ता 
और भविष्य-दृष्टा थं। ऐसा लगता था मानों आने वाली घटनाएं उनको 
दिव्य दृष्टि के सामने अनायास चली आतो थीं। देश के बटवारे के विरुद्ध 
उन्होंने तीत्र आवाज उठाई । उनको न चली, मगर परिणाम 
क्या हुआ ? जिस खून से बचने के लिए बटवारा किया गया था उसकी 
नदियां बह निकलों । उनके मुंह से किसी बात का निर्णय पहले निकलता 
था, उसकी दलील बाद मं। उनके साथियों ने एक बार नहीं, अनेक बार 
देखा कि उन्होंने जो कहा वही सत्य निकला । महाकवि भवभति के 
शब्दों में “ऋषीणां पुनराद्यानां वाचमर्थोनुकर्तते !” (जो कुछ हुआ 
हैं उसे बसा ही कहना साधारणजनों के लिए सत्य की परिभाषा हें, परन्तु 
महान्‌ आदि ऋषि जो कुछ कह देते हैं, वही सत्य हो जाता है ।) 

२ अक्तूबर को बापुजो का अंग्रेजी हिसाब से जन्म-दिवस था। 
चरखा-द्वादशी को घटना से हम सब इतने घबरा गए थे कि आज हमने 
कोई भी नई बात नहीं की । मिलने वाले आते, बापूजी को फूल भेंट करते 
और प्रणाम करके चले जाते। बापूजी को फूलों का तो हा जाना भी खटकता 
था। वह कहा करते थे कि फूल तो अपने स्थान पर ही शोभा देते हूं । 

वह अपने ऊपर फूल चढ़वाने के या माला पहनने के तो और भी अधिक 
विरोधी थे, फिर भी समय-समय पर इन त्रुटियों को दरगुजर कर देते थे। 

बापुजी जितने दिनों दिल्लो में रहे, नेता लोग उनसे कुछ-न-कुछ 
सलाह करने हर रोज आते थे। बीच-बीच में कांग्रेस कार्यससिति की बेठक 
भी होती रहती थी। इन्हीं दिनों कांग्रेस महासमिति की भी बेठक हुई । 
मस्लिस लोग के केन्द्र मं आने की बात चल रही थी। आखिर २५ अक्तूबर 
को वह केन्द्र में शासिल हो गई । बंगाल और नवाखाली की खराब 
हालत के कारण बापूजी वहां जाने को अधोर हो रहे थे। उन दिनों उनके 
सामने हिन्दू-मुस्लिम समस्या हो सर्वप्रथम स्थान रखती थी । आखिर 
दो मास दिल्ली में ठहरने के बाद वह २८ अक्तूबर को नवाखाली जान 
के लिए कलकत्ता चले गए 

बापूजी के जाने के कुछ ही दिनों बाद बिहार का साम्प्रदायिक 
उपद्रव हुआ । दिल्‍ली में भी दंगा हुआ । गढ़मुक्तेइबर की घटना घटी 
और देश में हाहाकार मच गया । छः नवम्बर को बापूजी ने बिहार के 
लिए उपवास शुरू किया और जब वहां पूरी तरह से शांति स्थापित हो गई 
तभी उसे छोड़ा । नवाखाली में बापूजी ने अपने सब साथियों को जुदा- 
जुदा स्थानों पर बैठाकर स्वयं नंगे पेर अकेले यात्रा की। जब वहां को 
स्थिति कुछ सुधर गई तब वह पटना गए। 

३१ माल, १९४७ को एशियाई सम्मेलन में शरीक होने बापूजों 
दिल्‍ली आए । इस बार भी वह वाल्मीकि मंदिर में ही ठहरे। वेवल के स्थान 
पर माउंटबंटन वाइसराय होकर आ गए थे । उनसे वह १ अप्रेल् को 
मिले । पहली ही मुलाकात में दोनों दोस्त बन गए । कई दिन तक वह 
उनसे हर रोज मिलते रहे और उन्हाने माउंटबेटन को ईशोपनिषद' 
और सांग संलेश्चियल' पुस्तक भी भेंट को । 

इस बार बापूजी को पार्टो बहुत ही छोटी थी। मनु और बिशनभाई 
ही सेवा में थे। शाम की प्रार्थना में जब कुरान शरीफ की आयत पढ़ी जाने 
लगी तो कुछ आदमियों ने आपत्ति की। दूसरे दिन बापूजो ने प्रार्थना 
शुरू करने से पृ ही विरोध करने वालों से हाथ उठवाया। दो ने 

विरोध किया । इसपर उन्होंने प्राथना की ही नहीं ओर कहा-- जब 
तक एक भी विरोधी रहेगा मे प्रार्थना नहीं करूंगा, क्योंकि म॑ अल्पमत' 
की पूर्ण रक्षा करना चाहता हूं ।” 

२ अप्रैल को बापूजी ने एशियाई सम्मेलन के खुले अधिवेशन 
में भाषण दिया, जिसमे उन्होंने संसार की, एकता (विश्वक्य) की भावना 
पेश की । लार्ड माउन्टबेटन से तो अब उनकी मुलाकातें नित्यप्रति होने 
लगीं । सम्मेलन मे जो प्रतिनिधि देशदेशांतर से आए थे वे प्रति दिन 
बापु से मिलने आने लगे । तरह-तरह की शक्ल, तरह-तरह के भेष, तरह- 
तरह की भाषाएं सुनने को मिलीं । बापूजी के पास सब आते, भांति- 
भांति के तोहफे लाते और अपनी श्रद्धांजलि भेंट करते। १२ अप्रेल को 
बापूजी पटना छलोट गए । 

१ मई, १९४७ को बापूजो को कांग्रेस कार्यसमिति में शरीक होने 
के लिए फिर दिल्‍ली आना पड़ा। इस बार भी शाम की प्राथना में हिन्दू- 
सभाइयों ओर संधियों ने विरोध करना शुरू किया और कई दिनों तक 
प्राथना बन्द रही । ४ मई को बापूजी जिन्ना से मिले । समाजवादियों 
से भी बाते चलों । इन दिनों देश के बटवारे का सवाल छिड़ा हुआ था। 
बापू इसका विरोध कर रहे थे। ७ मई को वह कलकत्ता चले गए। २५ 
मई को उन्हें फिर दिल्‍ली आना पड़ा। उनके साथ मनु और बिशन ही थे। 
इस बार भी प्राथना में विरोध हुआ, मगर प्राथना बन्द नहीं को 
गई । 

२९ मई को सुबह को टहलते समय मंने उनसे पुछा--“में देखता 
हुँ कि आपकी स्थिति एक समान चली आ रही हे । आपने कह दिया हूं 
कि भय से या तलवार के जोर से हम पाकिस्तान एक इंच भी नहीं देंगे, 
दलील से चाहे सारा भारत ले लो। लेकिन आपके और कार्यसमिति व 
अन्तरिम सरकार के विचारों में भेद है। वे तो तलवार के भय से पाकिस्तान 
दे रहे हें। इस देश को आपने बनाया हे, आप उसे यहां तक लाये हे, आपने 
लड़ाइयां लड़ीं और भारत छोड़ो' का नारा दिया । अब जब कि आखिरी 
फेसला हो रहा है उसमें आपका हाथ हो नहीं हे और विधान-परिषद्‌ में भो 

जो उसुल हमें बताये गए थे, उनका दसवां भाग तक इन फंसलों में नहीं 
रखा जा रहा हे ।” वह बोले--'मेरी आज कोई मानता नहीं हे । ” 
मेने कहा--“जनता तो आपके पीछे हें ।” बापू बोले--वह भी नहीं 
हैँ । गुजरात वाले कहते हें कि तुम हिमालय में चले जाओ । जो मुझे 
नेता मानते थे वे मेरी तस्वीर को तो पूजते हें; लेकिन उनका नेता मे नहीं 
रहा ।” मेने कहा-- भले ही आज वे आपकी न सुनें, कुछ वर्ष बाद 
आपकी हो सुनेंगे ।” वह बोले-- क्या पता उस वक्‍त तक में जिन्दा भी 
रहूंगा या नहीं। मुझे लगता है कि अब में अधिक समय तक जिन्दा नहीं 
रहूंगा ।* 

उस दिन बापूुजी ने शाम के प्रवचन में भी बड़े महत्त्व की बातें 
कहीं । लोग ३ जून के दिन से बहुत भयभीत थे। उन्होंने कहा -- भिय- 
भोत होने का कोई कारण नहीं हे । सबको एक दिन मरना हे। मरना 
सीख लो। मरने के भय से एक दमड़ी पाकिस्तान को नहीं देंगे। दलील 
से सब कुछ दे देंगे । अपनी बुद्धि को स्थिर करो। शांति से बंठकर 
सब बातों पर विचार करो ।” 

सुबह की सेर सें बापूजी की राजन्द्र बाब से नियमित रूप से बातें 
हुआ करती थीं। विषय अधिकतर अनाजों पर से कंट्रोल हटाने का होता 
था। सरकार के लगाए तमाम कंट्रोलरों के वह कट्टर विरोधी थे। इनको 
बह देश के लिए हानिकारक मानते थे। उनका विश्वास था कि अपने 
देश में खाद्य पदार्थों की कमी नहीं हे; कंट्रोलों के कारण ही तमाम असुविधाएं 
हैं । राजेन्द्र बाब के साथ उन्हें कितनी-कितनी दलील करनी पड़ीं, यह 
सुनने वाले ही जानते हें। बापूजी ने मंत्रियों को चेन नहीं लेने दिया और 
आखिर कंट्रोल हटवाकर ही दम लिया । आपस की बातचीत में और 
प्राथना के प्रवचनों में भी कई दिनों तक वह कंट्रोल हटाने पर जोर देते 
रहे। सरकार विशेषज्ञों की राय का ख्याल रख कर डरती थी कि कहीं 
कंट्रोल हटाने से लेने-के-देन न पड़ जायं। आखिर उसे अपनी नीति बदलनी 
पड़ी और आज देश का बच्चा-बच्चा कंट्रोलों से मुक्त होकर अपने बाप को 
दुआ दे रहा हें । 

सबसे पहले चीनी पर से कंट्रोल हटा। कीमतों में एकदम अंतर 
पड़ने लगा। गुड़ और चोनी आसानी से मिलने लगे। बापूजी की खुद्ी 
का ठिकाना नहीं रहा। फिर अनाज पर से कंट्रोल हटा। उसके भाव भी 
गिरे और अनाज मिलना सुलभ हो गया। अंत में कपड़े पर से भी कंट्रोल 
हटा लिया गया । 

बापूजी इतने से ही संतुष्ट नहीं थे। वह चाहते थे कि जनता को 
हर वस्तु सस्ते दामों आसानी से मिल सके । इसमें सबसे बड़ी रुकावर्ट 
वह माल के आमदरफ्त की समझते थे। रेल से माल एक स्थान से दूसरे 
स्थान पर ले जाने में बड़ी कठिनाई थी; इसलिए उन्होंने पेट्रोल पर से कंट्रोल 
हटाने के लिए जोर देना शुरू किया और अंतिम दिनों में वह इसी पर जोर 
दे रहे थे। मगर यह उनके रहते न हो सका । 

३१ मई से बाप के प्रवचनों का रेडियो हारा रेकार्ड लिया जाने 
लगा और यह सिलसिला उनको मुत्यु से एक दिन पहले--अर्थात्‌ २९ 
जनवरी, १९४८ तक जारी रहा । 


$ १३६३ 

३ जून, १९४७ को भारत-विभाजन की घोषणा हुई । इन दिनों 
सबसे अधिक परेशान बादशाह खान थे। वह देख रहे थे कि इस घोषणा 
से उनके प्रांत का भविष्य बहुत ही अंधकारमय हो जायगा। उनके हृदय 
की व्यथा बापूजी के सिवा और कोई नहीं समझ सकता था। इस बटवारे 
से बापूजी को भी कुछ कम दुःख नहीं पहुंचा । 

उन्होंने एक भाई से मुलाकात करते हुए अपने हृदय का दुःख 
इन शब्दों में प्रकट किया-- आजकल मुझे हरएक पर क्रोध आता हें, 
अपने-आप पर आता हे । में अधिक जी नहीं सकता। भगवान के सिवा 
मेरा और कोई साथी नहीं । मेरा विवाह तो उसीसे हुआ है । वह मुझे 
छोड़ भी दे तो मे उसे नहीं छोड़ गा ।* 

इन दिनों कार्यसमिति की बेठक नित्य हुआ करती थी और रोज 
ही बापूजी वाइसराय से मिलने जाते थे। उनके मन को वेदना का पार 
नहीं था। जीवन में उन्हें कोई रस नहीं रह गया था। हां, ईश्वर पर उनका 
विश्वास अब भी अटल था। 

बापूनी के सामने अब एक नई समस्या शरणाथियों की आ खड़ी 
हुई थी। मार्च के महीने में पंजाब और सीमाप्रांत में जो दंगा हुआ था 
उसके फलस्वरूप रावल्ूपिडी तथा उसके आसपास से हजारों लोग भाग कर 
दिल्‍ली, हरद्वार आदि स्थानों में आ गये थे। २१ जून को बापूजी ओर 
पं० जवाहरलाल नेहरू हरद्वार में उन लोगों को देखन गये । जिस समय 
उनकी मोटर हरद्वार में दाखिल हुई उस समय बापूजी के विरोध में एक 
जलूस निकल रहा था । दो आदमी मोटर पर चढ़ बेठ । बड़ी कठिनाई 
से उन्हें उतारा गया। 

उन्हें हटाने के लिए मे मोटर का दरवाजा खोल कर नीचे उतर ही 
रहा था कि एक ने बापूजी के पास आकर उनका पेर खोंचने की कोशिश 
की । बड़ी कठिनाई से में उसे हटा पाया । 

बापूजी जहां ठहरे थे, वहां भी उनके खिलाफ नारे लगाये गये । 
शाम को उन्होंने कम्प देखे । एक कंम्प म॑ भाषण करते हुए उन्होंने 
दरणाथियों का ध्यान कत्तंव्य-पालन की और आकर्षित किया । उसी 
दिन वह दिल्‍ली छोट आये । २ जलाई को वह शाहदरा सम्मेलन में 
प्रवचन करने गये । 

४ जुलाई को एक हिंदू महासभाई बापूजी से मिलने आये । 
उनसे अपने विचार प्रकट करते हुए बापुूजी न॑ कहा-- भारत को 
अब भी एक मानता हूं। उसमें से कुछ हिस्सा अलग हो गया हे जिसे 
पाकिस्तान कहा जा रहा है। मगर दोनों जगह के बाशिदे हिन्दुस्तानी ही 
रहेंगे। एक कोम रहेगी। इसलिए पाकिस्तानी इलाके के हिंदुओं को अपने 
को भारतवासी ही मानना चाहिए। इस नाते यूनियन सरकार पाकिस्तान 
इलाके के हिंदुओं की भो मुसीबत के समय रक्षा करेगी, उन्हें मदद देगी । 
पाकिस्तान वाले मसलमानों ने यदि अपने-आपको जदा कौम मानना शरू 

कर दिया और हिन्द के मुसलमान भी अपने-आपको पाकिस्तान के नाते ऐसा 
ही समझने लगे तो वे विदेशी बन जूायंगे और उनके हक वे नहीं रहेंगे जो 
हिंदिषों के होंगे । हिंद में विदेशियों के लिए जो नियम बनेंगे, वे उनपर 
भी लागू होंगे। सगर हिंदू-मुसलूमान ऐसा करेंगे नहीं।” बापुजी ने यह भी 
कहा-- जो लोग पंचम कालम का काम करेंगे, उनके लिए मौत की सजा 
के अलावा और कुछ हो ही नहीं सकता, उन्हें तो गोली से उड़ा देना होगा, 
हालांकि वह मेरा तरीका नहीं है ।” 

५ जुलाई को लेडी माउंटब्रेटन बापू से मिलने आई। यह पहला 
अवसर था जबकि वाइसराय की पत्नी किसोसे मिलने अपने घर से बाहर 
निकली थीं। आकर वह बापूजी के पास चटाई पर बेठीं और उसके बाद 
जब कभी बापूजी से मिलने आई , चटाई पर ही बेठीं। 

बापूजी के साथ मने अनेक यात्राएं की है । उनके साथ मेरी 
अन्तिम यात्रा काइमीर की थी । कितने ही दिनों से विवाद चल रहा था 
कि वहां नेहरूजी जाय या नहीं। आखिर बापूजी ने स्वयं ही जाने का निर्णय 
किया। ३० जुलाई को हम नई दिल्‍ली से निकले। साथ में मनु, आभा, 
डाक्टर सुशीला और बिशनभाई थ। सरकार की ओर से सी० आई० डी० 
के दो सिपाही और गारद भेजी गई थी । 

बापूजी के साथ यात्रा करना कुछ आसान काम नहीं था। हर 
स्टेशन पर दशकों को भीड़, जयजयकारों का शोर और हर व्यक्ति का 
डिब्बे मं घलकर दशन करने का प्रयत्न। दर्शक बापूजी की सुविधा-असुविधा 
का तो ख्याल करते ही न थे। रात का समय हो, गांधीजी घोर निद्रा में पड़े 
हों, मगर उन्हें दशन अवश्य चाहिएं। उनसे जितना शांत और मौन रहने 
को कहो, वे उतना ही और गला फाडगे, नाराज होंगे, कहेंगे--हम तो 
घंटों से बेठे है, तुम दर्शन भी नहीं करने देते ”” उनकी शायद मान्यता 
थी कि महात्मा को न भोजन चाहिए, न आराम और न कोई काम ! 
उनका एक ही धंधा है और वह यह कि वह लोगों को दशन दिये जाय॑ । 
गांधीजी से शोर सहन नहीं होता था। वह कानों में रुई रख लेते थे और 
अंगुलियों से उन्हें बन्द कर लेते थे। गांवोीजी भी दर्शकों को यों ही नहीं, 

छोड़ देते थे। स्टेशन आया, गाड़ी खड़ी हुई, उधर दर्शक चीख रहे हें, 
इधर गांधीजी का हाथ खिड़की के बाहर फंल गया और हरिजनों के 
सहायता पँंसों की मांग होने लगी । जितने साथी है, उनके भी हाथ फंल 
गये और पंसा जमा होने लगा । 
इस प्रकार के अनेक दृश्य देखने में आये, मगर एक दृश्य ऐसा 
था जेसा पहले कभो देखने में नहों आया था। काइमीर जाते समय जसे ही 
गाड़ी अमृतसर स्टेशन पर रुकी, गांधी लोट जाओ के नारे सुनाई दिये। 
कोई डेढ़-दो सौ नौजवान काली झंडियां लिये डिब्बे के सामने आ खड़े हुए 
और लगे गांधीजी पर प्रहार करने । ताक-ताक कर सेकड़ों झंडियां उन्होंने 
गांधीजी पर फेंकीं और गला फाइ-फाड़कर नारे लगाये । गांधीजी बड़े 
इत्मीनान के साथ कान बन्द किये यह सब दृश्य देखते रहे। उस वक्‍त में 
याद कर रहा था १९१९ के उस पंजाब को जिसने गांधीजी को गिरफ्तारी 
का समाचार सुनकर हकूमत का तख्ता पलटने की ठान लो थी और इसी 
अमृतसर में अपने खन की नदियां बहा दी थीं । २८ वर्ष बाद वही गांधो 
अमृतसर-निवासियों के कट्‌ शब्द सुन रहा था और उनके अपमानजनक 
प्रहार सहन कर रहा था ! 
३१ जुलाई को हम रावलपिडी पहुँचे और एक रात वहां ठहर कर 
' पहली अगस्त को श्रीनगर पहुंच गये । 
श्रीनगर अंदर से तंग-सा शहर हैँ । गलियां बहुत संकरी हें । 
मोटर एक बार चली जाय तो उसका घूम कर लौटना कठिन। मुझे इस 
बात का पता न था। शंख अब्दुल्ला की पार्टी के लोग बापूजी को अपनी 
पार्टी के दफ्तर में ले जाना चाहते थे। हजारों आदमी दर्शन को खड़े थे 
और जय-घोष हो रहा था। मोटर अंदर दाखिल होगई, मगर भीड़ का 
ओर-छोर नहीं दिखाई देता था और नारों की आवाज से कान के परदे 
फटे जा रहे थे। बापूजी को इतन जोर से बोलते मेने कभी नहीं सुना था । 
कहने लगें-- तुन पहले आकर सब प्रबंध क्‍यों नहीं देखा ? में तो अब 
पैदल चलगा।” मेरे तो होश उड़ गये । में मोटर से उतर कर भागा और 
लोगों के सामने खड़ा होकर हाथ जोडने लगा कि खदा के लिए शोर बन्द 

करो और जलसे के स्थान पर पहुंचने दो । जसे-तंसे बापूजी वहां पहुंचे । 
उस चत्रव्यूहू से निकलकर मेने शांति की सांस ली। मगर मुसीबत अभो 
खत्म न हुई थी । अभी काइ्मीरी पंडितों की स्त्रियों की सभा में जाना 
बाकी था। बापूजी ने कहा-- तुम और सुशीलरा जाओ। यदि रास्ते में 
एसी ही भीड़ होगो तो में वहां हरगिज न जाऊंगा । में और सुझीला 
सभा-स्थान पर पहुंचे । वहां बीस-पच्चीस हजार ओरतें घंटों से बेठी 
प्रतीक्षा कर रही थीं। रास्ता वही तंग। यह कहने की हमें हिम्मत ही न 
हो कि गांधीजी नहीं आ सकते, मगर उन्हें वहां तक पहुंचाएं कंसे ? 
आखिर एक दूसरा रास्ता निकाला गया। उस ओर से आने में रास्ते में 
नहर पड़ती थी। उसमे किहती डाली गई। बापूजी को बड़ी खामोशी से 
वहां छाया गया और किदइ्दती में बेठाकर पार उतारा गया, तब कहीं वह 
उस सभा मे पहुंचे। हालांकि दिन में वह इतने नाराज हो चुके थे, फिर भी 
जो कार्यक्रम बन चुका था उसको पूरा करके ही रहे; क्योंकि जो कार्यक्रम 
बन जाता था उसे वह भरसक टालते नहीं थे। 


४ अगस्त को हम श्रीनगर से जम्मू आये और वहां से ५ तारीख 
को रावलपिडी के पास वह कंम्प देखने गये, जहां हजारों शरणार्थो भयभीत 
पड़े हुए थे। बापूजी ने उन्हें शांत और निर्भय रहने का उपदेश दिया और 
डा० सुझ्ीला को कुछ दिनों के लिए उनके साथ छोड़ दिया। दिन में 
बाप पंजा साहब के गरुद्वारे में गये। वहां उन्होंने प्रवचन करते हुए सिक्‍खों 
को कत्तंव्य-परायण बनने का उपदेश दिया । 


६ अगस्त की सुबह को हम लाहौर वापस आये। दिन भर वहां 
ठहरकर रात की गाड़ी से बापूजी पटना होते हुए कलकत्ते के लिए रवाना 
हो गये । वापसी में अमृतसर में लोगों ने अपनी पिछली हरकत के लिए 
क्षमा मांगी ओर हरिजन-फंड के लिए चन्दा जमा किया। बापू्जा से उन्होंने 
थली लेकर रखली और कहा कि इसे भर कर भेजेंगे । मगर उसके बाद 
वहां ऐसा तृफान आया कि प्रढय ही मच गया। फिर कौन आता और 
चन्दा जमा करता । 

सहारनपुर तक में बापुजी के साथ आया । वहां से म॑ दिल्ली 
चला आया और बापूजी आगे पटना चले गये । 


४. १४ अगस्त की मध्यरात्रि और १५ अगस्त का दिन किसे न याद 
रहेगा ? इस रात सदियों को गुलामी के बाद भारत स्वतन्त्र हुआ था। 
६२ वर्ष से कांग्रेस जिस ध्येष के लिए लड़ रही थी, वह उस दिन प्राप्त हो 
गया था। खुशियां मनाई गई। रोहनियां हुई। भोडका कोई अन्दाजा 
न था। राजधानी राष्ट्रीय झंडों से दुलहन की तरह सजी हुई थी। शाम 
के समय जब गवर्न र-जनरल स्वतन्त्र भारत के तिरंगे झण्डे को सलामी दे 
रहे थे, ठीक उसी समय आकाश मे इंद्रथनुष निकला। जनता ने उसे शुभ 
लक्षण माना। वह शुभ था या अशुभ यह भगवान ही जाने । 

१६ अगस्त को जब नेहरूजी ने लालकिले पर तिरंगा झंडा लहराया 
तो कोटि-कोटि कंठों से भारत-माता की जय' ओर '“राष्ट्रपिता बापू को 
जय के नारे गूंज उठे। मगर वह राष्ट्रपिता, जिसके प्रताप से , जिसके प्रयत्न 
से, जिसको तपस्या से, यह दिन देखना नसीब हुआ था, उस समय कहां था ? 
वह उस दिन सब खशियों से अरूग, अपने दिल में दर्द छिपाये, बिहार और 
बंगाल की उजड़ी गलियों में भटकता किर रहा था ! 


आर 
'करने या मरने! का संकल्प 


स्वतन्त्रता के साथ-ही-साथ पंजाब मे कत्लेआम शुरू हुआ। हजारों 
की संख्या'में हिन्द और सिख भाग-भाग कर दिल्‍ली आए। यहां को फिजा 
भी बिगड़ने लगी । २८ अगस्त को ८६ घंटे क। कफ्य लग गया। उधर 
कलकत्ते की हालत भी बिगड़ चली। 

१ सितम्बर को बापूजी ने कलकत्ते में उपवास हारू कर दिया । 

वहां दंगा हो गया था और बापुजी ने निइचचय किया था कि जबतक शांति 
न हो लेगी तबतक वह भोजन न करेंगे। वह एक मुसलमान के घर में 
रहने चले गये थे। वहां उनपर कुछ नौजवानों ने इंट और लाठी से हमला 
किया, सगर ईइवर ने उनको रक्षा की। 

बापूजी के उपवास ने कलकत्ते में जादू का काम किया। वहां 
एकदम शांति की लहर दौड़ गई और ४ तारीख को रातको ७३ घंटे के बाद 
उन्होंने अपना उपवास खोल दिया । मगर उनके नसीब में शांति कब 
बदी थी ? कलकत्ते की स्थिति सुधरी तो पंजाब की खबरें बेचेन करने लगीं 
और बापूजी ने वहां जाने का नि३*चय किया। 

८ सितम्बर, १९४७ को बापूजी कलकत्त से पंजाब के लिए चले। 
रास्ते में हो उन्हें दिल्‍ली के उपद्रव का समाचार मिला। यहां ४ सितम्बर 
से कहर बरपा हो रहा था। शहर बन्द पड़ा था। मोहल्ले-मोहल्ले और 
गली-गली म॑ उपद्रव मचा हुआ था। लोग एक-दूसरे के खन के प्यासे बने 
हुए थे । गोलियों और तोपों की आवाज हर वक्त आती रहती थी । ऐसा 
लगता था कि जेंसे दिल्‍ली हंंग का मेदान बन गया हो। अस्पताल जख्मियों 
से भर गये थे। 

इसी बीच खबर आई कि बापूजी दिल्‍ली आ रहे है । प्रइन उठा 
कि उन्हें ठहराया कहां जाय ? वह वाल्मीकि मंदिर में ही 5हरते आए 
थे। में उसे ठीक करवाने गया, मगर वहां की हालत ही और थी। सारा 
स्थान दशरणाथियों से भरा था । रास्ते में लोग जगह-जगह जमा थे । 
उनके चेहरों पर परेशानी और हाथों म॑ लकड़ियां थी । रास्ते में कई 
लाश भी पड़ी मिलीं । 

अब सवाल यह था कि प्रबन्ध कंसे हो ? जसा कि मेने बताया, 
बाजार बन्द पड़े थे। मजदूरों का कहीं पता न था। सामान कहां से मिले ? 
इस हालत में बापूजी को वहां कंसे ठहराया जा सकता था ! आपस 
में सलाह-मशविरा के बाद तय हुआ कि इस बार उनके लिए बिड़लाभवन 
से व्यवस्था की जाय । 

बापूजी ९ सितम्बर की सुबह दिल्‍ली पहुंचने वाले थे। शहर में 

कफ्यं लगा हुआ था। केवल चार घंटे दिन म॑ बाजार खुलता था, मगर 
खाने-पीने की चीजें खरीदने के अलावा और किसी काम के लिए कोई 
घर से बाहर न निकलता था। बापूजी कोनसे स्टेशन पर उतरेंगे, यह 
मालम करने की बहुत कोशिश की, मगर पता नहीं लगा, इसलिए में 
सुबह ही बिड़लाभवन पहुँच गया । 
बापूजी ८ बजे के करोब बिड़ला-भवन आए। इस अभागी दिल्‍ली 
में उनका यह अंतिम आगमन था। उन्होंने आते ही कह दिया--'करूंगा 
या मरूगा'।। ओऔर अपनी इस य॒क्ति का उन्होंने शब्दशः पालन किया । 
उनके साथ मनु, आभा, डा० सुशीला नायर ओर बिशनभाई थे। 
प्यारेलालजी और कन्‌ को वह नवाखाली में काम करने के लिए छोड़ आए थे। 
दिल्‍ली में बापूजी का यह अंतिम प्रवास लगभग पांच महीने का 
था । इस बीच मुझे उनके साथ निरंतर रहने का अवसर प्राप्त हुआ 
और मेन देखा कि उन्होंने अपना मन अन्य सब दिशाओं से हटाकर सारा 
ध्यान तीन बातों पर ला दिया है : (१) हिन्दुओं, सिखों और मसलमानों 
के फट दिलों को जोड़कर उनमें प्रेम की धारा बहाना (२) शरणाथ्थियों 
को फिरसे उनके घरों में आबाद करना और (३) सब कंट्रोलों को 
हटवाना । वह भारत में सच्चे अर्थों मं स्वराज्य अर्थात्‌ रामराज्य देखना 
चाहते थे। उनको रात-दिन एक ही रलूगन थी-वह यह कि किसी प्रकार 
भारत का सिर नीचा न होने पाये, वह गौरव के शिखर पर खड़ा होकर 
चमके ओर अपना प्रकाश समस्त संसार में फला दे। 
चीनी, अनाज और कपड़े पर से कनन्‍्द्रोल हटाने से जनता को जो 
संतोष मिला उसकी बात जब उन्हें बताई गई तो उनको अपार आनन्द 
हुआ। वह गरीबों के साथ तन्‍्मय हो गए थ और उनके हरेक दुःख और कष्ट 
का साक्षात्‌ अनुभव करते थे । जब में उनको कोई रिपोर्ट देता तो वह कहते- 
“मेरी नोटब॒क में लिख दो । आज शाम को प्रार्थना में जिक्र करूंगा ।” 
इस प्रकार कितनी ही बातों की ओर वह सरकार का और जनता का ध्यान 
खींचते रहते थे। उनके प्रवचन धारा-प्रवाह और हृदय-स्पर्शी होते थे। 
भले ही किसीको वे न रुचें, कितु वेश की औषधि की तरह उनका परिणाम 

लाभकर ही होता था। प्रवचनों का यह सिलसिला उन्होंने १९४४ मे 
आगाखां महल से निकलकर जारी किया था, जो अंतिम दिन के एक रोज 
पहले तक बराबर जारी रहा। शायद १२५ वर्ष में जितने भाषण उन्हें 
देने थे उतने उन्होंने तोन-साढ़े तीन त्रष॑ में ही दे डाले और जैसा कि वह 
कहा करते थे कि हर एक के सांस गिये होते ह॑ वैसे हो द्ञायद उनके प्रवचन 
भी गिन हुए थे, हइसीलिये तो बह ३० जनवरी का प्रवचन न कर सके। 

शरणाथियों को उनके घर वापस भेजने के बारे में उनके विचार 
दृढ़ थे और यदि वह रहते तो ऐसा ही करके छोड़ते। मगर उनका कहना 
था कि वह उन्हें तबतक अपने घरों में छौटने के लिये नहीं कहेंगे जबतक 
यह बात साफ न हो जाय कि पाकिस्तान सरकार उनके साथ कंसा बर्ताव 
करेगी; क्योंकि हिन्दुओं को वहां जाकर इस तरह गुलाम बनकर नहीं रहना 
हैँ कि वहां वालों के बराबर अधिकार न मिलें। एक दिन मेने उनसे पूछा 
कि आप तो बार-बार इस बात पर जोर दे रहे हें कि इन लोगों को वापस 
जाना हैं और सरकार का कहना हू कि करोड़ों रुपया खर्च करके उन्हें पहां ला 
रही ६ैं। तब क्या ये लोग आने-जाने में हो रंगे रहेंगे ? ये लोग कहते है कि 
बटवारा उनसे पूछकर नहीं किया गया । उनके लिए पाकिस्तान में स्थान 
नहीं है, क्‍्पोंकि उनकी वफादारी हिन्द यूनियन के साथ हे। ऐसी हालत में 
आप उन्हें वहां वापस क्‍यों भंजना चाहते हे ? पाक्तिस्तान उनपर विश्वास 
कंसे करेगा ? 

उत्तर में बापूजो ने कहा, “तुम इस बात को समझ नहों सकते । 
अगर यह खून-खराबी न हुई होती तो यह सब पाकिस्तान में ही रहने वाले 
थे ओर वहां की वफादारी का ही हलफ उठाने वाले थे।” 

हिन्दू-मुस्लिम एकता कायम करने में तो बापूजी को अपनी जान 
ही देनी पड़ी। हिन्दू यही समझते थे कि वह मुसलमानों का पक्ष ले रहे हे 
ओर हिन्ढुओं के नाश पर तुले हुए हे। उदूं के जितने भी पत्र में पढ़ता था, 
वे सब बापूजी के लिए गालियों से भरपुर होते थे । कइयों को तो पढ़ना 
भी कठिन हो जाता था। ए सी-ऐसी भद्दी गालियां उनमें होती थीं कि जिनको 
मुंह से निकालना भी घोर पाप हँ। उर्दू के ही नहीं, हिन्दी और अंग्रेजी 

के कुछ पत्रों का भी यही हाल था। कितना जबरदस्त विरोध वह सह रहे थे ! 
सगर वह थे कि चट्टान की तरह अटल खड़ रहे। अच्छे-अच्छे इस तुफान 
में बह गये, पर उनके माथे पर बल तक न आया। वह रात-दिन यही कहते 
रहे कि पाकिस्तान जैसा करेगा, अपने आप भगतेगा। हमें तो आदर्श कायम 
करना है, हमारा पल्‍ला साफ होना चाहिए। यदि यही होता रहा तो हिन्दू 
धर्म का अवद्य नाश हो जायगा, इस बात को लिख लो। मेरे मरने के बाद 
मेरी बातों को याद करोगे । 

हिन्दुओं और सिखों को बापूजी ने एक बार नहों अनेक बार 
चेतावनी दी और कहा कि यदि भारत मे मुसलमान न रहने पाए तो वह 
भारत मेरे आदर्श का भारत न रहेगा और वह दिन देखने के लिए में जिन्दा 
रहना नहीं चाहता । 

जिस विन वह दिल्‍ली पहुंचे, चारों ओर हाहाकार मचा हुआ था । 
खन की नदियां बह रही थीं। फिसाद के शोले भड़क रहे थे। मगर दिल्लो में 
उनके कदम पड़ते ही जसे क्क-सा लग गया। उसी दिन मुझे एक सरदारजी 
सिले । मेंने पूछा--'क्या हाल है?” कहने लगे-- रुपये में टकाभर 
तो बदला ले लिया था, मगर यह बाबा आगया, अब क्‍या हो सकता हें ?” 
यह थी बापूकी आत्सिक शक्ति, जिसने उठ हाथों को नीचे गिरा दिया। 
लोगों ने चाहे कितनी ही गालियां दी हों, चाहे कितना ही बुरा-भला कहा 
हो, चाहे कितना ही विरोध किया हो, मगर किसी में यह हिम्मत न थी 
कि उस रुके हुए से लाब को फिर से जारो कर देता | सब झूंझला-झुंझला कर 
रह जाते थे और यही कहते थे कि गांधीजो को दिल्ली से एक बार जाने 
दो फिर हम समझ लेंगं। गांधीजो इस बातको मुसलमान दोस्तों से सुन- 
कर हंस देते और कहते-- में तो यहां करने या मरने! आया हूं। जब तक 
आप खद न कहेंगे, में यहां से जाने वाला नहीं हूं।” जब पंजाब वाले आकर 
कहते कि आप कलकते से पंजाब आने के लिए निकले थे, दिल्‍लो में ही 
क्यों रुक गए, तो वह उत्तर देते- में दिल्‍ली को यह हालत छोड़कर क्या 
मुंह लेकर पाकिस्तान जाऊं ? उन लोगों से जाकर क्या यह कहूं कि दिल्‍ली में 
तो मुसलमान नहीं रह सकते, मगर तुम हिन्दुओं को अपने यहां रखो ? 

आग को उल्लांघ कर में नहीं जा सकता ।” 
सितम्बर के वे दिन भी कभी भलाय न जा सकेंगे। दिल्ली के 
मुसलमान किस बेबसोी और बेकसी की हालत में सिर नीचा किये, चेहरों 
पर सफेद रंग लिये,आंखों में आंसू भरे गांधोजीके पास आते थे और गांधीजी 
से हिम्मत बांधने वाले शब्द सुनते ही किस प्रकार उनके चेहरों का रंग 
बदल जाता था। में उस दिन की घटना कभी न भूलंगा जिस दिन बापूजी 
के आदेशानुसार मे १३ सितस्बर को उन्हें पुराने किले में ले गया । 
वहां का शिविर लीगियों से भरा हुआ था। उन्होंने बापूुजी की मोटर 
को घेर लिया। ऐसा लगा मानों वे इस चक्रव्यूह में फंस गये हें । मोटर में 
मेरे पास ही पं० श्रीराम बेठ थे। उनके चेहरे पर एक रंग आने लगा 
एक जाने रूूगा । मुझसे उन्होंने कहा-- ब्रजकृष्ण, यहां से किसो तरह 
जल्दी निकलो।” सगर बापु की आवाज आई, ब्रज%ष्ण, मोटर रुकवाओ । 
हम इन लोगों से बातें करेंगे ।/ मोटर रोकी गई । हजारों की संख्था में 
मुसलमान किले के मंदान में जमा हो गए। गांधीजी ने बड़ी धीमी आवाज 
में बोलना शुरू किया और पास खड़े एक भाई ने उनके शब्दों को दोहराना 
आरभ्भ किया। धोरे-धोरे लोगों के चेहरों पर क्रोध की जगह संतोष की 
झलक पिखाई देने लगी ओर वे ही लोग जो एक क्षण पहले खून के प्यासे 
नजर आते थे दोस्त बन गए । 
उससे तीन दिन पहले, १० तारोख को, दिल्‍ली को स्थिति 
के संबंध भ॑ चर्चा करते हुए बापूजी ने कहा था--“आज मेरा दिमाग ऐसा 
नहीं रह गया हें कि में तफसील की याद रखं। में तो हकीकत को 
समझ लेता हूं। दिल्ली की स्थिति बंगाल की स्थिति से भिक्ष 
है। वहां तो में नवाखाली जाने वाला था कि उसमान साहब 
आ गए, उन्होंने एक दिन अधिक ठहरन को कहा। उनके साथ 
में वह जगह देखने गया जहां दंगा हुआ था। वह भीड़ को काबू में नहीं 
ला सके । फिर सुहरावर्दों आ गए। उन्होंने कहा--कलकत्ता जल 
रहा है, आप इसे छोड़ कर जायेंगे ?” उनके कहने से में रुक ग"॥ और 
कलकत्ते जाकर मुसलमानों के घर रहा। मुझ पर हमला हुआ। सुहरा- 

वर्दो ने पुरा काम किया। उसका बहुत प्रभाव हे । हिन्दुओं से भी बहुत 
मेल हे। लेकिन मेने न उसमान को बुलाया था, न सुहरावर्दी को; 
दोनों स्वयं आये थे। दिल्‍ली में मुझे कोई ऐसा नहों दिखाई देता जो मेरे 
साथ चल सके और मुसलमानों को रोक सके । न सिक्‍खों में कोई एसा 
हैं, न राष्ट्रीय संघ में। में स्वयं किसी को नहीं बुलाऊंगा। वह मेरा तरीका 
नहीं हे। हमेशा स्वयं हो कोई आया हे। इसलिए में नहीं जानता कि यहां 
क्या करूंगा। यह जरूर हे कि जब तक यहां अमन कायम न हो जाय, 
मे यहां से जाऊंगा नहीं ।* 

इसके बाद बापूजी ने शरणार्थियों के कम्प देखने का निए्चय किया । 
वह हुंमायं के मकबरे में गये, जहां कि सेव दरणाथियों ने उनसे कहा, 
“हम पाकिस्तान जाना नहीं चाहते ।” वहां से बापुजी जामियामिल्लिया 
गए और झील कुरंजा के शरणाथियों से मिले। जामिया-मिल्लिया 
से वह कस्त्रबा बालिका आश्रम देखने गए। लोटते समय उन्होंने 
दीवान हाल के बाहर हिन्दू दरणाथियों का कंम्प देखा । शरणार्थियों 
ने उन्हें घेर लिया और लगे खरीखोटी सुनानं। बापुजी शांत रहे और बोले, 
“इन्हें तो गुस्सा करने का हक हें; ये सताये हुए हे ।” वहां से वेविल 
केंटीन कंम्प देखकर उन्होंने शिविर का निरीक्षण किया। 

११ सितम्बर को बापूजी इविन अस्पताल में जख्मियों को देखने 
गए। वहां उन्होंने दो वार्ड देखे और घायलों को तसल्ली दी। 

१२ सितम्बर को राष्ट्रीय संघ के गुरुजी मिलने आए और उन्होंने 
बापूजी को विव्वास दिलाया कि उनके संघ की ओर से कोई ऐसी हरकत 
नहीं होगी जो देश के लिए हानिकर हो। उस दिन वह जामा सस्जिद और 
निजाम पे रूस में भी मुस्लिम शरणारथियों से मिले । 

१३ तारीख को बापुजी ने पुराने किले और मोतियाखान व ईदगाह 
के कंम्प देखे। उस दिन बापूजी की मुस्लिम नेताओं से विस्तार के साथ 
बातें हुईं और उन्होंने उनसे चार काम करने को कहे--एक तो यह कि 
वह एक बयान देकर यह घोषणा करें कि वे हिन्द-यूनियन के प्रति वफादार 
हैं और अगर उनमे से किसी से कोई ऐसी हरकत हो जाय तो देशद्रोह में 

गिनी जा सके तो वह सजा का भागीदार होगा। दूसरे वह यह घोषणा 
कर कि वे दिल्‍ली छोड़ना नहीं चाहते और पुरा अमन चाहते हेँ। तीसरे 
वह यह आश्वासन दें कि अगर किसी के पास बिना लाइसेंस का हथियार 
होगा तो उसे वह वापस करा देंगे। चौथे, पश्चिमी पंजाब में अल्पसंख्यकों के 
साथ किये गए अत्याचारों के लिए वे खेद प्रकट करें। 

मौ० अहमद सईद ने यह इच्छा प्रकट की कि बापूजी उनके मोहल्ले 
में चलकर कुछ दिन रहे। उन्होंने इसे स्वीकार कर लिया। मुझे स्थान 
देखने और ठोक-ठाक करने को आज्ञा दी गई, मगर शीघ्र ही मो० आजाद 
और दूसरे मुस्लिम भित्रों की राय हुई कि बापूजी बिडला-भवन में हो 
बैठकर अधिक काम कर सकते हें। इसलिए मुस्लिम मोहल्ले में जाना 
मुलतवी कर दिया गया। 

१६ सितम्बर को बापूजी वाल्मीकि मंदिर के पास वाले मंदान 
में राष्ट्रीय स्वयंसेवक संघ का प्रदर्शन देखने गए। इस प्रदशन में बापूजी 
ने सनातन हिन्दू धर्मं का असलो स्वरूप समझाया और संघवालों को बताया 
कि उनका कत्तंव्य क्या होना चाहिए ? उसी दिन उनकी शाम की 
प्राथना शरणाथियों के किग्स्वे कम्प में हुई। वहां बहुत भोड़ थी। 
प्राथंना आरम्भ होने पर जब कुरान की आयत पढ़ी जानें लगी तो कुछ 
लोगों ने विरोध किया ओर प्राथना नहों होने दी। 

बापूजी को दिल्‍ली आए एक सप्ताह हो गया था। इतने ही दिनों 
म॑ उनके प्रभाव से शहर की हालत काफी सुधर गई थी और शांति 
कायम होती जा रही थी। 

१७ सितम्बर को बापूजी मजदूरों को बस्तो किशनगंज में प्रार्थना 
करने गये । हजारों को भीड़ थो। कुरान को आयत पर वहां भी कुछ 
लोगों ने आपत्ति की। खब हल्ला मचा, मगर बाद में शांति हो गई । 
बापुजो का प्रवचन हुआ और प्रार्थना भो हुई । 

१८ सितम्बर को बापूजी फंज बाजार, कूचा चेलां और बरमखां 
के तिराहे का दौरा करने गये। आसफ साहब के मकान पर उन्होंने करीब 
१५० मुसलमानों के सामने प्रवचन किया और उन्हें विश्वास दिलाया कि 

सब ठोक हो जायगा। 

१९ तारीख को वह इसी इलाके के हिंदुओं से मिले, कूचा ताराचंद 
में गये और पटौदी-भवन अनाथालय में शरणार्थियों से मिले । 

२१ सितम्बर को बापूजी पुल-बंगश में मुसलमानों से मिलने 
गये और एक कमरे के बरामदे में बेंठ कर उनसे बातचीत की । हजारों 
मुसलमान नोचे खड़े थे। सबने ज्ञांति से उनका भाषण सुना। वापसी 
में वह बाड़ा हिन्दूराव, खारी बावली और चांदनी चौक होते हुए आये । 
बाड़ के हिन्दुओं ने उनको सोटर रोक कर कुछ विरोध प्रदर्शन किया । 

दूसरे सप्ताह दिल्‍ली की हालत और भी सुधर गई । बापुजी 
इन दिनों कुछ अस्वस्थ थे। उन्हें हरारत हो जाती थी और ग्वांसी चेन 
नहों लेने देती थी । 

२ अक्तूबर को अंग्रेजी हिसाब से बापूजी का जन्म-दिन था । 
वह उनकी ७९वों और आख़िरी वर्ष गांठ थी। मेने उन्हें अपने हाथ के 
कते सृत की एक धोती भेंट की । बापूजो के जीवन का वह अंतिम वर्ष 
जिस वेदना ओर परेशानी में बोता था, इतनी जेदना और परेशानी शायद 
ही कभी उन्होंने सही हो । उन्हे खासी काफो थी । कोई उत्सव मनाने 
का तो प्रइन ही न था। फिर भी उनके साथी फल भेट करने और प्रणाम 
करने आ रहे थे। सुबह से ही दर्शन करने बालों का तांता छगा हुआ था। 
उन्हें क्या पता कि वे बापूजी के जीवनकाल में उनकी आखिरी वर्षे-गांठ 
मना रहे ह। बापूजो के मन को जरा भी शांति नहीं थी । सरदार और 
अन्य लोग बंठ हुए थे। बापूजी हंसते-हंसते उनसे बोले--- “मातम करने 
वालों से यह भी नहीं कहा जा सकता कि अब जाओ ।” सुनते ही सब 
लोग उठ खड़े हुए। 

११ अक्तूबर को देशो तिथि से बापूजी की वर्ष गांठ मनाई गई। 
बिड़ला-भवन में हो गुजरातियों को एक सभा में बापू ने भाषण किया। 

२५ अक्तूबर को बापूजी दिल्‍ली जेल में प्रार्थना करने गये । 
वहां उन्होंने आम का एक पेड़ भी लगाया । 

बिड़ला-भवन में हर रोज श्ञाम को प्रार्थना होती थी । ३१ 


'करने या मरने का संकल्प ८५ 


अक्तूबर से यहां भी कुछ लोगों ने कुरान की आयत पर विरोध करना शुरू 
कर दिया। एक दिन तो प्रायंना नहों हुई, लेकिन बाद में विरोध होने पर 
भी प्रार्थना बन्द नहीं की गई । 

७ नवम्बर को बापूजी मुसलमानों के तिहाड़ गांव में गये और उनको 
बहुत समझाया कि आप लोग यहीं रहिए, लेकिन वे राजी नहों हुए । 

पानीपत से मसलमान बराबर आते रहते और अपनी दर्देभरी 
कहानी बापूजी को सुना जाते । बापूजी उनको धोरज देते और वहीं रहने 
को कहते । मुसलमानों की यह शिकायत थी कि वहां को हकमत उन्हें 
रहने नहीं देती । चुनांवे २० नवम्बर को बापु वहां की हालत देखमे स्वयं 
गये। वहांके मुसलमानों ओर हिन्दुओं को समझा कर वह शाम को वापस 
आगये । २ दिसम्बर को वहां फिर गये और उन्होंने मसलमानों को 
वहीं रहने की सलाह दी, मगर वे राजी नहीं हुए । तब बापूजी ने उनसे 
कहा कि कम-से-कम पाकिस्तानवालों को पहले से यह सूचना तो भेज दो 
कि तुम अपनी खज्ी से वहां आना चाहते हो ताकि हिन्द यूनियन पर यह 
इलजाम न रहे कि तुम्हें जबरन भेजा गया । 

१२ नवम्बर को दिवाली के दिन बापूजी ने रेडियो पर प्रवचन 
किया। रेडियो पर यह उनका पहला और अंतिम भाषण था। उनका यह 
प्रवचन विशेष रूप से कुरुक्षेत्र के शरणायियों के लिए था। 

१५ नवम्बर को बापूजी ने कांग्रेस महासमिति की बेठक में भाषण 
दिया और २० नवम्बर को वह कालिका मंदिर का शरणार्थी-शिविर देखने 
गये। वहां से वापसी पर वह हम सबको अपने साथ गवने मेंट हाउस ले गये । 
उन दिनों गवनेर-जनरल राजाजी थे। उन्होंने फूल चढ़ाकर बापूजी का 
स्वागत किया । 

२८ नवम्बर को बापूजी गुरु नानक के जन्मोत्सब में शरीक होने 
सिखों के दीवान में गांधी-ग्राउंड गये । शेख अब्दुल्ला भी साथ थे। वहां 
उन्होंने एक प्रभावशाली भाषण दिया। 

७ दिसम्बर को हरिजन-निवास में आयोजित एक सभा में 
भाग लेने गये। उन्हों दिनों वहां चरखा, ग्राम-उद्योग और तालीमी संघ की 

बैठकों का आयोजन किया गया था। उन्होंने इन सब में भाग लिया और 
९ से १२ तक हर रोज हरिजन-निवास जाते रहे । 
१९ दिसम्बर को बापूजी गड़गांवा जिले के जटासा गांव में मेवों 
का कंम्प देखने गये ओर वहां उन्होंने एक बड़ी सभा में प्रवचन किया। 
२७ दिसम्बर को वह सम्भालका गांव में प्रार्थना करन गये । 
३ जनवरी को बापूजी ने दिल्‍ली के बेवल केंटीन में जाकर शाम 
की प्राथंना की। वहां के शरणार्थियों ने बड़े भक्ति-भाव से प्रार्थना में हिस्सा 
लिया ओर वे पृण श्ञांत रहे । 


६५४ 
अंतिम उपवास 


इस प्रकार गांधीजी के अनथक प्रयत्नों से दिल्‍ली में पूर्ण शांति 
स्थापित हो गई और भारत के मुसलमानों ने आम तौर पर तथा दिल्‍ली 
के मुसलमानों ने खास तोर पर पहली बार समझा कि गांधीजी ही उनके 
सच्चे हितेषी हें। यही कारण हूँ कि गांधीजी की मौत पर क्‍या हिन्द और 
क्या पाकिस्तान के मुसलमान जार-जार रोये और उन्होंने महसुस 
किया कि इस दुनिया से उनका सच्चा शुभचिन्तक चला गया। बापुजो 
को खोकर वे समझ कि जितने हितंषी वह हिंदुस्तान के थे उतने ही पाकि- 
स्‍्तान के भी और यदि वह जिन्दा रहते तो दोनों दकड़ों में एक दिन सच्ची 
मित्रता कायम हुए बिना न रहती । 

इतने पर भी जब रोज के मिलने वाले मुस्लिम भाई गांधीजी से 
आकर कहते कि अब हमारा दिल्‍ली में रहना दृश्वार ही नहीं, नाममकिन 
हो गया है, हम आपके कहने से ही यहां ठहरे हुए हें, आप अब हमें क्‍या 
करने को कहते हें, तो गांधीजी के दिल को बड़ी चोट लगती थी। एक 
दिन एक मुसलमान भाई ने आकर यहां तक कह डाला--आप मुझे 
इंग्लेंड भेजने का इन्तजाम करवा दें, क्‍योंकि मे राष्ट्रीय मुसलमान हूं । 
सारी उम्र हिन्द की आजादी के लिए लड़ा हुं और अब देश आजाद हुआ 

तो मेरे ही साथियों ने मुझे हिन्द से चले जाने के लिए मजबूर कर दिया 
है, अब मेरे लिए न यहां जगह हैं और न पाकिस्तान में । मुझे लंदन भिजवा 
दोजिए ।” इस बात से बापूजोी को भारी आघात पहुंचा ओर दूसरे ही 
दिन--१३ जनवरी से--उन्होंने उपवास रखने का निईइचय कर लिया। 

सोमवार, १२ जनवरी दो उनका मौन था। वह बंठ प्रार्थना के 
लिए लेख लिख रहे थ। किसी साथी को आभास तक न मिला, कानोंकान 
खबर भी नहीं कि उस क्षण वह कया नि३च्य कर रहे हे। बीच में नेहरूजो 
मिलने आए, उन्हें भी कोई इशारा नहीं सिला । उपवास के निश*चय 
को बापूजी बैंहुत पवित्र मानते थे, उसे वह ईदवर-प्रेरित समझा करते थे 
ओर इसलिए उसके सम्बन्ध में दलील करना उन्हें पसन्द नहीं था। इस 
उपवास का निरचय भी उन्होंने अंतःप्रेरणा से ही किया था । 

जब वह लेख लिख रहे थे तो मेरे पास लार्ड माउंटबेटन की पार्टी 
का निमंत्रणपत्र आया जो दूसरे दिन शाम को होनेवाली थी । वह काडड 
मेंने बापूुजी को दिखाया। उसे देखकर वह हंसे ओर जब मेने पूछा कि 
क्या मुझे जाना चाहिए तो उन्होंने इशारे से बताया कि हां, तुम तीनों 
जाओ । लाड़ माउंटबेटन ने प्यारेलालभाई ओर डा० सुशीला को भो 
बुलाया था। मुझे क्‍या मालस कि बापू कल से उपवास शुरू करने वाले 
हैं ! सुशीला जब उनके लेख का हिन्दी उलथा करने बेठी तब सारी बातों 
का पता लगा। बापूजी उपवास रखें और हम पार्टियों में जायं, यह कसे 
हो सकता था ? मगर वही होकर रहा। बापूजी ने कहा कि तुम्हें जाना ही 
होगा, वहां भी तो उपवास सम्बन्धी बातें ही होंगी, तुम्हें उन लोगों को मेरे 
विचार बताने का अवसर मिलेगा । आखिर हम तीनों को जाना ही पड़ा। 

सबेरा हुआ । बापूजी भोजन करने के पदचात उपवास आरम्भ 
करने वाले थं। दिल्‍ली कलकत्ता नहीं थी। यहां की स्थिति भिन्न थी 
ओर सब लोग परिणाम की ओर से चिन्तित थे। कोई निश्चित रूप से 
कुछ नहीं कह सकता था। सबको बापूजी के इस वाक्य पर भरोसा था 
कि जबतक प्रभ को उनसे सेवा लेनी हे तबतक कोई उनका कुछ बिगाड़ 
नहीं सकता । 

दशंकों ने आना शुरू किया । अखबारनवीस और फोटोग्राफरों 
ने बापूजो को घेर लिया। वह बिलकुल शांत और स्थिर थे। सुबह का स्तान 
कर वह बाहर धूप में पलंग पर आ बेठे। वहीं उनका भोजन छाया गया। 
आभा ने खिलाना शुरू किया। कोई नहीं जानता था कि वह फिर भोजन 
कर सकेंगे या नहीं । सबके दिलों में घबराहट थी। बापूजी भोजन करते 
जाते थं और बात भी । सभी साथी उनके पलंग को घेरकर खड़े थे। 

११ बजे, ओर बापूजी ने भोजन से अपना हाथ खींच लिया । 
कुछ ही क्षणों पदचात्‌ प्रार्थना शुरू हुई । नम्यो, अउजबिल्ला, पारसी 
प्राजता, ईशादास्प, य॑ बत्ता और ओम असतो सा सदगसथ, तमसों मा 
ज्योतिगंभय, मुत्पोर्मामतंचसमय !” (हे प्रभो ! मझे असत्य से सत्य में 
ले जा; अंबेरे से उजाले मे ले जा; मृत्यु से अभरता में ले जा) का उच्चारण 
हुआ । किर एक अंग्रेजों गीत गाया गया और बापूजी का उपवास 
शुरू हो गया। 

दिनभर बापूजो गर्म पानी पीते रहे । आम मुझाकाते बन्द कर 
दी गई थीं, फिर भी उनको काफी बोलना पड़ रहा था। खास-खास आदमी 
तो बुहाकहात करने आते ही थे। ज्ञाम को वह प्रार्थना करने भी गये । 

दूसरे दिन भी यहो सिलसिला रहा । रात के समय बिड़ला- 
भवन के बाहर नारों की आवाज दूर से आती सुनाई दी। नजदीक आने 
पर कातों मे ये शब्द पड़े--गांधी को मरने दो ! खून का बदला खन से 
लेगे ! 

ठीक उसी समय नेहरूजी और सरदार साहब बिड़ला-भवन से 
बाहर निकल रहे थ। नारा सुनकर नेहरूजी मोटर से उतर पड़े और 
ललकार कर बोले--'कौन कहता हे कि गांधी को मरने दो ? आओ, 
पहले सुझ मारो ! ” सुनकर लोग भाग खड़े हुए और थोड़ी देर बाद शांति 
हो गई । 

दूसरे दिन से बापूजी ने कातना बन्द कर दिया । तीसरे दिन 
कमजोरी ओर भी बड़ गई और वह प्रार्थना के लिए न जा सके। उन्होंने 
अपना प्रवचन लिखवा दिया और पलंग पर लेटे-लेटे ही कुछ दब्द लाउड- 

स्पीकर पर कहे। प्रार्थना के बाद सेकड़ों की पंख्या में लोग दर्शन करने आये। 

चोथा दिन भी इसी प्रकार बीत गया । इस बार उपवास में 
मतलो न थी। वह पानी पीते रहे, मगर पानी उन्हें अच्छा नहों लगता 
था। कमजोरी ओर भी बढ़ गई ओर वातावरण में तब्दीली आगई । लोगों 
को उनके लिए बिन्‍्ता होने लगी ओर उपवास को शीघ्य समाप्त कराने के 
लिए जोरों के साथ प्रयत्न होने लगे। 

पांचवें दिन बापूजी के गुर्दे खराब होने लगे। पेश्ञाब में कमो हो 
गईं। वजन घटना बन्द हो गया। जिगर का काम भी खराब होने लगा। 
सब लोगों की चिन्ता और घबराहट बढ़ गई । सब ओर से उपवास छोड़ने 
के लिए अनुरोध होन लगा। हजारों तारों से घर भर गया । शाम की 
प्राथना में दर्शकों की संस्था हजारों तक पहुंच गई | बापूजी बराधदे मे 
पड़ रहते और लोग दर्शन करके चुपचाप चले जाते । 

छठ दिन अर्थात्‌ १८ जनवरी को सब समुदायों और वर्गो के नेता 
व जिम्मेदार व्यक्ति राजन्द्र बाबू को कोठी पर जमा हुए और उन्होंने 
बापुजी द्वारा पेश की गई सातों शर्ते स्वोकार कर प्रतिज्ञापत्र पर हस्ताक्षर 
कर दिये। इसके बाद सब हछोग मिलकर बापूजो से उपवास खोलने का 
अनुरोध करने आये। उनके सामने जब सब लोगों ने फिर से सातों शर्तों 
पर अमल करने की पूरी चेष्टा करने का वचन दिया तब कहों जाकर 
बापूजी ने उपवास तोड़ने की रजामन्दी जाहिर की। सबने संतोष को 
सांस ली। चेहरों पर से चिन्ता की रेखाएं दर ड॒ु३ ओर ईश्वर का धन्यवाद 
किया गया। प्राथना हुईै। १२-४५ पर मौलाना आजाद ने बापुजी को 
मौसम्बी के रस का गिलास पीने को दिया। उपस्थित व्यक्तियों को केले 
ओर नारंगी के द ऊड़ों का प्रसाद बांठा गया। उस दिन ज्ञाम की प्रार्थना 
मे कई हजार की उपस्थिति थी। बापूजो वहां जाना चाहते थे, मगर उसी 
वक्‍त जोर से वर्षा आगई ओर वह कमरे से निकल न सके। वहां लेटे-लेटे 
ही उन्होंने दशेन दिये और उसी दिन ही कातना शुरू कर दिया। 

१९ जनवरो से बापूजी ने कुर्सो पर बैठकर प्रार्थना में जाना 
आरम्भ कर दिया । 


कर 
सत्यु की छाया 


२० जनवरी को वह प्रवचन करके चुके ही थे कि अचानक धड़ाक्रे- 
से सारी इमारत हिल गई । वह अपनी जगह निशचल बढठे रहे। उन्होंने 
सोचा कि कहीं फौजी सिपाही अपना अभ्यास कर रहे हैँ, कितु जब उनको 
बताया गया कि यह तो बम फटा हु और मदनलाल नामका एक नौजवान 
गिरफ्तार भी कर लिया गया हे और उसकी जेब से एक हय-गोला भी 
निकला हें तो सारी बात उनके ध्यान में आ गई । रात को सोते समय 
मेने उनके पास जाकर बताया कि मालूम हुआ हूं, इसके पीछे बहुत बड़ी 
साजिश हे और इसमें कई आदमियों का हाथ हूँ । सुनकर बापूुजी “ने बात 
हँसी में नहीं उड़ाई, बल्कि उस पर विश्वास कर लिया। 

उसो शाम से वहां फौजी पहरा रहूंगा दिया गया और खुफिया 
पुलिस के कुछ बेवर्दी सिपाही वहां घूमने लूंगे। एक दिन घनश्यामदासजी 
ने बापुजी से कहा-- आपके लिए इतनो मिलिटरी रखो जाय, यह मुझे 
तो आपके अहिसा के सिद्धांत के अनुसार शाकिंग (ठेस पहुंचाने वाला) 
लगता हूँ ।” बापूजी ने इस बात का जो उत्तर दिया उसको सुनने को मुझे 
भी आशा न थी। में तो समझे बंठा था कि वह घनश्यामदासजी को बात 
का समर्थन करेंगे, कितु उन्होंने कहा-- घनइयामदास, तुम्हें यह जितना 
शाकिंग रूगता है, उतना मझे नहीं लगता। इन लोगों को (अर्थात्‌ सरदार 
आदि को) हकमत चलानो हे । उनकी जिम्सेदारी बहुत बड़ी हे ।” 

इससे पता चलता हे कि बम को घटना को बापूजी साधारण नहीं 
मानते थे। पर्दा तो हमारी भी बुद्धि पर पड़ गया था कि सब कुछ देखते- 
सुनते हुए भी हमने ध्यान नहीं दिया। सन में एक दिन भी तो यह विचार 
नहीं आया कि कोई गांधीजी को भी मार सकता हे। हम तो यही सोचे 
जैठे थे कि बापूजी की गीद में हम यहां से जायेंगे; हमें क्या चिन्ता ? 

अब जब म वाल्मीकि मंदिर की घटनाओं का और बिड़ला-भवन 


मृत्यु को छाया है 


की इससे पहले की कई बातों का मेल मिलाता हूं तो हाथ मलकर रह जाता 
हैं कि इस ओर ध्यान क्‍यों न दिया ! 

उन दिनों ऐसा लगता था जेसे बापु का दिल बुझ चुका हे । भय 
नास की कोई चीज उनके कोष में नहीं थो, इसलिए मरने से वह डरते नहीं 
थे और उनका यह दृढ़ विव्वास था कि ईश्वर को जब तक उनसे काम लेना 
है, कोई शक्ति उनको मार न सकेगी, चाहे गोली चले, चाहे तोप चले, 
चाहे बम बरसे और चाहे एटम बम ही क्‍यों न गिरे ! साथ ही उन्हें यह 
भी विश्वास था कि जिस क्षण इस दुनिया म॑ उनका काम नहीं रह जायगा, 
कोई भी शक्ति उन्हें बचाकर नहीं रख सकेगी , ओरों को तो और जानें, 
मगर मे तो उनकी इस बात मे सोलह आने विश्वास करता था। इसीलिए 
मे हद से ज्यादा निश्चित था। में उनके कई उपवास देख चुका था। 
डाक्टरों के हाथ-पैर फूल गये, सगर ईश्वर ने उन पर आंच न आने दी। 
उन पर बम का यह प्रहार भो पहला ही नहों था। कई प्रहार पहले हो चुके 
थे और वह बेलाग बच गये थे। मगर अब म॑ यह देख रहा था कि वह रोज- 
रोज अधिकाधिक उदासोन होते जा रहे थे । कहने को वह नेहरूजी से 
घंटों बातें करते थे, मगर अपनी ओर से कुछ कहना पसन्द नहीं करते थे। 
में उनसे कहता कि यह खराबी हो रही हे, वह खराबी हो रही है, आप 
कहिए न उनसे, कितु वह निरासक्त भाव से यहो उत्तर देते- यदि उनकी 
ओर से बात छिड़ी तो में कह दूंगा। अपनी ओर से नहों।” यों तो उन्होंने 
कभी भी अपनी बात किसी पर नहीं छादी। हरएक को अपनी इच्छानुसार 
कार्य करने को प्री आजादी दी । वह तो अपनी सलाह भर देते थे 
और साथ-ही-साथ यह भी कह देते थे कि करो वही जो तुम्हें जंचे । मगर 
उनकी उदासीनता दिनोंदिन बढ़ती जा रही थी । वह एक प्रकार 
से अपना काम समेटते-से जा रहे थे । हकूमत के हद से ज्यादा 
बढ़ें हुए खर्च की ओर मेने उनका ध्यान कई बार दिलाया । वह मुझसे 
पूरो तरह सहमत थे, मगर कहा करते थे कि जिनके पास लाखों खर्च करने 
को न थे उनको करोड़ों खर्च करने को मिल गये हें, क्या किया जाय ? वह 
किसीके काम में दखल नहीं देते थं। लोग ऐसा मानते थे कि गांधीजो को 

सलाह के बिना पत्ता नहीं हिल सकता, मगर कितनी ही बातों का उनको 
पता तक नहीं होता था और वह अखबार में से सुन के बाद ही मालूम 
होता था कि यह बात ऐसे हो गई। मेरे विचार से तो वह इन दिनों बिलकुल 
निरासक्त बन गये थे। उनसे जब कुछ पूछा जाता तब वह अपनी राय दे 
देते। वरना अपने काम से काम | पहले जब कभो बापूजी के पास इस 
आशय का पत्र आता कि आपका काम खत्म हो चुका, अब आप अवकाश 
ग्रहण कर हिमालय चले जाय॑, तो वह हंस देते। मगर जब २९ जनवरी को 
बन्नू का एक शरणार्थी, जिस पर गुजरात स्टेशन पर हमला हुंआ था, 
बापूजी से मिलने आया ओर उसने उनसे बड़े अपमान-सूचक शब्दों में 
मंदान से हट जाने के लिए कहा, तो मेने देखा कि बापूजी के हृदय पर उसका 
बड़ा गहरा असर हुआ। दूसरे दिन मंने सास्टर तारासिह का बयान पढ़ 
कर सुनाया जिसमें उन्होंने भी यही बात कही थी । बापजी पर उसका भी 
असर पड़ा और उसके कुछ घंटों बाद ही वह सचमच सदा के लिए 
मंदान से हट गये । 
उपवास खोलन के लिए बापूजी न॑ जो सात झतें रखी थीं, उनमे 
सबसे पहली यह थी कि महरौली मे हजरत कुतुब॒दीन औलिया की जो 
दरगाह ह उसका उस सदा की तरह शांति से हो और मुसलमान वहां 
बेखोौफ जा सक। २७ जनवरी को उसे था। बापूजी सुबह दस बजे अपने 
सब साथियों के साथ उस में दारीक होने गये । बिड़ल्ला-भवन से बापुजी 
की यह आखिरी यात्रा थी। मजार पर ज्ञकर उन्होंने अठजबिल्ला पढ़वाया 
ओर बाहर आकर कई हजार के मजमे में भाषण दिया। उन्होंने वहां 
की पुरानी इमारत देखों और १२ बजे वह बिडला-भवन लौट आये । 
२९ जनवरी को वह रोज को तरह प्रार्थना में गये । वह उनकी 
अंतिम प्रार्थना थी । 

३० जनवरी की बात में क्या लिख ? मेने तो स्वप्न में भी नहीं 
सोचा था कि किसी दिन बापूजी का वियोग भी सहना पड़ेगा। कस- 
से-कम मेरे सामने तो वह नहीं जायेंगे, एंसा मेरा विववास था। मेंने एक 
उन्हींका पलला पकड़ा था और वही मेरे सर्वेस्व थे । 

शक्त के प्रात:काल को बात हूँ । सदा की तरह ३॥ ब्ज उठकर 
उन्होंने मंह साफ किया। पोने चार बजे प्रार्थना हुई । बापूजी बरामदे में 
बिछे बिस्तर पर से उठ लड़कियों का सहारा लेकर कमरे में अपने बेठने 
के स्थान पर आये और काम में लग गये । पौोने पांच बर्ज उन्होंने शहद 
ओर नीब्‌ का रस और गर्म पानी पिया और ५ से ६ बजे के बीच में १६ 
ओऑस मौसम्बी का रस लिया । काम करते-करते ही वह सो गये । 

उस दिद ७ बजे बापूजी मे श्रीमती राजन नेहरू को मिलने का 
समय दे रखा था। वह अमरीका जा रही थोीं । बापूजी ने उनसे बातें कीं 
और फिर यह कमरे में टहलने रूगे। उपवास खोलने के बाद उनमें इतनी 
शक्ति नहीं आई थी कि वह बाहर टहलर सकते । 

८ बज बापूजी मालिश करवाने आये। मालिश पास वाले मकान 
के कमरे में होतो थी । मुझे क्या पता था कि में आज अंतिम बार उनकी 
मालिश कर रहा हु ! बापु अखबार पढ़ते रहे । बंगला का अभ्यास 
आजकल वह दूसरे समय करते थे, वरना इस वक्‍त वह हर रोज आभा से 
बंगला सोखा करते थे । 

आध घंटा मालिश कराने के बाद बापूजी स्नान के लिए चले 
गये । चलते समय उन्होंने प्यारेछठालजी से कहा-- मन आज सुबह ही 
बेठकर कांग्रेस के लिए जो रूपरेखा बनाई हँ उसे अच्छी तरह देख जाओ ॥ 
समय कम होने के कारण मेने उसे जल्दी में लिखा हे, जहां घटाना-बढ़ाना 
हो ठीक करदो और जो पूछना हो पूछ लो 

स्नान करके ९॥ बज उन्होंने भोजन किया । उपवास के बाद 
उन्होंने अभी रोटी शुरू नहीं की थी । जिगर में कुछ खराबी के कारण 
डाक्टरों ने मना कर रखा था। उन्होंने उबली सब्जी, १२ ऑंस दूध, 
म्‌ठी, टमाटर, सलाद और चार सन्‍्तरों का रस लिया। भोजन के समय 
प्यारेलालजी और उनके एक मित्र ने बातें कीं और बापूजी के अफ्रोका के 
परिचित सोहराबजी अपने परिवार के साथ आकर उसी समय उनसे मिले । 

भोजन के बाद वह नित्य की तरह तलवों पर घी की मालिश करवा 
कर सो गयं। १२ बर्ज उठकर उन्होंने गरम पानी और शहद लिया। फिर 
रोज के मिलनेवाले मौलानाओं से बातें हुईं । मौ० हिफजुर रहमान ओऔर 
अहमद सईद अपने कुछ साथियों के साथ रोज आते थे। उनसे सेवाग्राम 
जानें की बात चली। २ फरवरो को वहां एक सम्मेलन बुलाया गया था। 
बापूजी उसमे शरीक होने जाने वाले थे और १४ फरवरी को दिल्‍ली लौट 
आना चाहते थे। बापू ने कहा-- आप लोगों की इजाजत के बिना तो मे 
जाना नहीं चाहता। मौ० आजाद ने इजाजत दे दी है, आप क्या कहते हे ? 
इस पर मौलाना हिफजुर रहमान बोले--आप हो आबें। आपकी 
गर-मौजूदगी के १२ दिनों में हमे भी पता लग जायगा कि यहां की हालत 
क्या रहतो हे ।” इसपर बापू ने वर्धा जाने का निउ्चय कर लिया। 

इसके बाद बापुजी ने श्री सुधीर घोष और प्यारेलालजी से बाते 
कीं। फिर वह शौच गये ओर वहां से आकर उन्होंने पेट पर मिट॒टी को 
पट्टी लगवाई। आभा और मन्‌ पेर दबाती रहीं। धूप से सिर को बचाने 
के लिए आज भी उन्होंने नवाखालीवाली टोपी पहन रखो थी । 

डेढ़ बज बापूजो ने चांदवानों से कुछ खबरे सुनीं और फिर मेने 
मास्टर तारासिह का वह बयान पढ़ कर सुनाया जिसमें उन्होंने गांधीजी 
को सेवा-क्षेत्र से हट जाने को सलाह दी थी। बापूजी ने गाजर ओर नीब्‌ 
का रस लिया। २ बज कुछ अंधे आये। उनको रहने का ठीक स्थान नहीं 
मिलता था। उनके लिए बापूजी ने कस्टोडियन से मिलने को कहा । 
इसके बाद उन्होंने इलाहाबाद के दंगे की रिपोर्ट सुनी । 


२। बजे से मलाकातें शरू हो गहं । उस दिन से इत्तफाक से करोब- 

बापूजी के वर्धा जाने की बात कही । उन्होंने पूछा कि बापूजो कहां हे ? 
मेने बताया, वह कमोड पर गए हे । इस पर वह मेरे साथ बाहर टहलने 
लगे और थोड़ी देर उनसे बाते होती रहीं । 

४। से बापूजी सरदार पटेल के साथ बातों म॑ व्यस्त हो गए और 
आभा उन्हें भोजन करवाने लगी । 

बापू का भोजन हरिराम तेयार करता था और आभा भोजन 
करवाती थी । इस वक्‍त उन्होंने १४ ऑंस बकरी का दूध, १४ ऑंस सब्जी 
का रस और ३ सन्‍्तरे लिये । 

पौन घंटा बीत गया । घड़ी को सुई पांच के अंक को पार कर 
गई। प्रार्थना का समय बीला जा रहा था, मगर बाते खन्म होने पर नहीं 
आती थीं । 

आखिर ब्रापूजो उठ। उन्होंने अपनी चप्पल पहनी और 
बह कमरे से बाहर निकले । सदा की तरह उनके दोनों ओर दोनों लड़किया 
थीं, दाई ओर आशा और बाई ओर मन । उनके कंधों पर बापूजी के हाथ 
थे। पीछे ४, सरदार ग॒रबचर्नासह, नंदछाल मेहता तथा बिड़छा-भवन 
के अन्य जन चल रहे थ। ठा. सुशोला कुछ दिनों से बहावलपुर गई हुई थीं । 

दस मिनट को देरो हो गई थी । बापूजी के कदम प्राथना-स्थल को 
और तेजी से वढ़ रहे थे । किसे पता था कि उतनी ही तेजी के साथ उनके 
जीवन का सूर्य अस्त होता आ रहा था ! 

बापूजी सीड़ियां चहुकर चबतर पर पहुचे। रोज की तरह 
दर्शक बड़े अदब से कतार बांधे, रास्ता बनाये खडे थे। बाई ओर से 
किसी ने कुछ कहा । बापूजी ने भी उसका कुछ उत्तर दिया। वह और 
आग बढ़े । उनके दोनों हाथ लड़कियों के कंधों से उठकर नमस्कार करने को 
जुड़ गए। वह थोड़ी दूर और आगे बढ़े ।॥ मन्‌ ने अपनी दाई ओर से किसी 
को आगे बढ़ते देखा। वह पर छने आ रहा हैं, यह सोचकर उसने हाथ से 
उसे रोकना चाहा, मगर उसी क्षण उस आदमो के धक्के से मन्‌ के हाथ मे से 
बापू की नोटब॒क, साला और थूकदानी जमीन पर गिर पड़ी। उन्हें उठाने 
वह नीचे को झुकी । अचानक तीन बार ऊंची आवाज हुई। धांय, धांय, 

धांय ! में सिर झकाये पीछे चला आ रहा था, आवाज सुनकर आगे बढ़ा। 
निगाह पड़ी तो बापू की धोती पर खून की धारा बहती दिखाई दी और 
क्षण भर बाद ही वह आभा की गोद में गिर पड़े । यह सब इतनी जल्दी 
हुआ कि बुद्धि साथ न दे सकी । 

गंगा के समान जिस पवित्र शरीर को हम सदा फूलों से भी अधिक 
सम्हाल कर रखते थे और मन म॑ यही चाहा करते थे कि वह शरीर हमारे 
ऊपर से होकर चला जाय मगर उसे कोई कष्ट न होने पाये, वही कोमल 
शरीर उस वक्‍त घास ओर गीली मिट्टी पर पड़ा हुआ था। बापूजी की 
बाई टांग फली हुई थी, दूसरी म्‌ड़ गई थी। दोनों लड़कियों को गोद में 
उनका सिर था। चेहरा उनका पीला पड़ गया था । 

गिरते समय उनके मुंह से उनके प्यारे राम का नास, जो सदा 
उनके हृदय में बसता था, निकला। दो बार उन्होंने हे राम पुकारा । 
उनकी आंखें घमों, जबान घ॒मी, होठ फड़के और वह सदा के लिए शांत 
हो गए--निर्वाण-पद को प्राप्त हो गए । 

भगवान्‌ कृष्ण ने कहा था-- 'अन्तकाल में मेरा ही स्मरण करते- 
करते जो देह त्याग करता हू वह मेरे स्वरूप को पाता हे, इसमें कोई सन्देह 
नहीं । जो अनन्य चित्त से नित्य और निरंतर मेरा स्मरण करता हे वह नित्य 
म॒क्त योगी सहज में मुझे पाता है । परमसिद्धि को प्राप्त हुए महात्मागण 
मुझे प्राप्त करके दुःखों के घर अशाइबत पुनजन्म को प्राप्त नहीं करते ।” 

भगवान्‌ का यह कथन बापू जंसी महान्‌ आत्माओं के लिए ही हूं, 
इसम॑ क्‍या संदेह है ? हर रोज सायंकाल की प्रार्थना में स्थितप्रज्ञ के लक्षणों 
को स्मरण करते हुए अंत में वह कहा करते थे, हे पार्थ ! ईश्वर को 
पहचानने वाले की स्थिति ऐसी होती हैँ (जैसी दूसरे अध्याय के ५५ 
से ७१ इलोक तक बताई है ) । उसे पाकर फिर वह मोह के वश नहों होता 
ओर मृत्युक्नाल में भी ऐसी ही स्थिति टिके तो वह ब्रह्मनिर्वाण पाता है ।” 
बापूजी उसी ब्रझनिर्वाण-पद को प्राप्त हो गए । 

बापूजी की इच्छा थी कि वह बहादुरी के साथ मरें। बम-दुर्घटना 
के बाद उन्होंने २१ जनवरी को शाम को अपने प्रवचन में कहा था, "आप भी 

भगवान्‌ का नाम लेते हे । हमला हो, कोई पुलिस भी मदद पर न आवे, 
गोलियां भी चले और तब भी म॑ स्थिर रहूं और राम नाम लेता और आपसे 
लिवाता रहूं, ऐसी शक्ति ईश्वर मुझे दे, तब में धन्यवाद के लायक हूं । 
यही बात बापुजी ने २८ जनवरी को, निर्वाण के दो ही दिन पहले, 
राजकुमारी बहन से कही थी। राजकुमारीजी ने बापूजी से पुछा--“'क्या 
आज भी प्रार्थंतासभा में लोगों ने शोर मचाया था ? ” बापूजी ने उत्तर 
दिया--“नहीं, लेकिन क्या तुम्हारे प्रघ का आशय यह हे कि तुम मेरे लिये 
चिन्ता कर रही हो ? यदि मुझ किसी पागल आदमी की गोली से मरना 
है तो मुझे हंसते-हंसते मरना चाहिये। मेरे अंदर कोई रोष न हो 
और ईश्वर मेरे हृदय में तथा होठों पर रहे ।” 

ईश्वर शायद उनको इस इच्छा को खड़ा सुन रहा था, तभी तो 
उसने इसे पूर्ण करने में इतनी तत्परता दिखाई। 

बापूजी प्रार्थना-स्थल पर भले न पहुंच सके हों, मगर वह 
प्राथंनामय थे। उनका मन अपने प्रभ्‌ में तल्लीन था और उसीका नाम 
पुकारते-पुकारते बह उसीमे लीन हो गए । 

यह सब काण्ड पांच-सात मिनट में ही हो गया । उस समय ५ बज 
कर १७ मिनट हुए थ। चारों ओर से भीड़ ने घेर लिया । हाहाकार मच 
गया । लड़कियां बापु को पुकार-पुकार कर रोने लगीं और जनता को तो 
मानो काठ मार गया । में डाक्टर की तलाश में भागा; किन्तु दुर्भाग्यवश 
उस समय वहां कोई डाक्टर न था । 

करोब पांच मिनट बाद हम लोग बापूजी को उठाकर कमरे से 
ले गए। उनके पर की एक चप्पल गायब हो गई थी और उनकी ऐनक 
का भी पता न था। में सरदार की कोठी पर भागा गया, उन्हें सारी बात 
बताकर अपने साथ बिड़ला-भवन लाया ओर तुरंत ही डाक्टर लेने विलिगडन 
अस्पताल चला गया। वहां एक डाक्टर था तो सही, मगर उसने इतनी 
लापरवाही दिखाई कि मेरा वहां खड़ा रहना कठिन हो गया। में फौरन 
बिड़ला-भवन को ओर लौटा । रास्ते भर मन में यही प्रार्थना करता रहा 
कि बापूजो को कुछ हुआ न हो और वह जिन्दा मिलें । 

वापस आकर म॑ जल्‍दी से उनके कमरे घसा। कुछ डाक्टर 
वहां पहुंच चुके थे और निराशा से सिर हिला रहे थे। सरदार बुत बने, 
शोकसागर मे ड्बे, उनके पास बंठे थे। सिसकियों के बीच गीता-पाठ 
की ध्वनि आ रही थी । सब देखकर मने समझ लिया कि हमारा भाग्य फूट 
गया ओर बापूजी सचमुच हमें छोड़कर चले गए । 

कमरे मे आभा बापूजी का पवित्र सिर अपनी गोद में लिये बेठी 
थी। देवदास जो आए ओर बापूजी के हाथों को अपने हाथों से पकड़कर 
बिलख-बिलखकर रोने लगे । सरदार ने और नहरूजी ने उन्हें सम्हाला । 
कसरा आगन्तुकों से भर गया। बाहर लोग अपने बाप का अंतिम दर्शन 
करने के लिए पागल हो रहे थे । 

कमरे के भीतर सन्नाटा छाया हुआ था। नेहरूजी महान दृःख 
का अनुभव करते हुए सिर झुकाये बेठे थे । 

थोड़ी देर बाद मेने आभा को इशारा किया कि क्‍या मे बापूजी का 
सिर अपनी गोद में ले सकता हूं ? उसने अपना घुटना हटा लिया और अब 
बापू की गर्दन मेरी गोद में थी। कुछ क्षणों के लिए में विचारहीन 
ही गया । मेरी आंखों में आंसू न थे। म॑ अपने से पूछने लगा कि में जोर- 
जोर से रोता क्‍यों नहीं ? क्‍या मुझे बापू से प्रेम न था ? क्‍या उन्होंने 
मुझे अपने पुत्र को तरह नहीं माना था ? क्‍या में मढ़ बन गया हूं, या 
हृदयविहीन हो गया हूं ? मगर कुछ बंदों के सिवा मेरो आंखों में आंसू न 
आ सके । मेरे पास यह सोचने को रह ही न गया था कि क्‍या हो गया । 
स्व॑स्व लूटा कर में पत्थर बन गया था। 

बाहर कोलाहल बढ़ने लगा। शीश के किवाड़ों पर धक्के पड़ने 

लगे । इतनी भीड़ को दहोन केसे करवाया जाय ? बापूजी तख्तेपर लेटे 
हुए थे। पास के बरासदे में मेज रखी गई और उनका तख्ता उठा कर 
मेजों पर रख दिया गया । लेकिन वह प्रबंध ठीक नहीं रहा । इतनो घनोी 
भोड़ को रोकना कठिन प्रतीत हुआ । 

तब हम लोग दववाले तख्ते को उठाकर बिड़ला-भवन की छत 
पर ले गए। वहां बापूजी के शव को बेठाकर नीचे खड़े दशकों को दर्शन 

करवाये गए। सब लोग सिर झुकाकर हाथ जोड़कर विदा होने लगे। 

रात के दो बज चुके थे । बापूजी को अन्तिम स्नान करवाना था। 
सस्‍्नानगृह में हरिराम॑ ने ठंढे पानी से टब भर दिया। एक ओर तख्ता 
टब के पास बिछा दिया गया। बापूजोीं का तख्ता स्‍्नानगृह के दरवाजे 
के पास ले जाया गया । अभी कुछ दिन पहले उपवास के दिनों में में इसी 
शरीर को कुर्सी पर बेठा कर बहुत ही आहिस्ता-आहिस्ता गर्म पानी के टब 
में उतारा करता था। आज उसी शरीर को हमने अपनी छाती पर पत्थर 
रखकर टब के पास बिछ हुए तख्ते पर नोचे लिटा दिया । मंने खन से भरे हुए 
कपड़ों को धीरे-धीरे उतारा और उन्हें देवदासजी के हाथों में सोंप दिया । 
वह॒ गरम अलवान, जो आस्ट्रेलिया के ऊन से ब॒ुनो हुई थी, तीन जगह 
गोलियों के दाग से जल गई थी । धोतो और सूती चादर खून से तर थी। 
छोटा रूमाल कमर की रस्सी के साथ लटकता हुआ खून से भर गया था। 
अलवान पर मिट्टी ओर घास लगी हुई थी । 

बापूजी का शव पटड़े पर रखा था। टब में से मेने ठंढ पानी का 
बतेन भरा और उसे बापू पर डालने को हाथ आगे बढ़ाया । हाथ रुक गया। 
बापूजी तो कभी ठंढे पानी से नहाते न थे । रात को दो बजे, जनवरी की इस 
ठंडो रात में यह बर्फ-सा ठंडा पानो उनपर कंसे डालू ? उनका द्ारीर तो 
वही था। हाय, आज हिन्द का हृदय-सम्राट कसा निदचेष्ट बना एक 
सावारण तख्ते पर लेटा था ! मख से चोख निकल ही तो गई । 

आखिर उसी ठंड यानी से उनका दरोर साफ किया गया। छातो 
पर दाईं ओर तीन गोलियों के निश्ञान थे, त्रिकोणाकार। दो गोलियां 
पीठ में पार निकल गई थों। तीसरी अंदर ही समा गई थी। बापूजी 
की पीठ सिट्टी से भरी थी। जरुमों से अब भी खून बह रहा था। मेंने 
शरोर को साफ किया और गंगाजल से उस पवित्रतम द्वरीर को स्नान 
करवाया । फिर उसे तोलिये से पोंछ कर वह धोती पहनाई जो पृुज्य 
बापूजी को न॑ने इसो जन्म-दिन पर भेंट की थी । 

तख्ता बीच कमरे में बछा दिया गया और उसपर सफेद खादी 
की चादर फंला दी गई । बापूजी का शव उसपर लाकर रख दिया गया। 

उनका आधा दरीर मेंने अपने हाथ के कते सुतकी खादी से ढक दिया और 
दूसरा टुकड़ा उनके कंधों पर गदंन के नीचे रख दिया। उनके गले में 
मं ने अपने हाथ के सूत की माला पहनाई और जिस माला से वह रोज 
रामनाम जपते थे, उसे भी उनके गले में पहना दिया। मस्तक पर, गले में 
ओर छाती पर मेंने चन्दन व केसर का लेप किया, कुमकुम का तिलक 
लगाया और चारों ओर गुलाब के फूल बिछा दिये। उनके सिरहाने को 
ओर फूल की पंखड़ियों से लिखा गया हे राम !” पांव की ओर लिखा 
गया--3»' ! चारों कोनों पर सुगंधि घुलगा दी गई और सिरहाने पर एक 
दीपक जला दिया गया । 

बापूजी का चेहरा तेजोमय था। वह जेसे सोया करते थे, बसे ही 
लेट हुए थे। ऐसा लगता था जेसे अब सांस चली, अब सांस चली ! 
यह लगता ही नहों था कि अब वह संसार में नहीं हें । 

मगर सचाई को कौन बदल सकता था ? हजारों मर्द, औरत 
और बच्चे अन्तिम दर्शन करने आ रहे थे। वे चौखट पर मस्तक नवाते, 
फल और पैसे चढ़ाते और विदा हो जाते । 

रोज की तरह सुबह के ३॥ बज । बापजी के तकिये के नीचे रखी 
घड़ी टक-टक करके उनको जगा दिया करती थी ओर वह जगते ही ब्रज- 
किशन' पुकारकर पहले मुझे, फिर मनु,आभा, शीला' कहकर तीनों लड़कियों 
को जगाते थे। म॑ उनके बाएं हाथ और लड़कियां दाएं हाथ सोती थीं + 
किसी दिन देर से सोने के कारण अगर समय पर बापुजी की आंख नहों 
खुलती और हम सब उठ बंठते तो चुपके-चुपके हम कानाफूसी करने लगते 
और सोचते, बापू को जगाएं या नहीं। न जगाए तो प्रार्थना का समय 
हो रहा हुं, वह कंते टल सकता हे ? आज्ञा थी कि आंख न खले तो जगा 
देना । एक ओर यह आज्ञा, दूसरी ओर यह विचार कि वह थोड़ा और आराम 
कर ले तो अच्छा हो। मगर प्रार्थना तो समय पर होनी ही चाहिए। 
उठाने की जिम्मेदारो मेरी थी। बहुत धीमे से उनके कान के पास जाकर 
कहता-- बापूजी ! बापूजी !” वह गहरी नींद में सोये होते । में कुछ: 
क्षण रुक जाता, मगर प्रार्थना के समय का खयाल आजाता ओर अबकी बार 

जरा जोर से पुकारता--'बापूजी !” और वह तत्क्षण उठ बंठते । 

किन्तु आज न वह उठे और न मुझ आवाज दी, न अपनो बेटियों को 
ही पुकारा । उलटा हम सब मिलकर इतने जोर-जोर से उन्हें पुकार रहे 
थे और फिर भी वह नहीं उठ रहे थे। उन्हें आज कया हो गया ? वह 
जगते क्यों नहीं ? 

प्राथना होने लगी। पर आज उन्होंने न नम्यों कहा, न 
दो मिनट की शांति! । यह सब कहनेवाला आज स्वयं अनन्त शांति की 
गोद में सो रहा था और हम सब उसके चारों ओर क्षीण स्वर से उच्चारण 
कर रहे थे-- 

“ईशावास्यमिद सर्वमू यत्‌ किच जगत्यां जगत 

तेन त्यक्तेन भुंजीथा: मा गृधः कस्यस्विद धनमस ॥।' 

“इस जगत में जो कुछ भी जीवन हूँ वह सब ईइवर का बनाया 
हुआ है, इसलिए तू ईदवर के नाम से त्याग करके यथाप्राप्त भोग किया कर । 
किसोके धन की वासना मत कर ।' 

प्राथंना समाप्त हुई । गीता-पारायण हुआ। ग्रंथ साहब का पाठ 
हुआ। पो फटने लगी। छः बज गए। बाहर दर्शकों की भीड़ बढ़तो 
जा रही थी। देश-देशान्तर के एलची ओर सरकारो जन श्रद्धा के फूल 
भेंट करने लगे। दशकों के निमित्त उस पवित्रतम शव को फिर एक बार 
बिड़ला-भवन को छत पर ले जाना पड़ा । अब ११ का समय हो गया था । 
बाहर उनके ले जाने को फौजी रथ सजाया जा रहा था । उन्हें हम नीचे लाए । 
तिरंगे झंडे से शव ढक दिया गया । मुंह खुला था। कंधों पर रख कर 
हम उन्हें बाहर लाये ओर फूलों की सेज पर रख दिया । सरदार आज भी 
बुत की तरह उनके पास बंठ गए । दूसरे प्रियजन कुछ रथ पर, कुछ रथ 
के आगे हुए। ११ बज रथ रस्सों से खोंचकर बिड़ला-भवन के बाहर 
निकाला गया। “महात्मा गांधी की जय ! ” “राष्ट्र-पिता की जय ! ” 
के नारों से आकाश गूंज उठा। सड़क के किनारे खड़ी जनता ने अपनी 
श्रद्धांजलियां भेंट करनी शुरू कीं और रथ धीरे-धोरे राजघाट की ओर 
बढ़न लगा। “रघुपति राघव राजा राम, पतित पावन सीताराम ! 

ईश्वर अल्ला तेरे नाम, सबको सन्मति दे भगवान्‌ ! ” कोटि-कोटि कण्ठों 
से रुद्ध स्वर में निकलो हुई यह धुन धीरे-धीरे समस्त वायुमण्डल में व्याप्त 
होने लगी। शव-यात्रा को राजघाट तक पहुँचने में ६ घंटे लग गए। 

३१ तारीख की संध्या को एक बार पांच फिर बजे । पर आज 
बापूजी अपनी दोनों प्यारी लड़कियों का सहारा लिये प्रार्थना-स्थल पर 
नहीं जा रहे थं। आज अनेक हाथ उनको अपने सिर और कंधों पर उठाये 
चन्दन की लकड़ियों पर रख रहे थे । चारों ओर से लाखों कंठों से जयध्वनि 
निकल रही थी और उसके साथ-साथ करुणऋन्दन भी । 

तख्ता चिता पर रख दिया गया। अपने बापू के चारों 
ओर खड़े होकर साथियों ने अंतिम प्रार्थना की और फूलों से भी कोमल 
उस प्यारे शरीर को लकड़ियों से ढक दिया । वह तेजस्वी रूप सदा के लिए 
आंखों से ओझल होगया । 

रामदास भाई ने कपूर जला कर चिता सुलगाई। थोड़ी ही देर 
में चन्दन की लकड़ियों ने प्रचण्ड ज्वालाओं का रूप धारण कर लिया और 
उस दिव्य मति को, जो चालीस करोड़ के हृदय में विराजतो थी, सदा के 
ईपलिए अपने में समेट लिया । 

बापूजी चले गए। क्‍या सचमुच वह अब नहों हैं ? नहों, मुझे 
यह कहना जरा भी अच्छा नहीं लगता कि वह अब नहीं हें । वह शरीरवान्‌ 
थे, अब अशरीरी होगए; वह व्यक्त थे, अब अव्यक्त बन गए। वह मर 
कैसे सकते ह. ? यह भी कंसे कहूँ कि वह अब यहां मौजूद नहीं हे ? हिन्द 
का जर्रा-जर्रा उनकी याद से भरा पड़ा हें। पहले वह हमसे जुदा हस्ती 
थे, अब हममें भी समा गए हे। हमारे ओर उनके बीच का अन्तर सिट 
गया हे । वह अबतक एक शरीर से हमारी सेवा ओर रखवाली करते थे, 
अब वह अनेक प्रकार से हमारी रखवाली कर रहे हें । क्या ईइवर के शरीर 
हँँ ? क्‍या उसको हमने कभी देखा हैँ ? मगर वह तो चौबीस घंटे बिना 
थके हमारी रखवाली कर रहा हे। बापूजी की ज्योति उस एकात्मा से 
ही निकली थी, वह उसीमें विलोन हो गई । वह सदा हमें सही रास्ता 
दिखावेगी । 

फिर भी न सालम क्‍यों दिल को तसलल्‍लोी नहीं होतोी। आज 
अनाथ-सा बेठा-बंठा में यही सोच रहा हूं--- उनके साथ का मेरा यह ३० 
वर्ष का सम्पर्क स्वप्न था या वास्तविक ? ” क्‍या कोई ज्ञानी इसका 
उत्तर देगा ? 


2 है, 

भारत की पुण्यभूमि समय-समय पर किसी-न-किसी महापुरुष को 

जन्म देती रही हे । उनमें से प्रत्येक का जन्म किसी-न-किसी कार्ये-विशेष 
की पूति के लिए हुआ और वे भगवान्‌ के विशेष अवतार माने गए । क्‍्यों- 
कि उनमे कितने हो अंधों में प्रभु की शक्ति विशेष विद्यमान थी। कोई 
दस कला लेकर आया, कोई बारह, कोई चौदह और कोई पूर्ण सोलह 
कलावाला कहलाया । राम का अवतार हुआ समाज में मर्यादा कायम करने 
के लिए। वह मर्यादा पुरुषोत्तम कहलाये । कृष्ण भगवान्‌ हुए 'परित्राणाय 
साधनां, विनाशाय च दुष्कृताम्‌',--साधुओं की रक्षा ओर दुष्टों के विनाश 
के लिए | बुद्ध भगवान्‌ हुए मानव-समाज को जन्म-मृत्य-जरा-व्याधि 
रूपी दुःखों से छुड़ाने के लिए। कया गांधीजी भी एक ऐसे ही अंशावतारो 
पुरुष थे ? क्‍या वह भी प्रभु की कलाएं लेकर अवतरित हुए थे ? क्‍या 
उनका जन्म भी साधुओं की रक्षा, दुष्टों के विनाश ओर धर्म को संस्थापना 
के लिए हुआ था ? क्‍या वह भी कोई नया पंथ कायम करना चाहते थे ? 
गांधीजी ने कभी यह दावा नहीं किया कि वह कोई अवतारो पुरुष 

थे, बल्कि इस विचार का उन्होंने सदा कड़े शब्दों में विरोध ही किया। 
बहू अपने को भारत-माता और मानब-समाज का एक तुच्छ सेवक गिनते 
थे और उनकी यह इच्छा थी कि मानव-समाज की सेवा करते-करते वह 
अपनी देह त्याग दें । उन्होंने कभी किती नये पंथ को स्थापित करने की 
इच्छा नहीं की । वह तो गांवीवाद-जं सो कोई चीज हे, यह भी नहीं मानते थे । 
बह किसी नये सत्य का प्रतिपादन करने वहीं आए थे ॥ उनका प्रयत्न 

तो इतना ही था कि सत्‌ को वह जेसा जानते या समझते थे ठीक उसी तरह 
वह उसका पालन करें और उसको सबके सामने रखे । हां, उनका इतना 
दावा जरूर था कि पुराने सतू प्र वह नया प्रकाश डालना 
चाहते थे । वह सत्‌ के शोधक और साधक थे । 

वह कोई नये सिद्धान्त पेश नहीं कर रहे थे, बल्कि पुराने सिद्धान्तों 
को ही एक बार फिर से संसार के सामने रखना चाहते थे । उनका यह दावा 
ही नहों था कि जो वह कहते थे वह ठीक ही था मगर वह जो कहते थे अपने 
सच्चे विश्वास और अन्तःप्रेरणा से कहते थे और इसमें उनका केचल एक 
हेतु था-- अहिसा की जटिल ग्त्थियों का सुलझाना । 

गांधीजी ने अपने को कभी कोई असाधारण अथवा अलोकिक 
पुरुष नहीं माना । वह अपनेको सर्वसाधारण में हो गिनते रहे और उनकी 
मान्यता थी कि अपने जीवन-काल में वह जो कुछ कर सके हें उतना ही हर 
व्यक्ति करैने की सामथ्यं रखता है । 

यदि वास्तव में वह साधारण मनुष्य थे तो क्या कारण था कि 
वह हर किसीके लिए इतने महान्‌ और लोकप्रिय बन गए ? उनमें ऐसो 
क्या बात थी कि उनकी मृत्यु से समस्त संसार में हाहाकार मच गया और 
पृथ्वी का कोई भाग ऐसा न रहा जहां उनके लिए शोक प्रकट न किया 
गया हो ? उनमे ऐसी कया शक्ति थी कि भित्र तो मित्र, उनको अपना 
शत्र मानने वाले भी उनकी मृत्यु से दुःखित हुए बिना न रह सके ? संसार 
में जितना श्ोक उनको मृत्यु पर किया गया, आज तक और किसी व्यक्ति 
की मृत्य पर नहीं किया गया। आखिर इसका क्या सबब था ? 

गांधीजी की सहानता, उनकी लोकप्रियता, उनके जीवन की 
सफलता का रहस्य, उनकी सत्य और न्याय-निष्ठा में, उनकी सतत जाग- 
रूकता में, उनके विश्व-प्रेम अथवा वसुधेव कुटंबकम्‌' की भावना में ओर 
उनकी निर्भयता में निहित है । वह एक क्रान्तिकारी शोधक ओर सुधारक 
थे। वह प्रथम कोटि के सेवक व तपस्वी थे। सत्य को वह ईइवर मानते थे 
तथा निर्भवता और प्रेम को सत्यरूपी परमेश्वर को प्राप्त करने के 
साधन । 

बचपन से ही गांधोजी को सत्य परम प्रिय था। जब से उन्होंने 
हरिइचन्द्र और प्रह छाद को कथा पढ़ी थी तभो से उनमें सत्य की 
निष्ठा जाग्रत हो उठी थी और प्रह लाद की जीवनी से तो वह इतने प्रभावित 
हुए थे कि उस बालक को दढ़ता के आधार पर हो उन्होंने सत्याग्रह के प्रयोग 
का आविष्कार किया था। उनमें मिथ्याचार, सिथ्याभिमात और भ्रम 
तिलमात्र भी न थे। पारसमणि की तरह वह शुक्र ओर पारदर्शो थे। 

निर्भयता उन्होंने अपनो दाई से सोल्ी थो। बचपन में उन्हें बड़ा 
डर लगा करता था। उनको दाई ने उन्हें बताया कि “राम का नाम लेने 
से सब भय दूर होजाता हे ।” तब ही से उन्होंने राम नाम लेना सीखा 
और वह दिनोंदिन निर्भय बनते गए । 

उनका प्रेम परम पुनीत और समु की तरह विज्ञाल था, जिममे 
भला-बुरा सब कुछ समा जाता था। वह हर एक के इतने विश्वास-पात्र 
बन गए थे कि उनके सम्पर्क में जो भी आता, अपनो गुप्त-से-गप्त धात उनके 
सामने अ्रकट कर देता । किसीने कितनी ही बड़ी भूल की हो, कितना भो 
पाप किया हो, उनके सामने सब कुछ खुलकर कह डालता था और उनके 
प्रेम की छाया में अपने को सुरक्षित पाता था। वह पापी से नहीं, पाप 
से घणा करते थे । पापी के लिए तो उनके हृदय में पुरी सहानुभूति थी 
और उसे सदा सुधारने का प्रयत्न करते थे । 

जसा कि म॑ पहले कह चुका हूं, गांधोजो ने किसी नये धर्म का प्रचार 
नहीं किया, बल्कि हजारों और लाखों बब॑ से हिन्दू धर्म की जो पूंजी चली आई 
हूँ, उसीको लेकर मनष्य-समाज में उसका सोदा क्रिप्रा। इतता ही लहों, 
उन्होंने उस पूंजी को, जो दिनों-दिन घट रही थी, फिर से कई-गुना 
बढ़ा दिया । वह अपने को सनातनो कहते थे, मगर मौजूदा सनातन धम 
की संकीर्णता को छोड़कर उसकी विशालता क' वास्तविक सनातन धर्म 
मानते थे। उनके सनातन धर्म में मतष्प-समनुप्य में बेर को स्थान नहीं था, 
उसमें स्थान था प्रेम को। वह मानवता के अवतार थे। सनातन धर्म 
में आई छुआछत को, ऊंच-नीच को भावना को वह सम्राज के लिए विष- 
'महप, काल-रूप मानते थे और कहते थे कि यदि हिंदू धर्म को जोवित रहना है 

' तो सवर्ण-अवर्ण का भेद मिटा देना होगा। वह वर्णाश्रम को मानते थे, 
सगर उसके मौजूदा रूप को नहीं। गुलामों की कोई जाति नहीं होती, 
यह उनका कहना था। मनृष्य-जाति ही उनके लिए एकमात्र वर्ण था। 
वह सर्वधर्म-समानता को सानन वाले थे और हर धरम को अपने विश्वास 
के अनुसार सत्‌ की मंजिल पर पहुंचाने के भिन्न-भिन्न मार्ग समझते थे । 
'सत्‌ एक है, विद्वान उसका अनेक प्रकार से वर्णन करते हे,' वेद के इस 
वाक्य को, उन्होंने चरितार्थ किया था । 

|.“ गांधीजी इस संसार में पददलित और गु लामी की जंजोरों में जकड़ी 
हुई परतंत्र जातियों का उद्धार करने और संसार को प्रिय लगनेवाली 
विनाशकारी हिसा का प्रतिकार करने आए थे। वह मनुष्य को उसकी 
गिरी हुई दीन-हीन अवस्था से निकालकर और पद्ुता की कोटि से 
उठाकर सच्चे अर्थों में मानव बनाना चाहते थे। उनका हृदय इस बात को 
कब्‌ल करने से इन्कार करता था कि एक मनुष्य दूसरे मनुष्य पर अन्याय 
करे, अत्याचार करे और दूसरा उसे चुपचाप सहले। वह जितना 
दोषी अन्याय करने वाले को मानते थे, उससे कम दोषी उस मनुष्य को 
नहीं मानते थे जो अन्याय ओर अत्याचार सहता था । 

उन्होंने बीरता पुवंक सभी का मुकाबिला किया-- कुटुंबियों का, 
जातिवालों का, समाज का, स्वधर्मियों और परधर्मियों का, देशियों और 
विदेशियों का, पूंजीपतियों और श्रमजीवियों का, राजा-महाराजाओं और 
किसानों का, राज-सत्ता और राज-सेवकों का । उनकी लड़ाई असत्य से 
थी, हिसा और पशबल से थी। जहां कहीं असत्य और अन्याय देखा, 
हिंसा और अत्याचार देखा, अनाचार और द्गराचार देखा, वहां गांधीजी 
क्रा विरोध देखा । 

वह जन्मजात क्रांतिकारी थे। उनके जीवन का इतिहास क्रांति 
और विरोध से भरा पड़ा है । होश सम्हालते ही उन्होंने संसार को अन्याय 
से परिपूर्ण पाया । अतः मनुष्य-जाति को उबारने के लिए उन्होंने एक नये 
शस्त्र का आविष्कार किया जिसका नाम उन्होंने सत्याग्रह तथा अहिसात्मक 
असहयोग रखा। उनके इस अमोघ शस्त्र ने संसार में एक नई क्रांति पेदा 

कर दी ओर पशुबल पर खड़ी सत्ताओं की नोंव को हिलाकर रख दिया ॥ 

भारतमाता ब्रिटिश सत्ता के नीचे डेढ़-दो सो वर्षों से बुर; तरह 
कुचली जा रही थी। विदेशी हक्‌मत के चंगल में फंसफर वह बेहाल 
थी। जो देश किसी समय अपनी सभ्यता और संस्कृति, अपने ज्ञान और 
अपनी समृद्धि, अपने कला-कौशल और अपनो शू्रबीरता के लिए अद्वितीय 
था, उसके निवासी पश्चिमी शोषण की बरौलत अपना सब कुछ गंवा बेठे 
थे। उनकी स्वतन्त्रता छिन गई थी, वे रोटी को मोहताज हो गए थे, उनके 
पास तन ढकने को कपड़ा नहीं रह गया था, वे बेकार हो गए थे और उनके 
जीवन का मूल्य एक कुत्ते के जीवन से भी गिर गया था। नित्यप्रति नये- 
नये अपमान और अत्याचार सहना हो उनका क्रम बत गया था। वे इतने 
भीरु बन गए थे कि लाल पगड़ी को देख कर ही कांप उठते थे। उन्होंवे 
अपना ज्ञान यहांतक खो दिया था कि निरक्षर भ£ कहलाने लगे थे। 
संसार में उनकी कोई प्रतिष्ठा नहों रह गई थी । उनका न कोई ईमान रह 
गया था और न धरम । गुलामी ही उनका मजड़ब थी, वही उंतका ईमान थी । 
ठीक इसी समय भारत के उस वीर पुरुष ने सिहनाद किया और अपना 
पांचजन्य फूंकते हुए उत्तिष्ठत जाग्रत'--- उठो, जागो का नारा लगाया। 
मृतप्राय भारतवासियों पर सत्याग्रह को संजीवनी बूटी का अमृत 
छिड़ककर उन्होंने उन्हें नया जीवन, नया बल प्रदान किया। उन्होंने 
संसार को बता दिया कि एक जाति दूसरी जाति पर बिना उसकी इच्छा 
के कदापि हकूमत नहीं कर सकती, भले ही वह कितनो ही शक्तिशाली 
क्यों न हो । 

सत्याग्रह की उनकी यह देन रामबाण हे जो कभी निष्फल नहीं 
जाती । सत्य और अहिसा इस बाण के दो पक्ष हे जिनके सहारे यह सब- 
विजयी बना हे । इस शक्ति का सब काल और सब क्षेत्रों में प्रयोग हो सकता 
है, बशरत कि यह सत्य ओर अहिसा उसकी आधारशिला हो । बापू के दाब्दों 
में सत्याग्रही की हार कभी हे ही नहीं। 

उन्होंने हमें बताया कि जहां अन्याय और अत्याचार देखो, असत्य 
और हिसा देखो, शोषण और अमानुषिकता देखो, वहीं उसका विरोध. 

करो । सगर मुकाबला किस हथियार से हो ? साध्य को प्राप्त करने 
के लिए साधन कया हो ? क्या हम उन्हीं साधनों को बरत सकते हें जिनको 
'मिटाना हमारा हेतु हूँ, अर्थात्‌ क्‍या हम अपने साधनों में झूठ और फरेब को, 
धोखा और दगा को स्थान दे सकते है ? क्‍या हम विरोधी का मुकाबिला 
लाठी, तलवार, बंदूक, बम इत्यादि से, जो हिसा के वाहन हैं, कर सकते हे ? 
क्या इन हिसक साधनों से विश्व-शांति स्थापित हो सकती हूँ ? बाप ने 
कहा-- नहों, इन साधनों को काम में लेने से तुम जिस मकसद को हासिल 
करना चाहते हो उसतक कभी न पहुंच सकोगे । यदि संसार से तुम्हें 
अन्याय और अत्याचार मिटाना हें तो तुम्हें उन कारणों को दूर करना 
होगा, जिनके परिणामस्वरूप ये पदा होते हें। अबतक चली आई इहोली 
को बिलकुल बदल देना होगा। जबतक साधन शुद्ध न होंगे, साध्य भी 
शुद्ध नहीं रह सकेगा । यदि संसार में शांति और संतोष पंदा करना हैं तो 
उसके लिए साधन भो उसी कोटि के बरतने होंगे । जो अधिकार तुम अपने 
लिए प्राप्त करना चाहते हो, वही तुम्हें दूसरों को भी देने होंगे। तुम्हें 
मनृष्य को सनोव॒त्ति को बदलना होगा। उसमें से देघष और बदला लेने को 
भावता को निकालना होगा। उसमें से हिसावृत्ति को छुड़ाना होगा। 
स्वयं सब कष्ट सहत करके विरोधी के हृदय का परिवर्तन करना होगा । 
वह॒कबतक तुम्हारे साथ अन्याय करता जायगा, कबतक तुम्हारे ऊपर 
अत्याचार ढाता रहेगा ? एक दिन उसको सोचना ही पड़ेगा कि वह क्‍या 
कर रहा है । लोकमत तुम्हारे साथ होगा और अत्याचारी को अपना 
मार्ग बदलना हो पड़ेगा । 
हिसा का मार्ग भय पर निर्भर है, अहिसा का निर्भवता पर । हिसा 
में विश्वास रखतेबाला अपने दरोर को रक्षा के लिए तरह-तरह के रास्तों 
का प्रयोग करके अपने द्ात्र॒ को दूर रखने का प्रयत्न करता है, मगर उसके 
मन में यह डर बराबर विद्यमान रहता है कि उसका छात्र किसी भी वक्‍त 
अवसर पाकर उसका खात्मा कर सकता हे। उसको केवल इतना ही 
आत्मसंतोष रहता हे कि वह मरने से पहले कइयों को मारने की शक्ति 
रखता हू और इसोको शूरबोरता नाम दिया गया है । 

अहिसा पर विश्वास रखनेवाला न किसीसे भयभीत होता हे,. 
न किसीके हृदय में भय पेदा करता हैं। वह मरने का इल्म सीखता हैं, 
मारने का नहीं । वह विरोधो पर हाथ नहीं उठाता, उसपर क्रोध नहीं करता, 
मन से भी उसका अनिष्ट नहीं चाहता, प्रेम और दया से उसका हृदय बदलना 
चाहता है । यही तो भगवान्‌ बुद्ध ने बताया था। अक्रोधेन जयेत क्रोधं, 
असाध्‌ साधुना जयेत,' अर्थात्‌ क्रोध को शांति से जीतो, दुष्ट को सद्व्यवहार 
से जीतो । ऐसा व्यक्ति मन, कर्म और वाणी के समान व्यवहार करता 
हैं। वह मन में कपट नहीं रखता, कोई काम छिप कर नहों करता। 
अपनी जान की बाजी लगाकर बिना किसी संकोच के आगे बढ़ा चला 
जाता हैं। मत्यु को वह अपना चिरसाथी मानता हे। ऐसा अहिसक ही 
वास्तव में शरवीर होता हें । 

बापू मनुष्य-स्वभाव में से बर और अहिसा को निकालकर उसकी 
जगह प्रेम और अहिसा रखना चाहते थे। वह दुष्टों का संहार करने नहीं 
आए थे, बल्कि मनुष्यमात्र के स्वभाव मे से दुष्टता मिटाना चाहते थे। 
वह मनष्य-स्वभाव के पूर्ण पारली थे और उनका विश्वास था कि हर 
व्यक्ति उन्नति कर सकता हे, यदि उसे अनक्ल और समान अवसर दिये 
जाय । वह किसीको अपना वात्रु नहीं गिनते थे। बरभाव उनमें था ही 
नहीं । विरोधी को भी वह प्रेम से जीत लेने का दावा करते थे और यदि 
सफलता न मिले तो साधन का दोष न मानकर अपनी साधना की अपूर्णता 
को ही दोष देते थे । 

सत्य और अहिसा को साधन बना कर बापूजी एक ऐसे निर्भय 
समाज का निर्माण कर रहे थे, जिसमें न धर्म-भेद हो, न जाति-भेद और न 
वर्ण-भेद, जिसमें न कोई ऊंच हो न नीच अमीर हो न गरीब और शासक 
हो न शासित । वह समाज स्वार्थ के लिए नहीं, बल्कि दूसरों को सेवा के 
लिए, यज्ञ-भावना को लक्ष्य में रख कर बने + जिस समाज में शोषक न हो, 
विद्वेष न हो, अज्ञान न हो, अन्याय न हो-- न कोई अन्याय करे, न 
अन्याय सठे;। जिस समाज में स्त्री पुरुष के समान अधिकार हों 
और प्रगति करने के लिए हर एक को समान अवसर हों। अधिकार 

मांगन से नहीं बल्कि कत्तंव्यपालन द्वारा स्वतः प्राप्त हों । कोई व्यक्ति 
खाली हाथ न बेठ सके; सबको काभ मिले और परिश्रम के उचित दाम 
सिलें। हरएक के लिए खाने को अन्न, पहनने को वस्त्र और रहने को 
घर मिले। जिस समाज में कायदे-कानून का बन्धन कम-से-कम हो, 
धन को कोई महत्व न दिया जाय, बल्कि एक दूसरे के परिश्रम से 
प्राप्त की हुई आवश्यक वस्तुएं बदलने के तरोके (वस्तु-विनिमय ) मं 
झ5, धोखा ओर चोरों न हो, रिश्वत और काला बाजार न हो ओर 
कंट्रोल लगने की जरूरत ही न पड़े । 

यह थी उनकी अहिसक समाज की कल्पना, जिसे उन्होंने स्वराज्य 
और रामराज्य कहकर पुकारा । इसे सर्वोदिय समाज का नाम भी दिया 
गया हैं । 

भय और कायरता जंसे शब्द बापूजी के कोष में थ ही 
नहीं । उनका कहना था कि यद्यपि अशस्त्रधारो अहिसक 
शस्त्रधारो हिसके से बढ़कर शरवीर हूं, तथापि कायर बनने 
को अपेक्षा हिंसक हास्त्रधारी बनना अच्छा हँ। भयभीत होकर 
आदमी झक जाता हूँ, अपनी स्वतन्त्रता खो देता हे; निर्भय रह कर वह 
स्वतंत्रता कायम रखता हे, असहयोग ओर बहिष्कार द्वारा विरोष् करने को 
सामथ्य रखता हे । इसीपर से उनका असहयोग ओर बहिष्कार का सिद्धांत 
निकला । यह कहना अनुच्चित न होगा कि यदि हमने बापुजी के उपदेश 
को भलीभांति समझकर उसका पालन किया होता तो आज हमारे देश की 
पवित्र भूमि भाई-भाई के रक्‍त से न रंगी गई होती । यह हमारे अंदर की 
छिपी हिसा का ही परिणाम हूँ जिसने उस आदमी को पदा किया जिसके 
हाथ उस महामानव की हत्या करते समय कांपे तक नहीं। भारत 
के पूर्ण चंद्र में यह एक काला धब्बा हें जो किसी काल में भी धुऊ न सकेगा । 

भारतभूमि धर्मभूमि कहलाती रही हे । यहां सन्‍्तों ओर महात्माओं 
की सदा प्रतिष्ठ हुई है। इसलिए हमें यह विचारना ही होगा कि आखिर 
क्या कारण हे जो ऐसे महात्मा को भी उन्होंके धर्मं का एक अनुयायी कत्ल 
कर दे ओर हिन्दू-समाज उसे सहन कर ले ? हमें इस बात पर गोर करना ही 

होगा कि क्‍या कारण हे जो भारत की पवित्र भमि पर बसनेवालों के हाथ 
अबलाओं पर, नन्‍हें-नन्‍्हें बच्चों पर, बढ़ों ओर बीमारों पर, जस्मियों पर, 
निस्संकोच भाव से उठ गए और उनका खन करने से न हिचकिचाये ? 

भारत कोई नया देश नहीं हु, उसका इतिहास कोई सौ-दो सौ, 
हजार-दो हजार वर्ष पुराना नहीं हे। वह तो प्राचीनतम देश है और 
ऐसी ही उसको सभ्यता और संस्कृति हें। संसार के इतिहास में देशों का 
निर्माण हुआ, जातियां बनीं और उठीं, सभ्यताएं फेलीं, मगर आज उनका 
केवल इतिहासमात्र ही शेष हे; आज की दुनिया में उनका न कहीं नाम 
है, न निशान । 

हम, जो अपने को प्राचीनतम भारतोय सभ्यता के पुजारी मानते हे, 
उसपर गौरव करते हु और उसका बखान करते कभी थकते नहीं, हमें 
विचारना होगा कि क्‍या वास्तव में हम उस भारतीय सभ्यता के उत्तरा- 
धिकारी हे ? क्‍या भारतीय इतिहास के किसी भी काल में ऐसी बरबंरता 
दिखाई दी थी जेसी कि हमने अभी कुछ दिन हुए देखी ? इस देश में बड़े-बड़े 
पुद्ध लड़ जा चुके है, कितनी ही सल्तनतें बदली हें, बाहरी देशों के कितने 
ही आक्रमण भी हुए हें, परन्तु किसी काल में भी हमारा नेतिक पतन 
इतना भयंकर नहीं हुआ था जितना कि अब कथित स्वराज्य की प्राप्ति 
के पश्चात्‌ हुआ हूँ । हम आज स्वतंत्र कहलाते हें, कितु यदि हमें स्वतंत्रता 
प्यारो हैँ ओर हम स्वतंत्र रहना चाहते हे तो हमें अपने ही गिरेबान में मुंह 
डाल कर देखना होगा कि हम कहां जा रहे हें और सावधान होकर इस 
नेतिक पतन से बचना होगा। 

बापूजी अपने नित्य के प्रवचनों में हमारा ध्यान इसी नेतिक 
पतन की ओर खोंचते रहते थे और हमें सावधान करते थे। उन्होंने 
बताया कि दुष्ट की कोई जाति नहीं होती, उसका कोई धर्म नहीं होता । 
वह हर समाज ओर हर धर्म ये विद्यमान हे। वह हिंदुओं थे भी है ओर 
मुसलमानों, ईसाइयों, यहूदियों, पारसियों और बौद्धों में भी हूं। आज 
हमारा समाज दुष्टता को, अनीति को सहन हो नहीं कर रहा है, बल्कि 
उसे प्रोत्साहन भी दे रहा है । समाज का वह एक अंग बन गई है। इसीलिए 

समाज जिन अनाचारों ओर दुराचारों को कभी सहन नहीं कर सकता था, 
उन्हींको करनेवाले दुराचारियों और अनाचारियों को वह आश्रय दे रहा 
है और उन्हें धर्म-रक्षकों के नाम से पुकारता है ! समाज यदि इस मार्ग 
पर चलता रहा और उसका इसी प्रकार से नेतिक पतन होता रहा तो उसका 
विनाश अवधश्यंभावी है । बापूजी यादवकुल का प्रमाण देते हुए बताया करते 
थे कि वह जाति अपने वेभव और समृद्धि के उच्चतम शिखर पर पहुंच 
चुकी थी, मगर उसका नेतिक पतन यहांतक हुआ कि वह धमंगुरुओं का भी 
उपहास करने लगी थी और हर प्रकार की दुष्टताओं पर उतर आई थी। 
परिणामस्वरूप कृष्ण भगवान्‌ के अक्षत रहते ही उस जाति का विनाश हो 
गया ओर वे उसको बचा न सके। भारतवासियों ने यदि इस चेतावनी के 
रहस्य को समझा होता और थोड़े घय से काम लिया होता तो वे देखते कि 
पापी तो अपने पाप के बोझ से खुद-ब-खुद मरनेवाले थे, उन्हें कौन बचा 
सकता था ! मगर हमने प्रकृति के हाथ को रोक दिया और पापी को बचा 
लिया। इतना ही नहीं, बल्कि बापूजी की चेतावनी की अवहेलना करके हिन्दू 
समाज ने उनके रक्‍त से अपने हाथ रंगे है । यहूदी जाति अपने महान्‌ पुरुष 
को फांसी के तख्ते पर लटका कर आजतक घर-घर, देश-देश भटकती 
फिर रही है । उसको कहों आश्रय नहीं मिलता । डर इसी बात का हूँ कि 
यदि हिन्दू समाज ने इस महान्‌ पाप का प्रायश्चित्त समय रहते न किया 
ओर समाज इसी प्रकार की अनीति, अनाचार तथा हिसा सहन करता 
रहा तो हमारा भी कहीं यहूदियों का-सा ही हाल न हो जाय । 
बापूजी अहिसक समाज के अनुयायियों के लिए ग्यारह ब्रतों 
के पालन का आदेश किया करते थे, मानों लक्ष्य पर पहुंचने के लिए ये ग्यारह 
सीढ़ियां उन्होंने बताई थीं। वे ग्यारह ब्रत इस प्रकार थे-- 
अहिसा सत्य अस्तेय ब्रह्मचयं असंग्रह । 
दरीरश्रसम अस्वाद सर्वत्र भयव्जन ॥। 
स्वंर्भी समानत्व स्वदेशी स्पर्शभावना । 
ही एकादश सेवावी नम्त्वे श्रत निदचये ॥ 
( विनोबा भावे-कृत ) 

अर्थात्‌, अहिसा, सत्य, अस्तेय, ब्रह्मचये, असंग्रह, शरीरश्रम, 
अस्वाद, निर्भवता, सब धर्मों की समानता, स्वदेशी और अस्पश्यता- 
निवारण, इन ब्रतों का सेवन नम्नतापूर्वक निइ्चय के साथ करना चाहिए। 

अहिसा, सत्य और निर्भयता के गुण उसी व्यक्ति में आ सकते हे 
जिसमे चरित्रबल हो । इसीलिए बापूजी ने ब्रह्मचयंत्रत-पालन को इतना 
अधिक महत्व दिया था और बताया था कि स्त्री और पुरुष का संबंध 
निविकार हो सकता हे, वह भाई और बहन का संबंध बन सकता हें । 

चरित्रबल बनाने के लिए ही उन्होंने अस्वाद-ब्रत की ओर ध्यान 
दिया ओर कहा कि भोजन क्षुधा-निवारण के लिए हैँ, रस-तप्ति के लिए 
नहीं । 

५.” संसार से शोषण की प्रवृत्ति मिटाने के लिए बापूजी ने अपरियग्रह- 
ब्रत पर जोर दिया, क्योंकि वतंमान शोषण के पीछे हमारो बढ़तो हुई 
आवश्यकताएं ओर सुख-भोग की इच्छाएं है । ये बढ़ी हुई आवश्यकताएं ही 
संसार के बड़े-बड़े युद्"ों की जननी हें। आवश्यकताओं के बढ़ने के साथ 
असमानता बढ़ती है । उसे दूर करने के लिए ही बापूजी ने नितान्‍्त आवश्यक 
वस्तु के अलावा संग्रह करने को चोरी माना है। प्रकृति में सबके लिए 
सब सामग्री पर्याप्त मात्रा में विद्यमान हे, परन्तु मानव-समाज में एक के 
पास अधिक ओर दूसरे के पास कम सामग्री हे। इसी ने आवश्यकता 
पेदा की और मनुष्य को चोरों करने पर मजब्र किया । यही कारण था 
कि बापूजो ने अस्तेय और अपरिग्रह अर्थात्‌ चोरी न करने और आवश्यकता 
से अधिक न रखने पर जोर दिया । 

सनुष्य जबतक शारीरिक श्रम न करे, वह न ब्रह्मचारों रह सकता 
हैं, न अस्वादी बन सकता है और न अपरिग्रही । वह चोरी करने से भी नहीं 
बच सकता, क्योंकि समाज में जो केवल स्वार्थ के लिए, अपने लिए, रहता 
है वह चोर हे। वेद में कहा हे--'केवलाबो भवति केवलादो ।” वह 
केवल याप खाता हे, जो अकेला खाता है। गीता में,भी कहा है-- “जो 
सेवा किये बिना इसे भोगेगा वह चोर हे, जो अपने लिए ही पकाते 
हैं वे पाप खाते हें ।” 

इसोलिए बापूजी ने शारोरिक श्रम पर बहुत जोर दिया । श्रमजोबी को 
ही सच्चो भूख लगती है । वह जो खाता हे, स्वाद से खाता हे, उसे बनावटी 
स्वाद को जरूरत नहीं रहती । वह श्रम से थककर सोता है, निविकार 
निद्रा लेता हें । उसका शरोर बलिष्ठ होता है, उसके लिए ब्रह्मच्यं और 
संयम-पालन सहज होता हूँ । वह स्वयं पंदा करता है, अपनी मेहनत की 
रोटी खाता हूँ, उसे आत्मविश्वास हे, वह स्वाश्रयी हैं; इसलिए उसे संग्रह 
करने को जरूरत नहीं रहती । चोरी वह करेगा क्‍यों ? वह तो सदा 
संतोषो हे । 
अहिसक समाज मे सब धर्मों के प्रति समभाव रहता हूं, क्योंकि 
उस समाज का सदस्य समान अधिकार में विश्वास करने वाला होता है । 
वह सब धर्मों को एक ही मंजिल पर पहुंचने के भिन्न-भिन्न मार्ग मानता हैं । 
हरएक को अपने मार्ग से जाने का पूरा अधिकार हूं। उसे भूल करने का 
भी पुरा अधिकार है । यदि सत्य ओर अहिसा पर कायम रहकर वह 
निर्भवतापूर्वक कार्य कर रहा है तो वह अपनी भूल स्वयं ही सुधार लेगा 
और अपनी मंजिल पर पहुंच जायगा । 
अहिसक समाज में यद्यपि किसीके प्रति हेष नहीं होगा, मगर 
अपने स्वदेशी-धर्मं का वह प्रा पालन करेगा। स्वदेशी-धर्म की ओर से 
वह उदास न रहेगा। स्वदेशी-छमं-पालन में दूसरे देशों के प्रति घृणा नहीं 
हूँ, बल्कि अपने देश को शोषण ओर लट*खसोट से बचाकर अपने देश- 
वासियों की रक्षा करना हैँ और इसमे दूसरे देशों का ध्यान अपने देश के प्रति 
खींचना है । यह धर्म नहीं हे कि अपना घर जलता रहे, जनता भूख से 
मरती रहे, लोग बेकार बेठे रहें और हम दूसरे देशों का माल खरीदकर 
उनके पास पंसा भेजते रहें। स्वदेशी-ब्रत-पालन मनुष्य को स्वाश्रयी 
बनाता हें । 
समाज की विषमता को दूर करने के लिए हो बापुजी ने अस्पृश्यता- 
निवारण का आंदोलन उठाया । उनके पहले कितने ही सन्‍त और महात्मा 
हुए, मगर हरिजनों के अधिकारों के लिए जितना प्रयत्न उन्होंने किया 
उतना और किसीने नहीं किया। उनके अहिसक समाज सें ऊंच-नीच का 

भेदभाव रह ही कंसे सकता था ? हरिजनों को घ्रे पर से उठाकर सिहासन पर 
उन्होंने ही बेठाया । उनकी प्रार्थना थी कि यदि उन्हें फिर से जन्म लेना 
ही पड़े तो वह भारतखण्ड में हो और किसी ढेड़ जातिवाले के घर में हो । 
अपना पेशा भी वह भंगी, चमार या बुनकर का मानते थे। उन्होंने बार- 
बार कहा था कि यदि मेरी चले तो में कसी हरिजन-कन्या को स्वतंत्र 
भारत का प्रथम राष्ट्रपति बनाऊं । 

भारतीय समाज के सबसे अधिक भलाए हुए अंग--नारी जाति को 
बापूजी ने ही पुनः उच्चतम प्रतिष्ठा प्रदान करवाई, इसमे लेशमात्र को शंका 
नहीं । जहां उन्होंने घ्रे पर से उठा कर हरिजनों को सिहासन पर बंठाया 
वहां भारतीय नारी को भी समानता के दर्जे पर उन्होंने ही पहुंचाया । 
उनसे पहले तो बह अबला कहलाती थों और परदे के पीछे पड़ी दु:ःखी जीवन 
व्यतीत करती थीं। गांधीजी ने कहा-- ये अबलाएं नहीं सबलाएं हें, 
माताएं हे । इन्हें माता का स्थान मिलना चाहिए ।” उन्होंने समाज से 
बहिष्कृत नारियों को भी ऊपर उठाया और उन्हें फिर से समाज में दाखिल 
होने का अधिकार दिया। दूसरे देझ्ञों में स्त्रियों ने अपने हकों के लिए 
बड़े -बड आंदोलन उठाए, गांधीजी के प्रताप से यहां बिना आंदोलन किये ही 
समान अधिकार प्राप्त हो गए । 

और वेद्य ? कृषि, गोपालन तथा वाणिज्य व्यापार, ये तीन धर्म 
गीता के अनुसार बेदय के बताये गए है । गांधीजी के आने से पहले किसी को 
यह पुरा पता भी नहीं था कि देहातों की संख्या कितनी हे और उनमें बसने 
वालों की हालत क्‍या हूं । पढ़े-लिखे लोग शहरों से ही परिचित थे और 
उन्हीं की समृद्धि से संतुष्ट थें। मगर गांधीजी ने बताया कि असली भारत 
तो अपने सात लाख देहातों में बसता है, इन देहातों को भ्‌ लाकर तुमने 
कंगाल कर दिया। इसीलिए तुम ग्॒‌लाम हुए हो। गांधीजी ने पददलित 
और निरक्षर किसानों को भारत की वास्तविक संपत्ति माना और उनके 
वंचायती राज्य को ही राम-राज्य कहा। उन्होंने शहरियों से कहा कि 
वे तुम्हारे अन्नदाता हे, तुम उनकी कद्र करो । वे सदा तुम्हारी ओर देखते 
आए हें, अब तुम्हें उनकी ओर देखना होगा । 

देहातों की ओर ध्यान आकर्षित करने के साथ ही बापूजी ने 
गोसेवा के सच्चे धर्म को भी समझाया। उन्होंने बताया कि वतंमान 
गोरक्षक गऊ के सेवक नहीं घातक हे । जब तक स्वस्थ ओर स्वच्छ खब 
दूध देने वाली गायें न होंगी, सन्‍्ताने भी बलिष्ठ न होंगी । भारत कृषि- 
प्रधान देश हें, उसकी ८० फीसदी आबादी देहात में रहकर कृषि पर ही 
जीवन-निर्वाह करती हे । गोसन्तान ही उनका असल धन है। उसके 
बते खेती की जा सकती हें; इसलिए गोसेवा से ही वे जिन्दा रह सकते हें । 

शहर मे बसने वाले धनिकों और व्यापारियों से उन्होंने कहा कि 
अपनी मेहनत से पंदा की हुई शुद्ध कौड़ी की कमाई खाओगे तब ही तुम 
उन्नति कर सकोगे । शोषण करोगे तो तुम्हारा नाश हुए बिना न रहेगा। 
ऐसो ही भावना से प्रेरित होकर बापूजी ने टि स्टीशिप की भावना को प्रमुखता 
दी थी। वह कहा करते थे कि धनिकजन अपने को संपत्ति का स्वामी 
न समझे बल्कि उसका स्वतःनियुदत संरक्षक गिनें और उसमें से अपनी 
उचित आवश्यकता के निमित्त खर्च करके बाकी समाज-हित में लगावें | 
ऐसा न करके यदि धन का दुरुपयोग करंगें तो राज्य को पूरा अधिकार हे 
कि उनको बिना कुछ मुआवजा दिये उस संपत्ति को उनसे छोन ले। 


3 
रचनात्मक कार्यक्रम 


रचनात्मक कार्यक्रम को कार्यान्वित करने के लिए और देश में 
सच्चे कार्यकर्ता फैलाने के उहेश्य से बापूजी ने पांच संस्थाओं का निर्माण 
किया ओर कार्यक्रम के १८ विभाग कर दिये। 
उन्होंने जो पांच संघ कायम किये उनकी कार्यशेली का थोड़ा-सा 
आभास नीचे दिया जाता हेः-- 
५», चरखा संघ--इस संघ द्वारा बापूजी ने भारत को अपने परों 
पर खड़ा होता सिखाया । चरखे की सहायता से उन्होंने भारत के लाखों 
भूखे नर-तारियों को उदर भरने को रोटी और तन ढकने को कपड़ा दिया १ 

इसी के द्वारा उन्होंने भारत को विदेशी सत्ता की लूट से बचाया और जनता 
की असली जरूरत को ओर देशभर का ध्यान आकर्षित किया। चरखे 
को वह अपने रचनात्मक कार्यक्रम के सूर्यमण्डल में सूर्य का स्थान देते थे 
तथा अन्य कार्यों को ग्रहों का, जो सूर्य के चारों ओर घमते हें। उन्होंने 
बताया कि जिस प्रकार भारत के किसान अपने पेट के लिए अनाज पेदा 
करके स्वाश्रयी बने हुए हे, उसी तरह वे अपने खेतों में पेदा की हुई कपास 
को अपने खाली समय में कातकर कपड़ा तेयार कर सकते हें और विदेश 
जाने वाले करोड़ों रुपये को बचा सकते हे । इन्सान की दो ही बड़ी आव- 
इयकताएं हं--रोटी और कपड़ा । जब ये उसे स्वतः प्राप्त होगये, तब उसे 
दूसरों के मुंह की ओर ताकना न पड़ेगा , वह स्वावलम्बी और स्वाश्रयी 
बन जायगा। अपने पेरों पर खड़ा रहकर वह गुलामी से छूट सकेगा । 

खादी के संबंध में एक बार उन्होंने लिखा था: यह एक 
विवादग्रस्त विषय हुँ । बहुतेरे मानते हे कि खादी की हिमायत करने में 
में बहाव के खिलाफ नाव खे रहा हूं और मेरे हाथों स्वराज्य की किह्ती 
ड्बनेवाली ह और म॑ देश को पुराने अंधकार-युग की ओर घसीट ले जा 
रहा हूं। मगर खादी मुल्क की सारी जनता की आथिक आजादी ओर समा- 
नता के आरम्भ को सूचक हे । खादी का अथं ह सर्वव्यापी स्वदेशी भावना, 
जीवन की सब आवध्यक वस्तुएं हिंदुस्तान से ही--ओर वे भी गांव वालों 
की मेहनत ओर बुद्धि के उपयोग द्वारा--प्राप्त करने का निएअुचय । 

“मेरे विचार से खादी भारतीय मानवता की एकता की, उसकी 
आश्थिक स्वतंत्रता और समानता को प्रतीक हे। खादी मानस का मतलब 
यह हूं कि जिन्दगी की जरूरतों की पंदाइश और बंटवारे का काम कुछ 
हाथों मं न रहकर अनेक छोटे-छोट गांवों में बांद दिया जाय। इससे अब 
तक हम इस सूत्र पर पहुंचे ह कि हरएक गांव अपनी सारी जरूरतें पेदा 
करे ओर काम में लाये। 

“खादी की पेदाइश से कपास पेदा करना, चुनना, आटना, साफ 
करना, धुनना, पूनी बनाना, कातना, सुत में मांडी देना, रंगना, ताना- 
बाना करना, बुनना और कपड़े का धोना, ये सब काम शामिल हे । 

“इस मुख्य ग्रामोद्योग और उसके सहचारी हाथ-उद्योगों का जब 
से निर्दयतापुवंक विनाश कर डाला गया, तब से गांवों से बुद्धि और तेज 
गायब हो गये हें।” 

बापूजोी ने अपनी सर्वप्रथम पुस्तक हिंद-स्वराज' में' जो १९०८में 
लिखी गई थी, इस चरखे का वर्णन किया हें और उसको अहिसक-समाज 
की बुनियादी ईंट बताया हे। उसी वक्‍त से उन्होंने मशीन-युग का विरोध 
करना शुरू किया था। लोगों ने उनकी बात को हँसी में टाल दिया था, 
मगर उसी मशीन-युग ने संसार में पच्चीस वर्ष के अन्दर-अन्दर दो प्रलयंकारी 
यद्ध उपस्थित किये और अब तीसरे के लिए तंयारियां हो रही हे। धर 
इस चरखे के सूत ने भारत को स्वतन्त्र करवाने में बहुत काम किया और 
समाज को संहार से बचाया। 

२. ग्राम-उद्योग-संघ--इस संघ को स्थापित करके बापूजी ने 
देहात मे बसने वाले संकड़ों-हजारों दस्तकारों को धंधे से लगा दिया और 
अनक मृतप्राय अथवा अद्धंमत धंधों को जीवित कर दिया। इस संघ द्वारा 
उन्होंने हहर ओर देहात के अंतर को दूर करने का प्रयत्न किया ओर शह- 
रियों का ध्यान सात लाख देहातों में बसने वाले देशवासियों की ओर 
'आकर्षित किया। इन उद्योगों के संबंध में उन्होंने एक बार लिखा था-- 
“देहातों में बनी वस्तुओं को काम में लाना सबको अपना कत्तंव्य समझना 
चाहिए। हम जब गांवों की ओर मंह करेंगे ओर गांवों का जीवन और वहां 
की चीज हमे रुचने लगेंगी तब हम पश्चिम की नकली या मश्गीनों से बनी 
चीजों से घर नहीं भरेंगे बल्कि जिसमें दरिद्रता अथवा भुखमरी और बेकारी 
का नामनिशान न होगा ऐसे नवीन भारतवर्ष की सच्ची राष्ट्रीय अभिरुच्ति 
हममे आयेगी। 

इन देहाती दस्तकारियों के आधार पर गांधीजी ने विकेंद्रीकरण 
की भावना को बढ़ावा दिया था ओर हमें बताया था कि किस प्रकार हरएक 
देहात स्वाश्नयी बन सकता हैँ और यदि एक गांव अपनी आवद्यकता की 
सब वस्तएं अपने यहां ही पंदा कर लेता हूँ तो किस प्रकार वह सच्चे अर्थ 
में स्वतन्त्र हो जाता है। बापूुजी का कहना था कि अपनी आवश्यकता 

से अधिक जो बने वही दूसरों के पास जाय। वह तो यहां तक मानते थे 
कि अपनी आवद्यकता से अधिक बनाने को जरूरत ही नहीं हे, क्योंकि 
अधिक माल को बेचने के लिए बाजार ढुंढना होगा जिसका अर्थ हु शोषण। 

बापूजी अऑहिसक समाज को कल-कारखानों पर जिन्दा रखना नहीं 
चाहते थे। पिछले युद्ध ने इस बात को भलीभांति सिद्ध कर दिया हे कि 
कल-कारखानों का ध्वंस करके शत्रु शीघ्र ही देशभर को पराजित कर सकता 
है। जहां बिजली और पानी पर दात्र ने काब किया कि देश पंगु बना। 
गांधीजी हर गांव और कस्बे को इतना स्वतन्त्र बना देना चाहते थे कि यदि 
एक छोटे भाग को हानि पहुंच भी जाय तो उसका प्रभाव देश के दूसरे 
हिस्से पर न पड़े। वह हर भाग में, हर क्षेत्र मे विकंद्रीकरण को लाग्‌ 
करना चाहते थे, ताकि एक हिस्से का प्रभाव दूसरे पर पड़ ही न सके। 
वह चाहते थे कि सब स्वाश्रयी, स्वावलम्बी तथा स्वतन्त्र बने रहें। 

देहात-सफाई--बापूजी को देहातों की सफाई की बड़ी चिता थो। 
वह कहा करते थे कि हमारे गांव सब प्रकार की स्वच्छता के नमने होने 
चाहिएं। हर कार्यकर्ता को उनका यही आदेश था कि वह झाड़ -टोकरी 
ले ओर देहात में जा बसे, देहातियों के सुख-दुःख का साथी बने, उनके रास्तों 
ओर जोहड़ों की सफाई करे, चुपचाप चरखा चलाये, गांव वालों को चरखा 
चलाना तथा दूसरे हुनर सिखाये। भोले-भाले देहाती स्वयं खिचते चले 
आवेंगे। उनमें जाकर कोई व्याख्यान देना और वहां से वापस चले आना 
ऐसा ही है जेसे जूते पर लगी गई को झाड़कर साफ कर देना। 

आ रोग्य और स्वास्थ्य-विज्ञान--इस संबंध में गांधीजी कहते थे: 
“स्वास्थ्य-रक्षा की कला और उसका विज्ञान एक अध्ययन का अलग विषय 
है । सुव्यवस्थित समाज में नागरिक आरोग्य और ज्ञोध के नियम जानते 
ओर पालते हें। नीरोग शरीर में नीरोग मन रह सकता है। यदि हमारा 
समन भी नीरोग हो तो हम हिसामात्र का त्याग करेंगे और आरोग्य के नियमों 
का स्वाभाविक रूप से पालन करते रहेंगे जिससे हमारे शरोर अनायास 
नीरोग बनेंगे। इसके लिए कुछ नियम हेंः-- 

(१) शुद्ध से शुद्ध विचार रखो और निकमस्मे तथा गंदे विचारों 

को मन से निकाल बाहर करो। 

(२) दिन-रात खब ताजी हवा लो। 

(३) शारोरिक और मानसिक श्रम का पलड़ा बराबर रखो। 

(४) सीधे तन कर खडे हो, सीधे तनकर बेठो, अपने हर काम में 
शुद्ध ओर स्वच्छ रहो ओर तुम्हारे काम तुम्हारी आंतरिक स्थिति के वाह य 
प्रतिबिब हों। 

(५) मानव-बन्धुओं के सेवार्थ जीने के लिए खाओ, तरह-तरह 
के सर्ज हासिल करने के लिए मत खाओ। इसके लिए तुम्हारा आहार 
इतना होना चाहिए कि तुम्हारे मन और शरीर को तरोताजा रख सके। 
मनृष्य जंसा आहार करता हैं बसा ही बन जाता हें। 

(६) तुम्हारा पानी, आहार और हवा स्वच्छ होने चाहिएं ओर 
तुम सिर्फ निजी स्वच्छता से ही संतोष मत कर लो, बल्कि जो विविध 
स्वच्छता तुम अपने लिए चाहते हो उसकी धल अपने वातावरण को भी 
लगा दो। 

गांधीजी सदा प्राकृतिक चिकित्सा पर ही जोर देते थे। इस संबंध 
के अपने अनुभव उन्होंने आरोग्य-दिग्दशेन' और आरोग्य की कुंजी नाम 
को पुस्तक में बताये हें। गरीबों ओर देहातियों के लिए वह प्राकृतिक चिकि- 
त्सालय खलवाने के पक्ष में थे। पुना के पास उलों काचन में तो एक ऐसा 
चिकित्सालय स्थापित भी हो गया था जहां वह स्वयं इलाज किया करते थे । 

३. तालीमी संघ--यह संघ उन्होंने सच्ची शिक्षा प्रदान करने के 
लिए कायम किया। उनका कहना था कि सा विद्या या विमुक्तयें, अर्थात 
विद्या वह हे जो मुक्ति के लिए हो। अभी तक भारत में गुलाम बनाने की 
शिक्षा मिलतो थी जो ब्रिटिश साम्राज्यशाही को कायम रखने के लिए 
दी जाती थी। शराब से जो कर आता था उसको हमारी शिक्षा के लिए 
खर्च किया जाता था। 

गांधीजी ने अपनी नई शिक्षा का नाम बनियादों तालीस रखा। 
इस तालीम का उद्देश्य गांव के बच्चों को गढ़-गढ़कर आदहों ग्रामवासी 
बनाना हैे। नई तालीम शहरों के और गांवों के बालकों का भारतवर्ष 


१२२ बापू के चरणों में 


में जो कुछ उत्तम और चिरस्थायी हैँ उसके साथ संबंध जोड़ देती हूं। 
बह शरीर और मन दोनों का विकास साधती हे और बालक को देश की 
भमि के साथ संबद्ध रखतो है। उप्तके मत में भविष्य का भव्य चित्र खड़ा 
करती हैँ ओर उस भविष्य को स्थापना में वह बालक या बालिका अपन 
अध्ययन-काल से ही अपना हिस्सा देने लगता हूँ।' इस तालोम के जरिये 
बालक को सिखाया जाता है कि वह किस प्रकार हाथ से मेहनत करते-करते 
ज्ञान पंदा कर सकता हे। वह विद्या-प्राप्ति के साथ-साथ उत्पादन-शक्ति 
भी प्राप्त कर लेता हे और उसके ज्ञान का विकास भी होता रहता है। 

प्रोढ़-गिक्षण--यद्यपि अंग्रेज भारत में डेढ़ सो वर्ष से अधिक 
रहे तथापि हमारी शिक्षा की हालत यह रहो कि कुछ फोपतदी को छोड़कर 
बाकी को लिखना-पड़ना तो क्‍या अपन दस्तखत करने भी नहीं आते। 
इसलिए गांधीजी ने बच्चों के शिक्षण के साथ हो प्रौड़-शिक्षण पर भो जोर 
दिया। उन्होंवे लिखा-- मिरे हाथ में यदि प्रोड्-शिक्षा का काम हो तो 
में प्रोढ़ विद्यारथियों के सामने अपने देश की महत्ता और विशालता को तसकीर 
खड़ी करने से शुरूआत कहूं। ग्रामवासी का भारतवर्ष उसके गांव में समाया 
'हुआ रहता हे। वह दूसरे गांव में जाता हें तो अपने गांव को घर' कह कर 
बात करता है। भारतवर्ष उसके लिए एक भौगोलिक नाम है। गांव में 
कसा घोर अज्ञान फडा हुआ हूं, इसका हमें जरा भी ध्यान नहीं हे।” 

सब से पहले उन्हें मौखिक शिक्षण द्वारा राजनोति के विषय में 
सही ज्ञान दिया जाय और उसके साथ-साथ अक्षर-ज्ञान भी दिया जाय । 

राष्ट्भाषपा--गांधीजी ने भाषाओं के मसले पर भी काफी रोशनी 
डालोी। उन्होंने लिखा -- अपनी मःतभाषा की अवेक्षा हम अंग्रेजी 
भाषा के प्रति जो अधिक प्रेम रखने लगे हे, उसकी वजह से सुशिक्षित 
ओर राजनतिक मनोवृत्ति वाले वर्गों और जनमपमूह के बीच गहरो खाई 
पड़ गई हैं। हिन्दुस्तान की भाषाएं इ ससे दरिद्र बन गई हें। 

“सारे भारत के आपसो व्यवहार के लिए हमें हिन्दुस्तान के भाषा- 
सप्ृह में से एक ऐसी भाषा चाहिए जिपे हमारी जनता की बड़ी-से-ब ड़ो 
तादाद आज भी जानतो ओर समझतो हो और उसे आसानी से सीखा जा 

सके। यह भाषा निविवाद रूप से हिन्दी हे। उत्तर भारत के हिन्दू 
और मृसलमान दोनों इसे बोलते और समझते हें। वह जब फारसी 
लिपि में लिखी जाती हे तो उर्दू कहलाती हैँ और देवनागरी अक्षरों में 
लिखी जाने पर हिन्दी कहलाती है ।” उनका विचार था कि हर भारतवासी 
को दोनों लिपियां सीखना चाहिए । 

स्वभाषा-प्रम--राष्ट्रभाषा के साथ वह अपने-अपने प्रांत की 
भाषा सोखने और उसको तरक्की देने के लिए जोर देते थे । 

०9. हरिज़्न-सवक-मसंघ--इस संघ के निर्माण द्वारा बापूजी 
नें कट्टर सनातनी हिन्दुओं को चेतावनी दी कि छआछत तथा ऊंच-नीच की 
भावना हिन्दू समाज की जड़ों को खोखला कर रही हें। यदि हरिजनों के 
साथ किए अन्याय का प्रतिकार न किया गया तो हिन्दू-धर्म का नाश हो 
जायगा। उनका कहना था कि हरिजनों की सेवा करके सवर्ण उन पर 
कोई उपकार नहीं करेंगे, बल्कि उन पर किये गये अन्याय का यह प्रायश्चित्त 
होगा । 

वह अपने हस्ताक्षर करने के पांच रुपये लेते थे और जहां जाते 
हाथ पसार कर हरिजनों के लिए पाई-पाई , पेसा-पंसा जमा करते थे। 
यह सब रुपया हरिजन-सेवक संघ के लिए व्यय होता था। इस प्रकार उन्होंने 
लाखों रुपया जमा करके हरिजनों की सेवा के लिए दिये। 

५. गो-सवा सघ--भारतवर्ष में गोधन की हीन अवस्था देख कर 
बापूजी ने गो-सेवा संघ का निर्माण किया। इस संघ द्वारा उन्होंने बताया 
कि दुधार गाये कंसे सिल सकती हूँ, कृषि के लिए पुष्ट और सुन्दर बेल 
कसे मिल सकते हे और अच्छी खेती कंसे हो सकती है। फल, सब्जी और 
और अनाज की पैदावार कंसे बढ़ सकती है। फूंका के अमान॒षी व्यवहार 
को देखकर ही उन्होंने गाय और भस का दूध पीना छोड़ दिया था। चप्पल 
भी वह मुरदार चमड़े को ही पहनते थे। 

उक्त बातों के अतिरिक्त बापूजी के रचनात्मक कार्यक्रम के कुछ 
अंग और हे जो नीचे दिये जाते हं और जिनसे उनकी कार्यशेली का पता 
चलता हे-- 

१. कौमी एक त--हिन्दुस्तान की उन्नति के लिए कौमी एकता की 
आवश्यकता जितनी गांधीजी ने समझी उतनी ओर किसी नंता ने न 
समझी होगी। गांधीजी इस एकता को केवल राजनंतिक कारणों से ही 
महत्त्व नहीं देते थे। वह तो जबरदस्ती भी लादी जा सकती हैँ । इस 
एकता का मतलब वह करते थे -- तोड़े न दूटने वाली हादिक एकता 
जो हर मजहब और हर मिल्लत के पैरोकारों में देशहित ओर समाज-हित 
के लिए कायम की जाय । 

२. आथिक समानत --इस सम्बन्ध म॑ं बापुजी का कहना था-- 
“आर्थिक समानता का अथं हे पूंजोदार और मजदूर के बीच का सनातन 
विरोध खत्म कर देना। इसका मतलब यह है कि एक तरफ जिनके हाथ 
में राष्ट्र की संपत्ति का बड़ा हिस्सा इकटठा हो गया है वे नीचे उतरें और 
दूसरी तरफ जो आधा पेट खाकर जीने वाले अधनंगे करोड़ों जन हे वे ऊंचे 
चढ़ें । धनिकों और भूखों के बीच का महासागर जब तक कायम ह तब तक 
अहिंसक राज्यतंत्र की स्थापना की आशा आकाश-कुसुम की आश्ञा-जसी 
है। नई दिल्‍ली के महलों और गरीब वर्ग के छप्परों के बीच को विषमता 
स्वतन्त्र भारतवर्ष में एक दिन भी नहीं चल सकती; उसमें तो गरीब लोग 
देश के धनी-से-धनी आदमियों के जितना ही सत्ता भोगे गे। धन का ओर 
धन से मिलने वाली सत्ता का स्वेच्छा से त्याग करके उसमें समूचे देश के 
हित के लिए दूसरों को हिस्सेदार नहीं बनाया गया तो एक दिन हिसा 
और खन-खच्चर की गति निश्चित है। मेरे ट्स्टीपन के सिद्धांत का बड़ा 
मजाक उड़ाया गया हे, फिर भो में उस सिद्धांत से चिपका हुआ हू । यह 
ठीक है कि उस स्थिति को पहुंचना कठिन है, इसी तरह अहिसा की सिद्धि 
भी मुश्किल ही है। प्रइन यह है कि समाज में आज जो विषमता मौजूद है 
बह हिंसा से या अहिसा से कसे दूर की जा सकती हूँ ” में समझता हूं कि 
हिसा के सा्ग से हम परिचित हें। उसे कहीं कामयाबी नहीं हुई हैं। 
कितनों का दावा हैँ कि रूस में यह बहुत हद तक कामयाब हुई हैँ। मुझ 
इस बारे म शका हं। 

३. किसान--किसानों को गांधीजी देश की असली संपत्ति 

मानते थे, देश मे जिनकी संख्या नब्बे प्रतिशत हे और जो सात लाख 
देहातों में बसते हें। दक्षिण अफ्रीका से वापस आकर इस देश में सबसे 
पहला सार्वजनिक कार्य उन्होंने चम्पारन के किसानों में ही किया था। 
कांग्रेस वालों ने जिस तरीके से किसानों में काम किया, उसे गांधीजी 
अहिसक मार्ग नहीं मानते ०े। उससे हानि पहुंचती हे, ऐसा उनका मत था। 
किसानों के संगठन के लिए वह चम्पारन, खेड़ा, बारडोली और बोरसद में 
किये गय आन्दोलनों को मिसाल देते थे और किसानों को दलबंदी का 
हथियार न बना कर सच्चे अर्थ में उनकी सेवा करने का आग्रह करते थे। 

४. मजदू र--गांधीजी ने कारखानेदारों और मजदूरों के बीच को 
खाई को पाटने के लिए और उनमे होने वाले नित्यप्रति के वर्ग-कलह को 
मिटाने के लिए एक नया ही अहिसक मार्ग निर्धारित किया था, वह यह 
कि कारखानंदार और मजदूर अपने झगड़ों को पंचों के सामने रखा कर 
और उनके किये फंसले पर दृढ़ रहें। हड़ताल को वह आखिरी साधन 
मानते थे। उनकी राय थो कि अगर कारखानंदार और मजदूर समझौते 
के असूल पर दढ़ रह तो हड़ताल के अवसर कम-से-कम होंगे। चम्पारन 
में किसानों के संगठन की मिसाल कायम कर के उन्होंने अहमदाबाद में कपड़े 
के मिलों के मजदूरों का संगठन किया था और सारे देश के सामने एक नम्‌ना 
पेश किया था। उनकी रचना शुद्ध और सरल अहिसा की बुनियाद पर 
हुई थी। आज तक अहमदाबाद यूनियन (सज्र महाजन) की बराबरी 
कोई अन्य संघ न कर सका। 

५, विद्यार्थी--इनके साथ गांधीजी का गाढ़ा सम्पर्क था। 
गांधीजी ने अपने अनुभव से सिद्ध कर दिया था कि जो शिक्षा विद्यार्थियों को 
दी जाती रही हे उसने उन्हें गुलाम रखने में सबसे बड़ा हिस्सा लिया हें। 
इसीलिए उन्होंने नई शिक्षा-पद्धति की योजना हमारे सामने रखी थी। 
विद्याथियों के लिए उनकी ये हिदायतें थीं-- 

(१) दलबन्दी को राजनोति में शरीक नहीं होना चाहिए। (२) 
राजनंतिक हड़तालों में भाग न लो। (३) नियमपूर्वक और .शास्त्रीय ढंग 
से कताई करो। (४) सदा खादी पहनो ओर विदेशी या देशी सिलों 

में बनी वस्तुओं का त्याग कर दो। देहात को बनी चीजों को काम में लाओ। 
(५) सांप्रदायिकता या छुआछत की भावनाओं मे से एक को भी अपने 
हृदय में न घुसने दो। (६) पड़ोसी की मुसीबत में उसको सहायता करो। 
देहात में भंगी का काम ओर रास्ते की सफाई करो। (७) राष्ट्रभाषा 
हिंदुस्तानी दोनों लिपियों में सीखो (८) जो कुछ नया सीखो आसपास 
के गांवों में घमकर वहां के लोगों को पढ़कर सुना दो। (९) कोई काम 
गुप्त रूप से न करो। जो करो खुले आम करो। शुद्ध, संयमी जीवन 
बिताओ; सब प्रकार के भय का त्याग करो। अपने से कमजोर सहपाठियों 
का रक्षण करने को सदा तेयार रहो और जान को खतरे में डालकर भी 
अहिसक आचरण द्वारा दंगे शांत करने को तयार रहो (१०) साथ पढ़ने 
बाली विद्याथिनियों के साथ सरल और सभ्यतापूर्ण व्यवहार करो। 

६. स्त्रियां--बापूजी ने बताया कि स्त्री को पुरुष की सच्ची 
सहचरी बनना चाहिए। जो रूढ़ियां और कानून पुरुषों ने गढ़े थे और जिनके 
गढ़ने से स्त्रियों का हाथ बिल्कुल नहीं था उन रुढ़ियों और कानूनों की 
चक्की के नीचे स्त्रियां कुचल दी गई हं। अहिसा के आधार पर रची हुई 
जीवन-योजना मे भविष्य-निर्माण का जितना अधिकार पुरुष को हे उतना 
ही स्त्री को भी हे। पर अहिसक समाज का तो यह कायदा हे कि पहले हम 
कत्तंव्य का पालन कर चुक तभी हमें हक मिलता हु । अत: इससे यह नतोजा 
निकलता हू कि सामाजिक आचार के नियम एक-दूसरे के साथ हिलमिलकर 
और सलाह-मशविरा करने के बाद ही गढ़े जाने चाहिएं। वे लादे नहीं 
जा सकते। पुरुषों ने स्त्रियों के प्रति अपने बर्ताव में इस सत्य को पूरो 
तरह नहीं समझा हू। वे स्त्रियों के साथी और मित्र हें, यह मानने की बजाय 
उन्होंने अपने आपको उनका स्वामी मान रखा हूं। स्त्रियों को गुड़िया और 
भोग का साधन नहीं सानना चाहिए, बल्कि समाज की सेवा में सम्मिलित 
सहचरी समझना चाहिए। उन्होंने यह भी कहा---स्त्रियों को दुृष्टों से 
डरना नहीं चाहिए। स्त्री की इच्छा बिना उसके सतीत्व को कोई नष्ट 
करने वाला.नहीं हें। वे तो मरना जानती हें और ईइबर क्‍या हे यह वे 
समझती हे। तब दुष्ट तो उनको नमस्कार ही करेगा।” 

७. आदिवासी ते जराय्मपेशा जातियां--गांधीजी के अहिसक 
समाज में इन पिछड़ी हुई जातियों को भी उचित स्थान हं। एक बार 
बापूजी ने लिखा था-- हमारा देश इतना विशाल और उसमें बसनेवाली 
जातियां इतनी विविध हूं कि हममें सबसे बड़ा जानकार भी सारी कोशिश 
के बावजुद उन सबके विषय में प्री तरह जानकारी हासिल नहीं कर सकता । 
ये आदिवासी जातियां गुलामी की द्ा में पहुंच गई ह । इनसे बेगारमें 
काम लिया जा सकता हें। य॑ लोग नितान्त अज्ञानी हे। इनकी उद्नति 
करना राष्ट्सेवा का अविभाज्य अंग हैँ। इन्हें सुधारकर राज्य का अंग 
बनाना हमारा ककत्तंव्य हं। ़ 

८. दशराबबंदी--सामाजिक और नंतिक सुधार के लिए शराब 
तथा अन्य मादक वस्तुओं का त्याग बहुत जरूरी हं। कांग्रेस सन्‌ १९२० 
से ही शराबबन्दी पर जोर दे रही हूँ । सत्याग्रह-आंदोलन में शराब की 
दुकानों पर पिकेटिंग करते हुए असंख्य स्वयंसेवकों और स्वयंसेविकाओं को 
जेल जाना पड़ा था। गांधीजी ने इस संबंध में लिखा था-- अगर हम 
अहिसा की कोशिश से अपने सकसद पर पहुंचना चाहते हे तो जो लाखों 
औरत-मर्द शराब, अफीम आदि नशीली चीजों की आदत के शिकार बन 
रहे है उनकी किस्मत हमें भविष्य की सरकार पर नहीं छोड़नी चाहिए। 
गांधीजी का मतलब यह था कि कार्यकर्ताओं को अविलम्ब समाज में से 
इस बुराई को दूर करने में लग जाना चाहिए। 

९. कोढ़ियों की संया--भारत में कोढ़ की बीमारी बड़े प॑माने 
पर पाई जाती है। जहां दूसरे देशों में मिशनरी छोग समाज के इस अंग 
की बड़े प्रेम से सेवा करते हे, भारत में हम अपने समाज के इस अंग को 
घ॒णा की दृष्टि से देखते हें। गांधीजी ने इन्हें भी अपनाया। उन्होंने दक्षिण 
अफ्रीका में और हिंदुस्तान में कोढ़ियों की स्वयं सेवा की और अपने रचना- 
त्मक कार्य में कोढ़ियों की सेवा को भी शामिल किया। 

इस प्रकार रचनात्मक कार्यक्रम बतलाकर गांधीजी लिखते हें--- 
“कार्यकर्ताओं को पक्के तौर पर समझ लेना चाहिए कि रचनात्मक काये- 
क्रम पूर्ण स्वराज्य प्राप्त करने का अहिसक ओर सत्यमय मार्ग हे। इस 

कार्यक्रम की कार्य में पूर्ण प्रगति ही पूर्ण स्वराज्य है। रचनात्मक कार्य- 
क्रम का उद्देश्य राष्ट्र का निर्माण बिल्कुल नींव से, जड़ से करना हे। 

“रचनात्मक काये क्रम को दूसरे शब्दों में कहें तो सत्य और अहिसक 
साधनों से पूर्ण स्वराज्य की रचना का काम करना ज्यादा ठीक होगा । 
हिसक साधनों द्वारा, जो नि३्चय ही असत्य का मार्ग हें, पूर्ण स्वराज्य की 
रचना का अत्यन्त दुःखद अनुभव हम कर चुके हें। आजकल के युद्ध में 
प्रतिदिन होने वाले धन, जन और सत्य के संहार पर जरा गौर तो कीजिये । 

“तात्तविक दृष्टि से सत्य और अहिसा द्वारा प्राप्त पूर्ण स्वराज्य 
का अर्थ ह राष्ट्र के प्रत्येक अंग की स्वतंत्रता जिसमें जाति, रंग (काला- 
गोरा) और धर्मों का भेद किये बिना जनता के हर फिरके--गरीब-से- 
गरीब फिरके को भी पूर्ण स्वराज्य हो। ऐसे स्व॒राज्य की बुनियाद स्वार्थ 
या एकाधिकार नहीं हो सकती। इसलिए परस्पर सहकार ओर परस्पराव- 
लंबन के तत्तवों के साथ उसका प्रा-पूरा मेल हे। 

“अहिंसा का रास्ता कई बातों में आसान हें जरूर, पर दूसरी 
अनेक बातों में बहुत कठिन भी हे। वह एक-एक भारतवासोी के जीवन 
को छूकर उसे सचेत बनाती हे । जो ताकत उसके भीतर सोई छिपी पड़ी 
है, उस ताकत को जगाकर उसमें नया तेज ला देती ह॑ और भारतीय मान- 
बता रूपी सागर के एक-एक जलकण के साथ स्वयं एकरूप हो वह गौरव 
उसके मन में उपजाती हे। अहिसा ऐसी बेजान चीज नहीं हे जसा कि इतने 
दिनों से हम गलती से मानते आए हूँ । यह तो मनुष्य-जाति ने आज तक 
जितनी ताकतें देखीं और जानी हें उन सबसे अधिक प्रभाव रखती है और 
इसी के ऊपर मनुष्य की हस्ती तक का आधार हूं। 

गांधीजी का कहना था कि लड़ाई लड़ने के लिए जितनी जरूरत 
सिपाहियों की पड़ती हे, उससे अधिक जरूरत युद्ध-सामग्री जुटाने की 
पड़ती है । युद्ध-सामग्री बिना सिपाही बेकार हे और सिपाही भी तो यूं 
ही नहों बन जाते; उन्हें भी तो फौजी तालीम की जरूरत पड़ती है। इस- 
लिए जिस प्रकार हिसक समाज में फोज ओर उसके लिए अपरिमित युद्ध- 
सामग्री की जरूरत है, उसी प्रकार अहिसक समाज को भी सत्याग्रहियों 

ही उनका सब कास था। वह उनके द्वासोच्छूवास में बसा हुआ था। 
उनका राम उनके कंठ के नीचे उतर कर उनके हृदय में जा बंठा था। 
बह प्रार्थना के समय सबको अंतर्मृख बनने को कहते और अरथंसहित उसका 
मनन करने पर जोर देते। वह बार-बार कहते कि राम तुम्हारे कंठ के नीचे 
उतरना चाहिए, वह हृदय में जाकर बेठ जाना चाहिए। वह इस दोहे 
को प्रायः पढ़वाया करते-- 
माला तो कर म॑ फिरे, जोभ फिरे मुख मारहि, 
मनवा तो चहुंदिशि फिरे, यह तो सुमिरन नाहि।' 

उनकी प्रार्थना सामहिक होती थी। वह अपने लिए नहीं, जन- 
कल्याण के लिए प्रार्थना करते थे। वह स्वयं तो राम में रमे हुए थे, उन्हें 
प्राथंना की क्‍या दरकार थी ? 

जेसा कि सबको विदित हूँ, सत्य और अहिसा के बापूजी परम 
पुजारी थे। वह सत्य और अऑअऑहसा मे कोई अन्तर नहीं म।नते थे; यदि 
अन्तर मानते भी थे तो इतना हो कि अहिसा को वह साधन मानते थे ओर 
सत्य को साध्य। उनका कहना था कि “यदि हम साधन का पुरी तरह ध्यान 
रखेंगे तो जल्दी या देर से साध्य को भी हम कभी-न-कभी प्राप्त कर ही लेंगे। 
लेकिन जबतक हम इस नाशवान्‌ शरीर में कद हें, तबतक पूर्ण सत्य 
को प्राप्त करना हमारे लिए असम्भव हें। परम सत्य का तो केवल चिन्तन 
ही किया जा सकता हैं; इस दरीर द्वारा उस सत्य के जो शाइवत्‌ हे, दर्शन 
नहीं किये जा सकते।* 

ईश्वर के साक्षात्कार के सम्बंध में बापुजी ने ५ मार्च ' २५ के 
नवजीवन' में लिखा था--“यह अनिवंचनोय तत्त्व हें जिसको हम सब 
महसूस करते हे, लेकिन जानते नहीं। मेरा ईइवर तो मेरा सत्य और प्रेम 
हूँ । नीति और सदाचार ईश्वर हैँ, निर्भयता ईश्वर है, ईदवर प्रकाश 
और जीवन का मूल हे, फिर भी वह इन सबसे ऊपर और परे भी हैं। 
ईश्वर अन्तरात्मा हूँ तो वह नास्तिकों की नास्तिकता भी हे, क्योंकि वह अपने 
अमर्यादित प्रेम से उन्हें भी जिन्दा रहने देता हं। वह हृदय को देखनेवाला 
है, वह बद्धि और वाणी से परे है, हम स्वयं जितना अपने को जानते हैँ 


सत्य और परमेट्वर १३१५ 


उससे कहों अधिक वह॒ हमें और हमारे दिलों को जानता हे। जेसा हम 
कहते हे वेसा ही वह हमें नहीं समझता। क्योंकि वह जानता हे कि जो 
हम जबान से कहते हँ अक्सर वही हमारा भाव नहों होता। ईश्वर उन 
लोगों के लिए एक व्यक्ति ही हे जो उसे व्यक्तिरूप मं हाजिर देखना चाहते 
है। जो उसका स्पर्श करना चाहते हे उनके लिए वह शरीर धारण करता हे। 
वह पवित्र-से-पवित्र तत्त्व हें। जिन्हें उसमें श्रद्धा है उन्हींके लिए उसका 
अस्तित्व है। सब लोगों के लिए वह सभी चीज हे। वह हममें व्याप्त हे 
और फिर भी हमसे परे है । उसके नाम पर भपंकर अनीति-यु क्त काम किये 
गए हें और अमानुषिक अत्याचार भी हुए हे, लेकिन इससे उसका अस्तित्व 
नहीं मिट सकता। वह बड़ा सहनशील और धंयंवान हे, लेकिन दह बड़ा 
भयंकर भी हें । उसका व्यक्तित्व इस दुनिया में सबसे अधिक काम करने 
वाली ताकत हूँ । जंसा हम अपने पड़ोसी मनृष्य ओर पशु दोनों के साथ 
बर्ताव करते रहते हे, वसा ही बर्ताव वह हमारे साथ करता हैं। उसके 
सामने अज्ञान की दलील नहीं चल सकती। लेकिन यह सब होने पर भी 
वह बड़ा रहमदिल हुं, क्योंकि वह हमें पशचात्ताप करने का मौका देता हे । 
दुनिया में सबसे बड़ा प्रजातंत्रवादी वही हु ; क्योंकि वह भले - बुरे को पसन्द 
करने के लिए हमें स्वतंत्र छोड़ देता हे। वह सबसे बड़ा जालिम हे, क्योंकि 
वह अक्सर हमारे मुंह तक आये कौर को छीन लेता हें और इच्छा 
स्वातंत््य की ओर हमें इतनी कम छूट देता है कि हमारी मजबरो के 
कारण उससे सिर्फ उसीको आनंद मिलता हैँ। हिन्दू-धर्मं के अनुसार 
यह सब उसकी लीला है, उसकी माया है। हम कुछ नहीं हैँ, सिर्फ वही हे । 
और अगर हम हों तो हमें सदा उसके गुणों का गान करना चाहिए ओर 
उसकी इच्छा के अनुसार चलना चाहिए। आइए, उसकी बंसी के नाद पर 
हम नाचें, सब अच्छा ही होगा। 

“यह पुछा गया हैं कि आप ईश्वर को सत्य क्यों मानते हूं ? 
अपने बचपन में मुझे ईइवर के हजार नाम लेने सिखाये गए थे, लेकिन 
उसके नाम हजार तक ही सीमित नहीं हे, उसके तो उतने ही नाम हें जितने 
पृथ्वी पर प्राणी हें और इसलिए हम उसे बिना नाम का भी कहते हैं और 

चंंकि उसके अनन्तरूप हे इसलिए हम उसे अरूप भी कहते हे और च्‌ंकि 
यह अनेक जिह॒वा द्वारा बोलता है इसलिए वह वाणी के भी परे हे। ईश्वर 
को जो प्रेम कहकर पुकारते हे उनके साथ मे उसे प्रेम भी कहूंगा, लेकिन 
अपने-आप से तो में यही कहता हूं कि ईश्वर भले ईश्वर है मगर सबसे बढ़कर 
ईश्वर सत्‌ है । में तो इससे भी आगे बढ़कर यह कहता हूं कि सत्‌ ही ईब्वर हे। 
इन दोनों बयानों मे जो बारीक भेद है उसे आप देख सकते हे। मे इस 
अन्तिम परिणाम पर सत्‌ के लिए अपनी पचास वर्ष की निरंतर साधना के 
पदचात्‌ पहुंचा हूं। मने महसूस किया कि अगर कोई सत्‌ के निकट पहुंचना 
चाहता हे तो वह प्रेम द्वारा ही पहुँच सकता हैँ। लेकिन मेने यह भी पाया कि 
प्रेम के अनेक अर्थ लिये जाते हे और मन॒ष्प-प्रेम यदि वासना का स्वरूप ले 
ले तो वह गिरावट की बुनियाद बन जाय। मेने देखा है कि प्रेम को अहिसा 
का स्वरूप देनेवाले इस संसार में बहुत कम हें, लेकिन सत्‌ के कभी दो 
अर्थ नहीं किये गए , यहांतक कि नास्तिक भी सत्‌ की आवश्यकता 
तथा शक्ति से इन्कार नहों कर सकते, बल्कि सत्‌ की खोज की लगन में 
नास्तिक यहांतक बढ गए कि उन्होने ईश्वर के अस्तित्व से ही इन्कार 
कर दिया । अपने दृष्टिकोण से उनका यह निर्णय सही था . . -. और इसी 
दलील के आधार पर, बजाय इसके कि म यह कहता कि ईइ्वर सत्‌ हें मरने 
यह कहना पसन्द किया कि सत्‌ ईइवर हें । 


“अब प्रइन उठता ह कि सत्‌ किसे कहे ? प्रइन कठिन ह, लेकिन 
अपने लिए तो मेने इसका हल यह कहकर निकाल लिया हैँ कि तुम्हारी 
अन्तप्रेरणा जो कहे वही सत्‌ ह। आप पूछेंगे कि भिन्न-प्लिन्न व्यक्ति 
भिन्न-भिन्न और एक-दूसरे के विरुद्ध सचाइयों का विचार कंसे करते हे ? 
इस बात को देखते हुए कि मनुष्य की बुद्धि अनंत साधनों द्वारा काम करती 
हूँ और मनष्य की बुद्धि का विकास हरएक के लिए एकसा नहों है, यह 
कहा जा सकता हे कि जो एक के लिए सत्‌ हेँ वही दूसरे के लिए असत्‌ 
हो सकता हे और इसलिए जिन्होंने प्रयोग किये हे वे इस परिणाम पर पहुंचे 
हें कि उन उद्योगों को करने के लिए कुछ शर्ते ध्यान में रखनी चाहिएं। 

जिस तरह विज्ञान के प्रयोगों के लिए बाकायदा लाजमी हिदायतों का एक 
पाठ्यक्रम बना हुआ हे उसो तरह अध्यात्म के प्रयोग करने के लिए साधक 
को कठिन प्रारम्भिक नियंत्रणों का पालन करना पड़ता हें। इसलिए 
इससे पूवं कि कोई अंतप्रेरणा की बात कहे उसे अपनी मर्यादाओं का विचार 
कर लेना चाहिए। इसीलिए अपन अनुभवों के आधार पर हमारा यह 
विश्वास हूँ कि व्यक्तिगत रूप से जो सत्‌ की परमात्मा के रूप मे खोज करना 
चाहता हूं उसे कुछ ब्रतों का पालन करना आवद्यक हें-- जंसे कि सत्य 
बोलने ओर ब्रह्मचयं पालन करने का व्रत, (सत्‌ और ईइवर के प्रेम 
को किसी दूसरे पदार्थ के साथ बांट नहीं सकते ) अहिसा का ब्रत, गरीबी 
ओर अपरिपग्रह का व्रत । जबतक आप इन पांच ब्रतों के करने का नि३चय 
न कर लोगे, अपने प्रयोग मे उतर हो न सकोगे ! कुछ शर्ते और भी बताई 
गई हे, लेकिन में किसोको उन सबम जाने के लिए नहीं कहता । इतना 
कहना ही काफी हैँ कि जिन्होंने ये प्रयोग किये हे वे जानते हें कि हरएक के 
लिए यह दावा करना उच्त नहीं हे कि वह अंतः:करण को आवाज को सुन 
सकता हें। ओर चंकि मौजूदा काल मे हम हर किसोको बिना साधना- 
अवस्था में से गुजरे हुए ही यह दावा करते देखते हे कि वह अन्तःकरण 
की आवाज सुनने मे समर्थ हे, इसीलिए इस व्यथित संसार को इतना 
असत्य दिया जा रहा है । म॑ जो कुछ सच्ची नम्म्रता के साथ बता सकता हूँ 
वह यह हें कि सत्‌ किसो ऐसे व्यक्ति को प्राप्त नहीं हो सकता जिसमे 
नम्गरता की भावना न हो। अगर आप सत्य के समुद्र के सीने पर तरना 
चाहते हो तो अपने को शन्य बना लो । 

“लोग कहते है कि सने अपने विज्ञार बदल लिये हे, में आज उससे 
बिल्कुल भिन्न बात करता हूं जो मंने वर्षो पहले कही थी। वास्तविकता 
यह है कि हालते बदल गई हे । म॑ तो वही हूं, मेरे शब्द और काम मौजूदा 
हालात के अनुसार होते हे । मेरे वातावरण में शनेः-शनेः विकास होता 
रहा है और एक सत्याग्रही के नाते मेरी प्रतिक्रियाएं उसोके अनुसार होती 
रही है । 

“जब मे लिखने बे&ता हूं तो इस बात का ध्यान नहीं रखता कि 

मेने पहले क्‍या कहा था। मेरा उद्देश्य यह नहीं रहता कि सेने किसी खास 
प्रइदन पर जो कहा हो उसके साथ संगति रहे, बल्कि में तो संगति उस सत्‌ 
के साथ रखता हूं जो अमुक क्षण में मेरे सामने उपस्थित हो जाता है । 
इसका परिणाम यह हुआ कि म॑ सत्‌ से सत्‌ पर पहुंचा । मेने अपनी स्मृति 
को निरथ्थंक बोझ से बचाया हे और इससे भी बढ़ कर बात यह हे कि जब 
कभी मुझे अपने आज के और पचास वर्ष पूर्व के लेख का मकाबला करना 
पड़ा हें तो मेने दोनों में कोई असंगति नहीं पाई हे। जो मित्र सेरे कथन 
में असंगति पाते हें उनके लिए यह बेहतर होगा यदि वे मेरे लेखों का वही 
अथ निकाल जो मेरा अंतिम लेख उनको सुझाए, जबतक कि वे पुराने 
अर्थ को ही पसंद न करते हों। मगर अपनो पसंद करने से पूर्व वे इस- 
बात को भी जानने की कोशिश करें कि क्‍या सचमुच दोनों लेखों में 
संगति ही तो नहों हे जो उन्हें असंगति प्रतीत हो रही हे । 

ये थे गांधीजी के सत्‌ के विषय में विचार जिनपर उनकी अटूट 
श्रद्धा थी । 


है आर 55 
विशेषताएं 


जसा कि हम देख च॒के हें, गांधीजी का कायं-क्षेत्र केवल राजनीति 
तक ही सोमित न था। उन्होंने जीवन तथा समाज के हर क्षेत्र में प्रवेदा 
किया था और जिस क्षेत्र में उन्होंने प्रवेश किया उसमें क्रान्ति पेदा कर दी। 

उनके अंदर विद्युत जंसी चकमक शक्ति भरी हुई थी, जो विरोधियों 
को भी अपनी ओर खींच लेती थी । एक बार जो उनके परिचथ में आता, 
उनके प्रेमपाश में सदा के लिए बंध जाता। जो भी उनके सम्पर्क में आता 
यही समझने लगता कि जितना प्रेम वह उससे करते हे उतना दूसरे से नहों 
करते । 

उनकी वाणी कोमल, उनको बुद्धि विशाल, उनका ज्ञान अपरिमित 
ओर उनका अनुभव अद्वितीय था। एक बड़े आइचयं की बात यह हे कि 

सर मानसिक शक्तियों का विकास उनके जीवन के अन्तिम दिन तक 
बढ़ता ही गया हे। विकट-से-विकट समस्या को सुलझा देना उनके बाएं 
हाथ का खेल था। कठिनाइयों का मुकाबला करने में उनको आनंद-सा 
आता था। अद्वक्‍र्थ असम्भव' दाब्द उन्होंने अपने कोष में से मिटा 
ही दिया था। वह पूर्ण निर्भय थे। उनकी दृष्टि इतनी तीज थी कि भविष्य 
के गर्भ में क्या भरा हे वह उन्हें वर्तमान की तरह दीख जाता था। बड़े- 
बड़ ध्रंधर विद्वानों और अनुभवियों की बृद्धि जहां कुंठित हो जाती थी 
वहां सहज भाव से वह अपने सुझाव रख देते थे। विकट-से-विकट 
परिस्थिति म॑ भी वह घबराते नहीं थे । 

जीवन उनके लिए एक खेल था। वह सदा हंसते रहते थे, उनका 
कमरा उनके हास्य से भरा रहता था। वह बड़ विनोदप्रिय थे और विनोद 
ही विनोद में वह शिक्षा दे देते थे। उनका दिमाग सदा ताजा रहता था । 
शरोर भले ही थककर चर हो जाय, लेकिन दिमाग कभी नहीं थकता था। 
७९ वर्ष की उम्मर में भी उनको स्मरण-शक्ति अच्छे-अच्छे नौजवानों से तेज 
थी। उनको अपने शरोर, मन ओर वचन पर प्रा काब्‌ था। वह पूरे 
संयमी थे। स्त्री और पुरुष का भेदभाव उनके हृदय में से निकल ही गया था । 
वह प्रेम और दया के सागर थे, मगर साथ ही कठोर भी । उनका हृदय 
समुद्र की तरह विशाल था ओऔर सबका दुःख उसमे समाया रहता था। 
दूसरों के दुःखों को वह अपना हो दुःख मानते थे और उसे मिटाने का सदा 
प्रयत्न करते थे। लोभ ओर अहंकार तो उनको छ ही न गया था। शरौर 
से दुबले-पतले होते हुए भी उनकी भुजाओं में इतना बल था कि आशीर्वाद 
देते समय अगर चरबी से भरे शरीर पर भी उनका हाथ पड़ जाता तो 
वह तिलूमिलाता रह जाता । वह कभी खाली नहीं बठते थे, न किसीको 
खाली बठे देखना पसंद करते थे । 

नींद पर उनका पूरा काब्‌ था। रेल में वह निविध्न सोते रहते 
चाहे कितना ही शोर-गुल क्‍यों न हो । मोटर में वह तुरन्त ही बच्चों की 
तरह निद्राके व्ञीभूत हो जाते थे। जितनी देर में वह उठने को कहते, ठीक 
उसी समय पर उनकी आंख खुल जाती । हम घबराते रहते कि बापूजी तो सो 

रहे हे और नियत किया हुआ समय निकला जा रहा हें--- लेकिन वह ठीक 
समय पर खड़े हो जाते और निश्चित काम करने लग जाते । कोई बच्चा 
सामन आ जाता तो वह आहा' कहे बिना न रहते । बच्चों के सामने जब 
वह मुंह बनाते, तो पास खड़े साथी अपनो हंसी न रोक पाते । आभा और 
मन्‌ के कंधों पर पूरा भार देकर जब वह अधर लटक जाते और लड़कियां 
उन्हे ले चलतीं तो देखने वाले लोटपोट हो जाते । 

बापूजो प्रथम कोटि के कर्मंयोगी थे। गीता मे बताये कर्मंयोग 
का यदि किसीको दर्शन करना हे तो वह उनके जीवनचरित्र का अध्ययन 
करले। वह पूर्ण स्थितप्रज्ञ बनना चाहते थे, इसीके लिए उनका सतत 
प्रयत्न था। गीता को वह अपना कोष मानते थे, नित्य-प्रति उसका पाठ 
सुनते थे; मगर ईशावास्य उपनिषद्‌ के प्रथम मन्त्र को वह गीता से भी 
अधिक महत्व देते थ। उन्होंने कहा था कि भले हो हिन्दू-धर्म के सब 
ग्रंथ नष्ट हो जायं, केवल एक वह मंत्र शेष रहे तो हिन्दूधममं ने कुछ नहीं 
गंवाया । तुलसीकृत रामायण वह अक्सर पढ़ा करते थे । राम का जीवन 
उन्हें बहुत प्रिय था, इसो लिए तो वह अपने स्वराज्य की कल्पना राम-राज्य 
की उपमा देकर किया करते थे। कभी-कभी वह भागवत भी सुना करते 
थे। उन्होंने हर धर्म की पुस्तक से कुछ-न-कुछ सीखा था और संसार के 
करोब-करीब सभी बड़े धर्मों का अध्ययन किया था । 

बापूजी ने अपना कोई ग्रु नहों बनाया, यद्यपि गुरु की खोज में वह 
रहे । एक बार एक चोनी उनसे मिलने आया और वह एक चीनी 
मिट्टी का खिलौना दे गया । उसमे तीन बन्दर बेठे थे-- एक आंखे बन्द 
किये हुए था, दूसरा अपने कान और तोसरा अपना मुंह । ये बन्दर हमेशा 
बापूजी के साथ घूमते थं और उनकी डेस्क पर रखे रहते थे । सच पूछिये 
तो इन्हें बापुजी अपना गुरु मानते थे। इनकी ओर संकेत करके वह कहा 
करते-- 'किसीकी ब॒ राई को मत देखो, न देखने योग्य वस्तु न देखो, जो 
देखो, पवित्र भावना से देखो; हर वस्तु को देखन का आग्रह भी न करो-- 
यह बात आंख बन्द रखने वाला बन्दर सिखाता हे । किसीकी निन्‍्दा न 
सुनो, सदा अच्छो बातें सुनो, भगवान्‌ के नाम की चर्चा सुनो, हर बात के 

सुनन का आग्रह मत रखो, बुरी बात मत सुनो-- यह बात कान बन्द 
रखनतेवाला बन्दर सिखाता हँ । तीसरा बन्दर यह शिक्षा देता हे कि जो 
बोलो सत्य और प्रिय बोलो, जितना आवहयक हो उतना ही बोलो, बाकी 
मोन रहो, बोलते रहने का आग्रह मत करो ।' 

बापूजी जितना महत्त्व प्रार्थना को देते थे उतना ही शरीर से काम 
करन को । मन प्रभु की याद में लगा रहे, हाथों से उनको सेवा होती रहे, 
इस विचार से वह कभी खाली नहीं बठते थे और सब कामों को उसकी 
सेवा ही मानते थे। जब उनसे किसी कार्य के लिए आज्ञीर्वाद मांगा जाता 
तो वह कहते, हर अच्छे काम में मेरा आशीर्वाद है । 

शारीरिक श्रम को जितना महत्त्व बापूजी ने दिया उतना किसी 
और ने नहीं दिया। दक्षिण अफ्रीका की जेल मे जाकर उन्होंने पाखाता 
साफ किया ओर भंगी के काम को उतनी ही प्रतिष्ठा दी जितनी ब्राह्मण 
के काम को दी जाती थी। पाखाना साफ करने को उन्होंने एक कला का 
रूप दे दिया था। उसमें घृणा जैसी बात ही न रह गई थी । सब आश्रम- 
वासी पाखाना खुद साफ करते थे। वहांके पाखाने बाप्‌ की निकाली पद्धति 
से बन होते थे । यदि खेत में होते तो वहां एक लम्बी खन्‍्दक खोद दी 
जाती ओर चटाई का एक चौखटा उसपर खड़ा कर दिया जाता । 
अन्दर दो तख्ते लगा दिये जाते । झोच हो लेने के बाद खुरपी पर मिट्टी 
उठा कर उसे ढक दिया जाता, जिसके फलस्वरूप न गंध रह जाती, न घणा। 
गड्ढा भर जाता तो टटट्टी आगे सरका दी जाती। यदि टट्टी मकान में 
बनानी होती तो दो बाल्टियां रखदी जातीं। एक पाखाने के लिए दूसरी 
पेशाब के लिए। पेशाब की बाल्टी टीन के ढककन से ढक दी जाती और 
उसमे पेशाब जाने को सूराख छोड़ दिया जाता। पाखाने की बाल्टी में 
अन्दर अखबार का कागज लगा दिया जाता और शौच के बाद उसे मिट्टी 
से ढक दिया जाता। इसके बाद कोई उसे उठा कर ले जाता और खेतों 
में डाल आता; न बदबू आती, न घृणा होती और न हाथ खराब होते; 
इतना ही नहीं, कुछ दिनों के बाद वही मल सुन्दर खाद बन जाता । 

बापूजी का कमोड उतना ही साफ-सुथरा रहता था जितनी किसी 

की भोजन करने की मेज । कमोड कमरे म॑ रखा हैं, ऊपर कपड़ा बिछा 
हैँ, उसपर फूलदान रखा है । इसे कमोड कौन कहेगा ? जब जरूरत 
हुई तब काम में ले लिया, नहीं तो बढ़िया मेज। यह भी बापू की 
कला । 

बापूजी ने चसमार का काम भी सीखा था। वह चप्पल बना लेते 
थ । अपना पेशा उन्होंने बुनकर (जलाहा) लिखवाया था वह अपना 
सब काम स्वयं कर लेते थे। रोटो पकाना और कपड़ा सीना भी उन्हें 
आता था। मेहनत-मजदूरी करने से मजदूर हीोन नहीं बनता, ऊपर 
उठता हैं, यह पाठ उन्होंने ही सिखाया था। वह ऐसा कोई काम दूसरों 
को करने को नहीं कहते थे जिसे वह स्वयं करके न देख चुके हों। 

स्वच्छता की ओर जितना ध्यान मंने बापूजी को देते देखा उतना 
किसी और को नहीं । एक बार में उनके साथ एक दूसरे शहर में गया। 
वहां उनको भोजन कराने का काम मेरे जिम्मे था। उनके इतने समीप 
रहकर काम करने का मेरे लिए यह पहला अवसर था। मेने गिलास 
म॑ दूध भर कर उनकी मेज पर रख दिया। गिलास को ऊपर से साफ 
नहीं किया, उसपर बाहर की ओर दूध लगा रह गया। दूध का निशान 
पेज पर पड़ गया। यह देख कर बापूजी ने मुझे सफाई की आवश्यकता 
काफी देर तक समझाई । उन्हें जरा-सी भी अस्वच्छता सहन न होती थी । 
छोटी-से-छोटी वस्तु की सफाई की ओर भी उनका ध्यान चला जाता था। 
वाना खाते समय क्‍या मजाल जो उनके कपड़े पर धब्बा पड़ जाय ! तकिये 
पर यदि गिलाफ नहीं होता ओर उसपर तेल का धब्बा पड़ जाता तो वह उसे 
फौरन धोन को कहते । टब यदि किसी दिन मंजा न होता तो वह तुरन्त 
भांप लेते। गर्म पानी का गिलास पकड़ाते समय अनायास अंगूठा गिलास 
के अन्दर चला जाता तो उनका ठपका मिले बिना न रहता। कहते, इस 
हिस्से पर से होकर पानी मुंह में जायगा, मानो गंदगी पेट में गई । पानी 
की बोतल की डाट को पकड़ते समय यदि उसके अन्दर के भाग पर हाथ 
लग जाता तो वह उसो वक्‍त कहते कि यह हिस्सा पानी में रहता है, इसे 
धोकर लगाना । स्नान कराते समय यदि जमीन पर बिछे तौलिये पर भूल 

से पर पड़ जाता तो उसो वक्‍त बापूजी सवाल कर बेंठते कि गंदा पेर इसपर 
कंसे गया ? उनका चमचा या कांटा साफ न मंजा होता तो उनकी निगाह 
में आये बिना न रहता। एक दिन कांटे के अन्दर मिट्टी रह गई थी। 
बापूजो ने तुरन्त उसकी ओर ध्यान दिलाया । वह घम कर आते तो फौरन 
पर कपड़े से साफ कराते और तब गद्दी पर बठते। उनके कपड़े रोज साबुन 
से धुलते थे। वे प्रायः न तो धोबी को दिये जाते, न उनपर इस्तरी होती, 
फिर भी वे दूध की तरह सफेद रहते थे। उनका शरीर कुन्दन की तरह 
चमका करता था, यद्यपि उन्होंने शरीर को कभी साबन से नहीं धोया । 
उनके तलबे नवजात शिशु की तरह साफ और कोमल थे। वह कहा 
करते थे कि शुद्ध शरीर में ही शुद्ध मन रह सकता हैं । सफाई ईश्वर से दूसरे 
दज पर हैँ, यह उनके रहन-सहन के ढंग से साफ सिद्ध होजाता था। 

जितनी सादगी से उन्होंने जीवन बिताया शायद ही कोई अन्य 
सन्‍त इतनी सादगी से रह सका हो। उनमें स्वच्छता और सादगी दोनों 
'साथ-साथ थीं-- उनकी आवद्यकताएं बहुत कम थीं, किसी वस्तु के 
अभाव में वह परेशान न होते थे। 

एक बार वह उड़ीसा की यात्रा कर रहे थे। वहां एक स्त्री को 
उन्होंने बहुत गंदे और फटे कपड़े पहने देखा । उन्होंने कहा कि में गरीबी को 
तो समझ सकता हूं मगर इस रांदगी को नहीं समझ सकता । क्‍यों नहीं स्नान 
करके दूसरा स्वच्छ कपड़ा बदल लेतीं और इसे धो डालतीं ? मगर 
उन्हें पता लगा कि उस बेचारी के पास दूसरा कपड़ा ही नहीं हे । पृज्य 
बा को लेजाकर उसने अपना घर दिखा दिया और कहा, बताओ में दूसरा 
कपड़ा कहां से बदल ? बापूजी को यह बात जब बा ने बताई तो वह 
हेरान रह गए। वह भारतमाता की गरीबी को तो जानते थे, मगर वह 
इस हद तक पहुंच चुकी है इसकी कल्पना उन्होंने न की थी । उसी वक्‍त 
से उन्होंने घुटनों तक की धोती और छोटी चादर धारण कर ली । 

बापूजो के लिए कोई वस्तु निरुषययोगी न थी। कागज का एक 
छोटा-सा ट्कड़ा, एक छोटी-सी पिन, कपड़े का एक साधारण रूमाल उनके 
लिए उतनी ही उपयोगिता रखता था, जितनी एक पुंजीपति के लिए करोड़- 

दो करोड़ की दौलत । क्‍या मजाल जो उनकी कोई वस्तु इधर-से-उधर 
हो जाये । उसको तलाश किय बिना वह चेन से नहीं बठते थे, चारों ओर 
दोड़ मच जाती थी और जबतक वह वस्तु मिल न जाती थी या उसके गुम 
होने के कारण का पता न लूग जाता था तबतक न उन्हें शांति मिलतो थी, 
न उनके साथियों को । वह हिंदी की एक पुस्तक पढ़ रहे थे। उसके ऊपर 
का कागज उतर गया । सफाई करने वाले ने उसे निकम्मा समझकर रही 
में फेंक दिया। मे जो कमरे में घुसा तो देखा सत्र परेशःनी को हालत में हे 
और सफाई करनेवाला अपराधी की-सी सूरत बनाये खड़ा हे । पूछा तो 
पता लगा कि पुस्तक के ऊपर का कागज नहीं मिलता । जबतक वह मिल 
नहीं गया, सब लोग परेशान रहे । बापूजी का छोटा-सा रूमाल जब कभी 
इधर-उधर हो जाता था या उनकी पेंसिल का छोटा-सा टुकड़ा गम होजाता 
था तो वह घटना एक बड़े तूफान के आन से कम न होती थी। वर्धा में 
जब वह मगनवाड़ी में रहते थे तो पाखान के बाहर पड़ी साबुन की टिकिया 
उठा लाये, जो पानी में गल रही थी । करीब आधा घंटा उन्होंने यही बात 
समझाई कि हमें देश के धन को इस प्रकार बरबाद करने का कोई अधिकार 
नहों हे, हमारा देहा गरीब हे और गरीबों की तरह ही हमें अपना जीवन 
व्यतीत करना चाहिए। वह प्रायः रही तारों और चिटिठयों के लिफाफों 
के उलटी तरफ अपने महत्त्वपूर्ण लेख लिखा करते थे। कपड़े के नीचे 
अखबार लगाकर सर्दो से बचने का उन्होंने एक अच्छा साधन निकाला था । 
टूट सृत के टुकड़ों को कपड़े में भर कर उनका पिनकुशन बनाया गया था। 
एक बार टाइपिस्ट फाइल खरीद लाया । बापूजी ने उसे वापस करवा दिया 
और कहा कि अखबार के कागजों से वह बनाई जा सकती हे । 

वह हर बात में सनातनी थे। जो कपड़े वह पहनते थे वे बिना 
उनकी इजाजत के बदले नहीं जा सकते थे। पेट पर मिट्टी रखने का कपड़ा 
यदि दूसरे दिन बदल जाता तो उनकी निगाह उसपर पड़े बिना न रहती + 
बदन पोंछने का तौलिया यदि दूसरा होता तो उसका कारण बताना पड़ता । 
खाना खाने के बर्तनों में यदि उलटफेर हो जाती तो उसका उन्हें ज्ञान कराना 
होता । पानी पीने की बोतल यदि टूटकर दूसरी आती तो टूटने की घटना 

बतानो पड़ती । तलवों पर घो लगाते समय का कपड़ा भी यदि बदल 
जाता तो उसकी भी सफाई देनी पड़तो । 

यरवदा जेल से छुटते समय लोहे का एक तसला, जिसमें कंदी 
रोटी खाते हैं, उनको भेंट में मिला था। वह आखिर समय तक उनके हाथ- 
मुंह धोने के काम आता रहा। उनकी पीतल की थूकदानी, जो हत्यारे 
के धक्के से सन्‌ के हाथ से गिर पड़ी थी, बरसों से मं उनके पास देखता 
आया था। उनका कांसी का भारी गिलास और काठ का चमचा उनके 
साथ कई जेल-यात्राएं कर आया था। उनकी लाठी ने न जाने कितने देशों 
का भ्रमण किया होगा। इन्दिरा नेहरूवाली उनकी घड़ी तो जबतक 
चोरी न चली गई तबतक बराबर उनकी कमर की रस्सी के साथ लटकती 
रही । इस घड़ी की भी एक छोटी-सो कहानी हं । बापूजी जब आनंद- 
भवन में ठहरे हुए थे तो जवाहरलालजी ने यह घड़ी इन्दिरा से लेकर उन्हें 
दे दी। तब से, यानी पिछले १५ वर्ष से, यह उन्हींके पास थी । सन्‌ १९४६ 
म॑ वह पटने से आ रहे थे। रेल के डिब्ब में बेठकर काम करते ही रहते थे; 
घड़ी उनके पास रखी थी । किसी स्टेशन पर वह दर्शकों को दर्शन देने उठे । 
आकर देखते हे तो घड़ी गायब । सब अखबारों म॑ घड़ी के चुराये जाने का 
समाचार निकला । मगर जिस भाई ने भी चोरो की शायद बापूजी की 
निशानी अपने पास रखने के अभिप्राय से ही की और इसीलिए उसने 
घड़ी लौटाई नहीं । घड़ी के चोरी जाने की बात विदेशी समाचारपत्रों में 
भी छपी । । विलायत के एक कारखानेवाले ने एक नई घड़ी बापूजी के पास 
भेजी जिसे उन्होंने लगाना शुरू भी कर दिया। मगर वह घड़ी बिलकुल 
साधारण थी, चलकर ही न देती थी। तब मेन अपनी घड़ी बापूजी को देकर 
वह घड़ी बदले में उनसे ले ली । वह आज भी मेरे पास हे । मेरी घड़ी में 
न एलाम था, न रेडियम, इसलिए वह भी उनके काम न आई। आखिर 
उसी कारखाने ने, जहां की बनो इंदिरा नेहरू वालो घड़ी चोरी गई थी, 
एक नई घड़ी बापूजी के लिए भेंट में भेजी । उसोको आजकल वह लगाते थे। 

उनकी माला सदा उनके सिरहाने रखी जाती थी, वेसे ही उनकी 
एलाम वाली घड़ी । सोमवार के दिन उनका मौन पड भी उनके पास 

रखा जाता था, क्योंकि उस दिन वह लिखकर बातें करते थे। मौनवार 
के कितने ही कागज के टुकड़े उनके साथियों के पास होंगे । 

नवाखालो म॑ उन्हें नारियल के बने पत्तों की एक टोपी मिली, 
जिसकी कीमत दो पैसे होगी । उसे वह दिन भर पहने धूप में बंठ रहते 
थे और उसकी प्रशंसा करते कभी थकते न थे । 

वर्ष में दो उपवास वह नियम से करते थे, छः अप्रेल और १३ 
अप्रैल को । यह दोनों उपवास पुरे २४-२४ घंटों के होते थे । 

उनकी खड़ाऊं में पूरे पंजे के निशान पड़ जाते तब कहीं वह उसे 
बदलते । चप्पल नोचे से घिस जाती तो बदलने की बजाय वह उसे ठीक 
करवा मंगाते । वह कभी शरीर पर साब॒न नहीं लगाते थे, तौलिये से 
रगड़कर शरीर साफ कर लेते थे। हजामत वह टब में लेटे-लेटे बिना 
शीशा देखे और बिना ब्रश-साबन के कर लेते थे। उनके सिर के बाल 
जब वह सुबह की सर के बाद पर धुलवाते होते तो कोई लड़की मशीन 
फेरकर काट देती थी। नाखून वह कंचो से बातें करते-करते खुद ही 
काट लेते थे। इन गौण बातों के लिए उनके पास अधिक समय देने को था 
नहीं । वह कभी फाउन्टेनपेन से नहीं लिखते थे । में जल्दी में हस्ताक्षर 
करवाने को भूल से कभी फाउन्टेनपेन दे भी देता तो वह उसे काम में न 
लाकर होल्डर से ही दस्तव॒त करते । उनको दवात भी छोटी-सी थी। 
सफर में उस दवात की स्याही किसो शोशी में उलट ली जाती और मुकाम 
पर पहुंचकर उसमे भर दी जाती। एक कलमदान में उनकी कलमें, 
पेंसिल, चाक्‌, कँंचो तथा अन्य जरूरी चीज़ें भरी रहतीं। वह कलूमदान 
उनके खादी के थे ले में रहता था। यह थेला हमेशा उनके साथ रहता था, 
जो दफ्तर कहलाता था। इस थले में उनके जरूरी कागजात , लिखने का 
सामान, चंद जरूरी पुस्तक, जसे गीता, आश्रम-भजनावली रहती थीं + 
यात्रा में सब चीजें पीछे रह सकती थीं मगर थेला नहीं छूट 
सकता था। रेल में हों, या मोटर में, थेला उनके साथ रहता था 
और सामान उतारते समय सबसे पहले वही सम्हाला जाता था। रेल में 
या मोटर में सवार होते ही वह अपना काम शुरू कर देते थे । यात्रा में वह 

अधिक-से-अधिक लिखने का काम करते थे, रेल या मोटर का हिलना 
उनको बाधा नहीं पहुंचाता था । जब दायां हाथ लिखते-लिखते थक जाता 
तो वह बाएं हाथ से लिखने लगते थे। पढ़ने के लिए उन्हें प्रायः कमोड 
पर बेठने का समय मिलता था । 

वर्ष में उनके दो जन्म-दिन मनाये जाते थे। एक हिन्दी हिसाब से 
आशिवन कृष्णा १२ को, जिसका नाम उन्होंने रहटिया बारस (चर्खाद्वादश्ी ) 
दिया था, और दूसरा अंग्रेजी हिसाब से २ अक्तूबर को; दोनों दिन वह नये 
कपड़े बदलते थे, वह भी अपने उन साथियों को संतोष देने के लिए, जो 
अपने हाथ से कते सूत का कपड़ा बुनवाकर उस दिन के लिए भेंट करते थे। 
में जब इस प्रकार भेंट करता था तो उनके पहले वर्ष के पुराने कपड़े ले लेता 
था। मेरे पास वही कपड़े अब उनकी निद्यानी रह गए हूं। 

रोजाना चर्खा चलाना उनका निश्चित नियम था। उपवास के 
दिनों मं भी जबतक बंउने की शक्ति रहती, वह इस नियम को छोड़ते न थे । 
बोमारो की हालत में भी कदाचित्‌ ही कातना छट पाता था। वह दोनों 
हाथों से कात सकते थे । 

भोजन को बापूजी ने एक विज्ञान ही बना दिया था। इस विषय 

में उनका कोई-न-कोई प्रयोग चलता ही रहता था। उनका कहना था कि 
भोजन क्षधा-निवारण के लिए हे, जबान के स्वाद के लिए नहीं। खाना 
पकाने में कम-से-कम समय जाय, इसके लिए और स्वास्थ्य की दृष्टि से 
भी उन्होंने कच्चे भोजन पर कितने ही प्रयोग किये । मिरच-मसालों को 
तो उन्होंने त्याग ही दिया था। नमक को भी बीच-बीच में छोड़ देते थे । 
कच्चा अथवा भाष से पका साग, रोटो,जिसे बोच-बोच में वह बन्द कर देते थे 
और बकरो का दूध, यही उनका आहार था। इनके अतिरिक्त वह गरम 
पानो के साथ नींबू का रस और शहद लिया करते थे, और शक्ति कायम 
रखने के लिए गृड़ । बोलते-बोलते जब वह बहुत थक जाते तो गुड़ खाकर 
अपनी निरबंलता दूर कर लेते थे। उनका शरीर तराजू की तरह था। 
थोड़ा इधर-उधर होने से उसमे अंतर पड़ जाता था। साफ जबान को 
वह स्वास्थ्य की निशानी मानते थे । जरा भो खराब दीखतो तो वह खाने 

म॑ परिवत्तन कर लेते। अधिक मंली दिखाई देती तो एनीमा ले लेते, 
या अण्डी का तेल पीकर पेट साफ कर लेते । पेट की सफाई को वह प्रथम 
स्थान देते थे । पेट की खराबी सब बीमारियों की जड़ हैँ, ऐसा वह मानते थे । 
उनका सबसे अधिक समय खाने में जता था। वह खब चबाकर खाते, 
दांतों का काम पेट से न लेते थे। खान की कला को उन्होंने पूर्णता तक 
पहुंचा दिया था। कई बार तो प्रयोग करने में उनकी जान खतरे में पड़ 
गई । एक बार मूंगफली से ओर दूसरी बार कच्ची चीजों के प्रयोग से वह 
इतने बीमार हुए कि मरणप्राय हो गए । उनका वजन भी एक नियम में 
रहता था, उसे वह बढ़ने न देते थे । 
कई बार खाते-खाते मुलाकात चलतो रहती, पूरा घंटा बीत जाता, 
पर भोजन खतम न हो पाता । हो कंसे, बोलने में सारा समय जो चला 
जाता था। आखिर वह खाना छोड़ देते और हाथ धो लेते। इसलिए 
जिस दिन जल्दी का काम होता, वह चबाकर खानेवाला भोजन छोड़ 
कर पीनेवाला भोजन कर लिया करते थे । 
पानी वह सदा उबला हुआ पीते थे, जो ठंढा करके शोशे की बोतल 
में भरकर उनके पास रखा रहता था। इसी पानी से वह कुल्ला कर लेते 
थे। स्नान वह बारह मास गर्म पानी से करते थे। मगर मुंह सदा ठंढे 
पानी से धोते थ । गर्मी के दिनों में ठंढं पानी का कपड़ा उनके पीने के पानी 
की बोतल पर लिपटा रहता या बोतल बर्फ में दबी रहती. मगर बफं वह पीते 
कभी नहीं थे । पेट पर जो मिट्टी बांधी जाती थी वह भी खब ठंढे पानो में 
भिगोई जाती थी, गर्सियों के दिनों में उसमें बफं डालदी जाती थी। मिट्टी 
जब उतरतोी तो गर्म हो जाया करती । 
मालिश वह सरसों के तेल की करवाते थे। उसमे नींब का रस 
मिलवा देते थे। नोींब के बचे टकड़ों को बह फेंकते नहीं थे, बल्कि उसके 
पूरे रस को सिर और बदन पर मल लिया करते थे । 
वह कभी ब्रश नहीं करते थे । उन्होंने सब दांत निकलवा दिये थे, 
बनावटी दांत रोटी खाते समय लगाते थे जिन्हें वह स्वयं साफ किया करते 
थे। सुबह उठते ही वह मुंह में घर का बना मंजन डालकर कीकर की दातुन 

किया करते थे। रात को सोते समय कीौकर की मोटी दातुन के एक सिरे 
को खूब कूटकर और उसकी कूंचीसी बनाकर पानी भरे गिलास में उनके 
सिरहाने मेज पर रख दी जाया करती थी। मंज्न एक शीशी में रखा 
जाता था। बादाम के छिलके जलाकर उसकी राख में नमक मिलाकर 
बनाया जाता था। एक बोतल में पानी, लोहे का तसला और पेशाब करने 
की बोतल भी उनके पास रखी जाती थी । 

प्राकृतिक चिकित्सा पर बापू की अटूट श्रद्धा थी। उनकी सबसे 
बड़ी ओऔषधि राम-नाम थी। उनका कहना था कि यदि राम पर 
अटल विश्वास हें तो किसी दूसरी औषधि की आवश्यकता ही नहीं । 
राम-नाम के बाद हवा, पानी, मिट्टी और सूर्य-प्रकाश-ये उनकी चार औषधियां 
थीं। मिट्टी को तो वह मां के दूध के समान मानते थे । पेट पर भिट्टी 
बंधवाना उनका रोज का नियम था। जरूरत के अनुसार वह माथे पर भी 
मिट्टी बांधते थे। एक बार उनकी ठ.,ड़ी पर एक मस्सा निकल आया तो 
उसवर भी मिट्टी बांधो गई। खाना खाते समय एक दिन चील ने झ्पदा 
मारा और उनके अग्‌ठ से खून निकल आया । उसपर भी धिट्टी ही बन्री। 
किसीके चोट लगे, फोड़ा-फुंसी निकले, हर काम में मिट्टी का प्रयोग होता था । 

मिट्टी जितना ही वह पानी को उपयोगी गिनते थे । एक दिन वह 
मोटर से उतर रहे थे कि मेने बिना ध्यान दिये मोटर का दर्वाजा बंद 
कर दिया। उसमें उनको दो अंगुलियां भिच गईं। में तो चुप रहा, करता 
भी क्‍या, पर उन्होंने तुरंत अंगलियां पानो में डाल दीं। चोट इतनी कड़ी 
थी कि क्षण भर के लिए वह बेहोश हो गए थे। सबने दूसरा उपचार 
करने को कहा, मगर उन्होंने टिचर तक नहों लगाया, पानो में ही अंगु(लियों 
को रखा और थोड़ी देर में उठकर काम करने लगे। वापसी पर में सिर 
लटकाये चल रहा था। मुझसे भारी गुनाह हो गया था। इतनी असावधानी 
किस कास की ? बापूजों से मेरी सनोदशा छिपी न रही। उन्होंने मुझे 
सान्त्वना दी और जो हो चुका था उसका विचार छोड़ देने को कहा। 

मिट्टी और पानो को ही तरह बापुजो सूर्य के भो पुजारो थे 
जाड़ों में बह दिनभर धूप में पड़े रहते थे। और हवा, वह उनका जोवन 

थी। कितनो ही कड़ाके की सर्दी पड़ रही हो, वह निगाह उठाकर देर 
थे कि कहीं सारे किवाड़ बंद तो नहीं हें । जहां मे सोता था, उधर दरवा'. 
था। मुझे हवा आने के लिए थोड़ा दरवाजा खुला रखना पड़ता था 
मालिश के कमरे में दो-दो हीटर लगाने पड़ते थे, मगर साथ ही हजा आने 
लिए दरवाजा भी खोलना पड़ता था। दिसम्बर-जनवरी की कंपाने वार 
सर्दी में वह नंगे पेर, नंगी टांगों एक गर्म चदहर ओढ़कर घूमते थे । उः 
खुले आकाश के नीचे सोना पसंद था, जंसे कि वह तारों से बातें करः 
चाहते हों। मगर उनके खून के दबाव के कारण डाक्टरों ने उन्हें सर्दो अ 
ओस में खुले में सोना मना कर दिया था । 

वह सदा तन कर सीधा बेठना पसंद करते थे । कमर झुकाक 
बेठन को वह स्वास्थ्य के लिए हानिकारक मानते थे। जहां उन्होंने किस 
को झुककर बंठे देखा उसे टोका। सीधे बंठने के लिए बह पीठ के पी'ः 
काठ का एक तख्ता रख दिया करते थे ताकि कमर झुक्ती न रहे । 

ब॒द्भावस्था के कारण ठंड के दिनों म॑ उनका शरोर और उनद 
पैर बहुत ठंढें हो जाते थे, इसलिए सोते समय खून का दौर बढ़ाने के लि। 
कुछ मिनट कसरत करके वह शरीर को गर्म कर लिया करते थे । 

सुबह-शाम आध-आध घंटे घूमने की चर्या वह कभी न छोड़त 
थे। काम करते-करते रात के नौ-दस क्‍यों न बज जाय॑ं, छट्टो मिलते हूं 
वह घृमन निकल पड़ते थे। इसीसे उनका स्वास्थ्य टिका हुआ था , 
कभी-कभी वह इतने वेग से चलते थे कि नौजवान भी उन्तके साथ चलने मं 
हांफ जाते थे । 

जो बात एक बार उनके कार्यक्रम मं शामिल हो जाती थी, वह उस 
समय तक चलती ही रहती थी जबतक उसके बदलने का कारण उपस्थित 
न हो जाय । एक दिन पं० जवाहरलाल नेहरू ने कह दिया कि पंजों के 
बल टांगें अकड़ाकर खड़े होने से शरीर की थकान जाती रहती डे । उसी 
दिन से बापुजी ने सोने से पूर्व कुछ क्षण के लिए पंजों के बल खड़ा होना 
शुरू कर दिया। दोनों लड़कियों के कंधों पर हाथ रखकर वह पांच-छ: 
बार ऊपर को उचक जाते और फिर धीरे-धीरे नीचे हो जाते थे । 

बापूजी हरएक की भावना का खयाल रखते थे । वह शरीर दबवाते 
थे, इसलिए नहीं कि इसकी उन्हें जरूरत थी; बल्कि इसलिए कि उनके 
निकट रहने वाले उनके कोमल शरीर को थोड़ा-सा दबाकर अपने को 
कृतार्थ करना चाहते थे। रात को सोते सम्प आभा, सुशीलाबहन, 
मौराबहन और दूसरे साथी उनऊे पर दबाते। कभी ऊक्ष्मीबहर की और 
मेरो भी बारी आ जातो । मन्‌ उनके सिर पर तेल मला करती थी।॥ 
पिछडे जा ड़ों में बापूजो के ठिए एक रजाई बनकर आई ओर में एक ग॒दमा 
ले गया। अब प्रइत उठा कि हित्रे ओड़ें । तथ हुआ कि बारी-बारो से दोनों 
को ओ$3 गे, #न्‍्तु कुछ दिनों पीछे उनके पास रजाई रखी जाने लगी, गुदमा 
अलग पड़ा रहा। मेंने तो कुछ कहा नहीं; उनकी परनन्‍्द में मेरी पसन्द 
थी, लेकिन एक दिन मेंने बापूजी को लड़कियों से कहते सुना-- 'ब्रजकृष्ण 
मन में कहेगा कि में तो बापु के लिए गुदमा लाया, वह ओढ़ते भी नहीं । 
तुरन्त रजाई हटा दी गई ओर बापुजी गुृदमा ओढ़ने लगे । 

वह हरएक का कितना खयाल रखते थे यह कंसे बताऊं ? में उनके 
पास हो सोता था। दो रात काम मे मुझ देर हो गई। सोने में बारह 
बज गए । बड़े दबे पेरों में अपने बिस्तरे पर जाकर सोया कि कहीं उनकी 
नींद न खुल जाय । मगर उनको पता चल ही गया। सुबह ही पूछा--- 
“रात इतनो देर कंसे हो गई ?” बह प्रायः मुश जल्दी सो जाने के लिए 
कहते रहते। उनको हरएक के खान का, सोने का, आराम का पूरा 
खपाल रहता था। यदि कोई बोमार हो जाता तो उसे अपनो बीमारी 
भूलाकर बापूजी की असुरिधा का अधिक विचार करना पड़ता, क्योंकि 
बोमार होने का अर्थ था बापूजो के बढ़े हुए कार्मों में एक दा इजाफा करना । 
उन्हें बोमार को पूरी खबर मिलनो चाहिए; उसको क्या दवा भिलो, 
क्या खाना निला, क्‍या हालत रही इन सब बातों का पता उन्हें लगता 
रहता चाहिए, वरना उन्हें संगोष न होगा। वह बीमार को एक बार 
देखने जरूर जाते थे। जहां किसी मिलनेवाले की बीमारी की बात सुनी 
कि उसके घर देखने पहुंचे । एक बार किदवई साहब मोटर से गिर पड़े, 
हाथ दृढ़ गया। उन्हें देखने बापूजो होटल पहुंचे । इसी तरह एक बार 

यह राजेन्द्र बाब्‌ को देखने उनके घर और होरेस को देखने अस्पताल गए । 
मतलब यह कि बीमार के लिए वह समय निकाले बिना न रहते । 

उनका जीवन एक खलो पुस्तक के समान था, उनके लिए 
एकान्त जेसी कोई बरतु ही न थी। वह गुप्त-से-गुप्त बात बता देते थे । 
सम॑ उनसे जब जो चाहता, पुछ लेता था और वह खुले दिल से सब कुछ 
बता देते थे। पिछले दिनों तो वह मुझको अपने साथ गवरनर-जनरल के 
घर ले जाते थे। वहां से मुलाकात करके निकलते तो मेरे पुछन पर सारी 
बातें बता देते। उनकी डाक, उनके पत्र, उनके तार मेरे लिए खुले थे । 
उन्होंने कभी सेरे ऊपर अविश्वास नहीं किया । मेरे स्वास्थ्य का जितना 
ध्यान उन्होंने रखा उतना शायद मेरी मां ने भी नहीं रखा होगा और 
जब एकबार मेने उनसे कहा कि आप मेरी मां बन जाओ तो वह बोले कि 
मां बनने को योग्यता मेरे में कहां ? क्‍या कहूं उनका प्रेम ! मेरे लिए तो 
जैसे दुनिया ही उलट गई हूँ । 

बापूजोी ने कभो किसीका अविश्वास नहीं किया। कितनों ने 
उन्हें धोखा दिया। फिर भी उन्होंने अपना विश्वास नहीं हटाया, 
उनका सत था कि हर व्य््ित में गुण-दोष दोनों मौजूद हेँ। सुधरने 
का मोका हरएक को देता चाहिए। आज नहों तो कल वह जरूर अपनो 
भूल स्वीकार करेगा और पदचात्ताप करेगा। वह सजा देने में विश्वास 
नहीं रखते थे। सच्ची सजा आदमी का अपना पदचात्ताप हैं। भूल को वह 
फिर न करे यही पच्चात्ताप का अर्थ हें। ऐसी उनकी मान्यता थी। 

बापूुजी अपनी छोटी-से-छोटी भूल को भी उसका भान होते ही 
तुरंत स्वीकार कर लेते थे और उसे प्रकट करने में संकोच न करते थे। 
सत्याग्रह युद्ध में कई बार अपनो भूलों को हिमालय जितनी बड़ी 
बतला कर उन्हें स्वीकार किया। वह अपने साथियों की भूलों को भी 
बिना किसो लिहाज के प्रकट कर देते थे। यह विशेषता जो उनकी 
सत्य-निष्ठा का ही परिणाम थी, उनके सिवा और किसी नेता में देखने 
में नहों आई । 

एक पन्न में मेंने उन्हें लिखा था कि लोग आप को बड़ी 

आलोचना करते हूँ, गालियां तक देते हे । उत्तर में उन्होंतरे लिखा था--- 

“मुझे गालियाँ मिलती हें सो अच्छा लगता है। इसका बड़ा लाभ 
पह हैँ कि सब बिगाड़ दूर हो जायगा। मेरी पूजा करनो और मेरा 
कहना नहीं करना, उससे मुझे गालो देना में बहुत अच्छा समझता 
हूँ । गाली देने वाले तो दिल से मुझे ब्रा मानते हें। जब उनका भ्रम 
दुट जायगा, तब सब कुछ करेंगे।” वध--२८-८-३५. 

दक्षिण अफ्रीका से आकर जिस दिन उन्होंने भारत-भूमि पर पेर 
रखा तबसे मरणपयपंनत वह देश-निर्माण में ही लगे रहे। इस देश का 
जितना भ्रमण उन्होंने किया, किसी दूसरे नेता या महापुरुष ने नहीं 
किया था। काइमीर से कन्याकुमारो और कराचो से ब्रह्मप्रदेश तक 
कितनी हो बार उन्होंने यात्राएं कीं और कितनी ही जगह तो वह एक 
से अधिक बार गए। जहां-जहां उनके चरण को छाप पड़ी, वह प्रदेश 
पवित्र हो गया । जवाहरलालजी के शब्दों म॑ जहां वह बँ5 जाते थे वही 
स्थान संदिर बन जाता था और जहां भी उनके चरण पड़ जाते थे वह 
स्थल पवित्र हो जाता था। देश-हित के लिए उन्होंने हर प्रकार की यातनाएं 
सहों; १७ बार वह जेल गये और १७ बार ही उन्होंने उपवास किया; 
तीन बार इकक्‍्कीस-इक्कीस दिन तक वह निराहार रहे। उनके उपवासों 
में जिन्हें उनके निकट रहने का सोभाग्य प्राप्त हुआ हं वही बता सकते हें 
कि उपवास-काल में वह कितनी यातना सहन करते थे। उनके डाक्टर 
धबरा उठते थे मगर उन्हें अपने प्रभु पर अटल विश्वास था; वह निश्चिन्त 
रहते थे। वह यही कहते रहते थे कि जबतक प्रभु को मुशसे काम लेना 
है, मेरा बाल बांका नहों हो सकता । 

१९२४ के उपवास में एक दिन डा. अन्सारी बहुत घबरा गए, 
क्योंकि बापू के गुर्दो की हाछत खराब हो गई थी । उन्होंने बापू से 
आग्रह किया कि वह संतरे का थोड्ासा रस लेलें। बापू ने कहा, सुबह 
तक देखो क्‍या होता है । सुबह डाक्टर साहब ने पेशाब की परीक्षा की हे । 
बह सचमुच नामंल हो गया था। देखकर वह हेरान रह गए । 

आगाखां महल में भो यहो हुआ। यहां डा० विधानचंद्र राय 


१५० बापू के चरणों में 


घबरा उठ मगर परमात्मा को कृपा से हालत स्वयं स्बाभाविक हो गई ॥ 
यह करिशइसा देखकर डा० विधान राय ने कहा था कि हमारी हिकमत 
वहां तक नहों पहुंची हं जहां बापू पहुंच गए हूं । 

बापूजी अपने साथ कम-से-कम सेवक रखते थे; खासकर यात्रा में । 
एक बार तो वह केवल महादेवभाई को हो साथ लेकर यात्रा को चल पड़े 
थे। नवाखालो को यात्रा में उन्होंने अपने सब साथियों को जुदा-जुदा 
स्थानों पर नियक्त कर दिया ओर स्वयं अकेले नंगे पर निकल पडे । मगर 
वह मिट्टी में से सोना बनाना जानते थे। जहां वह जाते, वहीं अपने भक्‍त 
और सेवक पे दा कर लेते । नये आदमी से काम लेना कुछ आसान नहीं होता, 
खासकर उससे जो काम करानेवाले के स्वभाव को जानता न हो | मगर 
बापूजी साधारण व्यक्ति को भी बड़ी जिम्मेदारी का काम सॉंप देते थे। 
लोग अनमतत करते थे कि न साल उनका कितना बड़ा महकमा होगा, 
उनके न मालम कितने मंत्री होंगे । उन्हें क्या मालम कि बापूजी के पास 
तो शिवजी को बरात रहतो थी और उसीसे वह अपना काम निकाल लेते 
थे। वह अपना सब काम स्वयं ही कर सकते थे, इसलिए वह आजीवन 
कभी किसीके आश्वित न रहे । 

दानमे बापूजी के पास करोड़ों रुपये आए, मगर उन्होंने एक कोड़ी 
भी इधर-से-उधर नहों होने दी । उनके पास पाई-पाई का हिसाब रहता था । 
हिसाब का पक्‍का जितना मेने उन्हें देखा उतना ओर किसोको नहों । 
आये हुए पैसे को वह खब सोच-समझकर उपयोग में लाते थे। धनाभाव 
से उनका काम कभी नहीं रुका । वह कहते थे कि काम करनेवाले में सचाई 
और तत्परता होनी चाहिए, पैसा स्वयं आ जायगा । एक बार प्र द्वारा 
मेने उनसे पूछा कि आप सट्टेवालों से दान क्‍यों लेते हे ? उन्होंने उत्तर 
दिया--- 'सट्टें और दाराब में मे तो मकाबला ही नहीं पाता हूं , 
काफी शराब के व्यापारियों से मने दान लिया हें । वेश्याओं ने भी विया 
हूँ । किसका पंसा छोडूं और किसका लू ? हां, गौहरजान के १२,०००) 
मेने छोइ दिये थे, क्योंकि शर्ते यह थी कि उसका गाना सुनने में जाऊं। 
लेकिन अलीभाई गए और पेसे ले आए। कहो, अब क्या किया जाय ? 

धर्म की कहानी अजीब हे // (२०-१०-३९) 

दुनिया में बापूजी जेसे कार्यव्यस्त बहुत ही कम होंगे। फिर भी 
वह सब काम समय पर कर लेते थे, क्योंकि उनका जीवन शुरू से ही सु- 
व्यवस्थित और सुनियन्त्रित रहा था । 

जितने लेख ओर पत्र बापूजी ने लिखे, शायद ही किसी दूसरे ने 
लिखे होंगे । अपने साठ वर्ष के सामाजिक जीवन में उन्होंने हजारों पत्र और 
लेख लिखे होंगे, जिनका यदि संग्रह किया जाय तो दस हजार पन्नों से कम 
की पुस्तक न बने। अकेले मेरे ही पास उनके १५८ पत्र हे जिनसे से १५० 
के करीब तो उनके अपने हाथ के लिखे हुए हें । उनकी डाक थेला भरकर 
आती थी। दुनिया का शायद ही कोई ऐसा देश हो जिससे उनका पत्र- 
व्यवहार न रहा हो | पथ्वी के हर देश में उनके परिचित प्रशंसक मौजूद 
थे। इतना काय होते हुए भी वह पत्र का उत्तर देने में देरी न करते थे और 
प्रायः अपने हाथ से ही उत्तर लिखा करते थे । 

बापूजी डाक के समय के बड़ पाबंद थे, यात्रा म॑ जसे ही किसी स्थान 
पर पहुंचते वहां से डाक जाने का समय मालूम करते। आश्रम तथा 
अहमदाबाद म॑ आने और जाने वाली गाड़ियों के समय उन्हें सदा मालम 
रहते थे। और वह बराबर इस बात का ध्यान रखते थे कि डाक समय 
पर चली जाय । जो दिन हरिजन' में लेख भेजने का होता था उस दिन 
कंम्प में मानो तुफान आ जाता था। कितना मटर तयार हो गया; इसको 
खबर उन्हें मिलती रहती थी। यदि कभी मटर की कमी रह जाती, 
तो वह उसे पूरा कर देते थे। समय पर अखबार निकलने को वह स्वराज्य- 
प्राप्ति के ही बराबर महत्त्व देते थे। उन्होंने इतनी लम्बी-लम्बो यात्राएं 
कीं, कितु उनका साप्ताहिक कभी देर से नहीं निकला। अखबार- 
नवीसों में बापूजी प्रथम स्थान रखते थे और जानते थे कि समय को पाबंदी 
का कितना महत्त्व हैं । 

बापूजोी ने अपने अखबार में कभी विज्ञापन नहों लिये । बह 
कहते थे कि जबतक जनता मेरे विचारों को पसन्द करती हु और उनकी 
जरूरत महसूस करती है ओर पढ़ना चाहती ह॑ तबतक वह मेरे अखबार को 

इतनी अधिक संख्या में खरीदेगी कि खर्चा निकल आयगा और यदि जनता 
मेरा पत्र पसंद नहीं करती हे तो उसे जनता पर भाररूप बनाना उचित 
नहीं हैं । अखबारों के ग्राहकों की संख्या घटती-बढ़ती रहती थी और उसी 
से वह जनता की राय का अंदाजा लगा लेते थे। एकबार तो उनके 
अखबार को संख्या साठ हजार तक पहुँच गई थी । 

अपने साप्ताहिकों--पहले यंग इंडिया' और 'नवजीवन' बाद में 
हरिजन', हरिजनबन्ध! और हरिजन सेवक--द्वारा बापूजी ने देश में 
एक नये जीवन का संचार कर दिया था। उनके ये पत्र हजारों की संख्या में 
पढ़े जाते थे और भारत के सब मख्य देनिक इनके लेखों को अपने पत्रों में 
उदधत करते थे। एक अग्रेजी अखबार ने पेसा देकर बापूऊी के लेखों का 
सर्वाधिकार लेना चाहा, मगर उन्होंने यह सुझाव स्वीकार नहीं किया। 
उनके लेख भारत में ही नहों, अन्य देशों में भी भिन्न-भिन्न भाषाओं में छपते 
थे। आरम्भ में उनके कुछ लेख विद्रोहात्मक ठहरायें गए थे और उनके 
लिए उन्हें छः वर्ष का कारावास मिला था। जिन्होंने १९४२ के 'हरिजन' 
के लेख पढ़े हैं, वे जानते हे कि किस तरह बापूजी ने कुछ दिनों में ही देश भर 
में क्रांति की आग भड़का दी थी ओर भारत छोड़ो” का आंदोलन खड़ा 
कर दिया था । 

बापूजो की लिखने की हेलो इतनी ओजस्वोीं थी कि उससे मूुर्दा 
दिलों में भो जोवन का संचार हो जाता था। उनकी अंग्रेजी की शली तो 
प्रामागिक मानो जातो थी। अच्छे-अच्छे अंग्रेज भी उन जैसी अंग्रेजी नहीं 
लिख पाते थे। गुजराती का तो उन्होंने रूप हो बदल दिया था। आधुनिक 
गुजराती के निर्माता वहो हें। हिन्दी की सेवा जितनी उन्होंने की उतनी 
किसो और ने नहीं । उनते पहले हिन्दी लड़कियों की भाषा सानी जाती थी, 
आज वह राष्ट्रभावा बनने जा रही है । हिन्दी के साथ उन्होंने उदद् की सेवा 
भी कुछ कम नहों को ओर दोनों भाषाओं को मिलाकर हिन्दुस्तानी का 
प्रचार किया । 

एक बार लिख लेते पर गांधीजी अपने लेखों मे क्वचित ही कोई 
कांट-छांट करते थे, क्योंकि उनके विचार निर्णयात्मक, परिपक्व और संबद्ध 

होते थे। वह कहा करते कि लिखते समय स॒झे कलम उठाने की जरूरत 
नहों पड़ती, क्योंकि से ऐसा महसूस करता हें मानो कोई दूसरा मसझसे 
लिखवा रहा हो । मगर लेख हो या पत्र, जबतक वह उसे दुबारा पढ़ नहीं 
लेते थे, उसे जाने नहीं देते थे । दूसरों के लिखे अथवा टाइप किये पत्रों या 
लेखों को भी वह स्वयं देखकर ठीक करते थे । महादेवभाई तक अपने लेख 
उनसे ठीक करवाने के बाद भेज पाते थे। कोई रिपोर्टर उनका जबानी 
बयान उस समय तक नहों दे सकता था, जबतक वह उसे मंजर न करले। 

एक भाई ने गांधीजी द्वारा लिखित और गांधोजी के संबंध में 
लिखित व प्रकाशित पुस्तकों की सूची तेयार की हे जिनकी संख्या तीन 
हजार से ऊपर हूँ। उनके लिखे पत्रों, प्रवचनों और लेखों का जब पूरा 
संग्रह प्रशाशित होगा, तो वह दस-पंद्रह हजार प5८ं से कम न होगा और 
उनके संबंध में तो निरंतर कुछ-न-कुछ प्रकाशित होता ही रहेगा । 

उनकी लिखी सर्वप्रथम पुस्तक हिन्द स्वराज्य' है जिसे उन्होंने 
सन्‌ १९०८ में बिलायत से आते समय जहाज पर लिखा था। इस 
पुस्तक में पशिचमी सभ्यता का नग्न चित्र खींचकर उन्होंने उसकी 
घुराइपां बताई हूं और उससे बचने का आदेश किया हैं। साथ हो 
उन्होंने भारतीय सभ्यता की रूपरेखा भी दी हे । उन्होंने उसमें लिखा हे 
“भारत की म॒क्ति इसीमें ह कि गत्‌ पचास वर्षो में जो कुछ उसने सीखा हे, 
उसे वह भुला दे। रेल, तार, अस्पताल, वकील, ओर डॉक्टर तथा इसी 
श्रेणी की अन्य वस्तुओं को जाना होगा और कही जाने वाली उच्च श्रेणी 
के लोगों में प्रो समझ के साथ, धारमिक भावना से और दृढता के साथ 
सादा किसान-जोवन अपनाना होगा और उसी जीवन को सच्चो खशी 
का स्रोत समझना होगा । ४० वर्ष पहले [लिखी अपनी उस पुस्तक में उन्होंने 
एक शब्द का भी परिवर्तन करना नहीं क्ञषाहा, बल्कि समय के साथ -साथ 
उसो दिज्ञा में वह अधिकाधिक इढ़ होते गये । सन १९०८ की लिखी 
उनको वह प्रस्तक आज भी गांधीवाद को समझने को कुजो कहो जा सकती 
है | !) 

व्यावहारिक संसार को उनको पांच साररूप देने सुख्य हे-- 

१--एक नया हास्त्र--सत्याग्रह--जिसमें “हमारी सब प्रकार के 
कष्ट सहन करने की शक्ति का तुम्हारी हर प्रकार के कष्ट पहुंचाने 
की ताकत के साथ, हमारे आत्मिक बल का तुम्हारे शारोरिक बल के 
साथ म॒काबला है । हम तुमसे घणा नहीं करेंगे मगर तुम्हारा हुक्म 
नहीं सानेंगे । तुम चाहे जो करलो, हम अपनी सहन शक्तित से तुम्हें 
थका देंगे। और स्वतंत्रता-प्राप्ति में हम तुम्हारे दिल तथा विवेक 
को इस प्रकार प्रभावित करेंगे कि अंत में हम विजयी होंगे । हमारी 
विजय दोगुनी होगी-- हम अपनी आजादी तो प्राप्त करेंगे हो, 
साथ ही हम अपने बन्धनकर्ताओं को भी जीत हछेंगे ।' 
२--साध्य के लिए साधन को शुद्धि "सही परिणाम खराब साधनों से 
प्राप्त हो ही नहीं सकता। यदि साधन खराब हूँ तो परिणाम भी 
खराब हुए बिना न रहेगा । 
३--अपने सिद्धांतों के लिए सहन करन और मर मिटने का दढ़ संकल्प । 
४--कोई ऐसा आदश न हो जिसे स्वयं न अपनाया जा सके। 
५--नेतिक संसार एक है और इसलिये व्यक्ति हो या समाज या समची 
कौम हो, सबके आचरण एक जसे होने चाहिएं । 
ईसा को उनके समकालीन मानव समझ नहीं पाए थे। उन्होंने तो 
उनको फांसी के तख्ते पर चढ़ा दिया था। बाद मे लोग समझे कि 
ईसा क्या थे । 
बुद्ध भगवान्‌ के देहावसान के कई सो वर्ष बाद जाकर सम्राट 
अशोक के जमाने में देश-देशांतर “बुद्ध शरणं गच्छामि” के नाद से गंज उठे 
थे। गांधीजी को भी आज लोग नहीं समझ पाएंगे । आज तो इस 
हिन्दू समाज के ही एक व्यक्ति ज्ञे उनकी हत्या की हे, वही हिन्दू समाज 
जिप्तक्ना वह निर्माग कर रहे थे। उनको समझने वाले सौ-दो-सो वर्ष बाद 
पेंदा होंगी ओर तबरतक उनके संबंध में न जाने कितनो हजार पुस्तक लिखी 
जा चकी होंगी । 

इस बार जब बापूजी दिल्‍ली आए तो उन्होंने मुलाकात करवाने, 
उदू की डाक देखने, तथा रोजाना कार्यक्रम निश्चित करने का काम मेरे 
सुपु्दं कर दिया था। सुबह जब वह टहलते तो म॑ उन्हें अखबार सुनाता 
ओर जब डा० दिनशा या डा० सुशीला न होते तो मालिश करता । 

म्‌ लाकातों का समय साधारणतः दो बजे से चार बजे तक का 
था, मगर इन दिनों मुलाकातें इतनी होती थीं कि किसी दिन उनकी संख्या 
हर पंद्रह मिनट के बाद एक की हो जाती थी । बापूजी जब थक जाते तो 
स्नेह से कहते--- क्या और सब काम बंद करके मुलाकातें ही करता रहं ? 

में कहता-- तो क्या आज की मुलाकातें बंद करदू ?” 

तब वह झट बोलते---नहों, जो आ गया वह वापस क्यों जाय ? 
आने दो उसे ।” । 

लोग अपनी कंसी-कंसी दुःखभरी कहानियां लेकर वहां आते थे । 
एक दिन के घंटे तो २४ ही होते थे, मगर हर कोई गांधीजी से मिलना 
चाहता और मुझसे आग्रह करता-- एक मिनट दिलवादो ,” में कहता-- 
“भाई एक भिनट तो तुम्हारे वहां जाकर बेंठन में ही लग जायगा । उस 
इन्सान पर रहम खाओ । उसे जरा तो सांस लेने दो ।” मगर जो दुखिया 
हैं, उसके दिल की वही जानता हें। बेचारे दुःख के मारे मुझसे कहते-- 
“हमें सब जगह से धक्के ही मिले हें; हर जगह निराशा का ही म्‌ंह देखना 
पड़ा ह । हम भी नहीं चाहते कि अपने बापु को सतायें, सगर अब उस 
द्वार पर आने के सिवा हमारे पास और कोई रास्ता भी तो नहों रह गया, 
तो क्‍या हमें यहां से भी निराश लौटना पड़ेगा ?” मे क्‍या जवाब देता 
इस दलील का ! कितने ही मुझसे बिगड़ते, गालियां देते, क्रोध दिखाते, 
सत्याग्रह करने की धमकी तक देते । कितनों को मं समझाकर टाल देता, 
मगर कई तो ऐसे आते कि आखिर बापूजी के पास जाना ही पड़ता, यह 

जानते हुए भी कि बापूजी का समय भरा हूं। बिता उनके सामने हकोकत 
रखे पीछा छूटना कठिन हो जाता । आखिर उनके सामने चुपचाप जा खड़ा 
होता । वह सिर उठाते और कहते-- कुछ कहना है क्‍या, ब्रजकृष्ण ? 
“जी, यह मामला है ,” 
“अच्छा, उसे ले आओ 
मुलाकात चलती रहतों । वक्‍त पुरा हो जाता, मगर बीच में 
टोक्‌ कंसे ? उनके मुंह की ओर बार-बार देखता, लेकिन वह तो गहरे 
पानी में उतरे होते। आखिर १५ मिनट की बजाय आधा घंटा हो जाता 
ओर तब कहां मुलाकात खतम होती । 
फौरन ही बापुजोी बोल उठते--- “अब कौन-कौन बाको हे ?” 
“जी, अभी तो कई मलाकातें बाकी हैं । 
“तो तुमने बीच में रोका नहीं ?” 
भला में क्‍या उत्तर देता ? कहता-- “क्या बाकियों को दूसरा 
समय दे दू ?” 
“नहीं, नहीं, उन्हें आने दो। में अभी निबटाए देता हूं ।” 
ओर मलाकातें फिर से जारी हो जातों । जो आता था कृत्य-कृत्य 
होकर जाता था। जिसको बात पूरी न हो पाती उससे बापूजी स्नेह के 
साथ कहते-- “फिर आओ , ब्रजकृष्ण से समय ले लो ।” 
मंत्रियों के लिए मुल्यकात का कोई समय बंधा हुआ न था। 
वे तो जब चाहें आ सकते थे, क्योंकि गांधोजी अपने समय से भी अधिक 
उनके समय को महत्त्व देते थे । उन्हें हकमत चलानी हे न ? जब अवकाश 
होगा तब हो तो आवेंगे ,” यह थी उनकी दलील । दूसरों की मुलाकात 
के समय अक्सर कोई मंत्री आ जाता था ओर तब बड़ी गड़बड़ हो जाती थी । 
फिर भी बापूजी मुलाकातियों के लिए समय निकाल ही लेते थे। कहने 
को तो मुलाकात के लिए दो घंटे रखे गए थे, मगर उनका सिलसिला सुबह 
उठते ही शुरू हो जाता था। 
बापूजी साढ़े तीन बर्ज जागा करते थे। उठते ही वह दातुन- 
कुल्ला करते । उस वक्‍त कोई साथी बातें शुरू कर देता। ३-४० से ४ 

तक प्रार्थना होती । प्रार्थना के बाद वे कास करने बेठते । किसी-किसी 
दिन वह समय भो मुलाकात में ही चला जाता । इसके बाद थोड़े समय के 
लिए वह फिर सो जाते और उठने के बाद टहलने चले जाते । उस समय 
खास मुलाकातें होतों । अगर कोई मुलाकात न होती तो वह अखबार 
सुनते। टहलने के बाद वह मालिश करवाते, ठीक आधा घंटा । उस वक्‍त 
वह बंगला पढ़ते, अखबार सुनते या बातें करते । मुझे तो अक्सर उसी 
वक्‍त बातें करने का मौका मिलता। मालिश के बाद वह कमोड पर जाते 
थे ओर उसी समय अखबार भी पढ़ते थे। फिर उनका स्नान होता था। 
उस वक्‍त भी अक्सर मुलाकातें चलती थीं। इसके पश्चात भोजन होता था 
ओर वह समय किसी खास मुलाकात में जाता था। खाने के बाद का समय 
बापूजो ने स्थानीय मौलवियों की मुलाकात के लिए रखा था। इन मुलाकातों 
के बाद वह थोड़ा सोते थे और उठते ही फौरन काम में लग जाते थे। 
किसो-किसी दिन यह समय भी मुलाकात में चला जाता था। दो बजे से 
तो म॒लाकातों का समय निश्चित था ही, दो-चार तक चलता रहता था । 
पही समय उनका कातने का भी था। कातते-कातते बातें चलती रहती थीं । 
चार बजे उनका शाम का खाना होता था। वह वक्‍त भी अक्सर मलाकात 
में चला जाता था। पांच बज वह प्रार्थना में जाते थे और प्रार्थना के बाद 
आधा घंटा ठटहलते थे। वह समय भी मलाकातों से घिर जाता था। 
टहलन के बाद बह प्रार्थना के भाषण को ठीक करते थे, क्प्रोंकि बिना उनको 
दिखाये उनकी बाबत एक दब्द भी बाहर नहीं जा सकता था। भाषण 
टोक करते-करते कोई मिलने चला आता था । अक्सर इस समय पंडितजी 
आया करते थे। इस प्रकार मुलाकातों और परामर्शों में रात के नौ-दस 
बज जाते थ ओर वह बिस्तर पर लेटने की तेयारी करने लगते थे । सोनेसे 
पहले बापूजी पर धुलवाते थे, उस वक्‍त भी बातचोत जारी रहतो थी। 
आखिर थकथकाकर वह बिस्तर पर लेटते । वह समय साथियों को अपने 
बापू से बात फरने को सिलता और उसमें कभी-कभी ११ तक बज जाते। 
इसपर भी छोगों को यह शिकायत रहती कि हमें मुलाकात के लिए समय 
नहीं मिलता । बापूजी थककर कहते-- 'सेज पर कागजों का ढेर लगा है । 

कितने ही पत्रों का उत्तर देना हे । कब लिखूं, कब कुछ सोच ! सारा 
समय तो ये मुलाकातें ही खा जाती हें ।” 

मे कहता, तो बन्द करदू ?” 

कहते--“नहीं, में यहां इन लोगों के लिए ही तो पड़ा हूं। इन्हें 
मेरे पास आकर कुछ भी संतोष मिल सके तो अच्छा हे ।” 

गांधीजी का द्वार हरेक के लिए खुला था, फिर भी कुछ रोक 
लगानी पड़ती थी । कितने ही तो वहां पागल आते थे और कितने ही ऐसे 
आते थे जिनकी बाते सुनते जाओ मगर मतलब कुछ नहीं । कोई रोजगार 
की तलाश में आता, कोई नौकरी की और कोई मकान की । किसीके 
घर चोरी हो गई है, किसीकी बिल्टी नहीं छुटती, किसीका माल सड़ रहा 
है, किपीका बच्चा खोगया हे, किसोका सब क्रुछ खो गया है । कोई अपने 
जखम दिखाने आया है, किसीके परिवार के सब आदमी कत्ल हो गये हें 
और किसीकी मां-बेटी के साथ घोर अत्याचार हुआ हू। सकड़ों और हजारों 
किस्म की शिकायतें लेकर लोग बापूजो के पास पहुंचते थे और बहुत थोड़े 
ऐसे होंगे जो संतोष पाकर न गए हों। लोग उनके प्रार्थना-प्रवचनों को 
खास महत्त्व देते थें। हरएक यही मानता था कि यदि उसके दुःख का 
गांधी जो अपने भाषण में जिक्र कर देंगे तो वह दुःख क्षणमात्र में दूर हो 
जायगा । कई भाई तो आकर मुझसे इतनी हो मांग करते कि अच्छा जो, 
यदि हम मिल नहीं सकते तो हमारी यह बात प्रार्थना में कहलवा दें, 
हमारा काम बन जायगा । 

में सोचता हूं कि जो लोग सुबह से रात तक बिड़ला-भवन में 
तांता बांधे रहते थे और बापूजी को होश नहीं लेने देते थे अब कहां जाते 
होंगे। उनकी कौन सुनता होगा ! क्‍या उनका हृदय बापूजी को याद 
करके रोता न होगा ! मुझसे कितने ही भाई मिले हे जिन्होंने कहा हे कि 
हम तो आस लगाये बंठ थे कि गांधीजी पंजाब जायेंगे और हम अपने 
घरों को लोटे गे, लेकिन अब हमारी सब उम्मीदें खतम ठोगई, अब हमें 
अपना घर देखना नसीब न होगा । कोई भी शरणार्थो बापुजो को अपनी 
दुःखभरो कहानो सुना सकता था। उनके लिए आम इजाजत थी। 


मुलाकाते १५९ 


अक्सर एक हो स्थान के दुिप बार-बार आकर एक ही बात सुनाते लेकिन 
बापूजो बड़े धोरज के साथ सबकी सुनते । कई तो बापूजी पर क्रोध दिखाते, 
मगर वह जश्ञांत बने रहते और उन्हें तसल्‍ली देकर भेजते । 

बिडला-भवन को पड़ोसवालो कोठी में कुछ शरणार्थो आ गये थे। 
सरकार ने उस कोठी को लेना चाहा। उन लोगों को नोटिस मिला। 
पुलिपत कोठो खाल़ो करवाने आ। गई। शरणार्थी लोग बापूजों के सामने 
आ खड़ हुए और उतको औरतें लूगों रोतें। आपूजी ने मंत्रों महोदय को 
बुऊवा भेजा और उनते कहा 6 जबतक इन लोगों को दूसरा स्थान 
रहने को नदो तबतक तुम इन्हें निकाल नहीं सकते । मन्त्री महोदय को 
बापुजो को बात सानतो पडी। शरणार्थो छोग आज तक उसी आधो 
कोडो में आबाद हें और बापूजो को याद करते हूं । 

मुठाऊातां के समय वह इतते विभिन्न विषयों पर बातें करते थे 
कि हमर लोग चक्तिर रह जाते थे। अभो वह आकाश को बातें कर रहे हें 
तो दूपरे क्षण पाताल को बातें करने रूग जायेंगे। अभी वह गवनंर- 
जतरल से भारत के भविष्य की बातें कर के आए हो हूँ कि किसी आदमी ने 
उतके सापने अपने घर के झाड़े छेड़ दियें। पति-पत्नी की नहों बनती, 
जिताह फितका फिप्तसे हो, घर का ख्॑ कसे चले, व्यापार कौनसा हो 
आदि बातें तक उनको मुलाकातों में होतों। सरदार और नेहरू जी अभी 
हफपयत सम्बन्धों बातें करके गए ही हें कि ताड़ का गुड़ कते बने, चावल 
कोतवपा खाना चाहिए, सब्जी और कल के क्या गुण हें, प्रा क्षतिक चिकित्सा 
के क्या लाभ ह, इन विषयों पर बात छिः गई। कोई राजदूत अभी अपने 
देश को बात करके गया हूँ कि एक  तातिक ने साइन्स को बातें शुरू करदीं । 
कभो तारों को बाते चल पडतों तो कभी एटम बम को; कभी लड़ाई की, 
तो कभी अध्यात्म को। गज यह +ि मुलाकातों के विषय इतने विभिन्न 
होते ओर बापूनों हर जिषय पर इ ततो सरलता ओर जानकारों के साथ 
बात करते 6 सुनने वाले के हृदय में अनापास यह प्रइन उठ खड़ा होता 
हूँ कि क्या वह कोई विश्व-कोष हूं जो सब बातों का पता रखते हें ? 

बापूजी की याददाइत कमाल की थो। मेने तो और किसीकी 


१६० बापू के चरणों में 


इतनी जबरदस्त स्मरण-शक्ति देखी ही नहीं। हम क्षण भर पहले को बात 
भूल जाते है, मगर उन्हें पचास बर्ष पहले की घटना ऐसे याद रहती थी जसे 
वह आज सुबह हुई हौ। पचास वर्ष पहले अमुक व्यक्ति सिलने आया था, उस 
वक्‍त वह इस रंग की टाई लगाये था, इस किस्म का कोट पहने था, उसका 
जूता इस प्रकार का था, उसने ये बातें कों। बापूजी ये बातें कभी भी बता 
सकते थे। हजारों आदमी उनसे मिलने आते थे, लेकिन बापूजो एक बार 
जिसका चेहरा देख लेते उसका नाम उन्हें सदा के लिए याद हो जाता । उसके 
बाद चाहे वह उनसे बरसों बाद क्‍यों न मिले, जरासा हवाला मिलते हो 
बापूजी उससे हां हां" कह कर उस दिन की बाते बतानो शुरू कर देते। मे 
सुन-सुनकर हूं रान होता था कि इन्हें इतनो बातें , इतनो शकक्‍ले और इतने नाम 
कसे घाद रहते हं ? दक्षिण अफ्रीका के अनुभव तो उनके लिए कोषरूप थे । 
कोई प्रसंग चला और उन्होंने बहां का हवाला दिया। वह भाषण देकर आते 
थे और बिना नोट किये अपनी कही हुई सारी बात लिख डालते थे। यदि 
कोई उनको कही किसी बात का गलत हवाला देने लगता तो वह 'तुरंत 
उसकी भूल को पकड़ लेते। 


२३ 


जीवन "मभांकी 

गांधीजी का जन्म आश्विन बदो १२ संवत्‌ १९२५ (अर्थात्‌ २ 
अक्तूबर, १८६९) को पोरबंदर (सुदामापुरी) में हुआ था। उनके 
पिता का नाम श्री कमंचंद गांधो और उनकी माता का नाम श्रीमती पुतलोबाई 
था। उनका बचपन पोरबन्दर में ही बीता और विवाह १३ ब्ं को आयु 
में श्रोमती कस्त्रबा के साथ हुआ था। १८८७ में संद्रिक को परोक्षा पास 
करके १८८८ में वह बेरिस्टरी पास करने विलायत चले गए थे। जाते 
समय उनको माता ने उनसे तीन प्रतिज्ञाएं लो थीं कि वह मांस, मदिरा ओर 
स्त्री इन तीनों से दूर रहेगे। १८९१ में वह बरिस्टर बने और देश लोट 
आए। बैरिस्टरी करने के विचार से १८९३ में वह अफ्रीका चले गए। 


जीवन-प्लांकी १६१ 


गांधीजी का सार्वजनिक जीवन दक्षिण अफ्रीका में शुरू हुआ, 
जहां उन्होंने मनुष्य द्वारा मनुष्य पर किये जानेवाले अमानूषिक अन्यायों 
और अत्याचारों को अपनी आंखों से देखा और स्वयं तरह-तरह के अपमान 
सहे। बेरिस्टर होते हुए भी वह 'कुली बेरिस्टर' कहलाये, क्योंकि वहां के 
सफद वर्ण वाले अंग्र॑ ज हिन्दुस्तानियों को कुली कहकर प्ुकारते थे। हिन्दु- 
स्‍्तानी न तो गोरों के साथ एक गाड़ी में बेठ सकते थे, न रेल के दर्जे में साथ 
सफर कर सकते थे, न एक पटरी पर चल सकते थे और न एक होटल में 
ठहर सकते थे। गांधीजी ने गुलामी की इस भयंकरता का बड़ी तीत्ता के 
साथ अनुभव किया। उनके जीवन में क्रांति को आग भड़क उठी और उन्होंने 
मनुष्य द्वारा मनुष्य पर किये जाने वाले अन्यायों के विरुद्ध आवाज उठाने 
का निदचय कर लिया। 

१८९४ में उन्होंने नेटाल कांग्रेस की स्थापना की ओर १९०४ 
मे इंडियन-ओपिनियन' नाम के एक साप्ताहिक पत्र का संपादन करना 
शुरू किया जिसके सम्बंध मे उन्होंने एक बार लिखा-“इसमें म॑ प्रति 
सप्ताह अपनी आत्मा को उंडेलता हूं और उस चीज को समझने का प्रयत्न 
करता हूं जिसे मे सत्याग्रह नाम से पहचानता हूं। 

इन्हीं दिनों बापूजी ने रस्किन की अन्द दिस लास्‍्ट' पुस्तक पढ़ी 
जिससे उनके जीवन में ऋरंंतिकारी परिवतंन हुए। उन्होंने उसका भाषांतर 
'सबोदिय' के नाम से किया जिसके सिद्धांत ये हें: 

(१) सबके भले में अपना भला समझो; (२) वकील और नाई 
दोनों के काम की कोमत एक-सी होनी चाहिए, क्योंकि आजीविका का हक 
दोनों को एक-सा ह और (३) मजदूर का और किसान का, अर्थात्‌ परि- 
श्रम का, जीवन ही सच्चा जीवन हूं। 

इन दिनों बापुजो के विचारों ओर मानस में भारी परिवतंन हो 
रहे थे। यह उनका साधनाकाल था। ६५ १९०६ में उन्होंने ब्रह्मचयं पालन 
का व्रत ले लिया। 

इसी वर्ष उन्हें हिन्दुस्तानियों के अधिकारों के लिए दक्षिण अफ्रीका 
की सरकार से लड़ना पड़ा। उन्होंने आठ वर्ष सत्याग्रह की लड़ाई चलाई। 


१६२ बापु के चरणों में 


आठ बार वह जेल गए, पर अंत में उनको सफलता मिली। १९१२ में 
उन्होंने टाल्स्टाय-आश्रम स्थापित किया ओर १९१४ में वहां का काम 
समाप्त कर वह विलायत चले गए। वहां पहुंचते ही पहला महायुद्ध शुरू 
हो गया। काम की अधिकता के कारण बापूजी को प्लूरिसी हो गई और 
१९१५ में उन्हें भारत लौट आना पड़ा। 

दक्षिण अफ्रीका में बापूजी को सत्याग्रह द्वारा जो सफलता प्राप्त 
हुई थी, उसको चर्चा भारत में फेल तो चुकी थी, मगर सत्याग्रह के स्वरूप 
से भारतवासी बिलकुल अनभिज्ञ थे। हिन्दुस्तान पहुंचते ही बापूजी के 
सामने एक-के-बाद एक ऐसी समस्याएं उपस्थित होने लगों कि उन्हें शीघ्य 
ही अपने सत्याग्रह-अस्त्र का यहां भी प्रयोग करना पड़ा। 

१९१५ में २५ मई को अहमदाबाद के पास कोचरब म॑ सत्याग्रह- 
आश्रम स्थापित करने के बाद सबसे पहले बापूजी को बिहार प्रांत में चम्पारन 
जाना पड़ा, जहां 'तीन कठिया' के अन्यायकारी कानून से छुटकारा दिलाने 
को उन्होंने सत्याग्रह ठाना। राजेन्द्रबाबू, ग्रजकिशोर बाब्‌ और दूसरे कितने 
ही बड़े-बड़े वकीलों व रईसों का जीवम ही बदल गया। हमारे वत्तंमान 
राष्ट्रपति राजेन्द्रबाब सबसे पहले व्यक्ति हे जो बापूजी के प्रभाव में आए। 
चम्पारन सत्याग्रह के बाद ही बापुजोी को अहमदाबाद के सिल-मालिकों 
से लड़ता पड़ा और मजदूरों ने उनसे सत्याग्रह का पाठ सीखा । उनसे 
पहले किसोने अहिसक हड़ताल का नाम ही न सुना था। 

१९१९ में गांधीजी भारत के राजनंतिक क्षेत्र में प्री तरह से उतर 
आए और रौलेट एक्ट के विरुद्ध आंदोलन खड़ा करके उन्होंने देशभर में 
सत्याग्रह की लहर फंला दी। उस समय हिन्द के राजनंतिक क्षेत्र में दो 
दल थे : (१) गर्म दल, जिसके नेता लोकमान्य बालगंगाधर तिलक थे 
ओर (२) नरम दल, जिसके नेता श्री श्रीनिवास शास्त्री थे। कांग्रेस का 
काम तब यहीं तक सीमित था कि वर्ष-भर में एक बार अधिवेशन कर 
लिया जाता था ओर प्रस्ताव पास करके सरकार के पास निवेदन-पन्न 
भेज दिया जाता था। इसके बाद वह साल भर के लिए मौन हो जाती थी । 

गांधोजी का तरीका बिलकुल जुदा था। उन्होंने कांग्रेस की शकल 


जीवन-झांकी १६९४ 


ही बदल दी। प्रस्ताव पास करवाकर हक्‌मत के पास अर्जी तो वह भी 
भेजते थे, मगर उनकी अर्जो मुर्दा नहीं होती थी, उसके पीछे अमल करने 
की शक्ति भी होती थी। वह जो कहते थे पुरी तरह विचार करके कहते 
थे और जो नि३चय करते थे, तुरन्त ही उसपर अमल करना शरू कर देते 
थे। चंकि वह कुछ छिपाकर नहों रखते थे, इसलिए वह हकमत को पहले 
से हो बता देते कि वह क्या-क्या करनेवाले हें। सरकार के लिए ये बातें 
नई होती थों। वह उनको रोकने के तरीके नहों जानती थी। वह तो 
जोर-जबरदस्ती और हिसा पर खड़ी थी, इसलिए वह हरबार कुंठित होकर 
रह जाती थी। 

सत्याग्रह का पहला प्रभाव जनता के दिलों से भय को दूर करने 
के रूप में प्रकट हुआ। उस समय कुछ सशस्त्र क्रान्तिकारी भी थे जो छिपकर 
हिंसा से काम लेते थे, मगर जल्द ही पकड़े जाते थे। उसका परिणाम 
इतना प्रतिकूल निकलता था कि प्रगति की बजाय ओर भी पतन हो जाता 
था ओर जनता के हृदय में आर्तक छा जाता था। गांधीजी के मार्ग ने लोगों 
में उत्साह ओर अभय उत्पन्न कर दिया और त्याग व कुर्बानी की भावना 
को जन्म दिया। 

जो लोग लाल पगड़ी को देखकर कांप उठते थे, वे अब खलेआम 
उनकी लाठियों और गोलियों का प्रहार सहने रूगे। जेल जाना जो पहले 
अपमानसूचक गिना जाता था, पवित्र-यात्रा कहलाने लगा। न केवल मर्द 
बल्कि हजारों की संख्या में औरतें तक जेल जाने लगीं। जो बगावत लुकू- 
छिपकर होती थी, वह खुलेआम होने लगी। 

गांधीजी ने घर-घर क्रांति की आग लगा दी। लड़का बाप से जदा 
हुआ, पति पत्नी से, भाई बहन से, मित्र मित्र से। हरेक ने अपने वहत 
कत्तंव्य की ओर ध्यान दिया और देश को स्वतन्त्र करवाने में यथाशक्ति 
योग देना आरम्भ किया। गांधीजी ने वकीलों से वकालत छड़वाई और 
डाक्टरों से डाक्टरो। विद्याथियों से पढ़ना छड़वाया और नौकरी पेशावालों 
से नौकरी। खिताबयाफताओं से उन्होंने खिताबों का मोह छड़वाया और 
धनिकों से माया का मोह, राजाओं से राजपाट छड़वाया, शराबियों से शराब 

छुड़वाई और जुआरियों से जुआ। इसी तरह जो लोग ऐश व आराम का 
जीवन व्यतीत कर रहे थे, उनको उस जीवन की ओर से उदासीन बनाकर 
बापूजी ने उन्हें घरों से बाहर खींच बुलाया। जो विदेशी सभ्यता और 
विदेशी वस्तुओं के आशिक थे, उन्हें उन्होंने मोटे कपड़े की लंगोटी बंधवा 
दी। केसा था उनका जादू ! वह धमंगरू न थे मगर जो नास्तिक थे, उनसे 
भी उन्होंने राम-नाम का उच्चारण करवा लिया। जो बड़े-बड़े कल-कार- 
खानों के पुजारी थे, उनसे उन्होंने चरखा चलवा दिया। जो पांच कपड़ों 
और बढ़िया हट के बिना घर से बाहर पर नहीं रख सकते थे, उन्हें नंगे बदन 
और नंगे पर घ॒मा दिया; जो पर-धर्मी के हाथ का छआ न खाते थे और 
अपनी ही जंसी मन॒ष्य-योनि से उन्पन्न लोगों को नोच मानते और उन्हें 
अचानक छ लेने पर नहाने की जरूरत समझते थे उन्हींसे उन्होंने उनके 
पाखाने तक साफ करवा दिये। जिन्होंने अपने घर की दीवारों को छोड़कर 
सूर्य भगवान्‌ के दर्शन तक नहीं किये थे, उन स्त्रियों को उन्होंने मर्दों के बीच 
खुले मंदान में लाकर खड़ा कर दिया। कहां तक बताऊं उनकी क्रांति 
की बातें ! जिस ओर निगाह डालत! हूं सब-कुछ गांधीमय हो दिखाई 
देता हु) वह गरीब ओर बेबस किसान, जो सदा ४क्के ही खाता आया था, 
उसकी इतनी हिम्मत कि लगान देने से इन्कार कर दे, उसके खेत उजाड़े 
जा रहे हों, उसके प्यारे पशु, उसकी आंखों के सामने नीलाम किय॑ जा रहे 
उसका घर-बार लूटा जा रहा हो, उसके भाई-बन्द जेल में बंद किये जा रहे 
हों ओर वह हंसता रहे ! क्‍या गांधीजी से पहले किसीने ऐसी बाते सुनी 
थीं? वह बेचारा कुली जिसे बेगार करते-करते दम नहीं आता था, भार 
और अपमान हो जिसके भाग्य में बदा था, क्‍या थो उसको मजाल कि 
वह साहब बहादुर की बेगार करने से इन्कार कर दे और साहब बहादुर 
उसका कुछ न कर सके ? गांधीजी ने सब अनहोनी बातें होनी कर दिखाई । 

१९१९ में गांधीजी जब अमृतसर कांग्रेर में शरोर हुए तो तिलक 
महाराज भी अपनी पार्टो के साथ आए हुए थे। उस समय तिलक महाराज 
हो देश के सबसे बड़ नेता माने जाते थे। सगर उन्होंने तुरन्त महसूस कर 
लिया कि गांधी-युग आरम्भ हो गया है । और सहषे अपना स्थान गांधीजी 

के लिए छोड़ विया। १९२० में जब गांधीजी पूर्ण असहयोग को तंयारियां 
कर रहे थे , तिलक महाराज उन्हें आज्ञीवाद देकर सदा के लिए विदा हो गए। 
तिलक महाराज से उतरकर गम दल के ने ताओं में छाला लाजपत- 
राय, मौलाना आजाद और अलीभाई थे। १९१४ के जंग के जमाने में 
हिन्द सरकार ते इन्हें भारत रक्षा-कान्‌ न के अन्तगंत बड़ा त्रास पहुंचाया था, 
इन्हें नजरबन्दी, देश-निर्वास और जेल की यातनाएं सहनी पड़ी थीं॥ 
मगर इन सब नेताओं की राजनीति गांधीजी की राजनीति से बिलकुल 
भिन्न थी। गांधीजी ने भारत की राजनीति की बागडोर अपने हाथ में 
लेकर इन नेताओं के जीवन और काये-प्रणाली में भी भारी परिवतंत कर 
दिया। साथ ही उन्होंने हर प्रांत में नये-नयं देताओं और कार्यकर्त्ताओं 
का निर्माण भी शुरू कर दिया। चिराग को देखकर परवाने खुद-ब-खुद 
न्यौछावर होने लगे। युक्‍तप्रांत से पं० मोतीलाल नेहरू उठे। उनके 
साथ उनके चिरंजीव पुत्र पं० जवाहरलाल और उनका सारा परिवार 
उठा। प्रत्येक जिला ओर देहात जाग उठा। बंगाल में देशबन्ध्‌ चित्तरंजन 
दास आगे बढ़े। वह भी अकेले नहीं आये, सेकड़ों और हजारों को संख्या 
में कार्य कर्ता उनके साथ निकल पड़े। गुजरात और बम्बई से विटठलभाई 
पटेल और वबल्‍लभभाई पटेल निकले। वलल्‍लभ काका तो गुजरात क्या, 
देशभर मे सरदार कहलाने लगे ; वहां के कार्यकर्त्ताओं का तो कहना ही क्या 
वह तो बापु का अपना प्रांत ठहरा । मध्यभारत में सेठ जमनालाल बजाज ने 
नेतृत्व सम्भाला। महाराष्ट्र में डा० अभ्यंकर, मद्रास में श्री राजगोपाला- 
चायें, श्री श्रीनिवास आयंगर व अन्य कितने ही नेता व कार्यकर्त्ता आगे बढ़े । 
बिहार में तो राजेन्द्रप्रसादजी पहले से ही मौजूद थे। उड़ीसा, आसाम 
आदि से भी कई एक नये सेनापति अपने दलबल के साथ स्वतन्त्रता के संग्राम 
में कद पड़े। दिल्‍ली भला कंसे चुप बठती ! यहां से भी हकीम अजमल खां 
डा० अन्सारी और स्वामी श्रद्धानन्द उठे । सरहद में खान अब्दुल गफ्फार 
खां सरहदी गांधो ही कहलाने लगे। 
इस प्रकार सारा देश नेताओं और कार्यकर्त्ताओं की हलचलों से 
गंज उठा और थोड़े ही समय में भारत सरकार का सिहासन सत्याग्रह के 

भूकम्प से हिलने लगा। जगह-जगह विदेशी कपड़ों की होलियां सुलगने 
लगीं और घर-घर चरख का संगीत सुनाई देने लगा। जेलों के दरवाजे 
खुल गए, नर-नारी बड़ी उमंगों के साथ उनमें प्रवेश करने लगे। माताएं 
अपने पुत्रों को, बहनें अपने भाइयों को, पत्नियां अपने पतियों को बड़े प्रेम 
के साथ विदा करती थीं और अवसर आने पर स्वयं भी अंदर जा पहुंचती 
थीं। 

१९२१ में बापूजी ने कांग्रेस का पहला विधान तैयार किया। 
उसके बाद कांग्रेस मं जो-जो परिवर्तन हुए, बापूजी की ही देखरेख मे हुए। 
उनके प्रभाव से कांग्रेस ने इतनी शक्ति प्राप्त की कि देखते-ही-देखते वह एक 
छोटे पोधे से बढ़कर विद्ञाल वृक्ष बन गई ओर उसकी जड़ पाताल तक पहुंच 
गईं। इसी कांग्रेस ने अनेक बार सत्याग्रह आंदोलन किया, स्वराज्य की 
लड़ाइयां लड़ीं और अन्त म॑ देश को आजादी दिला दी। यह सब गांधीजी 
की ही देन हें। उनका अन्तिम लेख कांग्रेस को पुनरंचना पर था, जिसपर 
३० जनवरी की उस रक्‍त-रंजित रात्रि को विचार होने वाला था। वह 
कांग्रेस की बढ़ती हुई खराबियों को निकाल कर उसे एक लोक-सेवक-संघ 
का रूप देना चाहते थे। वह जनता की मनोवत्ति को जानते थे ओर उसे 
प्रलोभनों से बचाकर सत्य के मार्ग पर ले जाना चाहते थे। 

इस प्रकार जितना भी विचार किया जाय, आज कोई ऐसा सच्चा 
कार्य देखने में नहीं आयगा, जिसमे बापूजी का हाथ न हो। किसी काय॑ 
को करते ससय उनकी सलाह और उनका आशीर्वाद लिये बिना किसी 
को संतोष ओर आत्म-विश्वास होता ही न था। उस काल-रात्रि के दिन 
पंडित जवाहरलाल कहने लगे कि उन्हें बापुजी से हर काम में सलाह लेने 
की इतनी आदत पड़ गई थी कि जब वह उनको इमशान ले जाने की योजना 
बनाने लगे तो सहसा यह सोचकर उठ खड़े हुए कि चलकर बापू को सलाह 
ले लूं; मगर तुरंत ही ध्यान आया कि बापू अब कहां ? 

अर्जुन ने भगवान्‌ से पुछा था--“आपका नित्य चिन्तन करते- 
करते मे आपको कंसे पहचान सकता हूं ? किसकिस रूप में मुझे आपका 
चिन्तन करना चाहिए ? ” भगवान्‌ ने कहा था--“मेरी विभूतियों का 

वेष्णव जन 


बंष्णव जन तो तेने कहिए जे पीड़ पराई जाणे रे, 
परदु:खे उपकार करे तोये, मन अभिमान न आणे रे, 
सकल लोकमां सहुन बंदे, निन्‍दा न करे केनी रे, 
वाच काछ मन नि३चल राखे, धन धन जननो तेनी रे । 
समदृष्टि ने तृष्णा त्यागी, परस्त्री जेने मात रे; 

जिहवा थकी असत्य न बोले, परधन नव झाले हाथ रे। 
मोह माया व्यापे नहि जेने, दृढ़ वेराग्य जेना सनमां रे; 

राम नामश्‌ ताली लागी, सकल तीरथ तेना तनमां रे । 
वणलोभी ने कपटरहित छे, काम क्रोध निवार्या रे; 

भर नरसेंयो तेनं दरसन करता, कुल एकोतिर तारा रे। 


--नरसोी मेहता 

हरिनो मारग 


हरिनो मारग छ शूरानो, नहिं कायरन्‌ काम जोने; 
परथम पहेल मस्तक मूकी, वलती लेब नाम जोने। 
सुत वित दारा शीश समरपे, ते पामे रस पीवा जोने; 
सिध्‌ मध्ये मोती लेवा मांही पड़या मरजीवा जोने । 
मरण आंगमे ते भरे मूठी दिलनी दुग्धा वामे जोने; 
प्रेमपेंथ' पावकनी ज्वाला, भाली पाछा भागे जोनें; 
मांही पड़या ते महासुख समाणे, देखनारा दाझे जोने। 
माथा साट मोंघी वस्तु, सांपडवी नहि सहेल जोने; 
महापद पाम्या ते मरजीबा, सकी सननो सेल जोने । 
राम-अमलमां राता माता पूरा प्रेमी परख जोने; 
'प्रीतम! ना स्वामीनी लीला ते रजनीदन नरखे जोने। 

ओर नहीं कछ काम के 


ओर नहीं कछ काम के, 
म॑ भरोसे अपने राम के--और ० 
दोऊ अक्षर सब कुल तारे, 
वारी जाऊं उस नाम पे--और० 
तुलसिदास प्रभू राम दयाघन, 
और देव सब दास के--और० 
“-तुलसीदास 

हे गोविन्द 


है गोविन्द, हे गोपाल, हे गोविन्द । 
राखो शरण अब तो जीवन हारे ॥ हे गोविन्द ॥ 
नौर पीवन हेतु गयो, सिन्ध्‌ के किनारे, 
सिन्ध्‌ बीच बसत ग्राह चरन धरि पछारे ॥१॥ 
चार प्रहर जुद्ध भयो, ले गयो मंझधारे, 
नाक-कान ड्बन लागे कृष्ण को पुकारे ॥२॥ 
हारका में शब्द गयो, शोर भयो भारे, 
शंख-चक्र-गदा-पद्मय, गरुड ले सिधारे ॥३॥ 
सर कह श्याम सुनो, शरण हें तिहारे, 
अबकी बार पार करो, नंद के दुलारे ।४॥ 
“-सरदास 

एकला चलो रे 


यदि तोर डाक सुने केउ ना आसे तबे एकला चलो रे, 
एकला चलो, एकला चलो , एकला चलो रे। 
यदि केउ कथा ना कय, ओरे, ओरे, ओ अभागा, 
यदि सबाई थाके मुख फिराये, सबाई करे भय-- 
त्तब॑ परान खले 

ओ तुई मुख फटे तोर सनेर कथा एकला बोलो रे। 
यदि सबाई फिरे जाय, ओरे, ओरे, ओ अभागा, 

बापू के चरणों में 


यदि गहन पर्थ जाबार काले केउ फिरे ना चाय-- 
तब पथेर कांटा 

ओ, तुई रक्‍त माखा चरन तले एकला दलो रे। 
यदि आलो ना धरे, ओरे, ओरे, ओ अभागा, 
यदि झड़ बादले आंधार राते दुआर देय घरे-- 
तबे बज्चानले 

आपन ब॒केर पांजर ज्वालिय निये एकला जलो रे। 

--रवोंद्रनाथ ठाकुर 


यदि तेरी पुकार सुनकर कोई नहों आता तो तू अकेला ही चल ! 
अकेला चल, अकेला चल, अकेला हो चल ! 

यदि किसीके मुंह से शब्द न निकले । अरे, अरे, ओ अभागे ! 
यदि सभी मुंह मोड़ लें, सभी भयभीत हों , 

तब अपने प्राणों को उन्मुक्त कर तू स्वयं ही अपनी तान 
छेंड दे। 

अकेला ही तान छेड़ दे ! 

यदि तेरे संगी-साथी सभी लछोट जायं। अरे, अरे, ओ अभागे ! 
यदि दुर्गंभ पथ में कोई तेरा साथ देन का इच्छुक न हो।' 
कंटकाकीर्ण मार्ग में 

रक्‍तरंजित चरणों से, ओ भाई, तृ अकेला ही चल । 
यदि प्रकाश के लिए कोई दीप नहीं रखता, 

यदि मेघधाचछन्न और अंधकारपूर्ण रात्रि में कोई घर का द्वार 
बन्द कर देता हें, 

तब विद्युत बनकर 

सबका तू अकेला हो दीपक बनकर जल। 


परिशिष्ट १७३ 
; ६; 
प्रेमल ज्योति' 


प्रेमल ज्योति तारो दाखबी मुज जीवनपंथ उजाल। ध्यब० 

दूर पड़यों निज धामथी हूं ने घेरे घन अंधार, 

साग्गं सुसे नव घोर रजनोमां , निज शिश्षुने संभाल, 
मारो जीवनपंथ उजाल ॥१॥ 

डगमगतो पग राख त्‌ स्थिर म्‌ ज, दूर नजर छो न जाय, 

दूर मार्ग जोवा लोभ लगीर न, एक डगल बस थाय, 
मारे एक डगल बस थाय ॥२॥ 

आज लगी रहयो गर्वमां हुं ने मागी मदद न लगार, 

आप बले मार्ग जोईने चालवा हाम धरी म्‌ढ बाल, 
हवे मागं तुज आधार ॥३॥ 

भभकभर्या तेजथी हुं लोभायो, ने भय छतां धर्यों गवे, 

वीत्यां वर्षो ने लोप स्मरणथी स्खलन थयां जे सर्वे, 
मारे आज थको नवुं पर्व ॥४॥ 

तारा प्रभावे निभाव्यों मने प्रभ्‌ आज हछगी प्रेमभेर, 

निइचे मने ते स्थिर पगलेथी चलवी पहोंचाडर्श घेर, 
दाखवी प्रेमल ज्योतिनी होर ॥५॥ 

कर्देमभूमि कलणभरेली, ने गिरिवर केरी कराड, 

धसमसता जल केरा प्रवाहो, सबं॑ बटावी कृपाल, 
मने पहोंचाडश निज द्वार ॥६॥ 

रजनी जक्ञ ने प्रभात ऊजलशो, ने स्मित करशे प्रेमाल, 

दिव्यगणोनां वदन मनोहर मारे हृदय वस्यां चिरकाल, 
जे में खोयां हतां क्षण वार ॥७॥ 

रघुपति राघव राजाराम 
पतित पावन सीताराम 

! 
ईश्वर अल्ला तेरे नाम ! 
सबको सन्‍्मति दे भगवान ! | 
! 

